


SOCIALINIŲ MOKSLŲ 
ELEMENTAI 


Jon Elster 


SOCIALINIŲ MOKSLŲ ELEMENTAI 


Jon Elster 


SOCIALINIŲ MOKSLŲ ELEMENTAI 


Iš anglų kalbos vertė 


AUKSĖ MARDOSAITĖ 


ALK / VAGA 


UDK 30 5 
El-179 


Versta iš: 

Jon Elster 

NUTS AND BOLTS FOR THE SOCIAL SCIENCES. 
Cambridge University Press. Cambridge, 1989 


This edition published with the support 
from the Open Society Fund-Lithuania, 
from the CEU Translation Project 

of the Open Society Institute-Budapest 


Knygos leidimą finansavo Atviros Lietuvos fondas ir 
Atviros visuomenės institutas Budapešte 
(Vidurio Europos universiteto Vertimų projektas) 


O Jon Elster 

O Vertimas į lietuvių kalbą, 
ISSN 1392-1673 Auksė Mardosaitė, 2000 
ISBN 5-415-01487-X O Leidykla VAGA, 2000 


TURINYS 


Pratarmė ir padėkos 


Pirma dalis. ĮVADAS 
I. Mechanizmai 


Antra dalis. ŽMONIŲ VEIKLA 
II. Norai ir galimybės 
III. Racionalus pasirinkimas 
IV. Kada racionalumas nepritaikomas 
V. Trumparegystė ir toliaregystė 
VI. Egoizmas ir altruizmas 
VII. Jausmai 
VIII. Natūrali ir socialinė atranka 
IX. Patvirtinimas 


Trečia dalis. SĄVEIKA 
X. Nenumatyti padariniai 
XI. Pusiausvyra 
XII. Visuomenės normos 
XIII. Kotektyvinė veikla 
XIV. Derybos 
XV. Visuomenės institucijos 
XVI. Socialinės permainos 


Bibliografinė apžvalga 


Asmenvardžių rodyklė 


17 
24 
32 
42 
51 
59 
68 
77 


84 

93 
104 
114 
124 
134 
146 


158 


167 


Pratarmė ir padėkos 


Prieš daugelį metų skaičiau apie devyniolikto amžiaus vokiečių 
matematiko Felixo Kleino knygą Pažangus požiūris į elementarią 
matematiką. Tos knygos nesu skaitęs, bet man atmintyje įstrigo 
jos pavadinimas. Manosios knygos paantraštė tikriausiai galėtų 
būti Pažangus požiūris į elementarius socialinius mokslus. 

O gal turėtų būti atvirkščiai - elementarus požiūris į pažan- 
gius socialinius mokslus? Tokiu atveju pavyzdys man galėtų 
būti trumpa puiki Richardo Feynmano knyga KED, įvadas į 
kvantinę elektrodinamiką, skirta daugeliui skaitytojų. Palygi- 
nimas nėra toks pretenzingas, kaip gali pasirodyti. Feynmano 
gebėjimas prieiti prie reikalo esmės išvengiant techninių deta- 
lių, bet laikantis tikslumo, mokslo istorijoje turbūt nepralenk- 
tas ir bent man nepasiekiamas. Antra vertus, elektrodinamika 
yra kur kasslėpiningesnė nei kuri kita čia aptariama tema. Tad, 
atsižvelgiant į visa tai, gal ir mano dėstymas skaitytojui atro- 
dys toks pat suprantamas. 

Šios knygos tikslą rodo antraštė: supažindinti skaitytoją su 
priežastiniais mechanizmais, kurie yra pagrindiniai socialinių 
mokslų elementai. Nors ši knyga - ne įrankių komplektas „pa- 
sidaryk pats“, tolesnėms studijoms ji gali padėti kaip komplek- 
tas „pasiskaityk pats“. Skaitytojas turėtų būti akylas skyriuje 
„Patvirtinimas“, tą dalyką aš menkai išmanau, bet jis toks svar- 
bus, kad jo praleisti negalima. Viliuosi, jog ten aš neklystu, bet 
geriau apie tai išmanantiems žmonėms tas skyrius gali pasiro- 
dyti paviršutiniškas. 

Pora žodžių apie stilių. Stengiausi netuščiažodžiauti ir ne- 
kartoti to, kas akivaizdu, sąžiningai prisipažinti dėl neišven- 
giamų supaprastinimų, rašyti paprastai ir nesigriebti žargono, 
gerbti tiek skaitytojo išprusimą, tiek neišmanymą. Pasitelkiu 
pavyzdžių, diagramų, laikausi nespecifinio aiškinimo, nes - iš- 
skyrus vieną išimtį - nemanau, jog daugiau ko reikėtų. Toji išim- 


tis - skyrius apie sandėrių sudarymą, ir jis tiek turi bendra su 
šiuolaikiniu moksliniu tyrimu, kiek vaiko piešinys su fotogra- 
fija. Viliuosi, jog kiti skyriai yra nelyginant impresionistiniai 
paveikslai, kuriuose šviesa ir šešėliai atperka ryškumo stoką. 

Daugybė išnašų atlieka kelias funkcijas. Visų pirma jos pri- 
mena, jog tie klausimai yra daug sudėtingesni, nei gali atrodyti 
iš pagrindinio teksto. Arba jos nurodo sąsajas tarp skyrių, ku- 
rios antraip galėtų būti nepastebėtos, arba jose aptariami para- 
doksai bei keistenybės, mėgstami socialinių mokslų atstovų, 
kartais net pernelyg. 

Elster vokiškai reiškia „šarka“ — tas, kuris vagia svetimus 
sidabrinius daiktus. Kadangi šioje knygoje neminimi, nenuro- 
domi kitų žmonių darbai, gali atrodyti, jog visos idėjos joje yra 
vien mano. Pridedami bibliografiniai šaltiniai turėtų iš dalies 
išsklaidyti tokį įspūdį, iš dalies pagelbėti kaip gairės tolesnėms 
studijoms. 

Kaip ir kelioms kitoms mano knygoms, šiai pradžią davė 
paskaitos Čikagos universitete. Esu dėkingas savo studentams, 
kad, pajutę kokią dviprasmybę, nenuoseklumą ar klaidą, pri- 
remdavo mane prie sienos. Be to, dėkoju George'ui Ainslie'ui, 
Ingrid Creppell, Stephanui Holmesui, Arthurui Stinchcom- 
be'ui ir Cassui Sunsteinui už ankstesnio knygos varianto ko- 
mentarus. 

Mechanizmai 


Šioje knygoje daugiausia dėmesio kreipiama į mechanizmų aiš- 
kinimą. Joje siūloma visa dėžė įrankių - varžtų, sraigtų, veržlių 
ir krumpliaračių, - kuriais galima naudotis aiškinant gana su- 
dėtingus socialinius reiškinius. 

Socialiniai mokslai, kaip ir kiti empiriniai mokslai, stengia- 
si paaiškinti dvejopus reiškinius: įvykius ir faktus. George'o 
Busho išrinkimas prezidentu yra įvykis. Kad dauguma rinkėjų 
balsavo už respublikonus, yra faktas arba susiklosčiusi padėtis. 
Iš pradžių nėra aišku, kas svarbiau - įvykiai ar faktai. Busho 
pergalę visai įtikinamai galima aiškinti respublikonų daugu- 
ma. Ne mažiau įtikinamai galima aiškinti, jog respublikonų 
dauguma buvo rezultatas grandinės įvykių, apie kiekvieną ku- 
rių kiekvienas rinkėjas susidarė savo nuomonę. Antrasis požiū- 
ris svarbesnis: logiška įvykius aiškinti pirmiau nei faktus. Fak- 
tas yra Momentinė įvykių tėkmės nuotrauka arba viena iš 
šūsnies tokių nuotraukų. Socialiniuose moksluose pradiniai 
įvykiai yra tam tikri žmonių veiksmai, tarp jų ir protinė veikla, 
tarkime, nuomonės susidarymas. 

Paaiškinti įvykį, vadinasi, pasakyti, kodėl jis nutiko. Papras- 
tai ir visuomet galiausiai! nurodomas ankstesnis įvykis kaip 
priežastis mums rūpimo paaiškinti įvykio, o drauge paaiški- 
namas priežastinis mechanizmas, siejantis tuos du įvykius. Štai 
paprastas paradigminis pavyzdys. Mums rūpi sužinoti, kodėl 
kas nors pakeitė nuomonę apie darbą, kurio anksčiau labai gei- 
dė ir kuris dabar jo visiškai nedomina. Aiškinimas susideda iš 


! Kartais aiškinant įvykius nurodoma, kas nutiko ne anksčiau, o vėliau. Jei 
tokie aiškinimai pagrįsti, galiausiai jie atitinka pagrindinį modelį. Ši tema 


toliau aptariama VIII ir IX skyriuose. 

dviejų elementų. Pirma, prieš pakeisdamas nuomonę žmogus 
sužinojo neturįs galimybių gauti tą darbą. Antra, čia veikia 
priežastinis mechanizmas, dažnai vadinamas pažintinio neatiti- 
kimo mažėjimu (pažintinio disonanso redukcija), kai žmonės 
liaujasi geidę to, ko negali gauti, kaip antai pasakėčioje apie 
lapę ir rūgščias vynuoges. Sudėtingesnis įvykis būtų vidutinio 
terminuoto darbo laiko mažėjimas. Ankstesnis įvykis būtų pri- 
imtas įstatymas, kuriuo reikalaujama iš darbdavių duoti darbo 
garantijas visiems išdirbusiems ilgiau, tarkime, nei dvejus me- 
tus. Priežastinis mechanizmas būtų racionalus darbdavių pri- 
sitaikymas prie įstatymo, nes jiems naudinga atleisti darbinin- 
kus prieš pat pasibaigiant dvejų metų laikotarpiui. 

Teiginių, padedančių paaiškinti įvykį, reikia nepainioti su 
daugybe kitokio pobūdžio teiginių. Visų pirma reikia skirti prie- 
žastinius aiškinimus ir tikrus priežastinius teiginius. Negana 
nurodyti priežastį: reikia pateikti priežastinį mechanizmą ar 
bent jį pasiūlyti. Kasdienėje kalboje, istoriniuose raštuose ir dau- 
gelyje socialinių mokslo tyrimų šis mechanizmas nėra išsamiai 
išnagrinėtas. Jis nurodomas tik kaip apibūdinama priežastis. 
Kiekvieną įvykį galima įvairiai apibūdinti. Pasakojamuosiuose 
aiškinimuose galioja nerašyta taisyklė, kad apibūdinamos tik 
su įvykiu tiesiogiai susijusios priežastinės savybės. Jei sako- 
ma, kad žmogus mirė suvalgęs pagedusio maisto, mes pama- 
nome, jog mechanizmas - apsinuodijimas maistu. Jei sakoma, 
kad žmogus mirė suvalgęs maisto, kuriam buvo alergiškas, pa- 
manome, jog mechanizmas - alerginė reakcija. Tarkime, jis iš 
tiesų mirė apsinuodijęs maistu, tačiau tam maistui, omarui, be 
to, buvo alergiškas. Tvirtinimas, kad Žmogus mirė suvalgęs 
maisto, kuriam buvo alergiškas, būtų teisingas, bet klaidinan- 
tis. Įpirštų mintį ne apie tą priežastinį mechanizmą. Tvirtini- 
mas, kad jis mirė suvalgęs omaro, būtų teisingas, bet neišsa- 
mus. Nesukeltų minties apie jokį priežastinį mechanizmą ir la- 
bai nedaug mechanizmų atmestų. Iš tikrųjų bet kas galėtų būti 
tikrasis mechanizmas - žmogus galėjo būti suvažinėtas auto- 
mobilio ar perskrostas kulkos, jeigu abiejų šių įvykių priežas- 
tis - jo suvalgytas omaras. 

Antra, priežastinių aiškinimų reikia nepainioti su teiginiais 
apie sąsajas. Kartais galime pasakyti, kad po tam tikro įvykio 

būtinai arba paprastai būna kitas įvykis. Tačiau negalime teig- 
ti, jog pirmo tipo įvykiai nulemia antro tipo įvykius, nes esama 
dar vienos galimybės: abu įvykiai gali būti bendras trečio įvykio 
padarinys. Apsvarstykime atskleistą reiškinį, jog vaikai, priteisti 
tėvo ar motinos globai, nukenčia labiau nei vaikai, kurių tėvai 
patys sutaria, kuris juos globos. Galbūt tas skirtumas atsiranda 
dėl teismo proceso, kuris vaikams skaudus ir diegia kaltės 
jausmą. Tačiau galimas daiktas, kad ginčai dėl vaiko globos 
iškyla tuomet, kai tėvai vienas kitam labai priešiškai nusiteikę, 
o tokių tėvų vaikai paprastai būna nelaimingesni. Turėtume 
pamatuoti vaiko kančias prieš ir po skyrybų, kad įžvelgtume 
skirtumą tarp tų dviejų aiškinimų. 

Štai sudėtingesnis tokio dviprasmiškumo pavyzdys, tiesą 
sakant, mano mėgstamas. Knygoje Apie demokratija Amerikoje 
Alexis de Tocgueville'is nagrinėja tariamą priežastinį ryšį tarp 
vedybų iš meilės ir nelaimingo vedybinio gyvenimo. Jis nuro- 
do, jog tokio ryšio esama tik tose visuomenėse, kuriose tokios 
vedybos - išimtis, o tėvų sutariamos vedybos - taisyklė. Tik 
užsispyrę Žmonės eitų prieš srovę, o vedybinis dviejų užsispy- 
rusių Žmonių gyvenimas vargu ar gali būti labai laimingas*. Be 
to, į einančius prieš srovę, nepalankiai žiūri aplinkiniai ir pir- 
mieji darosi dar piktesni, nelaimingesni. Iš šių argumentų pir- 
masis paremtas nepriežastine vedybų iš meilės ir nelaimingu- 
mo sąsaja. Antrasis nurodo tikrą priežastinį ryšį, nors ir ne tą, 
kurį turėjo galvoje vedybų iš meilės kritikai, o būtent jiems Toc- 
gueville'is taikė savo argumentus. Vedę iš meilės būna nelai- 
mingi tik tokioje aplinkoje, kurioje tokie atvejai išimtiniai. Bio- 
logai tokius padarinius vadina „priklausomais nuo dažnio“. Šią 
sąvoką aš aptariu XI skyriuje. 

Trečia, priežastinių aiškinimų reikia nepainioti su teiginiais 
apie būtinybę. Paaiškinti įvykį, vadinasi, pasakyti, kodėl jis at- 
sitiko taip, kaip atsitiko. Faktas, kad jis galėjo ir kitaip atsitikti 
ir būtų kitaip atsitikęs, jei nebūtų atsitikęs taip, kaip atsitiko, 


? Čia „trečiasis veiksnys“ yra ne įvykis, o būdo bruožas - užsispyrimas. Tačiau 
tam, kad paaiškintume būdo bruožą, turėtume remtis (genetiniais ir socia- 
liniais) įvykiais. Tai pailiustruoja anksčiau pareikštą nuomonę, kad įvykio 


pirmumas prieš faktą galų gale pripažįstamas, bet ne tuojau pat. 

būtų nei į tvorą, nei į mietą. Tarkime, žmogus serga nepagydo- 
ma vėžio forma, nuo kurios per metus tikrai mirs. Tačiau jis 
žūva automobilio katastrofoje. Norint paaiškinti, kodėl jis mirė 
tuo metu, beprasmiška sakyti, kad per tą laiką jis turėjo mirti, 
nes jam buvo vėžys. Jei mes tik tiek žinotume apie tą atvejį, jog 
buvo prasidėjęs vėžys, taip pat žmonių, sergančių tokia vėžio 
forma, gyvenimo trukmę ir apie to žmogaus mirtį, tai padary- 
tume visai įtikinamą išvadą, kad jis mirė nuo vėžio. Turime 
ankstesnį įvykį ir priežastinį mechanizmą - jo pakanka, kad 
būtų nulemtas paskesnis įvykis. Bet tas mechanizmas nebūti- 
nas: jam už akių galėjo užbėgti kitas mechanizmas. Mums rei- 
kia daugiau žinių, kad išsiaiškintume, kaip iš tiesų buvo. Ieš- 
kojimams galo nėra: iki pat paskutinės sekundės kas nors galėjo 
užbėgti vėžiui už akių. Tačiau kuo daugiau žinome, tuo labiau 
tikime turį teisingą paaiškinimą!. 

Dvi ką tik mūsų aptartos problemos atskleidžia gerai žino- 
mos mokslinio aiškinimo teorijos, kurią pasiūlė Carlas Hem- 
pelas, trūkumą. Jis teigia, jog aiškinimas prilygsta aiškinamo 
įvykio loginei dedukcijai, jei prielaidomis laikomi bendri dės- 
niai ir teiginiai apie pradines sąlygas. Vienas prieštaravimas 
būtų tas, kad bendri dėsniai gali rodyti koreliaciją, 0 ne pric- 
žastingumą. Kitas - dėsniams, netgi priežastiniams, gali už- 
bėgti už akių kiti mechanizmai. Štai kodėl aš čia pabrėžiu me- 
chanizmus, o ne dėsnius. Tai nėra stipri filosofinė prieštara. 
Priežastinio mechanizmo koreliacijų būna tik tam tikras skai- 
čius. Kiekvieną saitą reikės apibūdinti bendru dėsniu, šia pras- 
me „juodąja dėže“, apie kurios vidinius prietaisus bei varžte- 
lius mes vis dar nieko neišmanome. Tačiau ką pabrėžti svar- 
bu praktiniams socialinių mokslų darbuotojams. Telkiant 
dėmesį į mechanizmus, nustatomas dinaminis mokslinio aiš- 
kinimo aspektas; tai akstinas pateikti labiau išgrynintus aiš- 
kinimus. 


* Priežastinę prevenciją reikėtų skirti nuo pernelyg didelės priežastinės de- 
terminacijos. Pastarosios pavyzdys galėtų būti žmogus, į kurį tuo pačiu me- 
tu pataiko dvi kulkos, nors vienos būtų pakakę, kad jis žūtų. Priežastinės 
prevencijos pavyzdys galėtų būti žmogus, į kurį pataiko viena kulka ir jis 


pargriūva taip išvengdamas antros kulkos, o nuo šios būtų žuvęs. 

Ketvirta, priežastinių aiškinimų reikia nepainioti su pasa- 
kojimu. Tikrame aiškinime pagrindžiama, kas atsitiko taip, kaip 
atsitiko. O pasakojime išdėstoma, kas atsitiko, kaip galbūt atsi- 
tiko (ir tikriausiai atsitiko). Ką tik įrodinėjau, jog tikri aiškini- 
mai skiriasi nuo dėstymo, kas turėjo atsitikti. Ši mintis gali pa- 
sirodyti banali ar keista. Nejau kam nors gali šauti į galvą 
pateikti perdėm spėjimais grįstą įvykio aiškinimą? Ar šitokio 
pobūdžio spėlionėse esama mokslo? Atsakymas būtų - taip, 
bet mokslo paskirties nedera painioti su aiškinimų paskirtimi. 

Pasakojime gali būti naujų, glaustų aiškinimų. Tarkime, kas 
nors tvirtina, jog pasiaukojimas ar pagalba kitiems - tai įtiki- 
namas įrodymas, kad ne visi veiksmai savanaudiški, arba jog 
emocionalus elgesys įtikinamai įrodo, kad ne visi veiksmai ra- 
cionalūs*. Galėtume padaryti išvadą, kad yra trys labai skirtin- 
gos elgesio formos: racionalus ir savanaudiškas elgesys, racio- 
nalus ir nesavanaudiškas bei iracionalus. Dėl glaustumo, bū- 
dingo tikram mokslui, būtume linkę suabejoti šiuo požiūriu“. 
Ar kartais padėti kitiems nebūtų pravartu? Ar kartais nebūtų 
racionalu pasiduoti emocijoms? Ieškant teisingo atsakymo, pir- 
mas žingsnis būtų papasakojant įtikimą istoriją parodyti, kaip 
šios galimybės būtų realizuotos. Pavyzdžiui, galimas daiktas, 
jog Žmonės padeda kitiems tikėdamiesi, kad jiems bus tuo pačiu 
atsimokėta, arba jog žmonės supyksta, nes šitaip pasiekia, ko 
nori. Pasakojant kokią nors istoriją, galima metafizinę problemą 
paversti tokia, kurią galima empiriškai tirti. Dabar svarbu, ar 
teisingos tos istorijos prielaidos, o ne ar galima, ar negalima 
vienokį reiškinį paaiškinti remiantis paprastesniu. 

Vis dėlto pasakojimas gali būti žalingas, jeigu jis klaidingai 
palaikomas tikrovišku. Socialiniams mokslams svarbi mintis, 
jog „viskas atlieka kokią nors funkciją“. Netgi elgesį, kuris at- 
rodo kenksmingas ir netinkamas, derėtų parodyti kaip naudin- 


* Gerai žinomą pavyzdį iš kitos srities pateikia daugelis biologų, kurie tvirti- 
na, kad gyvų organizmų turbūt neįmanoma paaiškinti vien cheminėmis ir 
fizinėmis teorijomis. 

* Tačiau realizmo pojūtis, kuris taip pat būdingas tikram mokslui, turėtų mus 
pasergėti nuo supaprastintos tendencijos manyti, jog bus sėkmingos visos 


redukcionistinės pastangos. 

gą, be to, paaiškinti jo naudingumą. Mokslininkai dažnai grie- 
biasi pasakojimo, norėdami atskleisti funkciją ir naudingumą. 
Tam jie turi nemažai priemonių. Nors dabar elgesys nėra opti- 
malus, gal toks buvo praeityje kitokiomis aplinkybėmis. Elge- 
sys, kuris pavieniui nėra optimalus, gal yra svarbi optimalaus 
sudėtinio sprendimo dalis. Kas netinka individui, galbūt gera 
visuomenei. Turint išradingumo - o daugelis mokslininkų jo 
nestokoja, — visuomet galima papasakoti istoriją viską apver- 
čiant aukštyn kojom. Bet kad viskas iš tikrųjų taip yra, bus 
įrodyta tik tiek, kiek Kiplingo knygoje Šiaip apsakymai, kurioje 
aiškinama, iš kur leopardo dėmės ar etiopo kūno spalva. 

Galiausiai priežastinius aiškinimus reikia skirti nuo numa- 
tymo. Kartais galime paaiškinti negalėdami numatyti, o kar- 
tais numatome negalėdami paaiškinti. Tiesa, daugeliu atvejų 
remdamiesi viena teorija galime padaryti ir viena, ir kita, bet, 
mano manymu, socialiniuose moksluose tai veikiau išimtis ne- 
gu taisyklė. 

Kad suprastume, kodėl kartais galime paaiškinti, nors ne- 
pajėgiame numatyti, vėl prisiminkime pažintinio neatitikimo 
mažėjimą (pažintinio disonanso redukciją). Daugelį žmonių šis 
mechanizmas veikia drauge su grynai priešingu mechanizmu, 
matomu iš tokių paprastų posakių kaip „Gerai ten, kur mūsų 
nėra“ ir „Draudžiamas vaisius skanesnis“. Kartais atrodo, jog 
žmonės nori būti nelaimingi, jei užsimano aiškiai nepasiekia- 
mų dalykų vien todėl, kadjie nepasiekiami. Aptverkite žmogų 
tvora, ir jis tuoj pat įsigeis išeiti už jos, nors pirma net tokios 
Minties neturėjo. Kiek man žinoma, nėra teorijų, kurios mums 
paaiškintų, kada vienas iš šių mechanizmų pradės veikti. Vie- 
nam iš jų pradėjus veikti, iškart jį atpažįstame ir todėl galime 
paaiškinti jo sukeliamą elgesį. Tačiau tikrai numatyti, kada jis 
pradės veikti, negalime. 

Ši mintis bus suprantamesnė iš kito pavyzdžio. Kai žmonės 
stengiasi apsispręsti, ar dalyvauti kokiame nors bendrame ren- 
ginyje, tarkime, rinkti vejoje šiukšles ar balsuoti nacionaliniuo- 
se rinkimuose, jie dažnai žvalgosi, kaip daro kiti. Kai kurie 
Šitaip galvoja: „Jeigu dauguma dalyvauja, man taip pat dera 
prisidėti, bet jeigu jie nedalyvauja, man irgi neprivalu“. Kiti 
samprotaus visiškai priešingai: „Jeigu dauguma dalyvauja, 

man nebūtina prisidėti. Jei tik nedaugelis dalyvauja, man juo 
labiau privalu prisidėti“. Tiesą sakant, daugumai asmenų bū- 
dingi šie abu psichiniai mechanizmai, ir iš anksto sunku pa- 
sakyti, kuris jų vyraus. 

Kartais sakoma, jog išmintingos tiesos priešingybė yra kita 
išmintinga tiesa“. Socialiniai mokslai pateikia daug šios išmin- 
tingos tiesos iliustracijų. Jie gali išskirti tendencijas, polinkius 
bei mechanizmus ir atskleisti juose glūdinčias užuomazgas vie- 
nokio ar kitokio elgesio, kuris dažnai būna netikėtas ir nenu- 
jaučiamas. Rečiau jie gali nurodyti būtinas ir patenkinamas s4- 
lygas, kad pradėtų veikti įvairūs mechanizmai. Tai dar viena 
priežastis, kodėl reikia pabrėžti labiau mechanizmus nei dės- 
nius. Dėsniai paprastai esti bendri ir nenurodo išimčių. Nėra 
tokio dėsnio, pagal kurį „jeigu p, tuomet kartais g“7. Mechaniz- 
mas, priešingai, nepretenduoja į visuotinumą. Nustatę mecha- 
nizmą, pagal kurį p veda į g, sužinome daugiau, nes prie mūsų 
veikimo būdų prisideda naujas elementas. 

Ir priešingai, galime numatyti, nors nepajėgiame paaiškin- 
ti. Jei numatoma, kad kokia nors prekė bus mažiau perkama 
jos kainai pakilus, nėra reikalo kurti hipotezių apie pirkėjų el- 
gesį. Kad ir kokios individualaus veikimo paskatos - raciona- 
lios, tradicinės ar šiaip atsitiktinės, - mes galime numatyti, jog 
žmonės tų prekių pirks mažiau vien todėl, kad mažiau įpirks. 
Čia veikia keli mechanizmai, neišvengiamai duodantys tą patį 
rezultatą, tad prognozuojant nėra svarbu, kuris jų lemiamas. 
Tačiau norint paaiškinti mechanizmas svarbu. Jis padeda su- 
prasti, o numatymas - daugių daugiausia" - reguliuoti. 


- 


" „Priešingybę“ reikia suprasti veikiau vidinio nei išorinio neigimo prasme. Tei- 
ginio „Žmonėms patinka labiau tai, ką jie įstengia turėti, nei tai, ko neįstengia 
turėti“, vidinis neigimas būtų „Žmonėms patinka labiau tai, ko jie neįstengia 
turėti, nei tai, ką įstengia“. Abu šie teiginiai atskleidžia teisingas bei svarbias 
įžvalgas. Išorinis pirmojo teiginio neiginys, kad „Žmonėms nepatinka labiau 
tai, kąjie įstengia turėti, negu tai, ko neįstengia“, yra tiesiog teiginys, nerodantis 


jokių svarbesnių įžvalgų. 


Nors Sidney Morgenbesseris kaip „pirmąjį žydų logikos dėsnį“ nurodo: jei- 
gu p, kodėl ne 4? 


* „Daugių daugiausia“ dėl priežasčių, aptariamų II skyriuje. 

Norint prognozuoti, skirtumai tarp sąsajų, būtinybės ir pa- 
aiškinimų tampa beprasmiški. Jei vieno ir kito pobūdžio įvykiai 
dėsningai kartojasi, nesvarbu, ar jie kartojasi dėl tarp jų esančio 
priežastinio ryšio, ar yra bendras trečios priežasties rezultatas. 
Abiem atvejais vieno pobūdžio įvykiu galime remtis numaty- 
dami, kada nutiks kito pobūdžio įvykis. Niekas netiki, jog pir- 
mieji mirtinos ligos požymiai nulemia būsimą mirtį, tačiau jais 
nuolatos remiamasi ligą prognozuojant. Žinodami, kad žmo- 
gus serga nepagydoma vėžio forma, galime numatyti, kada jis 
mirs, ir nesvarbu, ar jis iš tikrųjų miršta nuo vėžio. 


ANTRA DALIS 

II 
Norai ir galimybės 


Pradinis visuomenės gyvenimo elementas yra individuali žmo- 
gaus veikla. Norėdami paaiškinti visuomenės institucijas ir so- 
cialinius pokyčius, turime parodyti jų atsiradimą kaip individų 
veiklos ir sąveikos padarinį. Toks požiūris, dažnai vadinamas 
metodologiniu individualizmu, mano nuomone, yra banaliai 
teisingas. Tačiau daugelis mano kitaip, ir į kai kuriuos jų argu- 
mentus bus atkreiptas dėmesys XV skyriuje. Dabar noriu pa- 
brėžti, jog individualią veiklą reikia paaiškinti!. 

Veiklą paprasčiausiai paaiškinti būtų galima žiūrint į ją kaip 
į galutinį dviejų nuoseklių filtruojamųjų operacijų rezultatą. 
Pradėkime nuo aibės įvairiausios teoriškai galimos veiklos, ku- 
rios galėtų imtis individas. Pirmas filtras susideda iš visų fizi- 
nių, ekonominių, teisinių bei psichologinių suvaržymų, su ku- 
riais susiduria individas. Veikla, nesikertanti su šiais suvaržy- 
mais, sudaro jo galimybių aibę. Antras filtras yra mechanizmas, 
nustatantis, kuri veikla iš tos galimybių aibės bus iš tiesų pasi- 
rinkta. Šioje knygoje svarbiausi aptariami mechanizmai yra ra- 
cionalus pasirinkimas (III skyrius) ir socialinės (visuomenės) 
normos (XII skyrius)*. Dabar aš apsistosiu ties pasirinkimo nu- 


' Terminas „individualus“ bus vartojamas platesne prasme, į kurią taip pat 
įeina tie, kurie daro kolektyvinius sprendimus - įmonės ar vyriausybės (žr. 
XV skyrių). 


Kas nors gali nuginčyti, kad socialinės (visuomenės) normos įeina į suvaržvy- 


1. 


mus, su kuriais susiduria individas. Mano įsitikinimu, verčiau reikėtų suvaržy- 
mus įsivaizduoti kaip ryškų skirtumą tarp to, kas įmanoma ir kas ne. Žmogus 
negali išleisti daugiau, nei turi pajamų, negali sustabdyti žemės traukos jėgos 
ar balsuoti ne tada, kai vyksta rinkimai. Bet jis gali pažeisti normą - avėti rudus 


batus su vakariniu kostiumu arba normą už paslaugą atsilyginti paslauga. 

lemtais mechanizmais ne tik todėl, kad taip bus lengviau dės- 
tyti, bet dar ir dėl to, jog, mano manymu, jie esmingesni nei 
normų nulemti mechanizmai. 

Šiuo požiūriu veiksmai yra aiškinami galimybėmis bei no- 
rais - tuo, ką žmonės gali daryti, ir tuo, ką nori daryti. Papras- 
tas pavyzdys būtų pirkėjo elgesys. Jei aš einu į parduotuvę, 
turėdamas kišenėje dvidešimt dolerių ir tvirtai nusprendęs juos 
išleisti (jie man kišenėje dega), galiu rinktis tik tokias prekes, 
už kurias išgalėsiu sumokėti. Kurias iš tų prekių iš tiesų pirksiu, 
priklauso nuo mano norų, pomėgių ir troškimų. Nusikalsta- 
mas elgesys būtų sudėtingesnis pavyzdys. Teisinių suvaržymų 
tikslas — ne padaryti taip, kad nusikalstami veiksmai būtų 
neįmanomi, o kad jie neapsimokėtų. Be šių suvaržymų ne- 
baudžiama vagystė būtų viena iš mano galimybių. Jei su- 
varžymų yra, turiu rinktis tarp nebaudžiamo, įstatymui pak- 
lūstančio elgesio ir rizikingos vagystės. Tai priklauso nuo ne- 
abejotinos naudos ir galimo pralaimėjimo kitaip pasielgus, ir 
kadangi naudos iš vagystės turiu tuoj pat ir neabejotinai, o 
pralaimėjimas bus vėliau ir nebūtinai, tai priklausys nuo mano 
požiūrio į riziką ir nuo to, kuris laikas man svarbesnis - anks- 
tesnis ar vėlesnis?. 

Nemažą socialinių mokslų dalį sudaro itin įmantrios varia- 
cijos galimybių bei norų tema. Pasistengsiu susisteminti šią pai- 
nią praktinę įvairovę. Tuomet galėsiu aptarti keletą priežasčių — 
rimtų ir nelabai rimtų, - kurias žmonės pateikia įrodinėdami, 
kad galimybės yra svarbesnės negu norai. 

Visų pirma turime pažymėti, jog ne visuomet būtina remtis 
galimybėmis ar norais. Kai kada suvaržymai būna tokie griežti, 
jog antrajam filtrui nėra kur įsiterpti. Galimybių aibė sumažėja 
iki vienintelio veiksmo, kurį aiškinant pasirinkimas (ar normos) 
netenka vaidmens“. Ir turtingieji, ir vargšai gali nakvoti po Pa- 


* Be to, nuo vagystės mane gali sulaikyti įsisąmonintos socialinės normos, 
net jei nėra pavojaus būti susektam ir nubaustam. 

Esama socialinės teorijos mokyklų, dažnai vadinamų „struktūralistinėmis“, 
kurios teigia, jog visi elgesio aiškinimai įgyja tokį pavidalą. Pavyzdžiui, mark- 
sistai dažnai įrodinėja, kad aplinkybės priverčiančios darbininkus parduoti 


savo darbą kapitalistams, o pastaruosius konkurencija verčianti išnaudoti 

ryžiaus tiltais, bet vargšai neturi kitokios galimybės". Be to, būna 
atvejų, kai antrojo filtro pobūdis nedaro poveikio rezultatams. 
Kaip pažymėta I skyriuje, tas faktas, kad žmonės (apskritai) 
kokių nors prekių perka mažiau, jų kainai padidėjus, gali būti 
paaiškintas nepriklausomai nuo motyvų, skatinančių žmones 
(kaip individus) pirkti jų ar nepirkti. Jeigu jų pajamos yra to- 
kios pat, jie tų prekių pirks mažiau vien todėl, kad mažiau jų 
ipirks. 

Aiškindami žmonių elgesį, mokslininkai nesutaria, ar svar- 
biau norai, ar galimybės. Kai kurie ekonomistai įrodinėja, jog 
visų Žmonių pomėgiai ir troškimai iš esmės vienodi; skiriasi 
tik galimybės. Nors mokslininkai paprastai būna užkietėję ra- 
cionalaus pasirinkimo teorijos šalininkai, paradoksalu, bet jie 
linkę įrodinėti, jog pasirinkimas beveik nieko nereiškiąs, nes 
elgesio skirtumus reikią aiškinti skirtingomis galimybėmis. 
Tačiau dauguma socialinių mokslų atstovų įsitikinę, jog žmonės 
skiriasi ne tik savo galimybėmis, bet ir norais, ir šis požiūris 
man atrodo akivaizdžiai teisingas ir jo nereikia toliau įrodinėti. 

Tačiau ypatingais atvejais yra dėl ko pasiginčyti. Istorikai 
siūlo du skirtingus paaiškinimus, kodėl antikos ar pietinių 
Amerikos valstijų vergovinėse visuomenėse buvo mažai inves- 
ticijų. Kai kurie nurodo, jog vergvaldžių investicijoms stigo ga- 
limybių. Vergai su savo įrankiais taip prastai elgėsi, kad inves- 
tuoti į mechanizuotą gamybą nebuvo aktuali būtinybė. Kitų ma- 
nymu, vergvaldžiams stigo paskatų investicijoms, nes jie mėgo 
prabangų bei prašmatnų gyvenimą. Panašių ginčų galima ras- 
ti pedagoginėje sociologijoje. Ar vaikai iš darbininkų šeimų 
anksti meta mokyklą todėl, kad neturi iš ko toliau mokytis ar 
todėl, kad jų vertybės skiriasi nuo vidutinio gyventojų sluoks- 
nio vaikų? Šių klausimų negalima išspręsti remiantis metodo- 
logija. Tuos atvejus reikia nagrinėti iš eilės, kreipiant dėmesį į 


darbininkus. Kad įžvelgtume tokio argumento ydingumą, užtenka pažymėti, 
jog niekas neverčia būti kapitalistu: visuomet yra pasirinkimo teisė tapti 
darbininku. 

“ Dar galėtų būti neįprastas pasirinkimas, po kuriuo tiltu vargšui nakvoti. 
Mintis gana paprasta: galimybių aibė retai sumažėja iki tikrai vienintelės 


fizinės galimybės. 

empirinius duomenis. Vis dėlto dažnai, tačiau klaidingai, jie 
pateikiami kaip metodologiniai klausimai. 

Galimybės vienu atžvilgiu esmingesnės negu norai: jas leng- 
viau pastebėti ne tik socialinių mokslų, bet ir kitiems visuome- 
nės atstovams. Pagrindinė karinės strategijos taisyklė — savo 
planus sudarinėti remiantis priešininko (patikrintu) pajėgumu, 
o nejo (nepatikrintais) ketinimais. Dažnai tai reiškia planavimą, 
grindžiamą blogiausio atvejo prielaida: priešininkas, jei tik 
pajėgs, mums pakenks. Jei abi pusės planuoja remdamosi ant- 
rosios pusės pajėgumu ir žino antrąją pusę darant taip pat, tik- 
rieji jų norai ne tokie svarbūs. 

Dar viena priežastis, dėl kurios galimybės atrodytų esmin- 
gesnės negu norai, sietina su galėjimu daryti įtaką elgesiui. Pa- 
prastai lengviau pakeisti žmonių aplinkybes bei galimybes ne- 
gu nuomonę“. Tai kainos - pelno argumentas dėl alternatyvios 
dolerio veiksmingumo politikos, o ne dėl santykinio gebėjimo 
paaiškinti. Netgi gera vyriausybės teorija, leidžianti tiek paaiš- 
kinti, tiek numatyti, kartais neleidžia daug reguliuoti. Vyriau- 
sybei pavaldūs veiksniai ne visuomet svarbūs priežastingumo 
požiūriu. Tarkime, silpną ekonomiką lemia rizikos bijantys 
verslininkai ir stiprios profsąjungos. Galbūt vyriausybė tvirtai 
įsitikinusi, kad svarbesnė priežastis yra vadybininkų požiūris, 
tačiau nieko dėl to negali padaryti. Ir priešingai, profsąjungas 
galima tam tikru mastu kontroliuoti pajamų politika. 

Iki šiol aš dėsčiau taip, tarsi norai ir galimybės būtų nepri- 
klausomi vieni nuo kitų ir nepriklausydami vieni nuo kitų ga- 
lėtų kisti. Dabar imsiuos atvejų, kai ir galimybes, ir norus veikia 
trečias veiksnys, o paskui - tų atvejų, kai jie tiesiogiai gali veikti 
vieni kitus (žr. II.1 brėžinį). 

Iliustruodamas A atvejį II.1 brėžinyje, pirmiausia pasitel- 
kiu Tocgueville'į. Knygoje Apie demokratiją Amerikoje gausu pa- 
vyzdžių, kuriuose norai ir galimybės išplaukia iš bendros 
priežasties. Kartais norai ir galimybės veikia drauge. Taigi, pa- 
sak Tocgueville'io, vergovė baltiesiems ne tik trukdo susikrau- 
ti turtus, bet netgi atima norą jų turėti. Amerikoje rinkėjai nie- 


* Be to, kaip toliau nurodoma, geriausia keisti jų nuomonę, keičiant aplinky- 
bes. Bet tai kita kalba. 


NORAI RI GALIMYBĖS 21 


Norai 
Bendra priežastis i ——. Veikla (A) 
4 Galimybės "i 
Norai 
Veikla (B) 
Galimybės 
Norai 
——— Veikla (C) 
Galimybės 


II.1 brėžinys 


kad neišrenka į valdžią nusipelniusių žmonių iš dalies todėl, 
kad neturi tokios galimybės (nusipelnę žmonės neina į politiką), 
iš dalies todėl, kad nenorėtų rinkti pranašesnių kandidatų, jei 
tokių ir būtų. Kitais atvejais, kaip nurodo Tocgueville'is, po- 
veikis norams ir poveikis galimybėms būna priešingų krypčių. 
Amerikiečių gyvenime nėra buvę tokio laikotarpio, teigia jis, 
kai jie turėjo ir laisvalaikio, ir polinkį mokytis, - štai kodėl taip 
stinga išsilavinusių amerikiečių. Amerikoje religija — pati bū- 
dama demokratijos padarinys - numuša norą daryti tai, ką de- 
mokratija leistų žmonėms daryti. 

Sakoma, kad būtinybė yra išradingumo motina. Panašiai so- 
ciologijos istorikai dažnai įtiki, jog vargas yra motina maištų 
bei kitų kolektyvinės veiklos formų. Nė vienas iš tų teiginių, 
aišku, nėra svarus. Teisybė, skurstančių žmonių motyvacija 
maištauti ar keisti sena yra didesnė. Tačiau pajėgumas ar gali- 
mybė tai padaryti nepritekliuje mažiausi. Naujovei reikia lai- 
ko, didelių investicijų, kurios atsiperka negreit, ir nėra garan- 
tijų, kad atsipirks, o būtent šito įmonės, atsidūrusios ant ban- 
kroto slenksčio, neįstengia padaryti. Klestinčios įmonės pajėgtų 
diegti naujoves, bet jos gal nėra linkusios užsikrauti sau tokį 
rūpestį. Norint dalyvauti kolektyvinėje veikloje, laiko reikia imti 
iš tiesioginės gamybinės veiklos, o skurstantis darbininkas ar 

valstietis būtent šito ir negali. Vidutinis valstietis ar darbinin- 
kas, įstengęs šiek tiek susitaupyti, galėtų prisidėti prie maišto 
ar streiko, tačiau jo motyvacija nėra tokia stipri. Kadangi tikro- 
ji inovacija ir tikrasis dalyvavimas priklauso tiek nuo galimy- 
bių, tiek nuo norų ir kadangi gyvenimo sunkumai juos veikia 
atvirkščiai proporcingai, a priori negalime pasakyti, koks sunku- 
mų lygis greičiausiai darys čia minėtą poveikį. Marxas teigė, 
jog civilizacija atsirado vidutinėse klimato juostose todėl, kad 
tik ten poreikis tobulinti gyvenimą atitiko tobulinimo galimy- 
bes. Kur gamta labai dosni, nėra tokio poreikio, o kur ji labai 
skurdi, nėra galimybių. 

Norai ir galimybės gali veikti vieni kitus ir tiesiogiai. Pirma 
apsvarstykime mechanizmą, II. 1 brėžinyje nurodytą kaip B at- 
vejį. I skyriuje šiek tiek kalbama apie tai, kaip galimybės gali 
veikti norus: galų gale žmonės labiausiai nori to, ką gali gauti“. 
Vėlgi pravartu pacituoti Tocgueville'io mintis apie vergovę: „Ar 
dvasinis žmogaus polinkis justi savotišką nepalankumą savo 
vargų priežasčiai yra Dievo palaima ar prakeikimas?“ Tai būtų 
dar viena priežastis manyti, jog galimybės svarbesnės negu no- 
rai. Galimybės ir norai drauge yra tiesioginės veiklos priežas- 
tys, tačiau ilgainiui svarbu pasidaro tik galimybės, nes jos, be 
to, formuoja norus. Bet šitaip tvirtinti gal būtų pernelyg kate- 
goriška. „Rūgščių vynuogių“ mechanizmas garantuoja, kad 
nėra pasirinkimo ne iš tos galimybių aibės, kuri yra geistinesnė 
negu geistiniausias pasirinkimas iš jos, bet dėl to joks konkre- 
tus realus pasirinkimas nepasidaro geistiniausias. 

Gali veikti ir priešingas mechanizmas - II. 1 brėžinio C at- 
vejis. Kartais galimybių aibė sąmoningai formuojama pagal 
Žmogaus norus. Čia kalbu ne apie praktiškai svarbų, bet teori- 
škai banalų norą padidinti savo galimybes, o apie painesnius 
atvejus, kai žmonėms atrodo naudingiau mažinti jiems priei- 
namas galimybes. Aptarsiu dvi priežastis, dėl kurių žmonės 
patys gali varžyti ar riboti savo elgesį. 

Pirma, dėl silpnavališkumo. Plačiau šį reiškinį aptarsiu IV 
ir V skyriuose, bet ir čia dera ties juo šiek tiek stabtelėti. Kaip 
byloja legenda apie Odisėją ir sirenas, žmonės ne visuomet pa- 


“ Arba įnoringesni - ko negali gauti. 

sitiki savimi, kad pasielgs protingai. Jeigu jie gali numatyti, ko- 
kiomis aplinkybėmis pames galvą, tai gali sąmoningai užkirsti 
kelią galimybei šitaip pasielgti. Jei bijosiu iškrėsti kvailystę, gal 
nutarsiu neiti į bendradarbių pobūvį. Pirmą sausio dieną galiu 
paprašyti savo dantisto pateikti man visą sąskaitą, jei sausio 20 
nukelsiu man paskirtą laiką apsilankyti sausio 21. Vyriausybė 
gali perduoti finansinės politikos kontrolę Tarptautiniam va- 
liutos fondui, kad sau užkirstų kelią nusileisti reikalavimams 
didinti algas. 

Be to, esama taktinės sąveikos. Kartais galima pagerinti re- 
zultatus, iš galimybių visumos pašalinus tam tikrus pasirinki- 
mus. O kaip, galima įsitikinti iš dviejų veikėjų ar žaidėjų I ir II 
žaidimo (II. 2 brėžinys). Šiame žaidime pirmas ėjimą daro I. Jis 


/N 
/N 


II. 2 brėžinys 


gali nutraukti žaidimą eidamas kairėn, ir tuo atveju abu laimi 
3, arba eiti dešinėn, tuomet kitas ėjimas būtų II. Šiuo atveju, 
eidamas kairėn, II gali užsitikrinti sau 2, o I - 4, bet jei jis eitų 
dešinėn, abu gautų po 1. Aišku, jei II galvotas, jis eis kairėn. 
Taip pat jei I galvotas ir žino II esant galvotą, jis eis dešinėn. 
Tačiau atkreipkite dėmesį, kad rezultatas 4, 2 nėra pageidauti- 
nas II. Jam palankiau, kad I eitų dešinėn ir rezultatas būtų 3, 3. 
II šį tikslą galėtų pasiekti vieninteliu būdu - antrame etape 
pašalinęs savo galimybę eiti kairėn. Tokiu atveju I žinos, kad re- 
zultatas einant dešinėn bus 1, 1. Norėdamas šito išvengti, jis 
eina kairėn. Kad būtų vaizdžiau, tarkime, jog I ir II yra dvi prie- 

šiškos armijos. Pirmas I ėjimas atitinka pasirinkimą tarp dery- 
bų ir puolimo. Jeigu I renkasi puolimą, tuomet II gali rinktis 
traukimąsi arba kovą. Kadangi karas būtų pražūtingas, II būtų 
naudingiau trauktis, tačiau jis gali pasinaudoti klasikine takti- 
ka - sudeginti tiltus ir tuomet trauktis būtų fiziškai neįmanoma, 
o rezultatas būtų tas, kad I turėtų sėstis prie derybų stalo“. 

Tiksliau sakant, nederėtų veiklą aiškinti vien galimybėmis 
ir norais. Galimybės yra objektyvios, išorinės, o norai yra sub- 
jektyvūs, vidiniai. Nesunku suprasti, kaip išoriniai daiktai gali 
veikti vienas kitą, kad duotų tam tikrą rezultatą, bei suvokti 
grynai psichinio priežastingumo sąvoką. Ne taip aišku, kokia 
yra objektyvių ir subjektyvių elementų sąveika, nulemianti 
kokią nors veiklą. Tiesą sakant, veiklą paaiškina žmogaus no- 
rai drauge sujo įsitikinimais dėl galimybių. Kadangi įsitikinimai 
gali būti klaidingi, susidaro nemenkas skirtumas. Žmogus gal 
nesuvokia tam tikrų galimybių ir todėl savo norui įgyvendinti 
nepasirenka geriausių, jam prieinamų priemonių. Ir priešingai, 
jei jis neteisingai mano tam tikrą neįmanomą pasirinkimą esant 
įmanomą, veikla gali duoti pragaištingų rezultatų. Pavyzdžiui, 
būtų naivu manyti, kad valstybinę politiką galima paaiškinti 
vyriausybės tikslais ir galimybėmis, kurios objektyviai žiūrint 
jai prieinamos. Veikiau tikslai sąveikauja su nuomonėmis - iš 
teisybės itin ginčytinomis teorijomis - dėl to, kokia ekonominė 
politika įmanoma. 


III 
Racionalus pasirinkimas 


Žmonės, galėdami rinktis kelis veikimo būdus, paprastai daro 
tai, kas, jų manymu, duos geriausių bendrų rezultatų. Toks ap- 
gaulingai paprastas sakinys apibendrina racionalaus pasirin- 
kimo teoriją. Šiame skyriuje (ir kitame) stengiuosi atskleisti, 
koks sudėtingumas slypi minėtoje formuluotėje. 


“ II žaidėjas taip pat gali sudeginti savo tiltus numatęs, kad jei tik turės kitą 


išeitį, dėl valios stokos galės nesivelti į kovą. 

Racionalus pasirinkimas yra instrumentinis: vadovaujamasi 
veiksmo rezultatais. Veiksmai vertinami bei pasirenkami ne tik 
kaip veiksmai, bet ir kaip daugiau ar mažiau veiksminga prie- 
monė tolesniam tikslui pasiekti'. Paprastas pavyzdys būtų ver- 
slininkas, norintis kuo labiau padidinti pelną. Kad pasiektų šį 
tikslą, jis gerai apgalvoja, kokius gaminius siūlyti, kiek jų ir kaip 
gaminti. Sudėtingesnis pavyzdys būtų generolas, kuriam liepta 
bet kokia kaina nugalėti priešo armiją. Prieš išdėstydamas savo 
kariuomenę, jis turi susidaryti nuomonę apie priešo planus. Be 
to, turi imtis priemonių, kad priešas klaidingai įsivaizduotų jo 
paties planus. Žinodamas, jog priešo generolai nutuokia apie to- 
kius išskaičiavimus, ir, tiesą sakant, patys panašiai svarsto, jis 
turi nuspėti priešo ketinimus ir jį pergudrauti. Polemiškesnis pa- 
vyzdys būtų dailininkas, kuris eksperimentuoja piešdamas 
įvairius etiudus, kol „išgauna, ko nori“. Jis apmąsto įvairias prie- 
mones tikslui pasiekti - sukurti estetinės vertės paveikslą, - at- 
mesdamas daugumą etiudų ir galų gale pasilikdamas vieną. 

Kartais atrodo beprasmiška atskirti priemones ir tikslą. Jei 
man pasiūloma rinktis apelsiną ar obuolį, aš paimu apelsiną ne 
todėl, kad tikėčiausi kokių nors rezultatų. Ir ne todėl, kad noriu 
patenkinti tam tikrus skonio pojūčius. Imu jį dėl to, kad apelsi- 
no labiau noriu negu obuolio?. Kai nutariu verčiau praleisti laiką 
su draugu nei ilgai užsibūti darbe, nėra jokio bendro tikslo, ku- 
riam pasiekti tie abu užsiėmimai būtų alternatyvios priemonės. 
Tarkime, pabūti su draugu man tiesiog svarbiau negu baigti sa- 
vo darbą. Nors šie pasirinkimai neatitinka priemonių tikslui pa- 
siekti kategorijos, nėra pamato teigti, kad jie iracionalūs. 

Tačiau vienu atveju toks pasirinkimas gali prilygti instru- 
mentiniam veiksmui. Apklausdami asmenį arba stebėdami jo 
elgesi, galime sužinoti, kaip jis vertina savo pasirinkimą?. Žmo- 
gus gal labiau norėtų ne keturių obuolių, o trijų apelsinų, bet 
pasirinktų penkis obuolius, o ne tris apelsinus. Šitokių supo- 


' Ir priešingai, kai elgesį formuoja visuomenės normos, į padarinius neatsi- 
žvelgiama. Ši prieštara bus nagrinėjama XIII skyriuje. 

? Tačiau, kaip pamatysime IX skyriuje, mano skonio pojūčiai kažkuo dėti, kad 
renkuosi apelsiną. 


* Gal tai pasirinkimas iš jo turimų arba neturimų galimybių. 

ruotų palyginimų sąrašas vadinamas asmens norų pirmumo kla- 
sifikacija. Pritaikius matematinę gudrybę, pirmumo klasifikaciją 
galima paversti naudos funkcija, pasirinkimus žymint skaičiais 
taip, kad geistinesniam pasirinkimui tektų didesnis skaičius*. 
Tuomet galėsime tvirtinti, kad žmogus taip elgiasi norėdamas 
gauti kuo daugiau naudos, jei turėsime galvoje, jog tai ne kas 
kita, o tik patogus būdas sakyti žmogų elgiantis taip, kaip jam 
labiau patinka. Čia nesama jokios hedonistinės potekstės. Tiesą 
sakant, gal jo norimas pasirinkimas suteiks malonumo kitiems, 
o ne jam". 

Rūpestis dėl rezultatų pasmerktas žlugti. Nors racionalus 
veikimas esti instrumentinis, kai kurios jo formos yra aiškiai 
iracionalios. Nemiga, impotencija, mikčiojimas tik pasunkėja, 
jei žmogus stengiasi nuo jų išsivaduoti. Šie reiškiniai greičiau 
praeina, nustojus apie juos galvoti, bet tai nėra kokio nors veiks- 
mo padarinys. Stengiantis impulsyviai elgtis, impulsyvumas 
pradingsta. Valios jėga negalime patikėti ar ją pamiršti, bent 
ne taip, kaip panorėję pakeliame ranką. Net ir labai norėdami, 
savęs negalime pakutenti, nustebinti ar tyčiomis apgauti. Gal 
mes trokštame, kad kiti mus vertintų ir gerbtų, bet jei mes ar 
kiti stengsimės šį tikslą pasiekti, tik patys save sumenkinsime. 
Svarbus politikos pavyzdys - darbo vietų kūrimas tam, kad 
žmonės įgytų daugiau savigarbos. Iš tiesų nuolatinis darbas 
yra svarbus savigarbos šaltinis, bet tik jei to darbo prasmė — 
pagaminti tokią prekę arba suteikti tokią paslaugą, už kurią 
pirkėjui ar mokesčių mokėtojui būtų verta mokėti pinigą. Savi- 


* Šis žingsnis nuo norimo pasirinkimo iki naudos funkcijos galimas tik tada, 
jei norimi pasirinkimai „gerai veikia“. Turi būti patenkintos trys sąlygos. 
(1) Žmogus turi gebėti bet kuriuos du savo pasirinkimus palyginti vieną su 
kitu. Jis turi labiau norėti vieno ar kito arba abiejų vienodai. (2) Žmogaus 
pasirinkimai turi būti nuoseklūs: jeigu jis apelsino nori labiau negu obuolio, 
o obuolio labiau nei kriaušės, turi apelsino taip pat labiau norėti nei kriaušės. 
(3) Žmogus turi gebėti suderinti vertybes. Šią sąlygą lengviausia paaiškinti 
pasitelkiant ją pažeidžiantį pavyzdį: rinkėjas vertina kandidatus pagal jų 
požiūrį į mokesčių politiką, ojei jų nuostatos šiuo klausimu sutampa, tuomet 
vertina pagal jų požiūrį į nusiginklavimą. 


* Plačiau tai nagrinėju VI skyriuje. 

garba iš esmės yra šalutinis produktas veiklos, kurios imamasi 
kitais sumetimais - ji negali būti pagrindiniu taktiniu tikslu. 
Arba, tarkime, Tocgueville'io požiūris, jog svarbiausia politinės 
demokratijos vertybė yra ta, kad ji žadina nerimstantį visuo- 
menės veiklumą bei trykštančią energiją, o tai padeda visuo- 
menei klestėti. Šis teiginys gal ir teisingas, bet tokio argumen- 
to pakanka, kad būtų įsteigtos demokratinės institucijos. Kad 
demokratija sukurtų gerovę kaip šalutinį produktą, pirmiau- 
sia reikia ją vertinti kaip valdžios formą. 

Racionalus pasirinkimas reiškia ieškojimą geriausių priemo- 
nių norimam tikslui pasiekti. Tai būdas, kaip geriausiai prisi- 
taikyti prie aplinkybių. Geriausią prisitaikymą gali užtikrinti 
ir kiti mechanizmai, ne tik racionalus pasirinkimas. Tie mecha- 
nizmai aptariami VIII ir IX skyriuose. Čia tik pažymėsime, jog 
racionalus pasirinkimas nėra neklystamas mechanizmas, ka- 
dangi racionalus žmogus renkasi tik tokias priemones, kurias 
mano esant geriausias. Kaip aiškinama II skyriaus pabaigoje, ta 
nuomonė irgi gali būti klaidinga. Žmogus gali kai kurias pro- 
gas praleisti arba netyčiomis suklupti. Klysti ne tik žmogiška; 
klysti gali būti net racionalu, jei visi kiti požymiai kreipia ne- 
teisinga linkme. Kitame skyriuje aptarsiu kelis atvejus, kai nega- 
lima susidaryti racionalios nuomonės. Dabar tik noriu pasaky- 
ti, kad procesas gali būti racionalus, tačiau prie tiesos neprisi- 
kasama. Tiesa yra santykis tarp įsitikinimo ir to, kuo įsitikinama. 
Kai Otelas patiki, kad Dezdemona jį apgaudinėja, nors ji to 
nedaro, jis laikosi neteisingo įsitikinimo. Ir priešingai, raciona- 
lumas yra santykis tarp įsitikinimo ir pamato, kuriuo jis grin- 
džiamas. Atsižvelgus į Jago pateiktus įrodymus, Otelo įsiti- 
kinimas galėjo būti ir racionalus. 

Tačiau šis pavyzdys rodo, jog reikia eiti toliau, kadangi mes 
nemanome Otelo įsitikinimą buvus racionalų. Mažų mažiau- 
siai jam derėjo daugiau sužinoti, ką buvo padariusi Dezdemo- 
na. Apskritai privalu reikalauti ne tik, kad įsitikinimai būtų 
racionalūs, atsižvelgiant į turimus duomenis, bet ir kad tam 
tikra prasme būtų surinkta kuo daugiau duomenų. Esama pa- 
vojaus surinkti per mažai duomenų. Prieš operaciją gydytojas 
privalo apžiūrėti ligonį, kad neįpjautų kur nereikia. Kita ver- 
tus, esama pavojaus surinkti per daug duomenų. Kol gydyto- 

jas darys pernelyg išsamius tyrimus, ligonis gali numirti. Pla- 
čiau apsistosiu ties antruoju iš tų pavojų. 

Jei kitos sąlygos vienodos, geresnį sprendimą padarome ta- 
da, kai sukaupiame kuo daugiau duomenų ir kuo ilgiau jį 
apmąstome, tačiau kitos sąlygos ne visuomet vienodos. Kol da- 
rysime sprendimą, gal jau bus praėjusi proga veikti. Ligonis 
gal bus jau miręs, įmonė bankrutavusi, o mūšis pralaimėtas. 
Gal ne taip ryškiai, bet svarstymo kaina gali pranokti naudą. 
Geras pavyzdys — ginčijama vaikų globa. Daugelyje Vakarų 
valstybių vaiko globa skiriama vadovaujantis „vien vaiko in- 
teresais“; kitaip sakant, globa priteisiama tam iš tėvų, kuris, 
teismo požiūriu, gali geriau rūpintis vaiku. Laikantis šio prin- 
cipo, reikia tiksliai, ilgai lyginti tėvus ir tik tada nuspręsti, ku- 
ris labiau tinka. Galiausiai, tarkime, nustatoma, kuris iš tėvų 
vertesnis globoti vaiką. Tačiau bylinėjimasis dėl globos vaikui 
padaro daug emocinės žalos, tikriausiai daugiau, nei jis patir- 
tų, jei globa būtų priteista ne verčiausiam iš tėvų. Tad kyla klau- 
simas, ar vaikui į naudą, jog skiriant globą paisoma „vien vai- 
ko interesų“. Sprendimas, kuris būtų buvęs geriausias, jei būtų 
buvęs padarytas iškart ir be didelių išlaidų, gal nebus geriau- 
sias, jei bus atsižvelgta į išlaidas, patirtas per tą laiką, kol jis 
buvo padarytas“. 

Dera atidžiau panagrinėti, kuo svarbus įsitikinimas racio- 
naliam pasirinkimui. Iki šiol kalbėjau taip, tarsi įsitikinimai būtų 
tik juodi arba tik balti; arba mes manome, jog taip yra, arba 
manome, jog taip nėra“. Dažnai nuomonę susidarome šitaip; ir 
pedantiška būtų ją kitaip susidaryti. Tačiau iš esmės visi tikri 
įsitikinimai yra vien tikimybių dalykas. Tik iš gyvenimiškos 
patirties galiu tikėtis, kad rašant šį skyrių ant manęs neužkris 
meteoritas, ir vis dėlto maža tikimybė, jog šitaip atsitiks. Dau- 
geliu pasirinkimo atvejų dera labai rimtai atsižvelgti į tikimy- 


* Kai vaikų globa ginčytina per ilgai ieškant faktų, gali pasikeisti nuomonė, 
kas vaikui yra į naudą. Kadangi teismai pabrėžia vaiko ir tėvų santykių 
tęstinumą, išankstinis nusiteikimas, kuris bylai užtrukus tolydžio stiprėja, 
yra palankus laikinai vaiką globojančiam tėvui ar motinai. 

“ To negalima painioti su šia logine tiesa: arba mes manome taip esant, arba 


nemanome (skirtumas tarp vidinio ir išorinio neigimo). 

bes. Spręsdami, kokius javus auginti, ūkininkai turi atsižvelgti 
į tai, kad rudenį gali būti ankstyvų šalnų, pavasarį mažai, o 
vasarą per daug lietaus. Dažniausiai jie apsidraudžia rinkda- 
miesi tokius javus, iš kurių derliaus garantuotai turėtų pelno, 
kad ir koks būtų oras. 

Bus aiškiau iš skaitmeninio pavyzdžio. Tarkime, yra dviejų 
rūšių javai, A ir B, bei dvejopi galimi orai, geri ir blogi, ir tie, ir 
tie vienodai tikėtini. Pajamos iš derliaus, atsižvelgiant į orus, 
pateikiamos brėžinyje. Skaičiai skliaustuose rodo, kokią eko- 
nominę naudą ūkininkas gauna pagal įvairias pajamas. Jie pa- 
rinkti taip, kad rodytų kone visuotinę tendenciją, jog kiekvie- 
nas papildomas pajamų doleris duoda vis mažesnį ekonominės 
naudos prieaugį (mažėjančios ribinės ekonominės naudos prin- 
cipas)?. 





Orai A ($) B ($) | 

Blogi 10 000 (10) 15 000 (36) 
Geri [||| | | 30000(600 || 20000 (50) 
Vidutiniai | | | | | | 20000(50) || 17 500 (45) 


Ilgainiui ūkininkas iš A javų uždirbs daugiau negu iš B, nes 
A duos aukštesnį vidutinį derlių. Tačiau prastais metais iš A 
uždirbs mažiau negu iš B. Todėl jis rinksis B, o ne A". Jei pasi- 
renkami A javai, vidutinės pajamos bus 20 000 $ ir atitinkamas 
ekonominės naudos lygis - 50. Vidutinė ekonominė nauda bus 
35. Atitinkamai vidutinių pajamų iš B derliaus ekonominė nau- 
da bus 45, o vidutinė ekonominė nauda - 43. Vidutinės paja- 
mos (vadinasi, ir ekonominė vidutinių pajamų nauda) bus 


“ Intelektualinis sąžiningumas verčia mane įspėti, jog čia vartojama ekonomi- 
nės naudos sąvoka yra nekaltesnė už tą, kurią anksčiau vadinau geistinesnio 
pasirinkimo išraiška - „niekas kitas, tik“. Dėl dėstymo apimties negaliu leistis 
į smulkmenas. 

" Tad nėra reikalo menkinti valstiečių konservatyvumo, kalbant apie jų prieši- 
nimąsi kai kuriems gero derlingumo javams, įpirštiems Žaliosios revoliuci- 
jos. Jei šių javų derlingumas permainingesnis, priešintis jiems gal buvo visai 


racionalu. 

didesnės iš A javų. Tačiau nebūna tokių metų, kai gaunamos 
vidutinės pajamos ir atitinkamas ekonominės naudos lygis. Ūki- 
ninkas negali gyventi iš vidutinių pajamų"“, kaip negali turėti 
2,2 vaiko šeimyną. Svarbiausia yra vidutiniai realizuotos eko- 
nominės naudos lygiai''. Kadangi vidutinė ekonominė nauda 
yra didesnė iš B javų, šie ir bus pasirinkti. 

Sprendimų darymo teorija esant rizikai skatina žmones kuo 
labiau didinti tikėtiną ekonominę naudą. Tokiais atvejais, kaip ką 
tik aptartasis, tai reiškia tą patį, kaip vidutinę ekonominę naudą 
per daugelį metų. Tačiau teorija buvo išplėsta, kad aprėptų si- 
tuacijas, kurios nesikartoja diena iš dienos, metai iš metų. Tuo 
atveju darantysis sprendimą yra prašomas kliautis savo „sub- 
jektyviomis tikimybėmis“, arba, ne tokiais mokslingais žodžiais 
tariant, asmenine nuovoka. Ekonominė nauda, kurią gali duo- 
ti kiekvienas galimas kokios nors veiklos padarinys, matuojama 
pagal to padarinio numatomą tikimybę, kad paaiškėtų numa- 
toma ekonominė tos veiklos nauda. Teorija mums pataria im- 
tis tokios veiklos, kuri siejama su didžiausia tikėtina ekonomi- 
ne nauda. Kitame skyriuje nurodau priežastis, kodėl esu skep- 
tiškai nusiteikęs dėl tokio teorijos išplėtimo. 

Veikti racionaliai, vadinasi, sau daryti kuo geriau. Kai sąvei- 
kauja du ar daugiau racionalių asmenų, sau jie gali padaryti nau- 
dos mažiau, nei turi galimybių. Ši įžvalga galbūt yra svarbiausias 
praktinis žaidimų teorijos, arba tarpusavyje priklausomų spren- 
dimų teorijos, laimėjimas. Bet ši teorija naudinga ir daugeliu ki- 
tų atvejų. Nuodugniai ją įvertinus pasirodo, kad ji yra veikiau 
ne teorija įprastine šio žodžio prasme, o savaiminės, būtinos 
gairės, padedančios suprasti žmonių sąveiką. Šiuo atžvilgiu ji 
artimesnė logikai negu kokiai nors empirinei disciplinai. Empi- 
rine teorija ji tampa tuomet, kai nurodomi elgesio principai, ku- 
riuos galima išbandyti ir patikrinti, ar jie teisingi, ar neteisingi, 
tačiau empirinis bandymas nei sutvirtina, nei sugriauna teoriją. 


" Jis, Žinoma, galėtų gyventi, jei geraisiais metais pataupytų. 
"' Skaitytojas gali visai pagrįstai paklausti, ar iš nenoro rizikuoti ūkininkas atsi- 
žvelgs į skirtumą tarp ekonominės naudos lygių gerais ir prastais metais. 
Kadangi čia vartojama ekonominės naudos sąvoka apibrėžiama taip, kad į 


ją įeina požiūris į riziką, šis siūlymas reikštų dvigubą skaičiavimą. 

Pagrindinius žaidimų teorijos principus iliustruoja žaidimas 
II. 2 brėžinyje. Šio pavyzdžio elementai yra bendri visiems žai- 
dimams. Žaidžia du arba daugiau žaidėjų. Kiekvienas gali rink- 
tis iš dviejų ar daugiau taktikų. Kiekvienas pasirinkimas laiduo- 
ja tam tikrą rezultatą. Kiekvieno žaidėjo rezultatas priklauso ne 
tik nuo jo sprendimo, bet ir nuo to, ką pasirinks visi kiti. Žai- 
dėjai turi spręsti, ką rinktis nepriklausomai vienas nuo kito, t. y. 
jie negali derinti savo sprendimų ir daryti įpareigojančių susita- 
rimų. Tačiau jų pasirinkimas yra priklausomas nuo kitų ta pras- 
me, kad kiekvienas žaidėjas apsisprendžia remdamasis savo spė- 
liojimais, ką darys kitas (kiti). II. 2 brėžinyje pavaizduotame žai- 
dime I žaidėjas turi atsistoti į II padėtį, kad galėtų numatyti kitą 
ėjimą. II žaidėjas, nutaręs sudeginti tiltus, turėtų galvoti, ką da- 
rys I, jei bus priverstas rinktis tarp derybų ir kovos. 

Geriausiai žinomame žaidime, vadinamame kalinių dile- 
ma!“, abiejų žaidėjų taktika dominuojanti - tai tokia taktika, kai 
į visus priešininko ėjimus yra geriausias atsakas: 





Pavadinkime a, ir b, kooperatine taktika, o a, ir b, nekoope- 
ratine. Aišku, jog abiem žaidėjams nekooperacija nusveria koope- 
raciją. Racionalus žaidėjas rinksis nekooperatinę taktiką, gerai 
žinodamas, jog antrasis elgsis taip pat, ir jų veiksmų padariniai 
bus tokie, kad abiem bus blogiau, nei būtų kooperuojantis. XIII 
skyriuje toliau bus nagrinėjama ši dilema, su kuria visuomenės 
gyvenime visur susiduriame. Čia tik noriu įspėti dėl pagundos 


!? Dilema gavo vardą iš tokio anekdoto (įstačius bausmės metus). Du kaliniai, 
įtariami padarę bendrą nusikaltimą, uždaromi atskirose kamerose. Policija 
kiekvienam pasako, kad bus paleistas (4), jei išduos antrąjį, o antrasis jo 
neišduos. Jei abu išduoda kits kitą, abu gaus po trejus metus kalėjimo (2). Jei 
vienas neišduos kito, o tas jį išduos, pastarasis gaus penkerius metus kalėji- 
mo (1). Jei abu neišduos, policija turi užtektinai įrodymų, kad abu gautų po 


metus kalėjimo (3). 

prieštarauti, kad jei abu žaidėjai sąmoningai renkasi blogesnį 
atvejį, galėdami rinktis geresnį, jie iš Hikro nėra racionalūs. Jeigu 
abu žaidėjai veiktų išvien, šis argumentas būtų teisingas, bet ka- 
dangi jiedu veikia atskirai, tai nėra tinkamas argumentas. Ra- 
cionalaus pasirinkimo sąvoka apibrėžiama individui, o ne dvie- 
jų ar daugiau individų grupei. Jeigu individas turi pasirinkimą, 
pranašesnį negu kiti, nesvarbu, ką kiti žmonės daro, jei juo ne- 
pasinaudos, bus iracionalus. Sakyti, kad visi laimėtų, jeigu visi 
iracionaliai veiktų, čia būtų nei į tvorą, nei į mietą. 


IV 
Kada racionalumas nepritaikomas 


Racionalaus pasirinkimo teorijos tikslas - paaiškinti žmonių 
elgesį. Pradėti reikia nuo dviejų žingsnių. Pirmas žingsnis bū- 
tų nustatyti, ką darytų racionalus žmogus tam tikromis aplin- 
kybėmis. Antras žingsnis būtų patikrinti, ar tas žmogus iš tie- 
sų taip darė. Jei jis padarė taip, kaip teorija numatė jį padary- 
siant, toks atvejis byloja teorijos naudai!'. Tačiau teorija gali 
žlugti žengdama tiek pirmą, tiek antrą žingsnį. Pirma, jai gali 
nepasisekti konkrečios prognozės. Antra, žmonės gali nepatvir- 
tinti tokių prognozių - jie gali pasielgti iracionaliai. 

Kadangi noriu paaiškinti, kaip iškyla šios problemos, pir- 
miausia apibendrinsiu svarbiausią III skyriaus argumentą. Kad 
veikla būtų racionali, ji turi būti galutinis trijų optimalių spren- 
dimų rezultatas. Pirma, ji turi būti geriausia priemonė žmo- 
gaus norui įgyvendinti atsižvelgiant į jo įsitikinimus. Antra, 
tie įsitikinimai turi būti optimalūs atsižvelgiant į žmogaus tu- 
rimus duomenis. Galiausiai žmogus turi sukaupti optimalų 
duomenų kiekį — nei per daug, nei per mažai. Tas kiekis pri- 
klauso tiek nuo jo norų - nuo to, kokią reikšmę jis teikia tam 
sprendimui, - tiek nuo jo įsitikinimo, kiek jam kainuos ir kokia 


' Kaip žinome iš I skyriaus, teisingas aiškinimas gali būti ir kitoks. Raciona- 
liam pasirinkimui galėjo užbėgti už akių kitas mechanizmas. Arba žmogus, 


būdamas iracionalus, galėjo atsitiktinai pasielgti racionaliai. 

Veiksmas 


Norai ——————)—————————> Įsitikinimai 


|| 


Duomenys 


IV. 1 brėžinys 


bus nauda, jei surinks daugiau informacijos. Visą šią eigą gali- 
ma įsivaizduoti taip, kaip parodyta IV. 1 brėžinyje. 

Čia norai yra vienintelis nepriklausomas elementas, kuriam 
paklūsta visi kiti. Kaip rašė Davidas Hume'as, „Protas yra ir 
turėtų būti aistrų vergas“. Esu įsitikinęs jį nenorėjus pasakyti, 
jog protas turi paklusti kiekvienai aistrai. Juo labiau Hume'as 
nebūtų teigęs, kad aistros tiesiogiai veikia žmogaus įsitikinimus, 
kaip būna, jei norai supainiojami su tikrove (brėžinyje tai pa- 
rodyta perbraukta strėle)?. Pasak prancūzų istoriko Paulo Vey- 
ne, iš aistros kilę įsitikinimai menkai tai aistrai padeda; kad 
vergai gerai tarnautų savo šeimininkui, jiems reikia turėti bent 
kiek nepriklausomybės ir veiksmų laisvės. 

Prieš eidami toliau, atidžiai panagrinėkime Hume'o mintį. 
Išjos išplaukia, jog racionalių norų sąvoka yra beprasmė. Protas 
negali aistroms diktuoti, kokį objektą rinktis. Hume'as, be abe- 
jo, būtų pripažinęs, kad protas gali padėti atmesti nesuderina- 
mus norus, pavyzdžiui, norą pyragą turėti ir suvalgyti, tačiau 
aistros paprastai esti nepavaldžios racionaliems vertinimams. 
Žmogui jo noras gali nepatikti, gal net atrodyti amoralus, tačiau 
tą norą pasmerkti kaip neracionalų beprasmiška. Toks požiū- 
ris vyrauja šiuolaikiniuose socialiniuose moksluose. Ypač dau- 
geliui ekonomistų norai ir troškimai yra nelyginant skonis, o 
de gustibus non est disputandum. Vėliau šį požiūrį panagrinėsiu. 

Visų pirma paaiškinsiu, kaip racionalaus pasirinkimo teori- 
jos negalima pritaikyti dėl neapibrėžtumo. Apskritai yra dvi 


* Pamatysimo, jog dėl panašių priežasčių tam tikras norų poveikis duomenų 


kaupimo procesui yra logiškai neteisingas. 

neapibrėžtumo formos. Gali būti keletas veiksmų, kurie yra vie- 
nodai ir optimaliai geri. Arba gali nebūti nė vieno veiksmo, ku- 
ris būtų bent tiek geras, kiek visi kiti. 

Apsvarstykite pirmą veiksmo neapibrėžtumą, atsižvelgda- 
mi į žmogaus įsitikinimus bei norus. Dažnai būna daugeriopų 
optimalių pasirinkimų. Parduotuvėje tarp dviejų vienodų fir- 
mos „Campbella“ sriubos skardinių nematau jokio skirtumo. 
Man reikia vienos iš jų ir nesvarbu kurios. Ne toks kasdienis 
pavyzdys būtų valdytojas, galintis padidinti pelnus dviem skir- 
tingais būdais: parduodamas nedidelį kiekį labai pelningų pre- 
kių arba labai didelį kiekį nelabai pelningų prekių. Ką jis da- 
rys, yra itin svarbu darbininkams, kurie bus laikinai atleisti iš 
darbo, jeigu jis pasirinks tą būdą, kai reikės nedidelio kiekio 
prekių; bet jeigu jam rūpi tik pelnas, mes negalėsime paaiškin- 
ti, kodėl jis renkasi vieną, o ne kitą variantą. Tačiau tokių atve- 
jų pasitaiko tik atsitiktinai. Dažnai žmogui būna tas pat, kurį iš 
dviejų kokybiškai skirtingų variantų rinktis, bet visai atsitikti- 
nai galimybių aibėje jie abu yra visų geriausi. Nėra tokių pasi- 
rinkimo situacijų, kuriose sistemingai? atsirastų daugeriopų op- 
timaliausių pasirinkimų. 

Optimalaus varianto neatsiranda tuomet, kai žmonės, turė- 
dami tam tikrų norų bei įsitikinimų, nesugeba visų variantų 
palyginti ir sugretinti“. Jei esama kelių variantų, iš kurių nei 
vienas nėra geresnis, aš galbūt negalėčiau pasakyti, kurio iš jų 
labiau norėčiau, taip pat negalėčiau pasakyti, kad jie vienodai geri. 
Tai nepalyginamumas, o ne vienodumas. Juos atskirti padės 
paprastas bandymas. Tarkime, yra du pasirinkimo variantai - 
x ir y, ir nei vienam iš jų neteikiu pirmenybės. Jeigu būčiau 
jiems indiferentiškas, visuomet pirmenybę teikčiau x, o ne y, 
jei priedo gaučiau dolerį. Bet jeigu x ir vieno dolerio nenoriu 
labiau nei y, tai rodo, jog x ir y yra nepalyginami. 


* Išimtis yra pusiausviras elgesys, kai pasirinkimo taktika akla. Tai bus apta- 
riama XI skyriuje. 

* Gali pasitaikyti ir keistokų atvejų, tarkime, toks. Man sakoma, kad, parašęs 
kokį nors teigiamą skaičių (būtinai didesnį už nulį), gausiu atlyginimą do- 
leriais, lygų 1, padalytam iš to skaičiaus. Be abejo, už bet kokį skaičių, kurį 


parašysiu, bus mažesnis skaičius, galintis man duoti didesnį atlyginimą. 

Darant svarbius sprendimus, dažnai būna nepalyginamų pa- 
sirinkimų. Tarkime, pasirinkimas studijuoti teisę ar miškinin- 
kystę, jei ir viena, ir antra man labai patinka, yra pasirinkimas 
tarp specialybės ir gyvenimo būdo. Jei per savo gyvenimą tas 
abi specialybes būčiau išbandęs, galėčiau išmaningai pasirink- 
ti. O taip mažai apie jas nutuokdamas negaliu racionaliai nu- 
tarti. Dažnai tokiais atvejais šalutiniai motyvai pasislenka arčiau 
pagrindinio. Neišmanydamas apie pagrindinį motyvą - ar ma- 
no gyvenimas bus geresnis kaip teisininko, ar kaip miškinin- 
ko, - atsižvelgiu į šalutinį. Gal pasirenku teisę todėl, kad studi- 
jų metais savaitgaliais man bus lengviau tėvus lankyti". Toks 
sprendimo būdas ne blogesnis nei kiti, bet ne iš tų, kuriuos ra- 
cionalaus pasirinkimo teorija galėtų pripažinti kaip pranašes- 
nius negu, tarkime, monetos metimas. 

Įsitikinimai yra neapibrėžti, kai trūksta duomenų pagrįsti 
nuomonei dėl įvairių galimų veiklos padarinių. Tai gali atsi- 
tikti dėl dviejų pagrindinių priežasčių: dėl netikrumo, ypač dėl 
ateities, ir dėl taktinės sąveikos. 

Aptarkime įmonės sprendimą, kiek investuoti į tyrimus ir 
gamybos plėtrą. Kad racionaliai nuspręstų, ji turi numatyti ga- 
limus tų investicijų padarinius — kiek tikėtina, kad naujovės 
bus pelningos, - taip pat numatyti kitų įmonių daromas ana- 
logiškas investicijas ir galimus tų investicijų padarinius. Dabar 
naujovių padariniai, savaime suprantama, yra neaiškūs. Įmonė 
tiksliai negali žinoti, ar laimės aukso puodą, ar liks tuščiomis. 
Tokiais laikais, kai technologija nuolat kinta, praeities rodik- 
liai nelaiduoja sėkmės ateityje. 

Net jei įmonė gebėtų numatyti, kad naujovės bus pelnin- 
gos, ji negalėtų būti įsitikinusi, jog kitos įmonės jos neaplenks. 
O tokiomis sąlygomis, kai laimi tas, kuris pirmesnis, tai lem- 
tinga. Kuo daugiau įmonė investuoja į tyrimus bei plėtrą, tuo 
didesnė tikimybė pirmauti“. Jei kitos įmonės investuoja dide- 
les sumas, mūsų įmonei laimėti mažai vilties. Gal racionalus 
sprendimas būtų visai neinvestuoti. Tačiau kitos įmonės tik- 


* Nors negaliu palyginti x ir y, man nesunku palyginti vieną ir nulį dolerių. 
* Šis teiginys galiotų, net jei būdami neįsitikinę dėl ateities negalėtume nieko 


pasakyti, kokia būtų tikimybė, darant įvairias investicijas. 

riausiai taip pat protauja. Jeigu jos visos nutaria mažai inves- 
tuoti, mūsų įmonė turėtų investuoti daug. Bet vėlgi šitaip 
protauti gali ir kitos įmonės, ir jeigu jos visos daug investuos, 
mūsų įmonei derėtų susilaikyti. Mes einame ratais: kiekviena 
įmonė turėtų daug investuoti, jeigu (ir tik tokiu atveju) kitos 
investuoja mažai. Čia nėra kuo grįsti racionalią nuomonę, todėl 
ir nėra kuo remtis veikiant". Kad paaiškintume sprendimus dėl 
investicijų, mums daugiau naudos būtų pasekus Keynesu arba 
pasitelkus valdytojų „miklumą““. 

Esama tokių - jie vadinami Bejeso sprendimų darymo teo- 
retikais, - kurie nesutiktų su ką tik mano pasakyta mintimi. Jie 
teigia, jog kadangi visuomet šį tą žinome apie pasirenkamą 
situaciją, verčiau turime tomis žiniomis remtis vertindami sub- 
jektyvias tikimybes, negu visai nesiremti. Argumentas vilio- 
jantis, bet nemanau, kad svarus. Nors nemažai žinome apie 
konfliktą Persų įlankoje, niekaip neįstengtume savo turimas 
žinias taip sudėti į krūvą, kad galėtume pateikti patikimą 
subjektyvią tikimybę, jog kitą pusmetį prasidės karas tarp Ira- 
no ir Jungtinių Valstijų". Žinios apie dešimtaines skaičių dalis 
kaip tokios visai nenaudingos. 

Tuo neteigiama, jog tokių tikimybių negali būti, - tik sako- 
ma, kadjos nepatikimos ir nėra racionalu jomis remtis kaip vei- 
kimo pamatu. Galime pasiūlyti žmogui rinktis iš dvejų lažybų. 
Pirmosios tokios: jei bus karas, jis gaus tūkstantį dolerių, o jei 
nebus, nieko negaus. Iš antrųjų lažybų jis gaus tūkstantį dole- 
rių, esant p procentų tikimybei, ir nieko negaus, jei tikimybė 
100 - p procentų. p vertė, dėl kurios jis abejingas abejom lažy- 
bom, yra subjektyvi karo tikimybė. Bet, pasirodo, ši vertė labai 
priklauso nuo aiškinimo procedūros. Jei pradedame nuo žemos 
p vertės ir slenkame aukštyn, vertė bus daug mažesnė negu 
tada, jei pradėtume nuo didelės p vertės ir slinktume žemyn. 
Tačiau jei mes iš tiesų matuojame tai, kas darosi žmogaus pro- 


* Ne visai taip. Esama pusiausvyros, kai įmonės aklai sprendžia, kiek išleisti 
tyrimui bei plėtrai. Visa bėda, kaip aiškinama XI skyriuje, kad ta pusiausvy- 
ra greit pažeidžiama. Iš empirinės patirties žinome, jog įmonės, darydamos 
sprendimus dėl investicijų, nesinaudoja loterijos ratu ar kauliukais. 


* Knyga buvo rašoma 1987 metų spalio mėn. 

te, rezultatas neturėtų priklausyti nuo matavimo metodo. Ka- 
dangi jis priklauso, tikimybė yra procedūros rezultatas. 
Keblu nutarti, kiek duomenų reikia sukaupti. Jeigu situacija 
labai įprasta, kaip antai medicinos diagnozė, papildomos infor- 
macijos kainą ir naudą mes puikiai žinome“. Jei situacija ypatin- 
ga, nauja ar neatidėliotina, pvz., kovojant mūšyje arba padedant 
autoavarijos aukai, tiek išlaidos, tiek nauda itin neaiškios. Pavo- 
jinga būtų veikti pernelyg skubotai, turint pernelyg nedaug in- 
formacijos, ir uždelsti tiek, kad būtų jau per vėlu. Jei turėtume 
daugiau žinių, galėtume suprasti, kuris pavojus didesnis, bet ne- 
turime kuo kliautis racionaliai apsispręsdami, ar verta rizikuoti, 
kol įgysime tų žinių. Tad turime veikti daugiau ar mažiau savo 
nuožiūra. Tarp šių dviejų kraštutinumų yra dauguma kasdie- 
nių pasirinkimo situacijų. Jei einu grybauti, žinau, kad šiek tiek 
laiko sugaišiu ieškodamas grybingos vietos, bet taip pat žinau, 
jog būtų beprasmiška jos ieškoti ligi sutemų. Turėčiau truputį 
pasižvalgyti, paskui liautis ieškojęs ir pradėti grybauti, o tas „tru- 
putis“ galėtų būti nuo dešimties minučių iki kelių valandų. O 
tarp šių ribų - neapibrėžtumas. Kadangi neturiu vilties padaryti 
optimalų sprendimą, teks tenkintis „pakenčiamu“ sprendimu. 
Kai racionalus sprendimas neapibrėžtas, turi įsijungti kiti me- 
chanizmai, tarkime, „patenkinamumo“ principas, - rinkimasis 
to, kas ganėtinai gera. Tuomet visas aiškinimo svoris perkelia- 
mas į siekių lygio sąvoką, kuri nusako, kas laikoma ganėtinai 
gera. Kol bus daugiau sužinota, kodėl skiriasi žmonių siekių ly- 
gis, patenkinamumo teorija bus nepatenkinama!"". Trumpiau ta- 
riant, nėra tokios teorijos, kuri paaiškintų, ką žmonės daro, kai 
nori racionaliai veikti, o racionalus pasirinkimas neapibrėžtas. 


* „Norint nustatyti žarnyno vėžį, dabar paprastai iš eilės atliekami šeši nebran- 
gūs, nesudėtingi testai... Pirmų dviejų testų nauda akivaizdi. Tačiau 
apskaičiuojant, kiek kainuoja vėžio nustatymas (netgi ne jo gydymas), 
paaiškėjo, jog kiekvieno iš paskutinių keturių testų kaina yra atitinkamai 49 
150 $, 469 534 $, 4 724 695 $ ir 47 107 214 $.“ (P. Menzel. Medicinos kainos, 
moralinis pasirinkimas. New Haven, Conn.: Yale University Press, 1983. P. 6). 

"" Tąspragą gali užpildyti ir kas nors kita, tarkime, visuomenės normos, kaip 
aptariama XIII skyriuje, tačiau dabar kalbu apie visuomenės normas kaip 


apie racionalaus pasirinkimo pakaitalą, o ne vien kaip jo papildymą. 

Kartais jie padaro viena - paneigia neapibrėžtumą. Žmonių po- 
linkis ieškoti priežasčių to, ką jie daro, labai stiprus, ir jiems sun- 
ku susitaikyti su neapibrėžtumu. Paprastai jie vengia tokių spren- 
dimo būdų, kuriuos diktuoja neapibrėžtumas, tarkime, mesti 
monetą. Užtat jie kartais pasikliauja pramanytomis subjektyvio- 
mis tikimybėmis. Arba kaip III skyriuje aptartu vaiko globos at- 
veju jie tiek vilkina laiką, kol galų gale įsitikina, jog optimalus 
būtų buvęs tas sprendimas, kuris būtų buvęs rastas iškart ir be 
išlaidų. Arba jie sprendžia remdamiesi šimtosiomis trupmenos 
dalimis, beveik nieko neišmanydami apie dešimtąsias dalis. To- 
kie pavyzdžiai rodo, koks iracionalus įtikėjimas racionalumo ga- 
lia. Pirma racionalaus pasirinkimo teorijos užduotis yra aiškiai 
suvokti savo galimybes. Kartais, kaip sakė Pascalis, nieko nėra 
protingiau kaip nepaisyti proto balso. 

Kitos iracionalumo formos IV.1 brėžinyje gali būti išdėliotos 
įvairiais lygmenimis. Kartais žmonėms nepavyksta pasirinkti, 
jų nuomono, geriausių priemonių savo norams įgyvendinti. Jei- 
gu taip atsitinka netyčia - nuspaudus ne tą mygtuką, tai nėra 
iracionalu. Iracionalu būtų, jei jie sąmoningai tyčiomis veiktų 
prieš savo norus. Tarkime, man pasiūlo cigaretę, kai bandau mes- 
ti rūkyti. Sakytum, turėtų kilti noras atsisakyti, bet aš galiu pa- 
imti cigaretę. Priežastys — silpna valia, ncatsispyrimas norams, 
kuriuos pats pripažįstu esant silpnesnius už tuos norus, kurie 
skatina elgtis priešingai. Kai nugali silpnesni norai, matyt, tam 
tikra prasme jie yra stipresni — stipresni ne kaip priežastys, o 
kaip grynai psichikos veiksnys. Kitame skyriuje aptarsiu ypa- 
tingą silpnavališkumo atvejį, kurį nulemia didesnė dabarties 
galimybė ir atitinkamai mažesnis ateities veiksmingumas. Tačiau 
silpnavališkumas gali įgauti įvairių pavidalų. Galiu paklusti sa- 
vanaudiškumui, manydamas, jog kitų žmonių reikalavimai iš 
tikrųjų yra svaresni. Ir priešingai, tam tikrais atvejais galiu ma- 
nyti, jog su dabartimi susiję arba savanaudiški mano rūpesčiai 
nenusveria ateities ar kitų Žmonių reikalavimų, ir vis vien 
nepajėgti savęs sustabdyti. Besaikis taupumas gali būti toks pat 
silpnavališkas kaip impulsyvus išlaidumas!!. 


" Štai sudėtingesnis pavyzdys: noriu, kad nenorėčiau nenorėti valgyti torto. 


Aš noriu valgyti tortą, nes jį mėgstu. Noriu jo nemėgti, nes esu tuštokas 

Iracionalų elgesį gali padiktuoti ir iracionalūs įsitikinimai. 
Įdomiausia, kad aistros gali niekais paleisti įsitikinimus, nors 
šie lyg ir turėtų joms tarnauti. Tikrovės painiojimas su norais — 
polinkis tikėti, jog yra taip, kaip norima, kad būtų, - yra paplitęs 
reiškinys, kurio svarbą žmogaus reikalams vargu ar galima 
perdėti!'?. Freudas tai aiškino „malonumo principu“, proto po- 
linkiu ieškoti greito pasitenkinimo. Geriau jaučiuosi manyda- 
mas, jog yra taip, kaip aš noriu, kad būtų, nors man pačiam 
būtų į gera, jei manyčiau taip, kaip iš tiesų yra!'*. Tikrovę gali- 
ma painioti su norais tiesiogiai, kaip parodyta IV. 1 brėžinyje 
perbraukta strėle, arba netiesiogiai, renkant įrodymus. Pasta- 
rasis subtilesnis mechanizmas veikia šitaip. Iš pradžių tarkime, 
jog įrodymai nesutvirtina įsitikinimo, kurį norėčiau būti tei- 
singą. Tuomet imu kaupti daugiau įrodymų, keisdamas ir ko- 
reguodamas savo įsitikinimus. Jeigu kuriame nors taške ben- 
dra sukauptų įrodymų suma patvirtina nuomonę, kuri man la- 
biau patinka, aš liaujuosi juos rinkęs. Ir tuomet galiu kuo 
nuoširdžiausiai tarti sau ir kitiems, kad mano nuomonę patvir- 
tina visi prieinami įrodymai - kad tai ne aklas tikėjimas, jog 
yra taip, kaip norisi, kad būtų, nors priešingi įrodymai akis ba- 
dytų'*. 

Nors tikrovės painiojimas su norais nėra pageidautinas, kar- 
tais su juo susiję kiti dalykai, kurių nenorėtume prarasti. Liūd- 
nas socialinės psichologijos atradimas yra tas, jog asmenys, mąs- 
tantys teisingiau - gebantys laikytis ne malonumo, o tikrovės 


žmogus ir manau, jog svarbiau būti lieknam, bet aš noriu nebūti toks tuščias. 
(Bet ar aš taip manau tik tada, kai užsimanau torto?) 

Kalbama ne apie sąmoningą įsitikinimą, jog, yra taip, kaip aš noriu, kad bū- 
tų. Kaip sakiau III skyriuje, žmogus negali nutarti tikėti, kaip negali nutarti 


pamiršti. Mechanizmas veikia nesąmoningai, „man už nugaros“. 


“ 


Tai nepaaiškina nepataisomo pesimisto polinkio tikėti, jog yra taip, kaip jis 
nenorėtų, kad būtų. Šio ydingo mechanizmo atitikmuo yra I skyriuje mini- 
mas polinkis trokšti to, ko negali gauti, ir vien todėl, kad negali. Šiems žalin- 
giems polinkiams nežinau jokio patenkinamo paaiškinimo. 

Todėl IV.1 brėžinyje perbraukta strėlė turėtų eiti nuo norų iki įrodymų gre- 
ta strėlės, rodančios pateisinamą norų poveikį sprendimams, kiek duome- 


nų surinkti. 

principų, — klinikiniu požiūriu yra depresyvūs. Jie liūdnesni, 
tačiau išmintingesni. Ir priešingai, žmonės, kurių įprastinė bū- 
sena hedonistinė - kurie nėra nei maniakiški, nei depresyvūs, - 
yra linkę pervertinti savo gabumus ir manyti, jog kiti apie juos 
mano geriau, negu tie mano iš tiesų. Jeigu apskritai norime ką 
nors pasiekti, turime manyti gebą padaryti daugiau, negu iš 
tiesų gebame. Kruopelė iracionalaus, nepamatuoto mąstymo 
yra kaina, mūsų mokama už akstiną traukti gyvenimo vežimą. 
Nors mūsų aistroms ne į naudą jų skatinami įsitikinimai, mums 
į naudą ko nors taip įsigeisti, kad net pamestume galvą. Apie 
jausmus plačiau kalbama VII skyriuje. 

Aistrų nekurstoma nuomonė taip pat gali susidaryti netei- 
singa. Ypač susidūrę su statistiniais dalykais mūsų protai pasi- 
duoda pažintinėms iliuzijoms ir klaidingoms išvadoms, kurios 
per pastaruosius dešimt ar penkiolika metų vaizduojamos su 
žaviomis smulkmenomis. Daugelis jų pirmą kartą buvo pade- 
monstruotos per eksperimentus, o paskui pripažintos tikrame 
gyvenime. Įprasta klaida yra pervertinti asmeninę patirtį ir da- 
barties įvykius, nepaisant objektyvių šaltinių bei praeities 
įvykių. Pavyzdžiui, akcijų kainoms per daug įtakos turi dabar- 
tinė įmonių būklė ir per mažai jų pracities rodikliai. Per 1972 m. 
prezidento rinkimų kampaniją įgudę reporteriai pranašavo, jog 
McGovernas pralaimės ne daugiau kaip dešimčia taškų. Jie 
žinojo, kad apklausos rodo jį atsiliekant dvidešimčia taškų ir 
kad per dvidešimt ketverius metus nė viena svarbesnė apklau- 
sa neapsiriko daugiau nei 3 procentais, tačiau minios rodomas 
pašėlęs entuziazmas žadėjo geresnių rezultatų. 

Dar viena įprasta klaida - neišmanymas pagrindinių statis- 
tinių išvadų darymo principų. Vienu metu Izraelio oro pajėgos 
pastebėjo, kad lakūnai, kritikuoti dėl blogo skraidymo, kitą 
kartą paprastai skraido geriau. O po gero skrydžio pagirti kitą 
sykį dažniausiai ne taip gerai skraido. Instruktoriai padarė išva- 
dą, jog kritika mokant lakūnus esanti veiksminga - tikriausiai 
priverčianti juos susikaupti, o pagyrų poveikis priešingas - tik- 
riausiai lakūnai išlempą. Izraelio oro pajėgos nežinojo papras- 
to statistinio principo, kad ką nors labai gerai padarius kitą- 
kart paprastai padaroma blogiau, o ką nors padarius blogai, 
kitą sykį padaroma geriau. Beisbolo žaidėjai po nepaprastai ge- 

ro sezono kitame žaidę prasčiau visai neteisingai trenerių bei 
sirgalių kritikuojami esą juos sėkmė sugadino. Be to, žmonėms 
sunku suprasti atsitiktinumo sąvoką. Jie, pavyzdžiui, neįverti- 
na, kiek susigrupavimų gali būti atsitiktiniame procese. Karo 
metu per aviacijos antskrydžius londoniečiai pastebėjo, kad 
bombos krinta kaip sugrupuotos, ir padarė neteisingą išvadą, 
jog toks yra apgalvotas vokiečių bombardavimo planas. 

Galop dėl iracionalių norų gali prastai klostytis mūsų gyve- 
nimas. Kadangi racionalių ir iracionalių norų sąvoka ginčytina, 
pradėsiu nuo palyginti neginčytino pavyzdžio. Jei mano norai 
labiausiai susiję su dabartimi ir aš neplanuoju ateičiai, ilgainiui 
tikriausiai dėl to kentėsiu". Iš šio pavyzdžio peršasi racionalių 
norų apibrėžimas: tai tokie norai, kurie, atsižvelgiant į mūsų ga- 
limybes, gali mus padaryti kuo laimingesnius. Geležinės svei- 
katos žmogui, turinčiam didelį turtą ir gerą advokatą, dabarties 
norai gali būti racionalūs, bet tiems, kurių galimybės mažesnės, 
verta pasirūpinti ir ateitimi. Tačiau daugiau pamąsčius, šis siū- 
lomas apibrėžimas neatrodo geras. Pagalvokime apie žmones, 
gyvenančius ten, kur tvirti totalitariniai režimai. Jeigu ten esa- 
ma vidinio disidentų pasipriešinimo, žmonės pasmerkti būti ne- 
laimingi. Didžiausias jų troškimas - politinė laisvė, o kaip tik jos 
jie ir negali gauti". Ir priešingai, daugelis žmonių bus gana pa- 
tenkinti, kadangi laisvės netrokšta, o visuomenėms, kurios ją 
puoselėja, randa visokių priekaištų. Mano manymu, būtų absur- 
diška teigti, jog pirmieji yra iracionalūs, o antrieji racionalūs. Nors 
totalitarinių režimų vadovai įpratę disidentus uždaryti į psichiat- 
rijos ligonines, nederėtų tikėti jų diagnozėmis. 

Tą apibrėžimą galėtume šiek tiek pataisyti išskirdami du me- 
chanizmus, kurių padariniai daugmaž vienodi. Viena, yra nesą- 
moningai prisitaikoma ir prisiderinama prie galimybių aibės, ku- 
ri nusakyta pasakččioje apie lapę ir rūgščias vynuoges. Papras- 
tai tai reiškiama ne aukštinant, ką žmogus gali gauti - tarkime, 
žemuogių (ar citrinų) saldumą, - bet menkinant, ko negali gau- 
ti. Kai mūsų protas iškrečia mums tokį pokštą, būtų keista teigti, 


'* Čia nekalbu apie silpnavališkumą. Kaip sakiau anksčiau ir paaiškinsiu kita- 
me skyriuje, tai galbūt impulsyvumas be silpnavališkumo. 


* Turiu galvoje, kad jie trokšta laisvės ne todėl, kad negali jos gauti. 

jog šitokie norai yra racionalūs. Kad ir kokie jie būtų, bet tik ne 
racionalūs. Kita vertus, mes galime sąmoningai mėgautis priva- 
lumais to, ką pajėgiame turėti, ir stengtis mažiau norėti to, ko 
neįstengiame gauti. Tai racionalus charakterio ugdymo meto- 
das, propaguojamas budizmo, stoikų ir Spinozos!". Šitaip aiški- 
nant racionalius norus, mums nederėtų sakyti, jog totalitarinių 
režimų šalininkai yra racionalūs. Tačiau vis vien turėtume teig- 
ti, jog disidentai iracionalūs, prieštaraudami intuityviam, ikiana- 
litiniam supratimui, ką reiškia būti racionaliam. 

Neišmanau, kaip išspręsti šį galvosūkį. Itin impulsyvius no- 
rus galima įtikinamai vadinti iracionaliais, nes jie kenkia žmo- 
gui. Šiandien elgdamasis spontaniškai, sumažinu galimybes 
spontaniškai pasielgti ateityje. Spontaniškumas yra vertybė, 
kurią reikia saugoti nespontaniškai rūpinantis ateitimi. Be to, 
ne veltui sakoma, jog norai, atsiradę dėl peiktinų priežastinių 
mechanizmų ir veikiantys žmogui už nugaros taip, kad juos 
suvokęs, jis gėdytųsi, yra iracionalūs!*. Šie pavyzdžiai nepri- 
lygsta apibrėžimui, bet perša mintį, jog proto vaidmuo galėtų 
būti svarbesnis, negu nusako pažodiškai suprastas Hume'o afo- 
rizmas. 


V 
Trumparegystė ir toliaregyste 


Pirmykštėje visuomenėje - išgalvotame būvyje, apie kurį daug 
kalba filosofai ir kuris truputį primena salą iš Williamo Gol- 
dingo knygos Musių valdovas, - žmonės gyvena dabartimi ir 
rūpinasi tiktai savimi. Dėl to, atmintinais Hobbeso žodžiais ta- 
riant, jų gyvenimas yra „vienišas, skurdus, bjaurus, žiaurus ir 


" Budizmas iš tikrųjų propaguoja ką kita. Jis liepia žmogui sumažinti savo 
norus ir tenkintis mažu, net jei jis įstengia apsčiai turėti, nes įgyvendinami 
norai suteikia daugiau skausmo nei malonumo. 

** Kai aš ko nors panoriu vien todėl, kad negaliu to gauti, šis noras yra ir žalin- 
gas, ir peiktino priežastinio mechanizmo padarinys. „Rūgščių vynuogių“ 


mechanizmas nėra žalingas. 

trumpas“. Tokių visuomenių nėra žinoma. Ugandos ikų gen- 
tis, kaip ją apibūdina vienas socialinis antropologas, su ja kurį 
laiką gyvenęs, yra arčiau pirmykščio būvio negu kitos aprašy- 
tos Žmonių grupės, tačiau netgi tarp jos narių pasireiškia mi- 
nimalios savivaržos formos!'. Pagrindinis socialinių mokslų 
uždavinys - paaiškinti, kodėl mes negyvename pirmykštėje 
bendruomenėje?. Dabar aptarsiu toliaregiškumą - gebėjimą būti 
skatinamam veiklos padarinių - kaip galimą savivaržos paaiš- 
kinimą. Kiti paaiškinimai aptariami vėliau“. 

III skyriuje esu sakęs, kad racionalus pasirinkimas susijęs 
su veiklos rezultatais. Paprastai pravartu žiūrėti į veiklą kaip į 
generuojantį neapibrėžtą rezultatų ar padarinių šaltinį*. Tarki- 
me, asmuo, gavęs koledžo diplomą iš ekonomikos, turi rinktis, 
ar tęsti studijas filosofijos daktaro laipsniui gauti, ar pradėti 
dirbti banke. Nuo vieno ar kito pasirinkimo priklauso, kiek bus 
vėliau uždirbama“, o nuo vienokio ar kitokio uždarbio - tam 
tikras naudos arba gerovės lygis (V. 1 brėžinys)“. Paprastumo 
dėlei manykime, jog pagrindinis to asmens motyvas yra paja- 
mos, o doktorantūros studijos nežada jokio esminio atpildo, 
kuris bent iš dalies kompensuotų mažas pajamas. 

Ką tokiomis aplinkybėmis pasirinks asmuo? Aišku, tai pri- 
klauso nuo to, kick reikšmės jis (dabar) teikia gerovei skirtingu 


' Citatą iš jo aprašymo pateikiu kitame skyriuje. 

? Tai galėtų reikšti du dalykus. Pirma, jeigu mes (ar mūsų gyvulių protėviai) 
kada nors buvome pirmykščiame būvyje, kaip iš jo išėjome? Antra, kas užker- 
ta kelią i jį patekti (arba atgal grįžti)? Pirmas klausimas trumpai nagrinėjamas 
VIII skyriuje, tačiau daugiausia dėmesio kreipiama į antrąjį. 

* Kitame skyriuje apžvelgiu altruizmą ir panašias nesavanaudiškas motyva- 
cijas, o XII skyriuje - neapibrėžtą visuomenės normų reiškinį. XIII skyriuje 


įvairūs aiškinimai pateikiami vientisiau. 


+ 


Nenumatyti padariniai - X skyriaus tema. 

* Paprastumo dėlei manykime, jog po šešiasdešimt penkerių metų tarp vieno 
ir kito pasirinkimo nebus jokio skirtumo. Taip pat manykime, kad iš ateities 
uždarbio negalima pasiskolinti. 

* Dabar tarkime, jog naudos funkcijos ilgai išlieka pastovios. Jeigu doleris jau- 

niems Žmonėms suteikia daugiau (arba mažiau) gerovės negu seniems, 


argumentą reikėtų atitinkamai performuluoti. 

V.1 brėžinys 


laiku. Jeigu jam rūpi tik dabartis, jis eis dirbti į banką. Dokto- 
rantūros studijos yra netiesioginė taktika, sakytume, „Vienas 
žingsnis atgal, du į priekį“. Dėl jų reikėtų gebėti atidėti atpildą. 
Priešingu atveju jam, tarkime, vienodai reikšmingi visi jo gy- 
venimo metai'. Tuomet galėtų atrodyti, kad jis stos į doktoran- 
tūrą, suteiksiančią jam daugiau gerovės nuo dvidešimties iki 
šešiasdešimt penkerių metų. Visa bėda, kad jis gali neišgyven- 
ti iki šešiasdešimt penkerių. Gerovės vėlesniais metais reikia 
nepaisyti, nes gal žmogus jų nesulauks. Tad jeigu yra 10 pro- 
centų galimybė, kad jis iki šešiasdešimties metų neišgyvens, 
dabartinė vertė gerovės šešiasdešimtaisiais gyvenimo metais yra 
tik 90 procentų tos gerovės, kurią jis patirtų, jei sulauktų še- 
šiasdešimties. Matyt, teisinga metodika būtų tokia. Kiekvienam 
pasirinkimui ir kiekvieniems metams ateityje reikia apskaičiuoti 
dabartinę vertę gerovės, kurią patirsiu iš to pasirinkimo tais 
metais. Toliau prie kiekvieno pasirinkimo reikia pridėti dabar- 
tines visų būsimų metų vertes. Galiausiai reikia rasti pasirinki- 
mą su didžiausia dabartinės vertės sumai". 


* Priešingybė būtų žmogus, manantis, jog svarbiausia yra ateities gerovė, ir 
nepaisantis dabarties gerovės. 

* Čia nutylėta viena problema. Apsvarstykite šios asmeninio sprendimo pro- 
blemos tarpasmeninį atitikmenį. Jeigu vyriausybei tenka du pasirinkimo 
būdai, ji galbūt rinksis tą, kuris didina visuotinę gerovę. Tai yra atitikmuo 
tekste taikomam sprendimų principui. Bet vyriausybė taip pat gali rinktis 


tą būdą, kuris padidintų vargingiausios visuomenės dalies gerovę - glo- 

Tinkamiausias elgesys būtų tarp šių kraštutinybių. Remian- 
tis mirtingumo statistika, žmonės labiau nei leistina nepaiso 
ateities, nors ši jiems, žinoma, šiek tiek rūpi. Mano manymu, 
toks požiūris iracionalus. Negalvoti apie ateitį vien todėl, kad 
tai ateitis, beveik tas pats, kaip susidaryti iracionalią nuomonę, 
teikiant pernelyg reikšmės nūdienos įvykiams ir nepaisant pra- 
eities rodiklių. Ateitis bei praeitis dabar neegzistuoja - štai kodėl 
jų paisoma mažiau, negu derėtų. Dažnai pernelyg mažai tau- 
poma senatvei dėl vaizduotės stokos. Kitais atvejais dabartis 
mus užgožia pateikdama pagundų, kurioms mes nevaliojame 
atsispirti. Kai įsidedu antrą porciją torto, mano racionalusis aš 
tarsi praranda valią. Matau, kad tortą ima mano ranka, bet ji 
tai daro be mano valios. Kitokį, dar labiau paralyžiuojantį po- 
veikį daro gėrimas, rūkymas, narkotikų vartojimas, svetimavi- 
mas ir lošimas. XIII skyriuje pamatysime, kad nekooperatyvus 
elgesys iš dalies gali būti paaiškintas tuo pačiu mechanizmu. 
Žmogus, kurio visai nejaudina būsimi dabartinio jo elgesio pa- 
dariniai, neabejotinai sugriaus gyvenimą sau ir kitiems žmonėms. 

Žalingas elgesys pats savaime dar nėra silpnavališkumo žen- 
klas. Žmogus, kuris nesirūpina ateitimi arba kuris nuolat rūpi- 
nasi ja mažiau negu dabartimi, nesigraužia daręs tai, ką, į viską 
atsižvelgus, nederėjo daryti. Graužatis prasideda tuomet, kai 
nepaisymas ateities įgauna ypatingą formą, trukdančią nuosek- 
liai laikytis pracities sprendimų. 

Tarkime, sausio 1 dieną aš susitariu su dantistu, jog apsi- 
lankysiu pas jį sausio 21 ne dėl to, kad man skaudėtų dantį, o 
dėl to, kad, mano manymu, protinga reguliariai tikrintis dan- 
tis. Aš manau, kad dantistas ras vieną ar porą skylučių ir man 
skaudės, kai gręš, bet nutariu, jog ilgalaikės sveikatos privalu- 
mai gerokai atpirks tą stiprų, bet laikiną skausmą. Sausio 20-ąją 


botų silpniausius, užuot skatinusi „didžiausią naudą didžiausiam skaičiui ". 
Asmeninės sprendimo problemos atitikmuo būtų pasirinkti tokį būdą, kuris 
laiduotų didžiausią minimalią gerovę, - eiti dirbti į banką. (Atkreipkite 
dėmesį, kad čia nederėtų atsižvelgti į mirties tikėtinumą.) Toks sprendi- 
mo kriterijus yra ne mažiau (ir ne daugiau) racionalus nei sprendimas pa- 


didinti sumažėjusią visuotinę gerovę. 

paskambinu dantistui ir atšaukiu mūsų susitarimą ne dėl ko- 
kios kitos priežasties, o vien dėl to, kad tas apsilankymas da- 
bar daug arčiau nei tada, kai dėl jo tariausi. (Nors dantistui 
galbūt pasiteisinu, kad turiu eiti į laidotuves.) Kodėl aš pakei- 
čiau savo nuomonę? 

Apsvarstykime kitą pavyzdį. Netikėtai miršta mano dėdė, pa- 
likęs manmilijoną dolerių. Nutariu pusę tų pinigų išleisti pirmais 
metais plačiai gyvendamas, o vėliau gyventi iš palūkanų, gauna- 
mų nuo likusių 500 000 $. Pasibaigus pirmiems metams, pakeičiu 
savo nusistatymą. Dabar nutariu išleisti 250 000 $ kiek kukliau 
gyvendamas, o kitus padėti į banką juodai dienai. Pasibaigus ant- 
riems metams, vėl apsigalvoju ir taip toliau, kol iš palikimo visai 
mažai lieka. Kodėl neįstengiau laikytis savo nusistatymo? 

Tai silpnavališkumo pavyzdžiai. Nusprendžiu ką nors da- 
ryti, bet kai ateina laikas tą sprendimą vykdyti, pasielgiu ki- 
taip. Šito reiškinio negalima nuvertinti iki polinkio daugiau 
reikšmės teikti dabarčiai negu ateičiai arba artimai ateičiai dau- 
giau nei tolimai ateičiai. Toks polinkis galbūt pirmiausia paai- 
škintų, kodėl aš niekad nesitariu su dantistu pas jį apsilankyti, 
bet ne kodėl atšaukiu mūsų susitarimą. Tai galėtų paaiškinti, 
kodėl aš pirmais metais išleidžiu didžiąją savo palikimo dalį, 
bet ne kodėl sudarau planą kitus pinigus protingiau leisti ir jo 
nevykdau. Šio nenuoseklaus elgesio paaiškinimas būtų tas, kad 
ateitis neblanksta - kitaip sakant, dabarties požiūriu nepraran- 
da savo vertės, - pastoviu greičiu, kokiu tolsta nuo dabarties. 
Veikiau ji iš pradžių blanksta labai greitai, o paskui lėčiau. V. 2 
brėžinyje tiksliau pavaizduota. 


Dabartinė vertė Dabartinė vertė 





' 
K a eee —-—B LL LL LLTI LL 


A B laikas t* A B laikas 


V. 2 brėžinys 

Diagramose žmogus gali rinktis tarp greito nedidelio atlygio 
Air didesnio vėlesnio atlygio B. Apsispręsti reikia tuo metu, kai 
A galima gauti. Kreivės vaizduoja dabartinę A ir B vertę įvairiu 
metu, kol atlygio dar negalima gauti. Kuo tolesnė ateitis, kai jį 
bus galima gauti, tuo mažesnė dabartinė jo vertė?. Tam tikru metu 
žmogaus norus nulemia palyginimas esamų to meto pasirinki- 
mo vertybių: jis nori to, kas turi didžiausią esamą vertę. Tuo me- 
tu jo ketinimas, ką pasirinkti vėliau, grindžiamas tais norais: da- 
bar jis ketina paskui daryti tai, ko dabar labiausiai nori. 

Diagramoje A ateitis blanksta pastoviu greičiu: 


esama dolerio vertė šiandien esama dolerio vertė rytoj 


esama dolerio vertė rytoj esama dolerio vertė poryt 


Šiuo atveju dabarties santykis su artima ateitimi yra toks 
pats, kaip artimos ateities su tolima ateitimi. Prasmė ta, kad 
jeigu koks nors pasirinkimas geistinesnis kuriuo nors metu iki 
rinkimosi laiko, jis visada geistinesnis nei kiti. Kitaip tariant, 
artėjant galutiniam rinkimosi laikui, žmogus savo nuomonės 
nekeičia. Nors jis elgiasi impulsyviai, nėra silpnavalis. 

Diagramoje B ateitis iš pradžių blanksta greitai, o paskui 
lėčiau: 


esama dolerio vertė dabar esama dolerio vertė rytoj 
esama dolerio vertė rytoj esama dolerio vertė poryt 


Čia dabartis artimai ateičiai yra svarbesnė negu artima atei- 
tis tolimai ateičiai. Štai kodėl gali pasikeisti norai. t* metu B jau 
nėra geistiniausias pasirinkimas ir pasirinkimo laikui visai pri- 
artėjus A atrodo labiau viliojantis. Čia jau silpnavališkumas — 
nesugebėjimas daryti tai, ką, į viską atsižvelgus, žmogaus įsiti- 
kinimu, derėtų daryti. 


* Diagramose tai pavaizduota „dabarčiai“ slenkant į kairę. Atitinkamai tai 
galėtų būti pavaizduota A ir B atvejams slenkant į dešinę. Teiginius apie 
ateities blankimo greitį diagramose reikėtų skaityti iš dešinės į kairę, tad 
greitas pradinis ateities blankimas reiškia, jog kreivė iš pradžių krinta žemyn 


staiga, o paskui, mums slenkant į kairę, lėčiau. 

Gyvūnų - pelių ir balandžių - elgesio studijos rodo, kad jie 
nepaiso ateities taip, kaip pavaizduota B diagramoje"". Yra duo- 
menų, nors ne galutinių, kad žmonės elgiasi panašiai. Ir taip 
elgdamiesi prisidaro bėdos. Kylant pagundai geri ketinimai pra- 
randa motyvacijos galią. Visa viltis, kad pasimokoma iš patir- 
ties. Žinoti, jog esi iracionalus, yra daug geriau negu būti nai- 
viam ir lengvabūdiškai iracionaliam. Bandydamas racionaliai 
įveikti savo įsisąmonintą polinkį, aš galbūt mažiau sau pakenk- 
siu, negu būdamas pasyvia šio polinkio auka. Tačiau metodi- 
ka įveikti šį polinkį gali nepigiai kainuoti, ir kartais vaistas bū- 
na pavojingesnis už ligą. 

Vienas būdas atsikratyti polinkio - paveikti galimybes, kaip 
paaiškinta II skyriuje". Susitaręs su dantistu, galiu duoti jam 
teisę pateikti man visą sąskaitą, jei apsilankymą pas jį atšau- 
kiu'?. Jei paveldžiu milijoną dolerių, pusę jų galiu investuoti 
tokiomis sąlygomis, kad pagrindinės sumos negalėčiau liesti. 
Gal noriu sutaupyti šiek tiek pinigų, bet mano norą niekais pa- 
verčia polinkis santaupas tuoj pat išleisti. Galėčiau šią bėdą 
įveikti įstojęs į Kalėdų taupymo klubą, iš kurio savo indėlio 
negalėčiau pasiimti iki metų galo“. Norėdamas mesti rūkyti, 
galiu plačiai apie tai apsiskelbti, kad baimė prarasti gerą vardą 
neleistų man vėl užsirūkyti. Kad liaučiausi gėręs, galiu vartoti 
tabletes, nuo kurių išgėrus mane pykintų. Bijodamas iškrėsti 
kokią kvailystę per Kalėdų pobūvį darbe, galiu į jį neiti. Kad 


" Žr. X skyrių. 


Bandant atsikratyti silpnavališkumo, galima paveikti savo norus, kad pagun- 
dai atėjus ji neatrodytų tokia viliojanti. Žmonės, kurie rūpinasi savo svoriu, 
šventai laikosi tokios taisyklės: „Į parduotuvę niekad neik tuščiu skrandžiu“. 
Kai kurie prašosi užhipnotizuojami, kad jaustų pasišlykštėjimą cigaretėms. 
Šis metodas, nors ir pigesnis nei kiti, taip pat labai retai taikomas. 

* Psichoterapeutai, kurių gydymas pacientams gal net skausmingesnis negu 
dantisto, taip pat laikosi tokios tvarkos, bet, kiek man žinoma, ne savo pa- 


cientų prašymu. 


- 
= 


Už Kalėdų klubo indėlius paprastai mokamos mažesnės palūkanos, ir tai 
rodo, jog Žmonės noromis moka už tokį savitvardos pakaitalą. Tačiau gali- 
ma savo pinigus įdėti į banką už dideles palūkanas; bet už dažną pinigų 


ėmimą ten būna numatytos bausmės. 

neišlaidaučiau parduotuvėje, galiu pasiimti tik tiek pinigų, kiek 
reikia nusipirkti reikalingiems dalykams. Kai kuriose šalyse 
žmogus pasirašo juridiškai pagrįstą susitarimą su narkologijos 
klinika, kad tris savaites jo iš ten neišleistų, nors jis ir prašytų. 
Jeigu vyriausybė bijo neatsilaikysianti prieš visuotinį spaudimą 
devalvuoti pinigą arba padidinti atlyginimus, ji gali perduoti 
atsakomybę nepriklausomai federalinei rezervo tarybai arba 
Tarptautiniam valiutos fondui. Amerikos įkūrėjai pasirūpino, 
kad jų sukurtą konstituciją būtų sunku pakeisti ir ateinančios 
kartos nepasiduotų demagogijai. 

Tokios gudrybės gali brangiai kainuoti. Dėl nenumatytų 
įvykių galbūt gailėsiuos užkirtęs kelią kai kurioms galimy- 
bėms. Odisėjas tikriausiai gailėjosi, kad buvo pririštas prie stie- 
bo, kai jo laivas pateko į pavojingus vandenis, ojo vyrai nesu- 
gebėjo laivo vairuoti. Sutaupytų pinigų, kurių negalima pa- 
imti iš banko, gali prireikti svarbiai operacijai. Jei keliomis 
dienomis anksčiau nebūsiu išleistas iš narkologijos klinikos, 
mano įmonė gali subankrutuoti. Federalinė rezervo taryba gali 
tapti neatsakingo monetarinio konservatizmo tvirtove. Kon- 
stitucija gali tapti praeities tironu dabarčiai, pažabojančiu atei- 
ties kartas įstatymais, seniai praradusiais veiksmingumą. Būtų 
buvę puiku, jei Odisėjas būtų norėjęs, kad jį netvirtai pririštų 
prie stiebo - prieš savo valią jis nebūtų galėjęs pasielgti, bet 
nelaimei ištikus saviems būtų įstengęs padėti. Visa nelaimė, 
jog vienu šūviu negalima nušauti dviejų zuikių. Save saistan- 
čiose sutartyse negalima numatyti visų pagrįstų išimčių, 0 
vykdančiajai pusei paprastai neįmanoma atskirti, kurios iš nu- 
matomų išimčių tikros, o kurios buvo raison d'ėtre sudaryti 
sutartį. 

Silpnavališkumą galima įveikti, tarsi susikuriant naujas mąs- 
tymo taisykles, atsiribojus nuo išorinio pasaulio. Visa gudrybė 
yra galvoti taip, kad pažeidus vieną taisyklę būtų galima nu- 
matyti pažeisiant taisykles ir vėliau. „Jei šiandien suvalgysiu 
antrą porciją torto, tik apsigaudinėsiu manydamas, jog kitą 
kartą taip nedarysiu. Kadangi ši diena nėra kokia ypatinga pro- 
ga, dėl kurios pasiduočiau pagundai, vadinasi, ir kitąsyk jai 
pasiduosiu.“ Mąstydamas tokiu domino principu, aš sumažinu 
riziką. Viena cigaretė - vienintelė - ir aš vėl grįšiu prie pakelio 

cigarečių per dieną. Viena taurė, ir aš vėl atsiduriu slidžioje 
nuokalnėje, gal griaudamas sau gyvenimą!“. Nors ši galimybių 
„rikiavimo“ taktika šiek tiek primena magišką mąstyseną - tarsi 
būtų įmanoma pakeisti priežastį veikiant simptomus“, -ji gali 
būti labai veiksminga. 

Tokia elgsena gali labai pakeisti žmogaus būdą, asmenybę. 
Tie, kuriuos nuo impulsyvaus elgesio sulaiko įsivaizduojamos 
baisenybės, nutiksiančios, jei jie visuomet impulsyviai elgsis, 
pasidaro griežti ir įsitempę. Jie nebemoka džiaugtis gyveni- 
mu - nedrįsta atsipalaiduoti, net kai tai visai nepavojinga“. 
Dažnai jie vadinami Viktorijos laikų charakterio tipais - pa- 
reigos pažaboti, negailestingi nei sau, nei kitiems. Anot Willia- 
mo Jameso, jų principas - „Niekad nepakęsti jokios išimties“. 
Freudas sugalvojo terminą „superego“ apibūdinti draudi- 
mams bei receptams, neleidžiantiems mums nukrypti nuo tie- 
saus kelio, kai susiduriame su pagunda. Pagal Freudo trišalį 
proto suskirstymą, ego - savarankiškas aš - kovoja dviem fron- 
tais su visai trumparegiškom „id“' pajėgom ir primygtinom 
superego nuorodom"*. Savarankiškas individas siekia judėjimo 
laisvės, kad galėtų truputį pasiduoti savo silpnybėms, nebijo- 
damas išardyti kruopščiai statytą gynybos sieną, saugančią 
nuo savo tamsiųjų pusių. 

Dažnai sakoma, jog „id“ priklauso nesąmoningajai proto da- 
liai. Nesu įsitikinęs, jog toks požiūris teisingas. Beatodairiškai 
iracionalus elgesys gali būti visai sąmoningas. Šio požiūrio vi- 
sa esmė ta, kad nesąmoninga motyvacija susijusi su dabartimi 
ir nepajėgia numatyti ilgalaikės taktikos. Kad ateitis turėtų įta- 


* Šį poveikį derėtų skirti nuo fizinių priklausomybės aspektų. Sveikstančiam 


alkoholikui viena taurė gali daryti grynai fiziologinį poveikį, kuris iš tiesų 
sukels nenumaldomą norą išgerti daugiau. Domino poveikis yra vien min- 
tyse. 
* Plačiau apie tai aiškinama XIII skyriuje, kuriame aptariami tokiu pat būdu 
grindžiami tarpasmeniniai pavyzdžiai. 
Kaip minėta IV skyriuje, jie irgi, tik savaip, gali kentėti nuo silpnavališkumo. 
" Lotyniškai „tai“. 
Freudo nuomone, superego mumyse sukuriamas tėviškos socializacijos. Iš 


diskusijų tekste išplaukia, jog tai gali būti grynai individualus vaizdinys. 

kos dabarties veiksmams, ją reikia numatyti pasitelkus sąmonę. 
Nėra įrodymų, kad mes gebame nesąmoningai įsivaizduoti atei- 
tį. Pasąmonė negali laukti arba naudoti netiesiogią taktiką „vie- 
nas žingsnis atgal, du į priekį“. Kaip vanduo pirmiausia užlie- 
ja žemesnes vietas, taip pasąmonę traukia veiksmai, suteikian- 
tys didžiausią greitą malonumą, kad ir kokios skaudžios būtų 
vėlesnės pasekmės. Pavyzdžiui, galvojimas, jog yra taip, kaip 
nori, kad būtų, teikia stiprų trumpalaikį pasitenkinimą, kuris 
gali būti nenumaldomas. 

Į šį argumentą galėtų įsiterpti psichoterapija. Tarkime, vai- 
kas, kurio tėvai dažnai vaidijasi, ima keistai elgtis. Galima pa- 
gristai manyti, jog dėl vaiko bėdų iš dalies kalta nelemta 
įtampa šeimoje. Galbūt psichoterapeutas paaiškintų, kad tokį 
vaiko elgesį skatina nesąmoningas jo noras sutaikyti tėvus. 
„Jeigu aš susirgsiu, jie rūpinsis manimi ir pamirš savo nesu- 
tarimus.“ Bet jeigu aš teisus, klystų psichoterapeutas. Pasą- 
monė niekad negalėtų šitaip apgalvotai veikti. Vaiko simpto- 
mų priežastis galbūt ta, kad jis kenčia, bet ne nesąmoningas 
noras pataisyti padėtį. 


VI 
Egoizmas ir altruizmas 


Pirmykštėje visuomenėje niekas nesirūpino kitais. Laimė, mes 
negyvename tokioje gūdžioje visuomenėje. Kartais susimąsto- 
me apie kitų sėkmę bei gerovę ir netgi jų labui aukojame dalį 
savo gerovės!'. Ar bent taip atrodo. Bet gal altruistinius poelgius 
iš tiesų skatina savanaudiškumas. Tarkime, ar padėti kitiems il- 
gainiui neišeis man į naudą, nes aš savo ruožtu galėsiu sulaukti 
pagalbos, jei jos prireiks? Ar tik mecenatui, duodančiam labda- 
rai, paties geras vardas labiau nerūpi negu remiamųjų poreikiai? 
Jam svarbu, kad jo aukos būtų matomos ir paviešintos, o ne tie, 


Antra sakinio dalis papildo pirmą. Galbūt aš susimąstau apie kitų interesus 
tik tuomet, kai iš dviejų poelgių renkuosi tokį, kuris man duotų ne mažiau 


naudos. 

kurie jomis pasinaudoja“. Kas nors gali paprieštarauti (žr. II sky- 
rių), kad žmonės visur ir visada skatinami savanaudiškumo ir 
jų elgesys skiriasi tik todėl, kad skiriasi galimybės. Šiuo požiū- 
riu civilizuotos visuomenės kliaujasi turimomis institucijomis, dėl 
kurių žmonėms naudinga sakyti teisybę, laikytis pažadų ir padėti 
kitiems, o ne gerais žmonių ketinimais. 

Mano manymu, šis argumentas akivaizdžiai neteisingas, ir 
tuoj paaiškinsiu kodėl. Tačiau visų pirma baikime kalbą apie 
keletą dalykų. Tvirtinimą, jog savanaudiškumas yra svarbiau- 
sia, galima suprasti dvejopai ir ne taip, kaip buvo ką tik išdės- 
tyta?. Tai galėtų reikšti, kad visi veiksmai galiausiai atliekami 
dėl malonumo arba kad savanaudiškumas turi tam tikrą meto- 
dologinį pirmumą. Pirmas požiūris vėlgi akivaizdžiai neteisin- 
gas. Antrasis teisingas, bet suprasti elgesio nepadeda. 

Pirma apsvarstykime požiūrį, kad visa racionali veikla yra 
savanaudiška, nes iš esmės ją skatina malonumas, kurį patirs 
žmogus. Pavyzdys galėtų būti meilė, dažnai apibrėžiama kaip 
malonumas kitam suteikti malonumo. Jeigu aš mylimam žmo- 
gui ką nors dovanoju, ar nesinaudoju juo kaip priemone, kad 
pats patirčiau pasitenkinimą? Norint paneigti šį požiūrį, pakan- 
ka pasakyti, jog ne visi altruistiniai veiksmai atliekami iš meilės. 
Kai kurie atliekami iš pareigos ir nebūtinai suteikia malonumo. 
Žmogus, kurį skatina vidinis džiaugsmas, patiriamas atlikus sa- 
vo pareigą, ne iš pareigos veikia, o atlieka narcizo vaidmenį. Ir 
bet kokiu atveju tikslu ir priemonėmis grindžiama meilės teorija 
yra netinkama. Aš renku dovaną, kad patenkinčiau kito žmo- 
gaus norą, 0 mano pasitenkinimas yra šalutinis produktas*. 


? Iš tiesų kartais atrodo, jog akstinas yra noras duoti ir garsėti kaip duodan- 
čiam daugiau negu kiti geradariai. Mintis apie tokį akstiną man pirmą kartą 
atėjo į galvą Čikagos meno institute, kur prie paveikslų pritvirtintų plokštelių 
su dovanojusio pavarde dydis yra atidžiai parenkamas pagal dovanos dydį. 
Iš pažiūros altruistinį poclgį visuomenės labui gali skatinti rungtyniavimas 
su kitais aukotojais arba pavydas. 

* Be to, esama požiūrio, kuris aptariamas VIII skyriuje, kad altruistinius aks- 

tinus galima paaiškinti „egoistiniais genais“. 

Meilė nėra tikra pykčio priešingybė. Piktas žmogus elgiasi taip, kad sužlug- 


dytų kitų norus, nes tuomet jis gerai pasijunta. Kitų kančia yra priemonė 

Nors tam tikra prasme savanaudiškumas yra esmingesnis ne- 
gu altruizmas. Pirmykštis būvis, kad ir išmąstytas, yra logiškas. 
Bet aiškiai negalime įsivaizduoti pasaulio, kuriame visų akstinai 
būtų vien altruistiniai. Altruisto tikslas yra suteikti kitiems egois- 
tinių malonumų progų? - perskaityti knygą ar išgerti dovanotą 
butelį vyno“. Jeigu niekas neturėtų pirmapradžių, egoistinių ma- 
lonumų, niekas neturėtų ir aukštesnių, altruistinių motyvų. Kinų 
kultūrinės revoliucijos perlenkimai byloja apie visuotinio altruiz- 
mo absurdiškumą. Visiems Kinijos piliečiams buvo liepiama au- 
koti savanaudiškus interesus dėl liaudies interesų, tarsi liaudis 
būtų aukščiau Kinijos piliečių visumos?. Mintis visai logiška. Jei 
vieni yra altruistai, kiti turi būti savanaudžiai - bent tam tikrą 
laiką, tačiau visi galėtų būti egoistai visą laiką. Glaustesnės prie- 
laidos nei ta, kad kiekvienas elgesys yra savanaudis, negalėtume 
padaryti, o mokslininkai visuomet mėgsta plačius dalykus paaiš- 
kinti siaurai. Tačiau negalime nei apskritai, nei konkrečiu atveju 
daryti išvados, kad egoizmas yra plačiau paplitusi motyvacija". 
Kartais pasaulis būna painus, o glausčiausi aiškinimai neteisingi. 

Mintį, kad pasaulis laikosi ant savanaudiškumo, paneigia 
keli žinomi faktai. Už kai kurias pagalbos formas neatsimoka- 
ma tuo pačiu, tad jų negalima paaiškinti toliaregišku savanau- 
diškumu. Tėvai padeda savo vaikams iš savanaudiškų paska- 
tų, manydami, jog vaikai pasirūpins jais senatvėje, bet vaikai 
rūpinasi pasenusiais tėvais ne iš savanaudiškų paskatų". Ir vis 


jam gerai pasijusti. Tikroji tokios elgsenos priešingybė būtų žmogus, pade- 
dantis kitiems, nes jam malonu aplinkui matyti laimingus veidus. 

* Šis poreikis nebūtinai toks. Žmogus gali padėti savo anūkui, kuriam jis abe- 
jingas, vien todėl, kad suteiktų (neegoistinio) malonumo savo vaikui. Bet iš 
to išplaukia, jog vaikui suteikia malonumo egoistinis anūko malonumas. 

* Jei mažas vaikas nuperka tėvams dovaną, juos labiau pradžiugina pats do- 
vanojimas, o ne dovana, bet jie patenkinti vien todėl, kad vaikas stengėsi 


veikiau jiems įtikti negu pradžiuginti. 


“I 


XIII skyriuje cituojamas Garrisono Keilloro pasakojimas gali būti tos pačios 


minties iliustracija. 


FA 


Gal kam nors reikėtų tik vieno savanaudžio, o visi kiti turėtų malonumo 
stebėti jį ir vienas kitą. 


" Čia kalbu apie visuomenes, kur tėvai negali vaikams atimti paveldėjimo teisių. 

dėlto daugelis rūpinasi. Kai kurie aukoja labdarai anonimiš- 
kai, vadinasi, skatinami ne noro pagarsėti". Kai kurios pajamų 
perskirstymo formos galbūt naudingos turtingiesiems. Jeigu jie 
neduos skurdžiams, skurdžiai gali juos užmušti. Bet dar nie- 
kas nebuvo užmuštas nuketvirčiuotojo". Savanaudiškumo po- 
žiūriu balsavimo visuotiniuose rinkimuose išlaidos gerokai pra- 
noksta naudą, kurios tikimasi iš rinkimų. Gal keliais šimtais do- 
lerių mokesčiai man sumažės, jeigu laimės mano kandidatas, bet 
tą laimikį reikia padauginti iš labai mažos tikimybės, kad mano 
balsas bus lemiamas, - daug mažesnės negu šansas žūti auto- 
mobilio avarijoje važiuojant į savo rinkiminę apylinkę. Vis dėlto 
daugybė žmonių balsuoja. Daugelis teisingai deklaruoja savo ap- 
mokestinamas pajamas ir neapmokestinamus atskaitymus, nors 
išsisukdami nuo mokesčių beveik niekuo nerizikuotų. 

Kai kurie iš šių pavyzdžių prašosi kontrargumentų. Vaikai 
padeda tėvams ir iš racionalių savanaudiškų paskatų, nes jei- 
gu nepadėtų, draugai juos kritikuotų, o gal net nusisuktų nuo 
jų. Savanaudiškai racionalu balsuoti, nes jeigu žmogus nebal- 
suotų, taptų neformalių visuomenės sankcijų taikiniu - gal bū- 
tų sutiktas su pabrėžtine nuostaba, o gal būtų visuomenės at- 
stumtas. Į šiuos tvirtinimus atsakau XII skyriuje. Čia tik noriu 
pasakyti dvi mintis. Neaišku, ar kiti šių sankcijų imasi iš racio- 
nalių savanaudiškų paskatų. Bet kokiu atveju nekalbama apie 
elgesį, kuris kitų yra nematomas. Į šią kategoriją įeina anoni- 
minės aukos ir balsavimas daugelyje rinkimų sistemų. 

Grynai nesavanaudiški poelgiai - tai anoniminiai įnašai be- 
asmenei labdarai. Dovanos konkretiems asmenims galėtų būti 
aiškinamos (nors iš tiesų aš taip nemanau) tuo, kad duodančiam 
malonu kitam suteikti malonumą. Viešai matomos dovanos ga- 
lėtų būti paaiškinamos tuo, jog dovanoti garbinga, arba visuo- 
menės sankcijomis, skiriamomis neaukojančiam. Tik nežinomo 
žmogaus dovanos nežinomam žmogui yra vienareikšmiai ne- 
egoistinės. Vidutiniškai jos sudaro vieną procentą žmonių pa- 


“ Daugelis, be abejo, norėtų vienu šūviu du zuikius nušauti: pagarsėti kaip 
anoniminiai aukotojai. 
“ Ir netgi kai aukotojai suinteresuoti pajamų perskirstymu, jį nebūtinai skati- 


na tas interesas. 

jamų -antjų pasaulis negali laikytis, bet jos yra nemažos, jeigu 
jas gaunančių nėra daug. Jei dar atsižvelgsime į tai, kad nuo 
mokesčių neišsisukinėjama netgi tada, kai nėra jokios rizikos, 
tas skaičius dar padidėja. Neaiškūs nesavanaudiški turto per- 
davimai kitam yra nereti. Kadangi, mano nuomone, tą neaiš- 
kumą dažnai galima suprasti kaip nesavanaudiškumą, tas 
skaičius dar padidėja. 

Pažvelkime į altruistinių paskatų esmę. Duoti ar padėti iš 
meilės yra instrumentinis elgesys - svarbu to elgesio padariniai. 
Padėdamas savo vaikui, ieškau geriausios priemonės, kad jį pa- 
daryčiau laimingą. Pareigos sąvoka yra dviprasmiškesnė: ji gali 
būti instrumentinė arba visai neinstrumentinė. Pradėdami nuo 
pastarosios apsvarstykime Kanto „kategorinį imperatyvą“, ku- 
ris bendrais bruožais atitiktų klausimą: „O kas būtų, jei visi 
taip darytų?“ Kas būtų, jei visi nusuktų savo mokesčius? Kas 
būtų, jei rinkimų dieną visi neitų balsuoti arba atsisakytų padėti 
vargšams? Tokiam kategoriškam klausimui tikrieji padariniai 
nerūpi - kas būtų, jeigu aš vienaip pasielgčiau. Jam rūpi, kas 
teoriškai būtų, jeigu visi taip pasielgtų. Tarkime, esu skatina- 
mas kategorinio imperatyvo ir bandau nuspręsti, kiek turėčiau 
duoti labdarai. Numatau, kokios reikėtų bendros labdaringų 
dotacijų sumos, padaliju ją iš galimų aukotojų skaičiaus ir gautą 
sumą paaukoju. Jeigu visi taip darytų, būtų puiku. 

Tačiau gyvenime paprastai ne visi taip daro. Daugelis nie- 
ko neduoda. Tai žinodami kai kurie įtikinėtų, kad jų pareiga 
duoti daugiau nei tada, jei visi duotų vienodai. Juos skatina 
tikrieji elgesio padariniai tikromis, o ne teorinėmis aplinkybė- 
mis. Kadangi jie neabejingi padariniams bei aplinkybėms, tai 
duoda tuo daugiau, kuo kiti duoda mažiau. Ir priešingai, jeigu 
kiti duoda daug, jie sumažina savo aukas. Kad suprastume 
kodėl, prisiminkime mažėjančią ribinę ekonominę pinigų naudą 
(III skyrius). Jeigu daugelis jau apsčiai davė, gavėjai turi paly- 
ginti nemažų įplaukų, ir papildomas doleris jų gerovei ne toks 
reikšmingas, negu būtų pridėtas prie mažų pajamų. Jei žmo- 
gui rūpi instrumentinis davimo veiksmingumas, paskatos duoti 
susilpnėja. 

Kanto sekėjams nerūpi nei padariniai, nei aplinkybės. Anks- 
tesniame skyriuje aptartiems žmonėms - jie dažnai vadinami 

praktikais -— rūpi ir viena, ir antra. Trečios kategorijos žmonėms 
rūpi aplinkybės, o ne padariniai. Jie dairosi, ką daro kiti, ir se- 
ka dauguma. Jei kiti duoda mažai, jie seka tų pavyzdžiu; ir 
atitinkamai, jei kiti duoda daug. Ir čia pagrindinė paskata yra 
padorumo norma!*. Dera atlikti savo pareigą, bet tik tada, jei ir 
kiti atlieka savąją. Tokia paskata abejinga padariniams, kaip 
buvo kalbėta, ji yra visai kitokio modelio, negu su padariniais 
susijęs praktiškumas. Tarkime, po didelio pobūvio kitą rytą 
daug reikia tvarkytis. Visi padeda, nors virtuvė maža, kits ki- 
tam mindome kojas, ir darbas paspartėtų, jei keli iš mūsų eitų 
pasėdėti priebutyje. Tačiau padorumo norma neleidžia nusi- 
šalinti, nors visiems nuo to būtų geriau!'*. 

Manoma, jog duoti ir padėti naudinga gavėjui arba gerada- 
riui. Bet iš kur mes žinome, kas jiems naudinga? Atsakymas 
tarytum akivaizdus: sužinome jų paklausę. Tačiau kartais jie 
negali atsakyti. Maži vaikai ir protiškai neįgalūs nepasakytų, 
ar pageidauja mūsų pagalbos. Tuomet turime kliautis savo nuo- 
voka apie objektyvią naudą, ir paprastai tai nėra lengva. Sun- 
kiau, kai žmonių pasakyti pageidavimai skiriasi nuo to, ką mes, 
aukotojai, manėme jiems būsiant naudinga. Pasakyti pageida- 
vimai gali rodyti perdėtą rūpinimąsi nūdiena, o mes, aukoto- 
jai, norime pagerinti visą jų gyvenimą. Tokį paternalizmą iš da- 
lies lengva pateisinti, jei santykiai tiesiogine prasme yra kaip 
tėvo su vaiku, bet sunkiau, kai labdaros gavėjai yra suaugę žmo- 
nės su visomis pilietinėmis teisėmis, tarp jų ir su balsavimo 
teise. Pavyzdys galėtų būti, kai vietoje pinigų duodami maisto 
talonai. Jei gavėjai balsavo už tokį paramos būdą, tai būtų pri- 
imtina saviglobos forma, kaip nurodyta ankstesniame skyriu- 
je, tačiau tokie sprendimai ne taip daromi. Juos daro socialinės 
rūpybos biurokratai. 

Į paternalistinius sprendimus nederėtų žiūrėti lengvabūdiš- 
kai. Galimybė rinktis - taip pat ir teisė blogai pasirinkti - yra 
vertinga, tiesą sakant, neišvengiama tobulėjimo priemonė. Ant- 


? Ši norma drauge su kategoriniu imperatyvu bei kitomis visuomenės nor- 
momis aptariama XII ir XIII skvriuose. 
* Paprastumo dėlei tarkime, kad mums visiems būnant krūvoje nėra tikro 


malonumo. 

ra vertus, manoma, jog patys žmonės geriausiai žino, kas jiems 
naudinga. Vidurinės klasės socialinės rūpybos pareigūno požiū- 
riu, skurdžių vertybės ir prioritetai gali kvailai atrodyti, bet tai 
tikrai ne jo reikalas. Gal skurdžiui to pareigūno gyvenimo bū- 
das irgi atrodo kvailas. Paternalizmas dera tik tuomet, kai laisvė 
rinktis yra pražūtinga pačiam žmogui, ypač jei kenkia kitiems. 

Paternalizmui, netgi klaidingam, rūpi gavėjo gerovė. Tačiau 
dovanojimas gali būti ir valdymo ar manipuliacijos būdas. Be 
to, jis gali tenkinti davėjo interesus ir būti ne už, o prieš gavėjo 
interesus. Nesugalvosiu nieko geriau, nei čia pateikti ištrauką 
iš Colino Turnbullo pasakojimo apie ikų genties dovanas bei 
aukas: 


Tai ne kvailo įsitikinimo išraiška, jog altruizmas ir galimas, ir 
pageidautinas; jis yra aštrus bei agresyvus ginklas, kuriuo gali- 
ma piktnaudžiauti. Bet tikslą, kuriam dovana sumanyta, galima 
sugriauti jos nepriimant, ir ikai parodo daug išradingumo apei- 
dami būsimą jų planų griovėją. Tikslas, be abejo, yra primesti visą 
virtinę įpareigojimų, kad, bėdai prispyrus, galėtum prisiminti vi- 
sas padarytas paslaugas, ir jei lydi sėkmė, bent už vieną iš jų tau 
bus atlyginta. Ikų gyvenimo aplinkybės šiuo atžvilgiu galėtų pa- 
teisinti tam tikras aukas, jei nebūtų peržengtos išlikimo ribos. 
Tačiau auka, kurią galima atmesti, yra beprasmė, tad pastebėtas 
keistas reiškinys, kai tie, šiaip itin egoistiški žmonės, iš paskuti- 
niųjų stengiasi vienas kitam „padėti“. Iš teisybės jie padeda sau 
ir jų pagalba kartais be galo piktinamasi, tačiau ji negali būti at- 
mesta vien todėl, kad jau būna suteikta. Kas nors visai nepra- 
šomas gali išpurenti kito lauką tam nesant arba pataisyti išvirtusią 
jo tvorą, arba prisidėti statant namą, nors tas žmogus su žmona 
vieni lengvai pajėgtų pasistatyti. Kartą mačiau Hek daug žmonių 
dengiant stogą, kad galėjo visas stogas sugriūti, o šeimininko prieš- 
taravimų niekas neklausė. Padarytas darbas užtraukė skolą. Tai 
dar viena priežastis, kodėl vengiama kaimynų. Vienas asmuo vi- 
sad būdavo nemėgstamas, nes priėmęs tokią pagalbą, kaskart atsi- 
mokėdavo vaišėmis (senas gudrus lapinas žinojo, kad pagalbinin- 
kai tokiai pagundai neatsispirs), šitaip tuojau pat atsiteisdamas 
už skolas. 

(KALNŲ ŽMONĖS. Niujorkas: Simon 6 Schuster, 1977. P. 146) 

Taigi kartais įmanoma manipuliuoti savitarpio pagalbos nor- 
ma, jei tik ji įsišaknijusi, antraip nebūtų kuo manipuliuoja. Turn- 
bullo pasakojimas byloja ir apie altruizmo gležnumą, ir apie 
gyvybingumą. 

Savanaudiškumas turi nekokį vardą, tačiau, palyginti su ki- 
tomis paskatomis, jis atrodo aiškiai geravališkas. Kai žmones 
apima pyktis, pavydas, jiems rūpi, kad kitiems būtų blogiau. 
Sunkus būdas pranokti kitus yra tobulinti savo paties veiklą. 
Lengvesnis būdas - sukliudyti konkurencijai. Kito nelaime tur- 
būt dažniau pasidžiaugiama, negu prie jos aktyviai prisideda- 
ma!“, bet kartais žmonės padeda daug pastangų, kad kitiems 
pakenktų, patys iš to negaudami jokios tiesioginės naudos. Jei- 
gu kas nors gera - pavyzdžiui, vaiko globa, - negali būti pada- 
lijama tarp dviejų pretendentų, kartais taip atšaunama: „Jei aš 
negaliu turėti, niekas neturės“. Daugelyje valstiečių bendruo- 
menių liūdina tai, kad geriau gyvenantys žmonės apkaltinami 
burtininkavimu ir numenkinami iki arba žemiau kitų lygio. To- 
kioje aplinkoje nuožmus savanaudiškumas gali atrišti rankas. 

Tačiau savanaudiškumas veiksmingiausias tada, kai turi la- 
šelį sąžiningumo. Sąžiningumo nederėtų painioti su altruizmu. 
Aš laikausi jums duoto pažado ne todėl, kad man rūpi jūsų ge- 
rovė, o todėl, kad man svarbu turėti sąžiningo žmogaus vardą. 
Žūtbūtinė konkurencija rinkoje gali vykti laikantis sąžiningumo 
normų ir pažadų". Nežabotas visuomenės normų ir minimalaus 
garbės kodekso savanaudiškumas virsta oportunizmu. Tai at- 
grasus reiškinys, nei iš paviršiaus, nei pagal padarinius nė kiek 
ne patrauklesnis už pavydą. Tradicinėse pavydo graužiamose 
bendruomenėse tarpsta kaltinimai burtininkavimu, o daugelis 
pereinamojo laikotarpio bendruomenių yra palankios oportu- 
nizmui, korupcijai bei cinizmui. 


"* Racionalaus pasirinkimo teorijai tai yra mįslė. Tarkime, man labiau patinka 
x padėtis, kurioje jūsų norai žlunga, negu y padėtis, kurioje jie patenkinami. 
Jeigu man būtų pasiūlyta proga sužlugdyti jūsų norus, ašjos neatsisakyčiau, 
net jei pats ką nors pralaimėčiau. O jeigu atsisakyčiau, ar aš iracionalus? O 
gal nepasiduodamas iracionaliam troškimui, taip jį įveikiu? 


5 Visuomenės normos aptariamos XII skyriuje. 

VII 
Jausmai 


Jausmai yra gyvenimo šerdis. Pyktis, gėda, baimė, džiaugsmas 
ir meilė - nepaprastai stiprios dvasinės būsenos. Tie patirti jaus- 
mai mus stipriai veikia. Jų nepasirenkame, veikiau patenkame 
į jų gniaužtus. Dėl stipriausių išgyvenimų nemiegame nakti- 
mis, mums paleidžia vidurius, pasaulį suvokiame be galo jaut- 
riai arba juodai, mes nuverčiame kalnus, jei tik nebūname jų 
paralyžiuoti. Kiti jausmai subtilesni, ne tokie smarkūs, bet mū- 
sų gyvenime ne mažiau svarbūs. Viltis ir nuostaba, nusivyli- 
mas ir apmaudas, nostalgija ir ilgesys, pavydas ir pagieža, išdi- 
dumas ir pasitenkinimas - tai kasdienio gyvenimo atspalviai. 
Emociškai neutrali patirtis, jei tokią galėtume įsivaizduoti, bū- 
tų beprasmė. Bejausmės būtybės neturėtų nei dėl ko gyventi, 
nei, tiesą sakant, dėl ko žudytis. 

Kiek jausmai yra svarbūs Žmogui, filosofai bei socialinių 
mokslų atstovai nepaiso. Jausmų pobūdis, priežastys ir pa- 
sekmės yra vieni iš mažiausiai suprantamų žmogaus elgesio 
aspektų, gal taip pat menkai suvokiamos yra tik visuomenės 
normos (XII skyrius), su kuriomis jie glaudžiai susiję. Apie 
šiuos reiškinius daug samprotaujama, užuot atidžiau į juos 
pažvelgus. Jausmai aiškinami atsižvelgiant į tariamą jų naudą 
biologiniam išlikimui, socialiniam glaudumui ar asmeninei 
pažangai, tačiau tiesiogiai nenagrinėjami. Arba dėmesys su- 
telkiamas į pažintinę jausmų pusę, vėlgi per tiesioginę moty- 
vacinę jų galią. Dažnai į jausmus žiūrima kaip į iracionalumo 
šaltinį ir tvarkingo gyvenimo kliūtį, nors gyvenimas be jaus- 
mų, kaip sakiau, būtų tuščias, beprasmis. Norint suprasti jaus- 
mus, reikia atsigręžti ne į socialinius mokslus, bet į pasaulinę 
literatūrą arba save. 

Racionalumo ir jausmų ryšį aptarsiu plačiau, bet pirmiau- 
sia gal derėtų pradėti nuo trumpos tipologijos. Kai kurios jaus- 
minės patirtys yra savaime malonios ir geistinos. Jų teikia gra- 
žūs vaizdai, skonis ir garsai, meilė ir draugystė, savo gebėjimų 
ir galių ugdymas bei pritaikymas, tavo laimėjimų pripažini- 
mas. Šie jausmai yra ypač asmeninės, laikinos ir modelinės san- 

daros. Jie atsiranda iš mano, o ne iš kitų Žmonių patirties. Be to, 
yra susijęs su dabartine mano patirtimi, o ne su buvusia ar būsi- 
ma. Galiausiai jie atsiranda iš tikros mano patirties, o ne iš to- 
kios, kokią galėjau ar galėsiu turėti. Jausmus su tokiomis savy- 
bėmis galime vadinti pagrindiniais jausmais. Nors aš išvardijau 
tik būdingus teigiamus pagrindinius jausmus, yra ir būdingų 
nepageidautinų jausmų: pasibjaurėjimas, baimė, neapykanta, 
gėda, nerimas. Pyktis taip pat priskiriamas prie pagrindinių 
jausmų, bet jis nėra nei malonus, nei nemalonus. 

Kiti jausmai yra įvairiopi pagrindinių jausmų parazitai. Jų 
kyla apgalvojant ankstesnes, būsimas ar galimas pagrindinių 
jausmų progas, taip pat netekus ar stingant tokių progų arba iš 
kitų Žmonių patirties. 

Nuojautos ar viltys, kaip ir baimė bei nerimas, susiję su tam 
tikra arba galima ateitimi. Panašūs jausmai susiję ir su praeitimi. 
Jei kitos sąlygos vienodos, šie atgal ar į priekį nukreipti jaus- 
mai yra tokio pat atspalvio kaip ir pagrindiniai jausmai, iš ku- 
rių jie išplaukia. Nemalonios patirties prisiminimas yra nema- 
lonus prisiminimas. Viltis yra maloni patirtis, nes paprastai vi- 
liamės malonių išgyvenimų - to, ką mieliau patirtume negu 
nepatirtume. Tačiau kartais kitos sąlygos būna nevienodos. Kar- 
tą papietauti geriausiame pasaulyje prancūziškame restorane - 
galbūt nuostabi patirtis, kurią ilgai puoselėsime atmintyje!'. Ta- 
čiau prieš ją gali nublankti kiti pietūs padoriuose prancūziš- 
kuosc restoranuose, nes atsiras naujas lyginimo matas. Todėl 
neaišku, ar man į naudą kartą šauniai pavalgyti, jei daugiau 
taip valgyti neišgalėsiu. Tennysono „Geriau mylėjus prarasti 
negu nebūti mylėjus“ galime priešpriešinti su Johno Donne'o 
„Mažiau sielvarto, jei esi niekšas nei kad sąžiningas“ *. 

Toliau apsvarstykime „netikroviškus“ jausmus, sukeliamus 
to, kas galėjo nutikti, bet nenutiko. Tai palengvėjimas, apgai- 
lestavimas, ilgesingumas ir panašūs jausmai. Be to, tarp jų yra 
ir daug estetinių išgyvenimų, sukeliamų netiesioginės patir- 
ties skaitant knygą ar žiūrint spektaklį. Kadangi galėjo nutikti 
begalė dalykų, kaip išskirti kai kuriuos iš jų kaip netikroviškų 


' Plg. Ibseno „Tik tai, kas prarandama, galima amžinai turėti“. 
* Samuelis Butleris suteikia Tennysono parodijai naują atspalvį: „Geriau 


mylėjus prarasti negu niekad neprarasti“. 

jausmų objektą? Jeigu kas nors gali atsitikti netikėtai, tai mane 
labiau jaudina pasauliai, galėję atskilti netolimoje praeityje, ne- 
gu prasidėję labai seniai. Dėl vargiai įmanomo atsitiktinumo? 
aš mažiau suku galvą negu dėl tokio, apie kurį galėčiau įtiki- 
namai papasakoti, kaip būtų galėję atsitikti. Jei kas nors atsi- 
tiktų man įsiterpus, man būtų labiau apmaudu nei tada, jei nie- 
ko nebūčiau galėjęs padaryti. 

Prie jausmų, sukeliamų neišgalvotų asmenų patirties, pri- 
skiriami pyktis, pavydas, gailestis ir užuojauta. Dėl geros ar 
blogos kitų žmonių patirties galime gerai arba blogai pasijusti. 
(Esama ir sudėtingesnių jausmų, kai pasitenkinimo teikia kitų 
žmonių pavydas tau.) Šiuos jausmus vėlgi galima suskirstyti į 
darančius sugretinamąjį ir priešpriešinamąjį poveikį. Mane gali 
paveikti tai, ką kiti turi, arba skirtumas tarp to, ką kiti turi ir ką 
aš turiu. Kaip dėl prancūziško patiekalo, taip ir čia - galime 
paklausti apie galutinį poveikį: ar malonumas, kurį patyriau, 
kad tu džiaugiesi gyvenimu, man sukėlė pavydą, jog tu džiau- 
giesi gyvenimu labiau negu aš? 

Daugeliu atvejų svarbus su kitais susijusių jausmų elemen- 
tas yra manymas, jog „taip galėjo man būti“. Kitaip tariant, 
kitų žmonių patirties sukeltuose jausmuose esama netikroviš- 
ko elemento. Kad mintis apic kito patirtį emociškai veiktų, 
reikia nuo to kito žmogaus nedaug skirtis. Tocgueville'is pažy- 
mi, jog mes pavydime ne tiems, kurie yra iš daug aukštesnio 
socialinio sluoksnio negu mes, o tik tiems, kurie yra truputį 
aukščiau už mus. 

Dera paminėti panašų jausmą, kai patiriama neteisybė. Kad 
atsirastų toks stiprus jausmas, užtenka štai kokių sąlygų. Pir- 
ma, situacija turi būti suvokiama kaip moraliai neteisinga; an- 
tra, kad ji būtų tyčiomis suregzta ir nebūtų šalutinis savaimi- 
nio priežastingumo produktas ar nematoma socialinio priežas- 
tingumo ranka; trečia, kad ji galėtų būti atitaisyta tik socialine 
intervencija. Taigi neteisybės pojūtis pagrįstas tokiomis minti- 
mis: „Turėjo būti kitaip“, „Dėl kažkieno kaltės nėra kitaip“ ir 


* Pavyzdžiui, George Eliot knygoje „Middlemarch“ aprašomas toks dide- 
lis sutapimas, kad net tam tikra prasme nustelbia malonumą skaityti tą 


knygą. 

„Galėtų būti kitaip padaryta“, be to, yra bendra netikroviška 
sąlyga „Galėjo būti kitaip“. Jei nėra vienos iš šių sąlygų, atsi- 
randa pavydas ar apmaudas. 

Kitokios rūšies jausmus sukelia veikiau praradimas negu 
stygius, ir jį lydi sielvartas arba nusivylimas, jeigu pagrindinis 
jausmas yra teigiamas, ar palengvėjimas, jeigu neigiamas*. Ko- 
kiai nors emocinei būsenai - teigiamai ar neigiamai — praėjus, 
mes ne tiesiai grįžtame į ankstesnį emocinį lygmenį. Ji veikiau 
virsta kita, priešinga, emocine būsena. Tarkime, moteris, savo 
krūtyje ką tik užčiuopusi gumbelį, labai susirūpina. Išgirdus iš 
gydytojo, kad tai jokiu būdu negalįs būti vėžys, jos nuotaika iš 
pradžių būna euforiška ir tik paskui moteris grįžta į neutralią 
emocinę būseną. Ir priešingai, nutraukus malonų seksualinį 
potyrį, gali kilti baisus nepasitenkinimas, ir tik paskui žmogus 
grįš į neutralią būseną. 

Tokie pakartotiniai įvykiai gali sustiprinti priešingą poveikį. 
Pavyzdžiui, vartojant narkotikus, nuo įprastinės dozės malo- 
numas mažėja“, o abstinencijos simptomai stiprėja. Seniai vedę 
žmonės vienas kitam stiprios meilės nebejaučia, tačiau vienam 
sutuoktiniui mirus, antrasis ilgai sielvartauja. Ir priešingai, pa- 
rašiutininkai sako, jog ilgainiui nerimas prieš pat šuolį mažėja 
(nors visiškai nepraeina), o euforija po šuolio stiprėja. Panašus 
modelis, kai lyginami vartojimo ir savęs realizavimo malonu- 
mai. VII.1 brėžinyje parodyta, kad malonumai ir nuoskaudos, 
patiriami tam tikrais vartojimo ir savęs realizavimo atvejais, 
priklauso nuo jų tąsos ir laiko tarp jų. 

Vartojimo modelį geriausiai rodo žalingi įpročiai, bet su 
kai kuriais variantais jis gana plačiai paplitęs. Žinoma, malo- 
numas, patiriamas vartojant tam tikras gėrybes, ilgainiui 
blanksta. Savęs realizavimo modelis pasireiškia statant laivą, 


* Kalba ne visuomet gali tinkamai išreikšti mūsų jausmus. Nors patiriame 
skirtingus jausmus, kai per plauką mus aplenkia nelaimė, kai tikėtina nelaimė 
neįvyksta ir kai nustoja buvusi nemaloni padėtis, juos visus apibūdina vie- 
nintelis žodis „palengvėjimas“. Ir priešingai, tam tikri jausmai, susiję su tei- 
giamomis pagrindinėmis emocijomis, įvardijami kaip apgailestavimas, nu- 
sivylimas ir sielvartas. 


* Palyginti su būkle prieš vartojant narkotikus. 

VII.1 brėžinys 


rašant straipsnį ar skaitant knygą. Pradedančiam dailidei jo 
darbas gali atrodyti nuobodus bei sunkus, ir netgi patyrusiam 
amatininkui reikia nemažai pastangų, kol susikaupia prieš 
pradėdamas darbą. Daugeliui mokslininkų parašyti pirmą 

straipsnį buvo be galo nemalonu ir jie pajusdavo palengvėjimą 
tik tada, kai straipsnis būdavo parengtas publikuoti. Vėliau 
galjiems atrodydavo, kad be to darbo gyvenimas būtų bever- 
tis“, tačiau bet kokį veikalą rašant, pradžia tokia sunki, kad jie 
duoda sau žodį (V skyrius) parašysią pirma laiko. Kol neįgun- 
dame skaityti romanus, į daugelį jų sunku įsiskaityti. O pir- 
mieji Ponios Bovary puslapiai turbūt yra kietas riešutas netgi 
įgudusiam skaitytojui. 

Emociniai mūsų modeliai savaime veikia trumpai. Ilgainiui 
jie bent iš dalies darosi mums pavaldūs. Tiek, kiek jie mums 
pavaldūs, galime domėtis tais emociniais modeliais, kurie už- 
tikrina gerą gyvenimą. Ir net jeigu jie mums nepavaldūs, vis 
vien gali kilti noras sužinoti, kodėl vieni žmonės iš gyvenimo 
patiria daugiau džiaugsmo negu kiti? Gal yra optimalus emo- 
cinių polinkių derinys, kurį nulemia laiminga žvaigždė ar kurį 
įmanoma išsiugdyti? Jeigu toks yra, jis negali nepriklausyti nuo 
išorinių aplinkybių. O jei mano gyvenimas apskritai klostosi 
gerai, stoiškas gebėjimas ištverti sunkumus ne tik beprasmiš- 
kas, bet ir nepageidautinas. Norėdami įsitikinti - kodėl, atkreip- 
kime dėmesį, kad jausmai nepasirenkami d la carte“ ir kad, kal- 
bant apskritai, emociniai polinkiai nekinta nepriklausomai vie- 
nas nuo kito. Trokšti meilės be kančios yra tas pat kaip trokšti 
dangiškų migdolų ar norėti mėgautis vilties euforija ir nepatir- 
ti nusivylimo, jei tai, ką vylėmės įvykstant, neįvyksta. Žinoma, 
„Viskas yra galvoje“, bet galva nėra komutatorius, kuriame kiek- 
vienam jausmui skirtas jungtukas. Kadangi jausmai yra supo- 


* Tačiau kartais būna priešingai. Kai kurie mokslininkai kuo daugiau įgyja 
patirties, tuo mažiau patiria pasitenkinimo iš savo darbo. Daugiau sužino- 
dami apie savo sritį, daugiau sužino ir apie savo neišmanymo mastą. Plin- 
tant šviesos ratui, plinta ir supantis tamsos ruožas. Emily Dickinson, turė- 
dama galvoje gamtą, rašo (The Complete Poems of Emily Dickinson. No. 1440. 
London: Faber 6 Faber): 

Jos nepažįstančius lengviau 
Užjausti, su apmaudu suvokiant, 
Kad ją pažįsti juo mažiau, 

Juo priartėji prie jos labiau. 


* Pagal užsakymą (pranc; vert. past.). 

ruoti, stoiška laikysena įgyjama tik jei emocinis gyvenimas ap- 
linkui pagražinamas. 

Suporuotų emocijų pasitaiko tiek tarp pagrindinių, tiek 
tarp pagrindinių ir nepagrindinių, tiek tarp pastarųjų. Pir- 
miausia apsvarstykime suporuotus pagrindinius jausmus. Tei- 
giami ir neigiami pagrindiniai jausmai aiškiai susiję vieni su 
kitais. Polinkiai jausti išdidumą ir gėdą arba euforiją ir de- 
presiją paprastai neatskiriamai stiprėja ar silpnėja?'. Panašus 
ryšys yra ir tarp nepagrindinių jausmų - pavyzdžiui, tarp vil- 
ties ir būgštavimų arba tarp pavydo ir piktavališkumo. Blaivi 
mintis, jog negalima patirti emocinių aukštumų nepatiriant ir 
emocinių nuosmukių, atitinka ir budistinę koncepciją apie cha- 
rakterio ugdymą. Budisto tikslas - atsikratyti visų jausmų, ne 
tik nemalonių. 

Toliau apsvarstykime suporuotus pagrindinius ir nepagrin- 
dinius jausmus. Negali pajusti vilties, pagalvojęs apie x, jeigu 
nesidžiaugi x tokiu, koks jis iš tikrųjų yra, ir negali bijoti x, jei 
greta jo nejauti nerimo. Bent paprastai taip būna. Retesniais at- 
vejais žmogus gali viltis kokį nors įvykį atsitiksiant, tačiau, jam 
atsitikus, nepajėgti juo džiaugtis. Tačiau netgi tokiais atvejais 
viltis logiškai būtų parazitiška pagrindiniam jausmui, kadangi 
jos tikslas būtų pastarojo pasireiškimas. Aš nedėsiu vilčių į x, 
žinodamas, kad iš to džiaugsmo neturėsiu. 

Tam tikros meilės formos iliustruoja nestandartinį atvejį. 
Tradiciniu supratimu, meilė stiprėja ir sulaukia atsako. Racine'o 
Andromachoje Hermiona retoriškai klausia: „Je t aimais incons- 
tant, gu'aurais-je fait fidėle?“* Aišku, jog numanomas atsaky- 
mas toks: tuomet jos meilė būtų buvusi netgi stipresnė. Šiuo- 
laikiniai rašytojai dažnai duoda priešingą atsakymą. Žiuljeno 
Sorelio santykiai su Matilda de la Molė romane Raudona ir juo- 
da arba pasakotojo santykiai su Albertina romane Prarasto laiko 
beieškant yra tarsi sūpuoklės; kai vienas aukštai pakyla, kitas 
žemai nusileidžia; meilė, sulaukusi atsako, užgęsta. 


“ Tai labai supaprastinta. Ne visos depresijos yra maniakinės. Daugelis žmo- 
nių, linkę susigėsti, retai kuo nors didžiuojasi. 
* „Aš tave myliu, nors buvai neištikimas; ką aš būčiau dariusi, jei tu būtum 


buvęs ištikimas?“ (pranc.) 

Neapykanta pateikia panašų paradoksą, gražiai pavaizduotą 
Johno Donne'o eilėraštyje „Draudimas“. 


Manęs neapkęsk atsargiai 
Ir per daug netriumfuok laimėjęs, 
Ne todėl, kad aš ginsiuosi 
Ar kad už neapykantą atsimokama neapykanta; 
Bet tu prarasi nugalėtojo puikybę, 
Jeigu savo neapykanta sunaikinsi mane, savo nugalėtąjį. 
Todėl, kad mano buvimas tavęs nesumenkintų, 
Jei neapkenti manęs, neapkęsk atsargiai. 


Instinktyvi neapykanta gali būti tokia svarbi žmogaus gy- 
venime, kad sunaikinus jos objektą gyvenimas praranda pras- 
mę. Fanatiškiems antikomunistams komunistai reikalingi kaip 
penas jų neapykantai, be kurios jie yra niekas". Pasirenkant „ėpa- 
ter la bourgeoisie" kaip gyvenimo stilių, panašiai atsiskleidžia 
priklausomybė nuo priešo, šiam daug labiau paglostant savi- 
meilę negu kokiu nors mėgdžiojimu. 

Pagrindinė jausmų grupė - išdidumas, gėda, pavydas - su- 
sijusi su poreikiu tikėti savo verte. Pabandę save įvertinti, pir- 
miausia žvelgiame į kitus. Retai pasitaiko tokio šviesaus proto 
žmonių, kurie nuspręstų, ar yra laimingi nelygindami savęs su 
kitais. Jeigu tas palyginimas mums nepalankus, mus persmel- 
kia pavydas, pykčio banga. 

Pirmas pavydo akstinas ne „Noriu to, ką jis turi“, bet „No- 
riu, kad jis neturėtų to, ką turi, kad aš nepasijusčiau menkes- 
nis“. Pavydo esama visokio. Švelni jo forma būtų: „Jeigu aš ne- 
galiu turėti, tegul niekas neturi“. Piktesnė jo forma pasireiškia 
noru netgi sau pakenkti, kad tik kitas nukentėtų; netgi pačiam 
gauti mažiau, jeigu kiti bus nusmukdyti iki jo lygio. Mažų mies- 
telių, kad ir kur jie būtų, gyventojai atpažins „Džanto (Jante) 
dėsnį“, užrašytą (1933) to, kuris iš jų paspruko: 


* Vienų aiškinimu, dabartinis komunizmas smarkiai susiaurėjo iki antivaka- 


rietiškumo, neturėdamas jokio savito teigiamo turinio. 

„Netikėsi e s ą s kažkas. 

„Netikėsi esąs ne blogesnis už m u S. 

„Netikėsi esąs išmintingesnis už m u Ss. 
„Neįsivaizduosi esąs geresnis už m u s. 

„Netikėsi žinąs daugiau už m u s. 

„Netikėsi esąs aukštesnis už m u s. 

„Netikėsi e s ą s ko nors vertas. 

„Iš mūsų nesijuoksi. 

„Netikėsi kam nors rūpįs. 

10. Netikėsi galįs m us ko nors pamokyti. 

(A. Sandemose, A Fugitive Crosses His Track (BĖGLYS PER- 
KERTA SAVO KELIĄ). New York: Knopf, 1936. P. 77-78) 


0 0GNOU1LU EL Nn 


Šie stiprūs socialiniai jausmai labai svarbūs pasireiškiant vi- 
suomenės normoms (XII skyrius). Jeigu normos pažeidimas su- 
kelia pavydą, tai baimė sukelti pavydą neleidžia nukrypti nuo 
normos; savo ruožtu baimė nejučiomis prasismelkia į gėdos ir 
kaltės jausmus, kurie apskritai yra pagrindiniai visuomenės 
normų ramsčiai. 

Jausmai yra svarbūs todėl, kad mus skatina bei kursto ir kad 
per sąsajas su visuomenės normomis stabilizuoja visuomenės 
gyvenimą. Be to, jie įsiterpia į mūsų mąstymo procesą ir daro jį 
ne tokį racionalų. Jie ypač žadina nerealias viltis dėl to, ką mes 
galėtume nuveikti bei pasiekti, ir skatina nerealiai įsivaizduoti, 
ką kiti apie mus mano. Pats savaime toks poveikis apgailėtinas. 
Būtų gerai, jeigu mes pajėgtume savo aistras kaip nors atskirti 
nuo savo protavimo galių; iš dalies tai pajėgiame. Kai kurie 
geba suskirstyti savo jausmus. Tačiau visa bėda, kad jų jaus- 
mai dažniausiai nėra stiprūs. Galbūt jie turi, ko nori, bet nori 
nelabai daug. Galbūt pažintinis racionalumas labai reikšmin- 
gas būna tik tuomet, kai nedaug dėl ko norima būti raciona- 
liam. Ir priešingai, galbūt nerealus savo gebėjimų ir būdų pa- 
siekti užsibrėžtus tikslus vertinimas yra kaina, kurią dauguma 
mūsų moka už savo norą gyventi, žinoti, mylėti. Stiprių jaus- 
mų veikiami lengvai pasiduodame užgaidžioms mintims, tar- 
kime, tokioms: jeigu sekasi, tai vis vien sekasi, ir nėra ko daug 
galvą sukti dėl pasirinkimo. Įsitikinimas, kad jausmai yra stip- 
rus ir teisingas akstinas, yra tokio pat paklydimo pavyzdys. 

Jausmai gyvenimui suteikia prasmę bei kryptį, bet trukdo tvir- 
tai ta kryptimi citi. 


VIII 
Natūrali ir socialinė atranka 


Aiškinant, kodėl žmonės elgiasi atsižvelgdami į esamas sąlygas, 
galima pateikti argumentą, jog tie, kurie neprisitaiko, žūsta. Vei- 
kiau geriausiųjų atranka, 0 ne racionalus pasirinkimas lemia 
glaudų ryšį tarp elgesio ir aplinkos reikalavimų. Šie du mecha- 
nizmai skiriasi daugeliu atžvilgių. 

Racionalus pasirinkimas susijęs su numatomais veiklos re- 
zultatais. Atrankos mechanizmas veikia per tikruosius rezulta- 
tus'. Aiškinant gyvulių elgesį, kai numatyti geriausiu atveju yra 
minimalus vaidmuo, visas aiškinamasis svoris tenka tikriesiems 
rezultatams. Labiau ginčytina, kuris mechanizmas svarbesnis, 
tiriant žmonių veiklą. 

Kaip buvo aiškinta III skyriuje, racionalumas nėra sėkmės 
laidas. Prieš akis turėdami daugybę simptomų, gydytojai vei- 
kia racionaliai; medicinos fakultete įgiję Žinių, jie diagnozuoja 
ligą ir gydo ligonį. Jeigu liga nežinoma, jie gali suklysti. Vilties 
netekę ligoniai gali kreiptis į šundaktarius, kurie gydo daug- 
maž aklai. Vienas jų netyčiomis gali aptikti veiksmingą gydy- 
mo būdą. Laimingajam šundaktariui prisiviliojus visus ligonius 
arba kitiems ėmus juo sekti, galų gale visiems ligoniams ima- 
ma taikyti tas gydymas. Abiem atvejais sėkmingą gydymą lėmė 
ne racionalumas, o tik atsitiktinumas bei atranka. 

Atrankos sėkmė priklauso nuo žaliavos, iš kurios daroma 
atranka. Jei reikalingo atsitiktinumo nėra arba jis įvyksta ne 
tuo laiku, rezultatai gali būti anaiptol ne patys gerieji. Čia ra- 
cionalus pasirinkimas labiau tiktų. Apgalvotai rinkdamasis ga- 
liu peržvelgti daugybę veikimo būdų, tarp jų ir tokį, kurio dar 
niekas nebandė. Aš turiu realią galimybę iš visų galimų būdų 


' Kaip bus paaiškinta kitame skyriuje, tikrieji rezultatai patoirtinimo mecha- 


nizmu elgesį gali palaikvti arba panaikinti. 

Naudingumas, prisitaikymas, 
pajėgumas ir t.t. visuotinis maksimumas 






vietinis maksimumas 


AS arai 
Koks nors nuolat kintamas naudingumo, 
prisitaikymo, pajėgumo veiksnys 


VIII.1 brėžinys 


išsirinkti geriausią. Atrankos procesus, priešingai, riboja tos al- 
ternatyvos, kurios atsitiktinai pakliūva. Nuo status guo jie dažnai 
skiriasi tik smulkmenomis. Jei alternatyva geresnė negu status 
guo, ji pasirenkama, o jei ne - atmetama. Anksčiau ar vėliau šis 
procesas sustoja, be to, tokiame taške, kai net pats mažiausias 
tolesnis pasikeitimas tik kenktų, bet tas taškas gali būti kur kas 
žemiau negu geriausia alternatyva iš visų galimų, kaip paro- 
dyta VIII.1 brėžinyje. 

Tarkime, mes tiriame kokį nors objektą - gyvulį, prietaisą, 
karinį junginį ar įmonę, - kurio eksploatacinės savybės priklau- 
so nuo kokio nors išmatuojamo jo sandaros ar elgesio bruožo. 
Eksploatacinės savybės nustatomos pagal jų naudingumą, 
pritaikomumą, pajėgumą ar pagal tai, ko reikia, kad jos išliktų. 
Kad būtų akivaizdžiau, tarkime, jog, tiriame skraidantį objektą 
(lėktuvą arba paukštį). Aptariamoji savybė yra jo sparnų ilgis, 
o eksploatacinės savybės nustatomos pagal greitį. Santykis tarp 
sparnų ilgio ir greičio yra toks, koks pavaizduotas VIII.1 brėži- 
nyje. Racionalus lėktuvų konstruktorius pasirinks sparnų ilgi 
C, leidžiantį pasiekti didžiausią greitį'. Atrankos procesas gal 
toli nenueis, jeigu teks stumtis mažais žingsneliais ir atmesti 
visus greitį mažinančius pakeitimus. Jeigu paukščio sparnų il- 
gis iš pradžių yra į kairę nuo A, bet koks atsitiktinis sparnų 


“ Paprastumo dėlei nekreipiu dėmesio į išlaidas. 

sutrumpinimas bus atmestas. Atsitiktinis pailginimas bus pa- 
sirinktas kaip pranašesnis už kitas alternatyvas, kol būsime į 
kairę nuo A. Tačiau pasiekus A tolesnė raida mažais žingsne- 
liais negali vykti. Kad pasiektų visuotinį maksimumą taške C, 
atrankos procesas turės pereiti per minimumą B, kadangi gali 
būti parenkami tik pokyčiai į gera. Atranka įstringa „vietiniuose 
maksimumo spąstuose"“, o racionalus pasirinkimas galėtų ženg- 
ti tiesiai į visuotinį maksimumą. 

Šis argumentas kol kas buvo itin abstraktus, bendro pobū- 
džio, kadangi skirtas daugeliui atrankos mechanizmų. Jis tai- 
komas biologinei natūralios atrankos teorijai, nuo kurios ir pra- 
sidėjo, be to, ekonominės konkurencijos, nesąmoningos moty- 
vacijos ir kompiuterinių šachmatų programų: teorijoms. Prieš 
smulkiau nagrinėdamas dvi pirmąsias, valandėlei nukrypsiu 
ir aptarsiu santykį tarp biologijos bei socialinių mokslų. 

Apskritai mokslinių disciplinų tarpusavio santykis gali bū- 
ti dvejopas: redukcinis ir analoginis. Redukcija bus tuomet, kai 
reiškiniai vienu mokslinės hierarchijos lygmeniu aiškinami 
žemesnio lygio reiškiniais (VIII. 2 brėžinys). Redukcinės tyri- 
mo programos paprastai būna poleminės. 

Ilgą laiką buvo karštai ginčijamasi, kad nepavyks biologijos 
redukuoti iki chemijos, bet pavyko. Daugelis tvirtina, jog so- 
ciologijos, bent šiuo metu, neįmanoma redukuoti iki psicholo- 
gijos. Kadangi esu įsitikinęs, jog aiškinant socialinius mokslus 
svarbiausias dalykas yra individuali žmogaus veikla, todėl re- 
miuosi redukcija“. Kitas žingsnis yra socialinių mokslų - eko- 
nomikos, sociologijos ir psichologijos - redukcija iki evoliucinės 
biologijos. Disciplina, kuri stengiasi atlikti šią redukciją, vadi- 


* Iš to, kas pasakyta V skyriaus pabaigoje, išplaukia, jog pasąmonė, pasiduo- 
dama malonumo principui, visada įstringa vietiniame maksimume. Kom- 
piuterinių šachmatų programų sunkumas tas (bent ankstesniuose varian- 
tuose), kad geri žaidėjai visad pasiduoda savo godumui ar norui greitai 
laimėti, kadangi jų „ėjimams trauktis“ yra viršutinė riba. 

* Nors taip pat manau, kad daugeliu atvejų būtų nepraktiška ją taikyti. Kad 
suprastume sąveiką tarp daugelio įmonių, kiekvieną įmonę derėtų tirti kaip 
nedalomą veiksnį, nors jos sprendimai iš tiesų yra sudėtinių vidutinių pro- 


cesų rezultatas. 

Sociologija ir ekonomika 
Į 
Psichologija 
Į 
Biologija 
Į 
Chemija 
Į 


Fizika 


VIII. 2 brėžinys 


nama sociobiologija. Apie šios disciplinos mastą bei ribas vėliau 
pakalbėsiu. 

Redukcija yra mokslo pažangos šerdis. Analogija - kur kas 
labiau abejotina operacija. Tiesą sakant, pagunda įrodinėti su 
analogijos pagalba turbūt yra didžiausia mokslo pažangos 
kliūtis. Socialiniai mokslai atsirado ypač vėlai, nes koncepci- 
nių modelių ieškota fizikoje ir biologijoje, užuot ieškojus ob- 
jektui derančių koncepcijų. Ypač stipri, ilgalaikė ir iš esmės 
pragaištinga buvo biologijos įtaka. Analogija tarp organizmo 
ir visuomenės skatino neteisingus aiškinimus“? ir buvo sugai- 
šta daug laiko aptarinėjant pseudoproblemas“. Ne tokia aki- 
vaizdžiai absurdiška, bet todėl juo pavojingesnė, buvo išva- 
da, jog visuomenės iš esmės yra pastovios, nes jos, kaip ir bet 
kuris organizmas, turi vidinius gynybos bei prisitaikymo me- 
chanizmus. 

Modeliavimas ekonominės konkurencijos kaip mechanizmo, 
panašaus į biologinę atranką, remiasi kitokia analogija. Įmonės 
suprantamos kaip analogai organizmų, kovojančių dėl būvio 
konkurencinėje rinkoje. Pamatysime, jog šitokia analogija taip 
pat gali būti labai klaidi. 


* Pavyzdžiui, revoliucijas lyginant su karštlige ar isterija arba tvirtinant, jog 
telegrafo vielos lygiagrečiai su geležinkeliais eina „neatsitiktinai“, kaip ner- 
vai su arterijomis. 


* Pavyzdžiui, ginčai, ar individas arba šeima yra socialinis ląstelės analogas. 

Biologinė natūralios atrankos evoliucijos teorija grindžiama 
dviem mechanizmais. Pirma, jai reikalingas mechanizmas, iš 
kurio atsirastų įvairovė - atrankos žaliava. Galiausiai? visa įvai- 
rovė atsiranda iš nuolatinio atsitiktinių pokyčių, arba mutacijų, 
srauto genuose - atsitiktinių ta prasme, kad tipinės (korektūri- 
nės) paklaidos yra atsitiktinės“. Kaip ir dauguma paklaidų, dau- 
guma mutacijų kenksmingos. Be to, toms kelioms mutacijoms, 
kurios gali būti naudingos, atrinkti bei išlaikyti reikia mecha- 
nizmo“?. Natūrali atranka išlaiko mutaciją, jeigu galima tikėtis, 
kad organizmas, kuriame ji įvyko, paliks daugiau palikuonių 
nei pačioje populiacijoje kiti tos pačios rūšies organizmai"". Ka- 
dangi mutacija vyksta genuose, ji perduodama palikuoniui. To- 
dėl mutacija, palanki, kad būtų daugiau palikuonių, bus ran- 
dama didesnėje kitos kartos organizmų dalyje. Galų gale ji bus 
randama visuose organizmuose!'. Tolesnės mutacijos gali to- 
liau didinti reprodukcinį organizmų pajėgumą, kol bus pasiek- 
tas vietinis maksimumas. Tačiau dėl priežasčių, parodytų VIII. 3 
brėžinio A ir B diagramomis, gal tai ir nebus visuotinis maksi- 
mumas. Šis brėžinys iliustruoja tą faktą, jog iš esamos genetinės 


7 Per trumpą laiką įvairovė atsiranda ir susimaišius kiekvieno iš abiejų tėvų 


genams. 


x 


Ši iliustracija iš tiesų yra gana tiksli, kadangi dauguma mutacijų yra paklai- 
dos, atsirandančios per genetinės medžiagos kopijavimo procesą. 

* Tarkime, kokioje nors knygoje pateikti pasenę statistiniai duomenys, bet per 
korektūros klaidą jie atnaujinami. (Čia analogija nutrūksta, nes nėra mecha- 
nizmo, pagal kurį dėl sėkmingo atsitiktinumo būtų parduodama daugiau 
knygų.) 


W Šis ir prieš tai einantis sakinys nutyli porą svarbių faktų. Pirma, mutacijos 


-— 
- 


gali būti neutralios - nei kenksmingos, nei naudingos. Neutralios mutaci- 
jos sukuria galimybę atsitiktiniam genetiniam nukrypimui. Antra, netgi nau- 
dingos mutacijos nebus išlaikomos, jeigu pirmas vaisius su jomis žus 
nespėjęs palikti palikuonių. Dėl šių priežasčių atsitiktinumas lemia ne tik 
mutacijų atsiradimą, bet ir procesus, nulemiančius, ar jos išsilaikys, ar bus 


atmestos. 


— 
-—- 


Nebent mutacijos poveikis priklauso nuo skaičiaus organizmų, kuriuose ji 
yra. Tokiu atveju turėtume senąją ir naująją formas, pastoviai koegzistuo- 


jančias „priklausomoje nuo dažnio pusiausvyroje“ (žr. XI skyrių). 

Z 1) U „R 
AX/ 


VIII. 3 brėžinys 


sandaros per vieną mutaciją negalima pereiti į visas kitas san- 
daras, kadangi vadinamoji nuosekli genetinė taisyklė yra ribo- 
ta'?. Neperbrauktos brūkšneliu strėlės rodo galimus vienažings- 
nius poslinkius, o perbrauktos strėlės - negalimus. Tobulesnės 
sandaros yra aukščiau nei prastesnės. Tarkime, A diagramoje 
organizmai iš pradžių yra X taške. Jie gali pasiekti vietinį 
maksimumą Z, bet ne visuotinį maksimumą W. Tiesioginis ke- 
lias nuo X iki W užblokuotas. Netiesioginis kelias per Y negali- 
mas, nes visi organizmai, kuriuose įvyks ta nepalanki mutaci- 
ja, bus sunaikinti. Organizmai, pasislenkantys per vieną žingsnį 
atgal, nepaliks palikuonių, kurie galėtų per du žingsnius pasi- 
stūmėti į priekį. B diagramoje organizmai iš pradžių yra T taš- 
ke, iš kurio gali pasislinkti į vietinį maksimumą U ir ten įstrigti 
arba slinkti į visuotinį maksimumą taške V. Jeigu pirmiausia 
įvyksta mutacija į U tašką, organizmai negali „laukti“ pa- 
lankesnės mutacijos į tašką V. Natūrali atranka veikia dabarty- 
je — ne taip, kaip racionalus pasirinkimas, kuris vadovaujasi 
ateitimi“. 


'? Palyginkime šeimos žaidimą, kai einama nuo žodžio prie žodžio, vienu kartu 
pakeičiant tik vieną raidę taip, kad išeitų prasminis žodis. Nuo LOVA prie 
KOVA galima pereiti vienu kartu, bet nuo LOVA prie KAVA - dviem kar- 
tais, ir nelabai žinau, kiek kartų reikėtų norint pereiti prie ŽOLĖ. 

" Tačiau atkreipkite dėmesį, kad tam tikrose dažnai pasitaikančiose situacijo- 
se natūrali atranka gali organizmus užprogramuoti laukti arba naudoti ne- 
tiesioginę taktiką. Grobuonis gali būti užprogramuotas taikytis į auką iš prie- 


kio, tarsi numatydamas judančio taikinio poslinkį. 

Natūrali atranka pagerina tam tikro organizmo „tinkamu- 
mą“ - reprodukcinę galią“. (Išimtis aptariama kitoje pastrai- 
poje.) Visai populiacijai tai gali sukelti pražūtingų padarinių. 
Apsvarstykime žuvų būriavimąsi, jų polinkį plaukioti glau- 
džiais pulkais. Tarkime, iš pradžių žuvys plauko padrikai, bet 
toji žuvis, kurioje įvyksta mutacija, stengiasi plaukti būrio vi- 
duryje. Tai naudinga mutacija, nes toji žuvis bus geriau apsau- 
gota nuo grobuonių. Kuo daugiau žuvų šitaip elgsis, tuo pul- 
kas bus glaustesnis, nes kiekviena žuvis stengsis patekti į vidurį. 
Todėl grobuonies užduotis darysis lengvesnė. Kaip padarinys 
mutacijos, kuri kiekvienai žuviai sumažino pavojų, palyginti su 
perspektyva kitų žuvų, kurioms mutacija neįvyko“, bus sugauta 
daugiau žuvų. Natūralioje mutacijoje svarbi santykinė sėkmė, 
o ne galutinė. Piktam elgesiui erdvė didelė. 

Bet esama vietos ir altruizmui - genetiškai pagrįstam polin- 
kiui aukotis. Pavyzdžiui, paukščiai kartais kitus įspėja klyks- 
mais, net jei klykdami rizikuoja atkreipti dėmesį į save. Toks 
altruistinis elgesys tinka, jei tie kiti paukščiai yra artimi giminės, 
turintys tą patį altruistinio elgesio geną. Paukštis pats aukoda- 
masis padeda pasiaukojamajam genui išsilaikyti populiacijoje. 
Trumpai tariant, verta aukoti savo gyvenimą, jei gali išgelbėti 
daugiau negu du brolius, keturis netikrus brolius arba aštuo- 
nis pirmos eilės pusbrolius“. 

Natūralios atrankos teorija lengvai paaiškina tam tikrus gy- 
vulių ir žmonių fiziologijos elementus, pavyzdžiui, apsauginę 
spalvą arba mislingai išsilaikančią, genetiškai pagrįstą anemiją. 
Šio to pasiekta aiškinant gyvulių elgesį, bet kol kas menkai 
ištirtos Žmogaus elgesio priežastys. Svarbiausia sociologijos 


* Atkreipkite dėmesį, kad tinkamumas nėra tas pat, kas prisitaikymas prie 
aplinkos. Pastarasis, pavyzdžiui, matuojamas numatoma gyvenimo truk- 
me, padidėtų neturint jokių palikuonių, nes jaunikliams auginti reikia tų 
išteklių, kuriuos tėvai galėtų naudoti sau. 

" Tiesą sakant, tai yra „kalinio dilema“. 

'* Esama iir kitos evoliucinės altruizmo teorijos, kuri bando paaiškinti altruizmą 
svetimiems arba net kitos rūšies nariams. Šis aiškinimas glaudžiai susijęs su 
bendradarbiavimo (kooperacijos) teorija pakartotose „kalinių dilemose“, ku- 


rios plačiau aptariamos XIII skyriuje. 

kliūtis yra ta, kad žmonės nesielgia pagal griežtą stereotipą kaip 
dauguma gyvūnų. Savo genuose jie neturi užprogramuotų tai- 
syklių, ką daryti kiekvienu pasitaikysiančiu atveju. Žmonių 
elgesį veikiau nulemia genetiniai polinkiai, mums nelabai su- 
prantamu būdu sąveikaudami su aplinka. Mes nežinome, kaip 
„Žmogaus prigimtis“ riboja mastą taikumo, altruizmo ar mo- 
nogamijos, kuriuos tvarko tam tikros socialinės institucijos. Be 
to, daugelis sociologinių apmąstymų neskiria dėmesio itin svar- 
biam žmogaus bruožui: kūrybingumui ir apskritai gebėjimui 
spręsti problemas. Kiekvieną žmogaus poelgį visų pirma rei- 
kia suprasti kaip šio gebėjimo pritaikymą spręsti esamą pro- 
blemą tuo būdu, kuris buvo aptartas III skyriuje. Evoliucinis 
šio gebėjimo pamatas suprantamas tik miglotai ir, šiaip ar taip, 
neturėtų dominti socialinių mokslų atstovų. Sociobiologai siū- 
lo papildomą, o ne konkuruojantį aiškinimą. 

Nors evoliucinė biologija pateikia optimalaus elgesio aiški- 
nimą, bet nieko nekalba apie tikslingą optimizaciją. Todėl tai atro- 
dė geras modelis spręsti problemas, su kuriomis susiduria eko- 
nomistai, tirdami įmones. Šios tarsi optimaliai prisitaiko, prisi- 
derina prie aplinkos. Kita vertus, nuodugnūs įmonių veiklos 
tyrimai rodo, jog nedaug esama duomenų, kad jos sąmoningai 
stengtųsi maksimaliai didinti pelną. Jos veikiau vadovaujasi 
šiurkštokomis, apytikrėmis kumščio taisyklėmis - sustabarėju- 
siais istoriniais atvejais arba galbūt vidinių derybų procesų re- 
zultatais. Tos dvi išvados suderinamos, jeigu į ekonominę 
konkurenciją žiūrima kaip į atrankos procesą. Organizmus api- 
būdina jų genai, o įmones — politika, kuria jos vadovaujasi. 
Įmonėms, kurios vadovaujasi pelno didinimo politika, geriau 
sekasi nei kitoms. Rezultatas tas, kad tokia politika - mėgdžio- 
jant kitas įmones arba įsigyjant kontrolinį akcijų paketą - pa- 
plinta visose tos rūšies įmonėse. 

Šiuo požiūriu galime bandyti paaiškinti technologinius įmo- 
nių pokyčius. Vienu lygmeniu firmos technologija būna sena. 
Aukštesniu lygmeniu jos laikosi atnaujinimo politikos - keičia 
technologiją. Tarkime, iš pradžių įmonei gerai sekasi. Laiky- 
damasi aukšto lygio firmų politikos „Niekad nekeisk laiminčios 
komandos“, ji neturi jokio akstino keisti technologiją. Ūmai pel- 
nas sumažėja žemiau kritinio lygio, kuris nustatomas pagal įmo- 

nės siekinių lygį arba „laimėjimo“ sąvoką. Todėl ji ima ieškoti 
naujų ir veiksmingesnių gamybos metodų. Dalis tų ieškojimo 
pastangų nueina paprasčiausiai dairantis, ką daro kitos įmonės, 
o kita dalis tikram atnaujinimui. Po tam tikro laiko randama 
technologija, duodanti pelną jau aukščiau kritinio lygio, ir ieš- 
kojimai nutraukiami. Galiausiai naują technologiją įdiegia vi- 
sos įmonės. Šis procesas skiriasi nuo biologinės evoliucijos, nes 
įmonė nuolat nekuria naujų technologijų srauto, kuris atitiktų 
nuolatinį mutacijų srautą. Veikiau „mutacijų“ srautas pagal po- 
reikius tai paleidžiamas, tai nutraukiamas. 

Šis procesas gali nulemti ir aukšto lygio politikos pokyčius. 
Senoje taisyklėje „Niekad nekeisk laiminčios komandos“ slypi 
mintis, jog būtinybė yra sumanumo motina. Naujovių imkis 
tada, kai būni prispirtas. Bet, kaip sakiau II skyriuje, tai rizi- 
kinga taktika, nes pelnui sumažėjus įmonė galbūt neturės iš ko 
atsinaujinti. Įmonės, kurios laikosi tokios politikos, paprastai 
sužlunga arba gana prastai verčiasi. Tos, kurios nežlunga ir kles- 
ti, laikosi kitokios politikos. Jos imasi naujovių tuomet, kai len- 
kia visas kitas įmones ir turi resursų atsinaujinti, o ne tada, kai 
atsilieka. 

Kad pamatytume, kur šis argumentas klumpa, turime susi- 
pažinti su viena sudėtinga aplinkybe, kurios iki šiol buvo nepai- 
soma. Kiekvienas atrankos procesas, be abejo, vyksta kintamoje 
aplinkoje. Kadangi tinkamumą lemia konkreti aplinka, organiz- 
mas ar įmonė pasidaro netinkami vien todėl, kad kintamame 
pasaulyje sustoja vietoje'. Kitaip tariant, tuo pačiu metu vyksta 
du procesai. Aplinka kinta, antra vertus, atrankos elementai — 
genai, organizmai, strategija ar įmonės — prisitaiko prie aplin- 
kos'“. Atrankos taikinys judantis. Žiaurus natūralios atrankos 
bruožas yra tas, kad organinė aplinka, palyginti su prisitaikymo 
procesu, kinta lėtai. Todėl prisitaikymas gali būti gerai suderin- 
tas ir artimas teoriškam optimumui. Dėl ekonominės konku- 


" IV skyriuje buvo pateiktas pavyzdys: įmonė turėtų investuoti mažiau tyri- 
mams bei raidai, jeigu kitos įmonės investuoja daug, ir investuoti daug, jei jos 
investuoja mažai. Nėra tokios taktikos, kuri visais atvejais būtų geriausia. 

"* Abu procesai susiję, kadangi aplinka iš dalies susideda iš kitų pasireiškiančių 


elementų. Tai rodo pavyzdys ankstesnėje išnašoje. 

rencijos aplinka kinta labai greitai, daug greičiau negu prisitai- 
kymo procesas, ir leisgyvės įmonės bankrutuoja, o klestinčios 
plečiasi. Užuot nuolat artėjusi prie optimalaus prisitaikymo bū- 
vio, ekonominė atranka eina vingiuotu keliu, nė viename taške 
pernelyg nepriartėdama prie to, kas tuo metu būtų optimalu. 
Socialinės atrankos argumentai galbūt yra tikslingi lėtai kintan- 
čiose valstiečių bendruomenėse, kurių įrankiai ir metodai spėja 
pasiekti vietinį tobulumą. Vargu ar jais būtų galima paaiškinti 
sudėtingą, greitai besiplėtojančią ekonomiką. 

Iš šio argumento, susiejus jį su IV skyriaus argumentu, iš- 
plaukia išvada, jog optimalus prisitaikymas yra veikiau išim- 
tis negu taisyklė. Apskritai negalima pasikliauti nei subjekty- 
viais, nei objektyviais mechanizmais, kad žmonės darytų tai, 
kas jiems būtų į naudą. Racionalus pasirinkimas dažnai būna 
neaiškus, negalima tikėtis, kad jis nulems optimalų elgesį, net- 
gi manant, kad žmonės atsikrato savo polinkių elgtis iraciona- 
liai. Atrankos procesai veikia pernelyg lėtai, kad nulemtų elgesį, 
labiausiai pritaikytą greitai kintančiai aplinkai. Kitame skyriu- 
je kalbama, kad patvirtinimo mechanizmas taip pat negaran- 
tuoja, jog elgesys bus optimalus. 


IX 
Patvirtinimas 


II skyriaus pabaigoje užsiminiau, kad nuo tėvų kivirčų vaikui 
gali atsirasti nervinių simptomų. Taip pat aptariau neįtikėtiną 
mintį, kad jis nesąmoningai tais simptomais naudojasi, kad tė- 
vai liautųsi kivirčijęsi. Esama ir kitokios galimybės. Tarkime, 
tėvai, matydami, kad dėl jų kenčia vaikas, iš tiesų liaujasi ki- 
virčytis. Vaiko manymu, jam už tuos simptomus atlyginta. Nors 
jie atsirado neketinant paveikti tėvų elgesį, tikrasis jų poveikis 
juos patvirtina. Šiuo atveju simptomų funkcija yra užkirsti kelią 
tėvų kivirčams!. 


! Ši bendra tema - kad nenumatyti elgesio padariniai gali tą elgesį patvirtin- 


ti - nagrinėjama kitame skvriuje. 

Šis konkretus patvirtinimo pavyzdys gali būti tikėtinas, gali 
būti netikėtinas, bet yra aibė atvejų, kai šiuo mechanizmu ge- 
riausiai galima paaiškinti elgesį. Mes susipažįstame su žmo- 
nėmis daugiausia atsitiktinai ir susidraugaujame su tais, su 
kuriais mums patinka būti. Kulinarijos receptus bandome pa- 
prastai atsitiktinai ir renkamės tuos, kurie patiko mūsų su- 
tuoktiniui. Dažnai mes daug ką darome ne apskritai dėl ma- 
lonumo, o dėl to, kad tai suteikia mums malonumą. Tokiais 
atvejais tam tikras elgesio būdas sukelia vertingų arba malo- 
nių padarinių ir tą faktą suvokdami arba įsidėmėdami sustip- 
riname arba patvirtiname savo polinkį taip elgtis. 

Padariniai nebūtinai yra sąmoningas veiklos tikslas. Tiesą 
sakant, norint atskirti pastiprinimą nuo racionalaus pasirinki- 
mo, dera jį apibrėžti sutarus, jog patvirtinančių padarinių nėra 
apgalvotai siekiama. Jeigu berniukas tik dar labiau ožiuojasi, 
kai savo ožiais atkreipia kitų dėmesį, neteisinga sakyti, jog, at- 
kreipti dėmesį buvo jo tikslas. Jis veikiau įsivaizduoja negau- 
nąs, ko panorėjęs, ir todėl pyksta*. Dailininką kolegų vertini- 
mas gal ir paskatina, tačiau neteisinga sakyti, kad akstinas jam 
tapyti yra noras būti įvertintam. Jo akstinas yra noras „gerai 
padaryti“, nors kitų įvertinimas gal ir sustiprina tą akstiną?. 

Patvirtinantis faktas - gal atlygis, gal bausmė - juo labiau 
formuoja elgesį, juo greičiau ir dažniau jis patiriamas. Troškulį 
numalšiname atsigerdami tuoj pat, dažnai, todėl elgesys for- 
muojamas kuo tiesiausiu būdu. Kasos vėžys, kuriuo susergama 
geriant daug kavos, yra padarinys, vargu ar patvirtinantis el- 
gesį. Jeigu nuo kavos atsiras vėžys, tai galbūt tik po kelių de- 
šimtmečių; nedaugelis juo suserga, o gyvename vieną kartą. 
Panagrinėkime ne tokį kraštutinį pavyzdį - pavojų pastoti. Tik- 
tai per pastaruosius penkiasdešimt metų paaiškėjo, jog didžiau- 
sia galimybė pastoti yra laikas tarp dviejų menstruacijų. Jeigu 
būtų pastojama nuo kiekvienos sueities, tai būtų buvę anks- 
čiau pastebėta. Be to, gal anksčiau tai būtų buvę pastebėta, jei- 
gu pirmieji nėštumo ženklai pasireikštų praėjus valandai po 


* Jeigu jis pradėtų rodyti ožius, kad atkreiptų dėmesį, tikriausiai jo nesulauktų. 
3 Dailininkai, kuriems labiau rūpi kitų įvertinimas, o ne gerai kurti, retai ka- 


da kuria gerai ir ne itin vertinami. 

apvaisinimo arba kiekviena moteris per savo gyvenimą pasto- 
tų šimtus ar tūkstančius kartų. 

Šitokio pobūdžio yra dauguma socialinių situacijų. Jos per- 
nelyg nesistemingos ir pernelyg išsiskiriančios, kad patvirti- 
nimas galėtų tiksliai formuoti elgesį. Svarbiausia išimtis yra 
emocinis pasitenkinimas arba emocinis alkis, kuriuos kits ki- 
tam suteikia drauge gyvenantys žmonės. Tėvai formuoja vai- 
kų elgesį, rodydami savo pasitenkinimą arba nepasitenkinimą. 
Sutuoktiniai vienas kitą skatina ir baudžia begale būdų, for- 
muojančių jų tarpusavio santykius. Patvariose nelaimingose 
šeimose kiekvienas iš sutuoktinių trumpai patiria piktdžiugą, 
išprovokavęs negražų jo ar jos poelgį. Patvariose, laimingose 
šeimose kai vienam gera, gera ir kitam. Bet norint paaiškinti 
elgesį balsuojant kongrese, įmonių nuomos politiką ar geo- 
grafinio mobilumo būdus, patvirtinimas nėra patikimas me- 
chanizmas. Numatomais padariniais galima daug ką paaiš- 
kinti, bet tikrieji padariniai nėra pakankamai dėsningi, kad 
elgesiui darytų grįžtamąjį poveikį. 

Kaip padariniai gali tiksliai patvirtinti motyvaciją, patys ne- 
būdami tos motyvacijos dalimi, yra šiek tiek mįslinga, bet aki- 
vaizdu. Gyvūnų elgesio neskatina* sąmoningi tikslai, tačiau pa- 
dariniais jie tikrai vadovaujasi. Tiesą sakant, beveik visos žinios 
apie patvirtinimą gaunamos tiriant, kaip gyvūnai pasimoko ir 
prisitaiko, o visa kita yra daugiausia ekstrapoliacija ir spėlionės. 

Tiriant patvirtinimą, gyvūnui - paprastai žiurkei ar balan- 
džiui - leidžiama pasirinkti iš dviejų veikimo būdų, už kuriuos 
atpildas skirtingas. Tikroviška analogija būtų maisto ieškoji- 
mas skirtingoje aplinkoje. Užduotis - ištirti, kaip veikia gyvuū- 
nai. Paprastai veikimo būdas (ar reakcija) yra rakto kepštelėjimas 
ar svertelio paspaudimas. Atpildas už reakciją nustatomas 
dviem pagrindiniais būdais. Už kiekvieną reakciją galime nu- 


* Tai šiek tiek ginčytina. Svarus įrodymas, kad gyvūnai numato savo elgesį, 
būtų tada, jei būtų galima įsitikinti juos naudojant netiesioginę taktiką nau- 
jose situacijose, kurioms per natūralią atranką jie nėra užprogramuoti. Esa- 
ma įrodymų, jog tokio pobūdžio elgesys pastebimas tarp aukštesnių žin- 
duolių, bet, kiek man žinoma, ne tarp žiurkių ir balandžių, kurie patvirtini- 


mo teoretikų buvo plačiausiai tiriami. 

statyti pastovią atlygio tikimybę. Vienarankio bandito iš Las 
Vegaso pavyzdys rodo šį atlygio mechanizmą. Šiame mecha- 
nizme nėra atminties: jei viena proga mums labai pasiseka, ga- 
limybės, kad pasiseks kita proga, nėra modifikuotos. Antra ver- 
tus, galime nustatyti mechanizmą, kuriame veikia atmintis, ir 
kiekviena neatlyginta reakcija padidintų tikimybę, jog už kito- 
kią reakciją bus atlyginta. Praktiškai tai galėtų būti šitaip atlie- 
kama. Per kiekvieną ciklą eksperimentuotojas gyvūnams duo- 
da maisto pagal atsitiktinį planą su pastoviomis tikimybėmis. 
Bet kai maisto duodama, jo nuolat yra. Tarkime, po pirmo cik- 
lo yra 20 procentų tikimybė, kad maisto bus duota; po antro — 
36 procentų tikimybė; po trečio - 49 procentų ir taip toliau“. 
Tačiau gyvūnas nežino, ar jo bus duota. Kad sužinotų ir gautų 
maisto, jis turi atitinkamai reaguoti (paspausti svertą arba kep- 
štelėti raktą). Gyvūnas gali padaryti dvi klaidas: reaguoti, kol 
dar maisto neduota, ir nereaguoti, kai jo duota. 

Svarbiausias patvirtinimo teorijos klausimas - ar gyvūnai 
savo reakcijas optimaliai paskirsto tarp dviejų veikimo būdų, 
kitaip sakant, ar jie taip veikia norėdami padidinti atlygį. Pasi- 
rodo, jog atsakymas priklauso nuo atlygio mechanizmų, susi- 
jusių su tais dviem veikimo būdais. Jeigu abu atlygio mecha- 
nizmai yra vienarankio bandito tipo, gyvūnai dažnai pasielgia 
racionaliai ir visą dėmesį kreipia į tą veikimo būdą, kuris žada 
didžiausią atlygio tikimybę. Tačiau kartais jie padaro „lemtingą 
lošėjo klaidą“, paskirstydami laimikio dydį pagal galimybes lai- 
mėti. Jeigu abu mechanizmai yra kitokios rūšies, išvados taip 
pat dviprasmiškos. Jei yra po vieną abiejų rūšių mechanizmą, 
kaip pavaizduota IX. 1 brėžinyje, gyvūnai paprastai nepasiren- 
ka geriausio veikimo būdo. 

Abiem veikimo būdams gyvūnas gali paskirstyti nuo O iki 
100 procentų savo laiko. Jam už tai atlyginama KK (kintamo 


* Kad įsitikintume, kaip tai apskaičiuojama, apsvarstykime tikimybę, jog pa- 
sibaigus antram ciklui maisto nebus duota. Tai gali atsitikti per du atsitikti- 
nius atvejus, 0 jų abiejų tikimybė 807: kad maisto nebus duota per pirmą 
ciklą ir kad jo nebus duota per antrą. Tikimybė, jog pasitaikys abu atvejai, 
yrajų tikimybių rezultatas arba 6474. Todėl tikimybė, kad maisto bus duota, 
yra 100 - 64 = 364i.. 

Atlygiai KI + KK 


0 p ą 100 


IX. 1 brėžinys. Procentas laiko, praleidžiamo KI 


koeficiento) mechanizmu: tai vienarankio bandito atvejis. Ant- 
rajam atlyginama KI (kintamo intervalo) mechanizmu: tai me- 
chanizmas su atmintimi. KI kreivė rodo bendrą atlygį už KI 
veikimo būdą kaip jam skiriamo laiko santykio funkciją. Jos 
forma rodo tą aplinkybę, kad laukiamas atlygis už kiekvieną 
papildomą reagavimą mažėja nuo reagavimų skaičiaus. Jeigu 
gyvūnas į KI reaguoja labai retai, kiekvienu atveju galimybės, 
kad jam bus atlyginta, yra labai didelės, kadangi nuo paskuti- 
nio jo apsilankymo bus praslinkę daug laiko. Jeigu jis reaguoja 
labai dažnai, galimybių mažiau. Į KK kreivę reikėtų žiūrėti iš 
dešinės į kairę. Jeigu gyvūnas skiria 100 procentų KI, jis nieko 
neskiria KK. Kadangi vis mažiau ir mažiau skiriama KI, vis dau- 
giau ir daugiau skiriama KK. Laukiamas atlygis už šį veikimo 
būdą yra proporcingas KK reagavimų skaičiui, nes kiekvienas 
reagavimas turi tą pačią galimybę, kad pasiseks ir bus atlyginta. 

Racionalus gyvūnas didžiąją laiko dalį turėtų nuolat veikti 
KK būdu ir retkarčiais eiti prie KI alternatyvos, kad pasiimtų 
atlygi, kuris gali atsirasti po paskutinio jo priėjimo. Šią intuity- 
viai tikėtiną mintį tiksliau galima parodyti IX.1 brėžiniu. Gy- 
vūnui, aišku, rūpi pasirinkti santykį, kuris padidintų KI sumą 
ir KK atlygius. Taip būna, kai jis p procentų laiko praleidžia 

prie KI, o visą kitą prie - KK. Tą pačią mintį galima ir kitaip 
pasakyti: gyvūnas turi pasirinkti KI-KK derinį, kuriame abu 
veikimo būdai turėtų tą pačią ribinę vertę“. Kad būtų aiškiau, 
tarkime, jog gyvūnas 1000 kartų reaguoja į KI ir 2000 kartų į 
KK. KI ribinė vertė, tai yra papildomo reagavimo į KI vertė, 
yra skirtumas tarp atlygio už 1001 reagavimą ir atlygio už 1000 
reagavimų. Su šia nauda turime palyginti praradimą, jei būtų 
reaguota į KI 1999 kartus, o ne 2000 kartų. Jei laimėta daugiau 
negu prarasta, gyvūnas nesielgia optimaliai: jam būtų naudin- 
giau keisti nevienodą savo reagavimą. Ir priešingai, optimaliai 
besielgiantis gyvūnas reaguoja nevienodai ir jo elgesio pato- 
bulinti negalima. 

Pasirodo, gyvūnai elgiasi ne optimaliai. Užuot prie KI pra- 
leidę optimalų p procentą, jie praleidžia 4 procentą. Užuot su- 
lyginę abiejų veikimo būdų ribines vertes, jie sulygina viduti- 
nes vertes?. Vidutinė KK vertė yra pastovi ir lygi jo ribinei ver- 
tei. Vidutinė tam tikro lygio KI vertė parodyta tiesės pasvirimu 
nuo to taško kreivėje KI iki pradžios. Kai mišrus veikimo bū- 
das atitinka 4, vidutinė KI vertė yra lygi vidutinei KK vertei. 
Gyvūnai, sulyginę vidutines vertes, paprastai pamiršta, kad 
daugiausia KI atlygių gaunama iš kelių reagavimų ir kad išties 
neapsimoka toliau kreipti dėmesį į šį veikimo būdą. Jie nesu- 
pranta, jog atlygis už kiekvieną KI veiklos būdo atkarpą pri- 
klauso nuo jų veikimo būdų visumos. 

Neaišku, ar tokio nukrypimo nuo optimumo pastebėta žmo- 
gaus elgesyje. Daryti bandymus su žmonėmis yra sunku. Be 
to, dėl žmogaus gebėjimo sąmoningai rinktis ir dėl to, kad žmo- 
nių reikalai sudėtingi, grynai mechaninio patvirtinimo svarba 
sumažėja. Tačiau tiek, kiek žmogaus elgesį formuoja patvirti- 
nimas, kaip buvo parodyta ankstesniais pavyzdžiais, panašaus 
poveikio galima tikėtis. 

Patvirtinimo eksperimentai, be to, suteikia svarbios infor- 
macijos, kaip nuvertinamas laikas. Tarkime, jeigu balandis kep- 


* Diagramoje KK turi pastovią ribinę vertę. KI ribinė vertė parodyta taške p ir 
atitinka tiesės pasvirimą į KI kreivę tame taške. Gyvūnui elgiantis optima- 
liau, pasvirimas prilygsta KK linijos pasvirimui. 


" Šis principas vadinamas derinimo dėsniu. 

šteli raudoną raktą, tuoj pat gauna lesalo dviem sekundėms. 
Bet jeigu nekepšteli, gauna lesalo keturioms sekundėms, tačiau 
trimis sekundėmis vėliau. Balandžiai yra godūs ir visad nori 
greitesnio, mažesnio atlygio. Tačiau tarkime, kad raktas užsi- 
dega žalia spalva dvylika sekundžių anksčiau to laiko, kai 
turėtų sušvisti raudonai. Kepštelėjęs žalią raktą, balandis su- 
kliudo užsidegti raudonai šviesai ir taip pašalina galimybę bū- 
ti godus. Kai kurie balandžiai taip ir daro. Jie įvertina ateitį, 
kaip parodyta V. 2 brėžinio B diagramoje“, ir iš anksto nusitei- 
kia atsikratyti pagundos. 


“ Tiesą sakant, šis vertinimas atsiranda iš derinimo dėsnio. 


TREČIA DALIS 

X 
Nenumatyti padariniai 


Ne viskas atsitinka taip, kaip mes tikimės. Daug kas įvyksta 
netikėtai. Atmintinas Adamo Fergusono posakis: „Istorija yra 
žmonių veiklos, o ne žmonių ketinimų padarinys“. Jo amžinin- 
kas Adamas Smithas minėjo „nematomą ranką“, rikiuojančią 
žmonių reikalus. Pusę šimtmečio vėliau Hegelis rėmėsi „Proto 
gudrybe“, o dar trimis dešimtmečiais vėliau Marxas kalbėjo apie 
žmonių „atitolimą“ nuo savo veiklos. Tuo metu atsirandantiems 
ekonominiams mokslams nenumatytų veiklos padarinių tema 
buvo viena iš dviejų svarbiausių problemų; antroji - visuome- 
nės vaizdinys kaip organinis vienetas. Tos dvi idėjos dar ak- 
tualios ir dabar. Manoma, jog nenumatytų rezultatų būna ta- 
da, kai susiduria individualūs veiksmai. Antra vertus, mano- 
ma - ta mintis plačiau aptariama kitame skyriuje, - jog viskas 
vyksta be nukrypimų tada, kai individualūs planai tarpusavy- 
je derinami. 

Prieš pradėdamas nagrinėti nenumatytus padarinius, at- 
sirandančius dėl socialinės sąveikos ir trukdžių, norėčiau nu- 
rodyti žmogaus galvoje veikiančius kelis mechanizmus. Kaip 
buvo anksčiau aiškinama, veikla yra norų ir galimybių pada- 


Nenumatytas norų 


Norai pasikeitimas 
a Aš 


Veiksmas ——————> Numatomi rezultatai 


Galimybės A = Nenumatytas galimybių 


pasikeitimas 


X.1 brėžinys 

rinys. Bet veikla gali norus bei galimybes nenumatomai for- 
muoti (X. 1 brėžinys). 

Greta numatomo veiklos rezultato, kartais būna ir nenuma- 
tytas rezultatas — norų pasikeitimas. Paprastas pavyzdys būtų 
žalingi įpročiai. Galbūt aš noriu išgerti, o padarinys tas, kad 
išgėręs dar labiau noriu išgerti. Jei būčiau žinojęs, gal būčiau 
negėręs. Norai gali būti ir priešingu būdu veikiami - trokštant 
naujumo. H.C. Anderseno pasakoje „Kaip tėvas padarys, taip 
bus gerai“ ūkininkas rytą keliauja į turgų parduoti arba išmai- 
nyti arklio. Pirmiausia jis sutinka žmogų, vedantį karvę, kuri 
jam taip patinka, kad iškeičia į ją savo arklį. 

Per tolesnius sandėrius karvė išmainoma į avį, avis į žąsį, 
žąsis į vištą ir galiausiai višta į supuvusių obuolių maišą. Ūki- 
ninko kelias į pragaištį grįstas lėtu padėties gerėjimu!'. Kaskart 
ūkininkas mano per mainus išlošęs, bet grynasis tų mainų re- 
zultatas pragaištingas*. Visa bėda ta, kad įsigijus naują objektą, 
jam atsiranda nenumatytas naujas potraukis. Jeigu jis būtų ga- 
lėjęs numatyti tą slidų kelią žemyn, gal nebūtų juo pasukęs. 
Nors pasakoje tai nepasakyta, ūkininkas tikriausiai nebūtų mai- 
nęs arklio į supuvusių obuolių maišą. Pasirinkimas, kuris nėra 
nei itin panašus, nei itin nepanašus į esamą padėtį, žadina smal- 
sumą ir naujumo troškimą. 

Veiksmai gali nenumatytai paveikti ir galimybes. Aš žinau, 
kad gėrimas atsiliepia mano kišenei, bet tai vienas iš numatomų 
padarinių, įeinantis į mano apsisprendimą. Tačiau aš galbūt 
nežinau, jog gėrimas atsilieps ir mano sveikatai, o kartu gebėjimui 
ateityje patirti malonumų iš kitokios veiklos. Tam tikru metu 


' Iš tiesų jis nesužlunga, nes viena anglų turistų pora susilažina, kad jo žmo- 


na supyks, kai jis grįš su obuoliais, ir pralaimi. 


1 


Schemiškesnis pavyzdys būtų žmogus, kuris reguliariai (nors nesąmonin- 
gai) koreguoja savo norus taip, kad vis labiau įsigeidžia tokių prekių, kurių 
tuo metu turi mažiau. Tarkime, prieš jį yra dviejų prekių komplektai tokia 
seka: (1/2,3/2), (3/4,1/2), (1/4,3/4), (3/8, 1/4)... Vadinasi, jeigu tam tikru 
metu jis vis vartoja iš tos sekos 1 komplektą ir kitąsyk jam siūloma rinktis iš 
n komplekto ir 1 + 1 komplekto, jis visuomet rinksis pastarąjį, kuriame dau- 
giau tos prekės, kurios tuo laiku turi mažiau. Bet kadangi ta seka konver- 


guojasi iki nulio, tas laipsniškas gerėjimas grindžia kelią į pragaištį. 

išgerti gal atrodys gera mintis, bet jei aš nepraleisiu visų progų 
išgerti, galų gale mano sveikata pašlis. Sutrukdyti tam pačiam 
žmogui pasirinkti įvairiais laiko tarpsniais, tai tarsi sutrukdyti 
pasirinkti skirtingiems žmonėms. Jei aš visad darau tai, kas tą 
akimirką atrodo geriausia, man gali visam laikui blogai baigtis?. 
Jeigu kiekvienas darys tai, kas racionalu, gali pralaimėti visi. 

Kalbą apie nenumatytus padarinius, atsirandančius dėl 
sąveikos tarp kelių asmenų, norėčiau pradėti nuo žinomo pa- 
vyzdžio iš ekonominės teorijos - nuo „voratinklio“, dar vadi- 
namo „kiaulienos ciklu“, nes pirmiausia jis buvo pateiktas aiš- 
kinant ciklinius kiaulienos gamybos svyravimus. Tačiau jis kur 
kas plačiau taikytinas. Svyravimai laivų statybos pramonėje vy- 
ko pagal labai panašų modelį, kai po paklausios rinkos būda- 
vo pernelyg didelių investicijų ir rinkos perteklius. 

Kiaulių augintojai metams į priekį turi nuspręsti, kiek kiau- 
lienos norėtų tiekti rinkai kitais metais; tokį sprendimą nule- 
mia kaina, kurią tikisi gauti už kiaulieną, ir jos gamybos išlai- 
dos. Didesnė nei numatyta kaina skatins ūkininkus daugiau 
gaminti, kaip parodyta X. 2 brėžinyje į viršų einančia pasiūlos 
kreive“. Tikroji kaina, kuria kiaulės parduodamos, rodys, kiek 
perka pirkėjai, kaip pavaizduota žemyn einančia kreive“. Jeigu 


* Nėra visiškai taip, nes tuo metu, kai pirmą kartą išgėriau, man teikė malo- 
numo gėrimas ir aš džiaugiausi gera sveikata. Bet kuriuo konkrečiu metu 
žmogui gali kenkti tai, ką jis anksčiau darė, ir jam dar negali pakenkti tai, ką 


darys vėliau. Bet vienam žmogui gali pakenkti tai, ką daro visi kiti. 


- 


Ši pasiūlos kreivė iš tiesų yra suma daugelio individualių pasiūlos kreivių - 
kiekvienam ūkininkui po vieną. Kiekvienas taškas individualios pasiūlos 
kreivėje rodo didžiausią pelną už tam tikrą kainą. Šiame kiekyje ribinės išlai- 
dos (išlaidos užauginant viena kiaule daugiau) prilygsta kiaulės kainai. Kai- 
noms didėjant, gamyba išsiplečia iki tokio lygio, kad ribinės išlaidos vėl 
prilygsta kainai. Ribinės išlaidos didėja todėl, kad kiekvienas ūkis verčiasi 
su turima įranga, kuri gamybai plečiantis tampa apynasriu. Nors kai kurias 
įrangos dalis (pastatus ir pan.) galima lengvai išplėsti neprarandant gamy- 
bos našumo, kitų (ypač gebėjimą daryti sprendimus) negalima. 

* Ši kreivė yra atitinkama suma daugelio individualių kiaulienos paklausos 
kreivių. Jos eina žemvn, nes kiaulienai brangstant, pirkėjai renkasi kitus pro- 
duktus. 

Pasiūla 


X.2 brėžinys 


gamintojai, tikėdamiesi vienokios kainos, pateikia rinkai dau- 
giau nei pirkėjai už tą kainą gali nupirkti, konkurencija tarp 
gamintojų kainą numusš, kol bus parduotos visos prekės. Jeigu 
gamintojai patieks į rinką mažiau, negu pirkėjai gali nupirkti, 
konkurencija tarp pirkėjų užkels kainą, kol bus parduotos vi- 
sos prekės. Pusiausvyra - brėžinyje pažymėta žvaigždutėmis - 
nusistovi, kai numatoma kaina prilygsta realizacijos kainai, o 
gamintojai parduoda viską, ką pagamino, ta kaina, kuri visų 
pirma juos ir skatino gaminti. 

Paprasčiausias kainos numatymo būdas yra toks: daryti 
prielaidą, jog kitais metais kaina bus tokia pat kaip šiais me- 
tais. Pagal X. 2 brėžinį tarkime, jog pirmais metais kaina bus 
p. Tikintis, kad tokia ji išsilaikys ir kitąmet, gamintojai ant- 
rais metais pasiūlo a kiekį. Tačiau pirkėjai tokio kiekio ta kaina 
nenori pirkti, ir kaina numušama iki 4. Remdamiesi prielaida, 
kad tokia pati kaina išsilaikys nuo antrų iki trečių metų, tre- 
čiais metais gamintojai pasiūlo b kiekį. Rezultatas toks, kad 
pardavimo kaina r pranoksta numatytą kainą. Ketvirtais me- 
tais, tikėdamiesi, kad išsilaikys r kaina, gamintojai pasiūlo c 
kiekį, bet kad jį parduotų, turi taikstytis su smukusia s kaina. 
Kainos ir kiekio poslinkiai sudaro savotišką voratinklį, paleng- 

va tolstantį nuo pusiausvyros“. Kainos ir pajamos pakaitomis 
čia didesnės, čia mažesnės už numatytas kainas. Malonūs neti- 
kėtumai kaitaliojasi su nemaloniais. Ir niekad nesulaukiama 
numatytų rezultatų. 

Rinkėjų elgesys gali parodyti tą patį mechanizmą. Apklau- 
sos, paskelbtos prieš rinkimų dieną, gali keliais būdais pa- 
veikti balsavimą. Kai kurie rinkėjai nori būti laimėjusiųjų 
pusėje ir savo balsą atiduoda už tą kandidatą, kurio reitingas 
aukščiausias. Kiti remia silpnesnį kandidatą, turbūt manyda- 
mi, kad pralaiminčiam svarbu nepralaimėti dideliu skirtumu. 
Tačiau šitoks samprotavimas gali būti pavojingas, jeigu juo 
vadovausis gana daug rinkėjų. Tam tikram rinkėjui toks sam- 
protavimas turi prasmės tik tuo atveju, jeigu visi arba daugu- 
ma rinkėjų taikysis prie apklausos prognozės - kitaip tariant, 
nesielgs taip kaip jis. Bet jeigu dauguma žmonių rems silp- 
nesnįjį, manydami, kad jį mažai kas palaikys, jie prisivirs ko- 
šės. Gali baigtis taip, kad jie visi išrinks tą kandidatą, kurį 
kiekvienas atskirai norėjo tik palaikyti, kad jis nepralaimėtų 
gėdingai". 

Nuo ypač ryškių nenumatytų padarinių visiems būna blo- 
giau. Jean-Paulis Sartre'as juos vadino „nebaigtinumu“ ir kaip 
pavyzdį pateikė dirvos eroziją. Kai ūkininkai, stengdamiesi 
išplėsti dirbamos žemės plotus, kerta mišką, gali prarasti 
dirbamą žemę, nes per daug miško iškirtus dideliu mastu, pra- 
sideda dirvos erozija. „Nebaigtinumo“ pavyzdžių gausu. Jeigu 
per varžybas visi atsistoja, kad geriau matytų, nuo to niekam 
nebūna geriau matyti ir visi stovėdami pavargsta. Jei visus 
skatina noras uždirbti šiek tiek daugiau negu kaimynas, visi 
neriasi iš kailio, kad būtų tokioje pat padėtyje kaip buvę. Jei- 
gu visų šeimų galvos nusprendžia turėti daug vaikų, kad bū- 
tų kam rūpintis jais senatvėje, nuo per didelio gyventojų 
skaičiaus visiems gali pablogėti. Jei tuo pat metu kiekvienas 
stengsis pasiimti pinigų iš banko, visi gali prarasti savo indė- 


* Jei pasiūlos ir paklausos kreivių polinkiai būtų kitokie, kainų kaita būtų į 
vidų nukreipta spiralė, pereinanti į pusiausvyrą. 
“. Tačiau pralaiminčiojo rezultatą gali atsverti laiminčiojo, ir galutiniai rezul- 


tatai gali atitikti numatytuosius. 

lius. Jeigu visos įmonės bandys išsilaikyti per nuosmukį 
mažindamos atlyginimus, sumažės perkamoji galia ir nuosmu- 
kis gali virsti tikra depresija. 

Smulkiau panagrinėkime pastarąjį pavyzdį. Įmonių san- 
tykis su darbininkais dvejopas. Kadangi darbininkai reikalingi 
kaip jų prekių pirkėjai, įmonėms apsimoka mokėti didesnius 
atlyginimus, kad darbininkai galėtų daugiau išleisti. Bet ka- 
dangi įmonės samdo darbininkus, joms į naudą mokėti jiems 
mažiau. Pačiu geriausiu atveju tam tikra įmonė norėtų, kad 
jos darbininkai gautų mažus atlyginimus, o visų kitų įmonių 
samdomi darbininkai uždirbtų daug. Nėra jokios loginės kliū- 
ties, kad abi šios sąlygos būtų patenkintos, nors konkuruo- 
jančioje darbo rinkoje taip niekad nebus. Logiškai neįmanoma, 
kad šios abi sąlygos būtų patenkintos visoms įmonėms - kad 
kiekviena būtų vienintelė, mokanti savo darbininkams mažus 
atlyginimus“. 

Bet nuo nenumatytų padarinių visiems gali būti ir geriau. 
Tai toji nematoma Adamo Smitho ranka: siekimas sau naudos 
padeda bendram labui. Įmonė, kuri įdiegia naują technologiją 
rūpindamasi grynai savo pelnu, netiesiogiai prisideda prie ben- 
dro labo, nes atpigina plataus vartojimo prekes (arba kitų įmo- 
nių sąnaudas). Vartojimas asmeniniam labui sukuria darbo vie- 
tas - ir todėl vartojimo galimybes - kitiems žmonėms". Žmonės 
dažo savo namus, norėdami juos apsaugoti nuo blogų orų po- 
veikio, tačiau jie, be to, sukuria malonų vaizdą kitiems pažiūrėti. 
Jeigu kiekvienas bendruomenės narys prižiūri savo žaidžian- 
čius vaikus, jis norom nenorom užmeta akį ir į kitų žmonių 
atžalas. Rezultatas tas, kad geriau prižiūrimi visų vaikai. 

Nebaigtinumo ir nematomos rankos mechanizmo struktūra 
tokia pat. Žmogus veikia savo naudai. Bet drauge šalutiniu bū- 


* Įsitikinimas, kad kas tinka bet kuriam vienetui, taip pat tinka ir visiems vie- 
netams, kartais vadinamas „sandaros paklaida“. Mes ją darome, kai taiky- 
dami ribinius mokesčius norime apskaičiuoti visų apmokestinamų prekių 
tikruosius kaštus, pamiršdami, jog paskutinis doleris gali būti tik vienas. 

" Šią idėją puoselėjo Adamo Smitho pirmtakas Bernardas Mandeville'is, ku- 
rio šūkis „Asmeninės ydos, visuomeninė nauda“ yra turbūt pirma nemato- 


mos rankos mechanizmo formuluotė. 

du jis daro poveikį ir kitiems žmonėms (dažnai ir pačiam sau)"". 
Būdinga, kad šalutinis poveikis, tiek neigiamas, tiek teigiamas, 
yra visai nedidelis, palyginti su pagrindine numatoma nauda. 
Tačiau kai visi šitaip veikia, kiekvienam tenka po daug mažų 
naudos arba daug mažų žalos dalelių. (Šie maži šalutiniai po- 
veikiai paprastai vadinami eksternalijomis - išviršėmis.) Jeigu šalu- 
tinis poveikis teigiamas, veikia nematomos rankos mechanizmas. 
Jeigu neigiamas, galimi du atvejai. Arba bendra suma daugelio 
mažų žalos dalelių viršija pagrindinę naudą (tai nebaigtinumas), 
arba pagrindinė nauda viršija bendrą žalą. Visiems geriau, jeigu 
jie veikia tikslingai, bet ne taip gerai, kaip tikėjosi. Kai kurie anks- 
čiau pateikti nebaigtinumo pavyzdžiai modifikuota forma taip 
pat iliustruoja šį pavyzdį". 

iuose pavyzdžiuose žmonės, kurių veikla turėjo nenuma- 
tytų padarinių, patys arba nuo jų nukentėjo, arba iš jų pasi- 
pelnė. Taip pat svarbūs ir daugybė tokių atvejų, kai padarinius 
patiria kiti žmonės. Tradicinėje Kinijoje daug vargingų šeimų 
mažas mergaites nužudydavo. Todėl atsirado berniukų per- 
teklius, nemažas skaičius nevedusių vyrų, kuriuos mielai 
verbuodavo banditai. Banditizmo aukos būdavo daugiausia 
žemvaldžiai ir pasiturintys valstiečiai, kurie tokiu mastu mer- 
gaičių nežudė. Turtingųjų apiplėšimai buvo nenumatytas var- 
gšų savigynos padarinys'*. Profsąjungos, reikalaudamos dar- 
bo garantijų savo nariams, negalvoja apie įmonės interesus. 


'““ Įmonė šiek tiek nukenčia mažindama atlyginimus savo darbininkams, nes 
tie savo pajamų dalį, paprastai labai nedidelę, išleidžia įsigydami įmonės 
gaminių. Arba, pavyzdžiui, kompiuterių įmonė, pagaminusi naują modelį. 
Jai pagrindinė nauda ta, kad gauna pelno parduodama naują kompiuterio 
modelį. Šalutinė nauda ta, kad ji tą kompiuterį gali naudoti savo operaci- 


joms. 


Tarkime, prieš iškertant mišką valstiečiai turėjo dešimt tūkstančių akrų že- 
mės, pusė buvo dirbamos, o kita pusė miškas. Iškirtus mišką, dėl dirvos 
erozijos prarandama du tūkstančiai akrų žemės, tačiau dirbamos žemės pa- 
daugėja nuo penkių tūkstančių iki aštuonių tūkstančių akrų. 

Galima būtų pasakyti, kad turtinguosius išnešė į orą jų pačių petarda, nes 
skurdą daugiausia nulėmė žemvaldžių išnaudojimas. Tai buvo išnaudoji- 


mo poveikis, grynai atsitiktinai sukėlęs išnaudojimo atasvarą. 

Tačiau kaip nenumatytas padarinys mažesnė darbuotojų kai- 
ta padidina produktyvumą, nes sumažėja naujų darbuotojų 
telkimo ir mokymo išlaidos"*. Panašūs mechanizmai yra so- 
cialinių mokslų medžiaga. 

Socialinio aiškinimo filosofijoje yra sena mįslė, ar nenu- 
matytais padariniais galima iš dalies paaiškinti juos nulėmusį 
veiksmą ar veiksmus. Akivaizdžia prasme negalima. Kad pa- 
aiškintume kokį nors veiksmą, turime remtis anksčiau atsiti- 
kusiu įvykiu. Ateitis negali lemti praeities. Tačiau šį klausi- 
mą galime kitaip pateikti, atsižvelgdami į veiksmų modelį ar 
seką, o ne į vieną veiksmą. Tuomet ar galima nenumatytais 
padariniais to, ką darau šiandien, paaiškinti, kodėl tą patį da- 
rau rytoj'*? 

Atsitiktinis pokytis su paskesne atranka yra vienas atve- 
jis, kai taip gali būti. Socialiniame gyvenime veikiau dirbtinė, 
o ne natūrali atranka yra įtikinamiausias mechanizmas. Pa- 
vyzdžiui, mokslinės veiklos pobūdis aiškintinas daugiausia 
ta nauda, kurios pageidauja finansuojančios institucijos, o ne 
ta, kurią numato mokslininkai. Daugelis mokslininkų papras- 
tai stengiasi gauti Gynybos departamento finansavimą, kad 
atliktų darbą, skatinamą grynai intelektualių interesų". Gy- 
nybos departamentas turbūt finansuoja tas paraiškas, kurios 
galėtų turėti didžiausią karinį potencialą. Todėl tyrimo fon- 
dų skyrimas aiškintinas padariniais, kurie mokslininko požiū- 
riu yra atsitiktiniai. 

Patvirtinimas yra kitas mechanizmas, kuriuo nenumatyti 
padariniai galėtų paaiškinti, kodėl išsilaiko jas lėmęs elgesys. 
Tarkime, vaikas pirmą kartą užsiožiuoja, kai nusivilia negavęs, 
ko nori - kad ir ledų. Po valandėlės jis gauna ledų - to, ko 
norėjo. Be to, šį tą svarbesnio, ko visai nebuvo numatęs, - su- 


"* Tačiau neaišku, ar įmonės džiaugiasi profsąjungomis, nes tos paprastai sten- 
giasi savo nariams išsirūpinti didesnį atlyginimą. 

* Galime apsiriboti padariniais, kurie tam tikra prasme naudingi. Tačiau ta 
nauda nebūtinai atitenka patiems veikėjams, kaip tekste rodo mokslinio ty- 
rimo finansavimo pavyzdys. 

* Pavyzdžiui, daug grynai lingvistikos darbų finansavo JAV Karinio jūrų lai- 


vyno ryšių tarnyba. 

laukia tėvo dėmesio. Kažkaip - mes nežinome kaip - pasiten- 
kinimas, kad sulaukė dėmesio, susiejamas su ožiavimusi ir jį 
patvirtina. Be to, vaikas niekad nenumato savo elgesiu sulauk- 
ti dėmesio. 

Nenumatytais padariniais aiškindami elgesį, sociologai min- 
tyje paprastai neturi nei atrankos, nei patvirtinimo. Deja, sun- 
ku pasakyti, ką jie turi mintyje. Plačiai aptariamas pavyzdys 
yra kai kuriose bendruomenėse šokamas lietaus šokis. Šokis 
lietaus nelemia, bet lemia šį tą svarbesnio: socialinį glaudumą 
ir solidarumą. Mūsų visuomenėje bažnyčios lankymas gali da- 
ryti tokį pat poveikį arba, kaip pasakytų daugelis sociologų, 
atlikti tokią pat funkciją. Sakydami, jog ritualo funkcija yra išlai- 
kyti socialinį glaudumą, ne tik pasakome, kad ritualas daro tokį 
poveikį, bet ir teigiame, jog poveikiu galima paaiškinti ritualą. 
Tokiais atvejais sunku sudėlioti faktus. Socialinį glaudumą ne- 
lengva išmatuoti. Jei mes manome, kad kažkaip galime nusta- 
tyti, jog nuo šitokių ritualų padidėja socialinis glaudumas, kaip 
mums žengti kitą žingsnį - paaiškinti ritualus nenumatytu so- 
cialinio glaudumo paskatinimu? 

Šiaip ar taip, socialinio glaudumo sąvoka yra labai neapi- 
brėžta, galbūt kitas pavyzdys bus aiškesnis. Galima manyti, kad 
organizacijos viduje konfliktas kenkia jos veiksmingumui. Ta- 
čiau nekonfliktiškumas gali būti pavojingesnis. Jeigu visi kon- 
fliktai užgniaužiami, įtampa kaupiasi ir vieną gražią dieną or- 
ganizacija išyra. Daug geriau, jei organizacijos nariai nuolat nu- 
leidžia garo kamuoliukus, negu kad sprogtų visas variklis. Tad 
ar galime daryti išvadą, kad konflikto funkcija yra išlaikyti tvirtą 
organizaciją ir kad konfliktą galima paaiškinti tuo nenumaty- 
tu padariniu? 

Kitas mechanizmas galėtų paremti teigiamą atsakymą. Or- 
ganizacija, gniaužianti konfliktus, nėra tvirta. Po kurio laiko ji 
iširs ir atgims nauja, pakitusia forma. Arba ta nauja forma ne- 
gniauš konfliktų, arba gniauš. Jeigu negniauš, bus gyvybinga 
ir, galimas daiktas, ilgokai išsilaikys. Jeigu gniauš, vėl iširs. 
Anksčiau ar vėliau atsiras patvari forma. Jeigu įsitikiname, jog 
dauguma esančių organizacijų negniaužia konfliktų, paaiški- 
nimas būtų, kad tos, kurios gniaužia, yra nepatvarios ir vargu 
ar tarp paplitusių organizacijų tokių gausu. Šis argumentas ne- 

paaiškintų, kodėl tam tikra organizacija negniaužia konfliktų, 
bet paaiškintų, kodėl dauguma jų taip daro. Ir paaiškintų tai 
nenumatytais, naudingais konflikto padariniais. 

Šis argumentas truputį panašus į argumentą apie socialinę 
atranką, nagrinėtą VIII skyriuje, ir jis neapsaugotas nuo pana- 
šaus prieštaravimo. Kad jis būtų veiksmingas, prisitaikymo pro- 
cesas turi būti gana spartus, palyginti su aplinkos kaitos greičiu. 
Pastarasis priklauso nuo dviejų dalykų: nuo laiko, per kurį įs- 
teigiama naujų organizacijų, ir laiko, per kurį senosios atgyve- 
na. Prisitaikymo laikas taip pat priklauso nuo dviejų veiksnių: 
nuo laiko, per kurį nepatvari organizacija išyra, ir nuo tikimy- 
bės, kad nepatvarios organizacijos įpėdinė bus patvari. Sudė- 
tingose, moderniose visuomenėse aplinka gali keistis taip grei- 
tai, kad prisitaikymo procesas vargu ar jį pasivytų. 


XI 
Pusiausvyra 


Anksčiau buvau sakęs, jog socialiniai mokslai turi atsakyti į 
klausimą, kodėl mes nesame pirmykščiame būvyje. Kita užduo- 
tis - paaiškinti, kodėl visuomenės turi minimalią tvarką, kodėl 
jos nepasiūlo „idioto pasakos triukšmingos, neturinčios pras- 
mės“*. Šis posakis iš Makbeto sukelia ne tokios anarchijos įvaiz- 
dį, kokį nupiešė Hobbesas, apibūdindamas pirmykštės bend- 
ruomenės gyvenimą kaip „vienišą, skurdų, bjaurų, žiaurų ir 
trumpą“. Jis atskleidžia veikiau koordinacijos, o ne kooperaci- 
jos stoką, veikiau chaosą, o ne atgrasumą. Ankstesniame sky- 
riuje apžvelgėme kelis būdus, kaip gali būti sužlugdyti žmo- 
nių planai. Bet nė viena visuomenė negalėtų gyvuoti, jei visą 
laiką visų planai būtų žlugdomi. Visuotinis planų žlugimas 
reikštų chaosą. 

Kiekviena problema - kodėl mes nesame pirmykščiame ar- 
ba chaoso būvyje - gali būti sprendžiama dvejopai. Kooperaci- 
ja ir koordinacija gali atsirasti nuo decentralizuotos, neprivers- 


* V. Šekspyras. Dramos. Sonetai. 1986. P. 598. Vert. A. Churginas (vert. past.). 

tinės veiklos. Tai šio ir kitų dviejų skyrių tema. Kita vertus, 
kooperacija ir koordinacija gali būti primetama centriniu būdu 
socialinių institucijų, kurios remiasi jėga. Tai XV skyriaus te- 
ma, tačiau aš ten įrodinėju, jog skirtumas nėra toks ryškus, kaip 
gali atrodyti. 

Socialiniuose moksluose pusiausvyros prasmė yra toks bū- 
vis, kai žmonių planai neprieštarauja vienas kitam. Paprastai, 
bet ne visuomet, tai užtikrina, kad nebūtų nenumatytų padari- 
nių. X. 2 brėžinyje pusiausvyra yra ten, kur susikerta pasiūlos 
ir paklausos kreivės. Jeigu kiaulių augintojai tikisi, jog pusiau- 
svyra nusistovės kitais metais, jie padarys sprendimus (kiek 
kiaulienos pagaminti), kurie nulems, kad ta kaina būtų gauta. 

Paprastesnį pavyzdį galima pateikti iš eismo taisyklių. Jei- 
gu aš manau, kad ir visi kiti važiuos dešiniąja kelio puse, man 
irgi rūpi važiuoti dešiniąja puse. Iš čia išplaukia pusiausvyros 
apibrėžimas. Tarkime, yra tam tikras skaičius žmonių - visi su 
savais norais ir savomis galimybėmis - ir kiekvienas iš jų nuta- 
ria imtis kokios nors veiklos. Visiems savo nutarimus įgyven- 
dinus, kiekvienas jų gali savęs štai ko paklausti. Atsižvelgdamas 
į tai, ką kiti darė, ar aš būčiau galėjęs laimėti daugiau, jei būčiau 
daręs kitaip? Jei yra pusiausvyra, visi atsakys ne. Visi, važiuo- 
jantys dešiniąja gatvės puse, laikosi pusiausvyros, kadangi nie- 
kam nėra jokio akstino kitaip elgtis. Panašiai elgiasi visi ūki- 
ninkai, manydami, jog nė vienas jų nesigailės, jeigu kaina bus 
pusiausvira. 

Eismo pusiausvyra turi tam tikrų savybių, kurių stinga ki- 
toms pusiausvyroms. Jeigu visi važiuoja dešiniąja gatvės puse, 
man nėra jokios dingsties elgtis kitaip, be to, aš nenorėčiau, 
kad kas kitaip elgtųsi. Daugelis pusiausvyrų šios savybės ne- 
turi. Kiekvienas ūkininkas norėtų, kad jo varžovai pagamintų 
mažiau negu pusiausvyros kiekis, nes tada padidėtų kainos ir 
jo pelnas!'. Tokia pusiausvyra, kai niekas nenori, kad kiti elgtų- 
si kitaip, vadinama konvencine (susitarimo) pusiausvyra. Ryškus 
pavyzdys yra lingvistinės konvencijos. Kadangi noriu būti su- 
prastas, stengiuosi kalbėti taisyklingai, o kadangi noriu supras- 


' Tačiau jeigu jie mažiau pagamins, jis gailėsis, kad pats nepagamino dau- 


giau. 

ti, ką kiti sako, norėčiau, kad ir kiti taisyklingai kalbėtų. Niu- 
jorko mafijos vadai laikosi taisyklės su meilužėmis pietauti 
penktadieniais, o su žmonomis šeštadieniais, kad būtų išveng- 
ta nemalonių susitikimų. Žinodamas, jog kiti laikosi šios tai- 
syklės, ir pats jos laikysiuos, kad išvengčiau susitikimo su jų 
žmonomis, kai pietauju su savo meiluže, ir priešingai. Dėl tos 
pačios priežasties norėčiau, kad ir kiti laikytųsi tos taisyklės. 
Kai nusistovi panaši pusiausvyra, ji būna ypač tvirta. 

Pasirinkimas, ar važiuoti dešiniąja kelio puse, ar kairiąja, 
yra su daugeriopa pusiausvyra, nes tos šalys, kuriose važiuojama 
kairiąja puse, taip pat laikosi pusiausvyros. (Kiaulių auginto- 
jų, priešingai, tik viena pusiausvyra.) Tiesą sakant, nėra svar- 
bu, kuri pusiausvyra pasirenkama eismui. Kol visi elgiasi taip 
pat, nesvarbu, kaip jie elgiasi. Kitais atvejais labai svarbu, ko- 
kia pusiausvyra pasirenkama. Nesudėtingais atvejais visiems 
patinka vienokia pusiausvyra. Sudėtingais atvejais vieniems pa- 
tinka vienokia, o kitiems - kitokia pusiausvyra. 

Kad būtų aiškiau, grįšiu prie miškų kirtimo atvejo (XI. 1 
brėžinys). Aplink ežerą išsidėstę keliolika valstiečių sklypų. Pa- 
sakysiu tris variantus, kaip valstiečiai galėtų rinktis įvairias išei- 
tis. Pirmas variantas - miškas jau iškirstas ir vyksta dirvos ero- 
zija. Tačiau ją galima sustabdyti pasodinus naujų medžių. Tiks- 
liau sakant, eroziją būtų galima sustabdyti viename sklype, 


XI. 1 brėžinys 

tarkime A, jeigu medžių būtų pasodinta šiame bei gretimuose 
B ir C sklypuose. Pusiausvyra gali būti dvejopa. Pirma - visai 
nepasodinama medžių ir žemę pasiglemžia ežeras. Joks vienas 
valstietis nepajėgia to sustabdyti. Antra pusiausvyra - medžių 
pasodinama visuose sklypuose ir erozija sustabdoma. Sutarus, 
kad visi drauge atsodina mišką, kiekvienas suinteresuotas 
prisideda prie to. Ši pusiausvyra, nors visiems geresnė negu 
pirmoji, gali būti neįgyvendinta. Valstiečiai gali nežinoti, kad 
jų padėtis tokia, kaip aš apibūdinau. Bet jeigu jie žino (ir žino 
kitus tai žinant), tai sutiks, kad mišką reikia atsodintič. 

Antrame variante susitarti sunkiau. Tarkime, šį sykį tam tik- 
rame sklype prasidės erozija, jei medžiai bus iškirsti tik tame ir 
abiejuose gretimuose sklypuose. Tuomet gali būti trejopa pu- 
siausvyra. Pagal vieną iš jų reikia, kad valstiečiai kas trečiame 
sklype - pavyzdžiui, XI.1 brėžinyje visuose sklypuose, pažy- 
mėtuose žvaigždute, - nekirstų medžių. Sklypų, pažymėtų 
žvaigždutėmis, valstiečiams nerūpi kirsti medžius, nes nuo to 
jų sklypuose prasidėtų erozija. Sklypų, nepažymėtų žvaigždu- 
tėmis, valstiečiams nerūpi nekirsti, nes savo sklypuose iškirs- 
dami medžius jie niekuo nerizikuoja. Visiems valstiečiams ge- 
riau, jei nusistovi viena iš šių pusiausvyrų, negu kad medžiai 
būtų iškirsti visuose sklypuose. Kyla klausimas, kam bus leis- 
ta gauti daugiau žemės ir kas turės dėl kitų aukotis? Žinojimo 
čia neužtenka: reikia derybų arba prievartos. 

Antrasis variantas skiriasi nuo eismo taisyklių ir kuo kitu. 
Kiekviena cismo pusiausvyra reiškia, kad visi turi elgtis taip 
pat - arba visi važiuoti dešiniąja puse, arba visi kairiąja. Kiek- 


* Tai nėra konvencinės pusiausvyros. Dviejų konvencinių pusiausvyrų - vie- 
nai iš kurių visi pritaria - atvejį iliustruoja nesklandumas, atsirandantis nu- 
trūkus pokalbiui telefonu. Jeigu abu pašnekovai bando vėl skambinti, išgirsta 
signalą „užimta“. Jei nei vienas, nei kitas neskambina, rezultatas niekuo ne 
geresnis. Pusiausvyrą užtikrinti galėtų vienas iš dviejų susitarimų: vėl pa- 
skambinti dera tam, kuris skambino pirmasis, arba tam, kuriam buvo pa- 
skambinta. Iš šių dviejų atvejų pirmasis tinkamesnis, nes tas, kuris paskam- 
bino pirmas, tikrai žinos, kokiu numeriu skambinti, o sulaukęs skambučio 
gali nežinoti, iš kokio numerio jam buvo skambinta. Tačiau, kiek man žino- 


ma, nesama susitarimo dėl tokios padėties. 

viena antrojo atvejo pusiausvyra reiškia, kad kai kurie elgtųsi 
kitaip nei kiti ne todėl, jog skirtųsi jų norai ar galimybės, o todėl, 
jog jų sąveikoje užprogramuotas disbalansas. Tai irgi yra bruo- 
žas „priklausančios nuo dažnio pusiausvyros“, apie kurią kal- 
bėjau I skyriuje. Apsvarstykime problemą, ar apsimoka dorai 
elgtis, kad įgytum doro žmogaus reputaciją. Visuomenėje, su- 
sidedančioje beveik vien iš dorų žmonių, neapsimokėtų rinkti 
žinias apie žmonių reputaciją. Kadangi sukčiavimas prasmuk- 
tų nepastebėtas ir nenubaustas, vienam sukčiui geriau sektųsi 
negu doriems žmonėms. Tačiau jeigu būtų daug sukčiaujama, 
vienam asmeniui naudingiau įgyti doro žmogaus reputaciją. 
Esant pusiausvyrai, vieni elgtųsi dorai, kiti nedorai. Ir vėlgi kal- 
ba ne apie tai, kad žmonės skiriasi vienas nuo kito esminėmis 
savybėmis, o tik kad esant pusiausvyrai jie elgtųsi skirtingai. 

Kiekviena eismo pusiausvyra yra visiems naudingesnė negu 
bet kokio kito modelio elgesys. Pirmuoju erozijos atveju viena 
pusiausvyra yra visiems ne į naudą - ta, kai visai neatsodina- 
mas miškas. Laimė, esama kitos pusiausvyros, kuriai visi pa- 
lankūs labiau negu kuriam kitam pasirinkimui. „Kalinių dile- 
moje“ yra tik viena pusiausvyra, kuri visiems nenaudingesnė 
negu kooperatinis (nepusiausvyrinis) veikimo būdas. Šį atvejį 
galime iliustruoti trečiu erozijos variantu, kai erozija prasidėtų 
viename sklype, jeigu medžiai būtų iškirsti tik abiejuose greti- 
muose sklypuose. Kad ir ką kiti darytų, pavieniam valstiečiui 
naudinga iškirsti medžius savo sklype, nes šitaip jis pakenktų 
tik savo kaimynams, 0 ne sau. Pusiausviras rezultatas tas, kad 
ežeras pasiglemžtų žemę, jei nebūtų rastas taktinis sprendimas. 

„Kalinių dilemos“ pusiausvyra skiriasi nuo visų iki šiol mi- 
nėtų tuo, kad susideda iš veiksmų, kurių kiekvienas yra ge- 
riausia reakcija į bet kokį kitų elgesį, ne tik į pusiausvirą jų 
elgesį. Tuomet pusiausvyrai nereikia, kad žmogus teisingai 
nuspėtų, ką kiti darys, kadangi jis veiks taip pat, nors ir ką 
manytų juos darysiant. (Tokio pobūdžio veikimas vadinamas 
dominuojančia strategija.) Jeigu jis neteisingai nuspėjo, bus nu- 
stebintas, galbūt nemaloniai, bet nesigailės to, ką pats padarė. 
Tokiais atvejais nenumatyti padariniai gali išlaikyti pusiau- 
svyrą. Tačiau paprastai nustebimas ir apgailestavimas būna 
neatskiriami. 

Ankstesnėje pastraipoje aptarta pusiausvyra yra labai tvir- 
ta. Ją pažeisti gali vienintelis dalykas - koks nors iracionalus 
veiksmas. Kitas kraštutinumas yra labai greit pažeidžiamos pu- 
siausvyros rūšis — tokios pažeidžiamos, kad vargu ar ji pasie- 
kiama. Ypatinga jos savybė ta, kad kiekvieno pasirinktas bet 
koks veiksmas yra geriausia reakcija į kitų pusiausvirą elgesį. 
Visos reakcijos yra geriausios. Kol kiti laikosi pusiausvyros, ne- 
svarbu, ką jis daro. Bet kodėl jie turėtų jos laikytis? Kai yra pu- 
siausvyra, racionalaus pasirinkimo teorija esti neapibrėžta. 

Norėdami paaiškinti tokios rūšies pusiausvyrą, turime pa- 
tikslinti racionalaus veiksmo sąvoką. Iki šiol racionalų veikimą 
supratome kaip atlikimą gerai apibrėžto veiksmo, duodančio 
veikėjui didžiausią naudą. Tačiau kartais racionalu aklai veik- 
ti - sudaryti atsitiktinį planą, kuris galimybių gausoje kiekvie- 
nam veiksmui suteikia aiškiai apibrėžtą tikimybę, o paskui me- 
tus monetą ar kauliuką nuspręsti, kuris veiksmas tikrai bus at- 
liktas. Čia svarbiausia ne nauda veiksmo, kuris bus galiausiai 
atliktas, bet vidutinė visų veiksmų nauda. 

Apsvarstykime žaidimą „Bailys“, populiarų tarp amerikie- 
čių paauglių. Du berniukai važiuoja savo mašinomis vienas į 
kitą, ir pralaimi tas, kuris pirmasis pasuka į šoną arba išsigąsta. 
Tarkime, rezultatai tokie: 





Polas Piteris 

Pasuka Nepasuka 
Pasuka | | | | 3233 06 
Nepasuka 6, 0 6216 


Iškart matyti dvejopa pusiausvyra. Kiekvienos išjų metu vie- 
nas žaidėjas pasuka į šoną, o kitas nepasuka. Be to, esama trečios 
pusiausvyros, kai abu žaidėjai nutaria pasukti esant 2/3 tikimy- 
bės. Pažvelkime į tą padėtį Polo požiūriu. Jis tikisi Piterį pasuk- 
siant esant 2/3 tikimybės. Kaip jam geriausiai reaguoti? Kokia 
turėtų būti p tikimybė, kad jam vertėtų ryžtis pasukti*? Jo numa- 
toma nauda priklauso nuo to, kokia ji būtų iš keturių galimų 


3 Čia yra galimybė, kad p lygi 1 arba 0. 

atvejų, atsižvelgiant į tikimybę, kad taip nutiks. Tikimybė, kad 
abu pasuks, yra 2/3 - p'. Tikimybė, kad Polas pasuks, o Piteris 
nepasuks, yra 1/3 - p. Tikimybė, kad Polas nepasuks, o pasuks 
Piteris, yra 2/3(1 - p). Tikimybė, kad abu nepasuks yra 1/3(1 - 
p). Palyginti tikimybes su nauda, Polo numatoma nauda lygi 2/ 
3-p-3+1/3-p-0+2/3.1-p)-6+1/3(1-p)--6= 2 Jeigu 
Piteris pasuks esant 2/3 pusiausviros tikimybei, Polui tenka 2, 
kad ir kaip jis pasielgtų*! Ypač jam teks 2, jeigu pasuks, esant 
2/3 pusiausviros tikimybės. 

Bet kodėl jis turėtų šitaip pasielgti? Kadangi esant pusiau- 
svyrai racionalus elgesys neapibrėžtas, racionaliais sumetimais 
jos negalima išlaikyti". Ir sunku suprasti, kas dar galėtų ją išlai- 
kyti. Ji itin pažeidžiama. Neretai visos pusiausvyros tokios. Pa- 
vyzdys galėtų būti tyrimo ir plėtros sumanymas, aptartas IV 
skyriuje. Jei yra pusiausvyra, visos įmonės, spręsdamos, kiek 
investuoti į tyrimą bei plėtrą, naudojasi aklu metodu. Įmonėms 
nereikia daug žinių, kad atmestų šią idėją kaip apibūdinimą 
to, kaip jos veikia. Šiaip ar taip, įmonės privalo daryti sprendi- 
mus, bet negalime tikėtis, kad jų sprendimai būtų geriausia vie- 
nos reakcija į kitą. 

Aš aptariau, ką reiškia išlaikyti pusiausvyrą, ir apžvelgiau 
įvairius jos tipus. Bet dar nepateikiau priežasčių, dėl kurių bū- 
tų galima tikėtis atsirasiant pusiausvyrą, išskyrus tą ypatingą 
pusiausvyros atvejį, kai ją sudaro dominuojančios strategijos. 
Reikia atkreipti dėmesį į kelis klausimus. Jeigu mes pradeda- 
me neturėdami pusiausvyros, ar esama mechanizmo, kuris 


* Čia taikytinas anksčiau naudotas principas: tikimybė, kad atsitiks du nepri- 

klausomi vienas nuo kito įvykiai, yra padarinys tikimybės, jog nutiks kiek- 
vienas iš jų. 
Čia iliustruota bendra teorema yra tokia: jeigu pusiausviras veikėjo elgesys 
būtų pasirinkti vieną iš kelių veiksmų su nenuline tikimybe, jam nė kiek 
nebūtų blogiau (ir pagal pusiausvyros apibrėžimą ne geriau) pasirenkant 
bet kurį kitą tų pačių veiksmų tikimybių derinį, tarp jų ir vieną iš tų su 10077, 
tikimybe. 


* Be abejo, Polas žino, kad toks pat motyvas tinka ir Piteriui. Tad iš tiesų ne- 
sama pagrindo Poliui tikėtis, kad ir Piteris remsis ta pačia pusiausvira tiki- 


mybe. Ir todėl jos laikytis jam netgi dar beprasmiškiau. 

anksčiau ar vėliau grąžintų mus į pusiausvyrą? Jeigu yra ke- 
lios pusiausvyros rūšys, kuri iš jų ir ar bent viena nusistovės? 
Jeigu pusiausvyra nusistovės, ar išsilaikys dėl smulkių truk- 
džių? Dėl didelių trukdžių? 

Voratinklio cikle, kaip parodyta X. 2 brėžinyje, pusiausvyra 
netvirta. Nuo mažiausio trukdžio prasidės vis labiau platėjantis 
ciklas. Juo labiau kad ūkininkai, iš pradžių nebuvę pusiausvy- 
ros padėtyje, niekad prie jos nepriartės. Jeigu kitaip brėžtume 
diagramą —- pasiūlos kreivę statesnę negu paklausos, tuomet 
būtų priešingai. Po kurio laiko ūkininkai pereis į pusiausvyrą 
ir griš į ją po bet kokio atsitiktinio trukdžio. Išankstinė išvada 
būtų ta, kad pusiausvyros nusistovėjimas priklauso nuo sąvei- 
kos detalių. Kai kurie nukrypimai nuo pusiausvyros patys pa- 
sitaiso, o kiti tampa nevaldomi. 

Tačiau ši išvada abejotina. Panagrinėkime prieštaringą vo- 
ratinklio ciklą. Vienokio pobūdžio argumentas būtų, kad po 
kurio laiko ūkininkai taptų išmaningesni numatydami kainas. 
Užuot rėmęsi vien šių metų kainomis, jie atsižvelgtų ir į per- 
nykštes, spėdami, kad kitų metų kainos bus kainų šiais ir pra- 
ėjusiais metais vidurkis. Dėl tokio išmaningo mechanizmo, pa- 
prastai vadinamo prisitaikomais (adaptyviais) lūkesčiais, labiau 
tikėtina, kad pusiausvyra bus pasiekta'. Bet tuomet susiduria- 
me su sena problema: greitai kintančiame pasaulyje išmany- 
mas bei prisitaikymas gali būti nelabai veiksmingas mechaniz- 
mas, kad nusistovėtų pusiausvyra. Kol ūkininkai susigaudys, 
kas vyksta, technologija ir vartotojų polinkiai gali būti tiek pa- 
sikeitę, kad senos kainos jau nebus svarbios. 

Kitokio pobūdžio argumentas būtų skatinti racionalius lū- 
kesčius. Iš esmės tai reikštų, jog žmonės, gyvenantys visuo- 
menėje, naudojasi tais pačiais modeliais bei žiniomis kaip ir 
juos studijuojantys socialinių mokslų atstovai. Jei šie gali nu- 
matyti, kas bus, gali ir tie. Norint pasiekti pusiausvyrą, ūki- 
ninkams nebūtina pereiti ilgą ciklų ir įgūdžių virtinę. Naudo- 
damiesi voratinklio modeliu, jie gali iškart suvokti, kokia 
turėtų būti pusiausvira kaina, ir atitinkamai elgtis. 

Racionalių lūkesčių hipotezei paremti yra daug argumen- 
tų. Paprastame voratinklio cikle, netgi esant adaptyviems lū- 


" Tai nėra akivaizdu, bet gali būti pademonstruota. 

kesčiams, turime daryti prielaidą, jog kiekvienas veikėjas ma- 
no, kad jis vienintelis racionaliai prisitaiko prie aplinkybių ir 
kad kiti veikia daugiau ar mažiau mechaniškai“. Bet tai ira- 
cionali nuomonė, kurios be įrodymų neturėtume žmonėms 
primesti. Be abejo, labiau tikėtina, kad žmonės mano kitus 
esant tokius pat racionalius kaip ir jie. Be to, greitai kintan- 
čiame pasaulyje būtų kvaila daug dėmesio kreipti į praeitį. 
Kai 1973 metais naftos kainos paketurgubėjo, jos kainos iki 
1973 metų neteko reikšmės, numatant būsimas kainas. Ir ka- 
dangi paprasti žmonės išmano daug mažiau nei ekonomistai, 
pastarieji turi uždirbti kur kas daugiau pinigų, negu iš tikrų- 
jų uždirba. Priežastis, kodėl ekonomistai, nuspėdami rinką, 
neuždirba aukso kalnų, yra ta, jog rinkai prieinama visa jų 
turima informacija, kuria gali lygiai taip pat veiksmingai pa- 
sinaudoti?. 

Akivaizdus prieštaravimas šiems teiginiams būtų tas, jog 
itin neįtikėtina, jog žmonės teisingai nuspėja, kas atsitinka, kai 
prasidėjus nedarbui akcijų rinka žlunga, ir panašiai. Žinoma, 
šių padarinių negalima visiškai numatyti. Racionalių lūkesčių 
teoretikai atsikerta, jog prognozės yra daug sudėtingesnės. 
Žmonės nenumato būsimų įvykių taip, kaip jie iš tiesų įvyks. 
Jie veikiau parengia tikėtinus daugelio būsimų įvykių apskai- 
čiavimus. Šie apskaičiavimai yra racionalūs ta prasme, kad at- 
sižvelgiama į visą turimą informaciją ir išvengiama sistemingų 
paklaidų, bet jie nėra neklystami. Jeigu įvyks nedidelės tiki- 
mybės įvykis, žmonės nustebs ir gal nusivils, bet nebus taip, 
tarsi toks padarinys buvo visiškai nenumatytas. Tiesą sakant, 
labiausiai neįtikėtina būtų, jei neįtikėtinų įvykių visai nepasi- 
taikytų. Nedarbas ir akcijų biržos žlugimas yra pusiausvyros 


* Tai labai aiškiai matyti iš pavyzdžio apie laimintijį ir pralaimintįjį X skyriu- 
jų, bet taip pat pasakytina ir apie voratinklio ciklą. Ūkininko nuomonė, kad 
kainos bus pastovios nuo šių iki kitų metų, turi prasmės tik, jei žmonės ki- 
tąmet elgsis taip, kaip elgėsi šįmet. 

* Du ekonomistai, racionalių lūkesčių teorijos šalininkai, eina Volstritu. Vie- 
nas iš jų ant šaligatvio pamato penkiasdešimties dolerių banknotą ir pasi- 
lenkia jo pakelti. Antrasis sulaiko jį sakydamas, kad jeigu banknotas būtų 


tikras, kas nors kitas jau būtų jį pakėlęs. 

reiškiniai, nes niekas, atsigręžęs į juos sukėlusius veiksnius, ne- 
galėtų pasakyti, kad būtų padarę tai, ką atsižvelgiant į tuo me- 
tujų turimas žinias jiems nederėjo daryti. Tačiau ši reakcija per- 
ša mintį, jog subjektyvių tikimybių procesas patikimas. IV sky- 
riuje aš įrodinėjau, kad dažnai jis toks nėra. 

Daugeriopa pusiausvyra yra sunki problema aptariant ra- 
cionalius lūkesčius. Įprastinė pusiausvyra, kaip ir eismo tai- 
syklės, negali atsirasti iš racionalių lūkesčių, jei toje situacijoje 
negalima numanyti, ką daro kiti". Daugeriopa pusiausvyra 
su skirtingais laimėtojais ir pralaimėtojais, kaip dirvos erozi- 
jos pavyzdžio antrame variante, racionaliems lūkesčiams yra 
netgi dar nepalankesnė. Tokiomis aplinkybėmis daug kas ga- 
li nutikti. Ne pusiausvyros padėtyje galima išlikti neribotą 
laiką. Gali atsitiktinai nusistovėti vienokia, o ne kitokia pu- 
siausvyra. Gal viena asmenų grupė bus tokia stipri, kad nu- 
statys pusiausvyrą, kuri jiems bus palankesnė nei kitiems. Ne- 
priimtina būtų nustatyti pusiausvyrą tylia koordinacija ir ra- 
cionaliu įžvalgumu. 

Jeigu aptardami racionalius lūkesčius atsižvelgsime į psi- 
chologinius požymius, tylią koordinaciją bus lengviau paaiš- 
kinti. Logikoje tarp kairės ir dešinės nėra skirtumo. Iš tikrųjų 
dešinė psichologiniu požiūriu yra vyraujanti arba pagrindinė, 
nes dauguma žmonių yra dešiniarankiai. Jeigu dviejų žmonių 
paprašome parodyti dešinę arba kairę ir pasakome, kad vie- 
nodai pasirinkę jie ką nors laimės, abu rodys dešinę, net ir ne- 
galėdami susitarti. Arba, tarkime, pasakome, kad jie abu gali 
laimėti tūkstantį dolerių, jei pasakys skaičius, kurių suma bus 
lygiai tūkstantis dolerių, ir tuo atveju jie gaus tiek, kokį skaičių 
buvo pasakę. Bet kokia skaičių pora, kurios suma yra tūkstan- 
tis, bus pusiausvyros padėtyje. Tačiau viena pora išsiskiria — 
jeigu abu pasako skaičių penki šimtai. Gavę tokį pasirinkimą, 
beveik visi pasako šį skaičių. 


" Ir priešingai, susitarimas, jog pokalbiui telefonu nutrūkus, tas turėtų vėl 
paskambinti, kuris skambino pirmasis, galėtų atsirasti dėl racionalių lūkes- 
čių. Tas faktas, kad tokio susitarimo nėra, prieštarauja racionalių lūkesčių 
teorijai, bet kadangi ši problema nėra labai svarbi, tai nėra ryškus priešingas 


pavyzdys. 

Jau sakiau, kad pusiausvyra gali atsirasti atsitiktinai. Tarki- 
me, yra dvi nevienodos taisyklės, reguliuojančios eismą sankry- 
žose. Pagal vieną kelią užleisti turi tie vairuotojai, kurie atva- 
žiuoja iš kairės pusės, pagal kitą - atvažiuojantys iš šalutinių 
kelių!''. Jeigu daugiau vairuotojų laikysis pirmos taisyklės, o ne 
antros, tie, kurie laikysis pirmos, patirs vidutiniškai mažiau ava- 
rijų'“. Kai kurie iš tų, kurie laikėsi antros taisyklės, tai paste- 
bėję pradės laikytis pirmos, ir ji taps dar naudingesnė (ir jos 
privalumai bus dar labiau pastebimi), kol galų gale visi ims jos 
laikytis. (Arba tas mechanizmas gali atsitiktinai atsirasti liūd- 
nesnėmis aplinkybėmis tiesiogine prasme, jei žmonės, kurie lai- 
kosi antros taisyklės, žus autoavarijose, o jų įvyks nepropor- 
cingai daug.) Antra taisyklė taip pat būtų įsigalėjusi, jeigu nuo 
pradžių jos būtų buvę dažniau laikomasi. 

Galiausiai pusiausvyrą gali nustatyti tie, kuriems iš jos dau- 
giausia naudos. Bet jiems reikalingi svertai, kad būtų paveikti 
tie, kurie pirmenybę atiduoda kitokiai pusiausvyrai. Dažnas sver- 
tas yra toks, kad tas, kuris gali daugiausia laimėti, mažiausiai 
turi ką prarasti. Šis teiginys nėra toks paradoksalus, kaip atro- 
do, nesjame slypi du palyginimai. Silpniesiems įstatymas ir tvar- 
ka labai svarbūs, net jeigu jiems labai nepalankūs. Be įstatymo ir 
tvarkos - pirmykštėje bendruomenėje - jie neišliktų. Stipriesiems 
taip pat įstatymas ir tvarka patinka labiau nei pirmykštė bend- 
ruomenė ir, savaime suprantama, jiems labiau patinka toks įsta- 
tymas ir tvarka, kurie palankesni jiems, o ne silpniesiems. Tačiau 
jie stiprūs ir pirmykštėje bendruomenėje galėtų išlikti. Stiprieji 
mažiau kuo rizikuoja, o tai reiškia, kad jie pajėgesni sudaryti 
sandėrius, kuriais remdamiesi gali primesti savo pageidaujamą 
pusiausvyrą. Apie tai plačiau kalbama XIV skyriuje. 

Pragaištingas biologinio požiūrio į visuomenę (VIII skyrius) 
palikimas yra nuomonė, kad visuomenės yra pastovios. Tuo 


" Manau, jog visada aišku, kuris kelias pagrindinis ir kuris šalutinis. 

'? Vairuotojams, kurie laikosi vienos ir kitos taisyklės, geriau sekasi negu tiems, 
kurie niekad neužleidžia kelio. Tačiau jeigu abiejų taisyklių laikosi nemažai 
vairuotojų, jiems sekasi blogiau nei tiems, kurie visad praleidžia kitus. Jei 
norime išvengti šio keblumo, galime manyti taip: žmonės yra nekantrus ir 


niekad nenori laikytis taktikos - visad užleisk kelią. 

požiūriu bet koks pusiausvyros pažeidimas išjudina jėgas, ku- 
rios grąžina ją į vietą, panašiai kaip normalios kūno tempera- 
tūros pasikeitimas sukelia procesus (prakaitavimą arba drebė- 
jimą), vėl normalizuojančius temperatūrą. Šiuo požiūriu per- 
žvelkite voratinklio ciklą. Kai kuriuos pusiausvyros pažeidimus 
galima pašalinti paprastai grįžtant į pusiausvyrą. Jei pusiau- 
svyros atkurti nepavyksta (kaip X. 2 brėžinyje), ją stabilizuoja 
adaptyvūs lūkesčiai. Jeigu ir tai nepadeda, padės politiniai 
žingsniai. Tačiau visuomenės nėra kaip organizmai. Nėra pa- 
grindo manyti, kad jų sandara tokia nuostabi, jog bet koks pu- 
siausvyros pažeidimas savaime bus pašalintas. 


XII 
Visuomenės normos 


Racionalūs veiksmai - ekonomiškai ar politiškai motyvuoti — 
susiję su rezultatais. Racionalumas teigia: „Jeigu nori pasiekti 
Y, daryk X“. Veiksmai, kuriuos atliekant vadovaujamasi socia- 
linėmis (visuomenės) normomis, nėra nukreipti į rezultatus. Pa- 
prasčiausios socialinės normos yra tokio pobūdžio: „Daryk X“ 
arba „Nedaryk X“. Sudėtingesnės normos turi sąlyginę išraišką: 
„Jeigu darysi Y, paskui daryk X“ arba „Jeigu kiti daro Y, tuo- 
met daryk X“. O pagal dar sudėtingesnes normas „Jeigu būtų 
gerai, jei visi darytų X, tuomet daryk X“. Kad tokios normos 
būtų socialinės, jų turi laikytis ir kiti žmonės, iš dalies jų pritari- 
mas arba nepritarimas jas palaiko. Paprastai jas palaiko ir jaus- 
mai, kurie sukeliami, kai normos pažeidžiamos: pažeidėjo su- 
mišimas, kaltės jausmas ir gėda, stebėtojų pyktis ir nepasiten- 
kinimas. Dažnai normą daryti X lydi aukštesnio lygio norma, 
reikalaujanti bausti tuos, kurie pažeidė pirmąją, o bausmė gali 
svyruoti nuo surauktų antakių iki visuomenės atstūmimo. 
Toks visuomenės normų apibūdinimas yra ginčytinas labiau 
negu dauguma kitų mano teiginių šioje knygoje. Prieštaravi- 
mus aptarsiu vėliau, bet pirmiausia reikia paaiškinti, ką turiu 
galvoje, kalbėdamas apie socialines normas. Dėmesį sutelksiu 
į klausimą, ar visuomenės normos padeda pasiekti kokį nors 

tolesnį tikslą, kitaip sakant, ar jos kokia nors prasme naudin- 
gos individams arba visuomenei. Jeigu naudingos, be tolesnių 
įrodymų negalime daryti išvados jas esant todel, kad tam tiks- 
lui padeda. 

Kai kurios normos šiek tiek panašios į taisykles, skirtumas 
tik tas, jog neaišku, ar jos padeda pasiekti kokį nors tolesnį 
tikslą. Šiai kategorijai priskiriamos apsirengimo normos, eti- 
keto ir mitybos taisyklės. Kartais šios normos lyginamos su eis- 
mo taisyklėmis, bet truputį pagalvojus matyti, kad tokia ana- 
logija klaidi. Jeigu aš pažeidžiu eismo taisyklę, man gali būti 
du nemalonumai. Galiu patekti į avariją ir galiu būti apkaltin- 
tas praeivių, nes jiems gali būti nemalonumų, jei aš važiuosiu 
nutrūktgalviškai. Jeigu prie pietų stalo paimu ne tą šakutę, man 
gali būti tik toks nemalonumas, kad kiti apkaltins mane blogo- 
mis manieromis. Bet kodėl jie turėtų mane kaltinti? Juk nepa- 
tirs jokios žalos ar pavojaus, jei aš paimsiu ne tą šakutę. Tačiau 
jie patys gali būti apkaltinti, jei neapkaltins manęs. 

Kitos visuomenės normos turi garbės kodekso išraišką. Dau- 
gelyje bendruomenių, kuriose vendetos laikosi ištisos kartos, 
yra griežtos keršto taisyklės. Keršto neskatina būsima nauda, 
ji pažadina koks ankstesnis įžeidimas. Nors polinkis keršyti ne- 
priklauso nuo padarinių, šie gali būti geri. Jei kiti manys, kad 
aš būtinai atkeršysiu už įžeidimą, netgi sau sukeldamas didelį 
pavojų, jie stengsis manęs neįžeisti. Jei jie manys, kad aš rea- 
guosiu į įžeidimą tik tada, kai man tai bus naudinga, jie ne taip 
stengsis. Racionaliu požiūriu grasinimas nėra tikėtinas, jei gra- 
sintojui nebus naudinga laikui atėjus jį įvykdyti. Pavyzdžiui, 
grasinimas nusižudyti racionaliu požiūriu nėra tikėtinas. Gra- 
sinimai, kurie remiasi garbės kodeksu, yra labai veiksmingi, 
nes jie bus įvykdyti, net jei grasintojui tai būtų nenaudinga. 
Tad gali atrodyti, jog kodeksas tarsi padeda pasiekti kokį nors 
tolesnį tikslą, tačiau žmogus, kuris jo laikosi, nėra skatinamas 
jokio tolesnio tikslo. Neinstrumentinis veiksmas gali būti nau- 
dingas kaip instrumentas. Tačiau truputi pagalvojus matyti, jog 
toks atvejis yra išimtis. Jeigu žmogus, vadovaudamasis garbės 
kodeksu, susivaidija su tuo, kuris veikia vien racionaliais su- 
metimais, dažniausiai laimi pirmasis. Jeigu susivaidija du 
žmonės, kurie vadovaujasi garbės kodeksu, abiem būtų nau- 

dingiau, jei sutiktų, kad jų konfliktą išspręstų teisinė sistema!. 
Kadangi mes kalbame apie garbės kodeksus, kurie yra iš dalies 
visuomenės normos, pastarasis atvejis yra būdingas. 

Yra normų, reguliuojančių, ką galima pirkti už pinigus. 
Pavyzdžiui, atrodo esama normos, jog negalima prieiti prie 
žmogaus, stovinčio eilėje prie kino bilietų kasos ir paprašyti 
parduoti jo vietą?. Atkreipkite dėmesį, kad niekas nuo tokio 
papročio nenukentėtų. Kiti žmonės eilėje savo vietos nepraras- 
tų. Asmuo, kurio būtų prašoma parduoti jo vietą, galėtų atsi- 
sakyti tai daryti. Jeigu jis sutiktų, tiek jam, tiek perkančiajam 
būtų nauda. Galbūt ši norma būtų ypatingas atvejis bendresnės 
normos, smerkiančios puikavimąsi turtu, normos, kuri padeda 
tolesniam tikslui - užkirsti kelią pavydui ir konfliktams. Bet ši 
norma galioja tik tokioje žmonių bendruomenėje, kur vienas 
kitą pažįsta, o ne tarp nepažįstamų, stovinčių eilėje. Nėra nor- 
mos, draudžiančios stovėti eilėje apsivilkus brangiais kailiniais, 
išsidabinus brangenybėmis, nors toks pasipuošimas taip pat 
būtų puikavimasis savo turtais. 

Paimkime kitą pavyzdį iš priemiesčio bendruomenės. Ten 
prie visų namų yra nedidelės, vienodo didumo vejos. Tarkime, 
vienas namo savininkas už savo vejos nušienavimą nori kai- 
myno sūnui sumokėti dešimt dolerių, bet ne daugiau. Jis verčiau 
pusvalandį veją šienaus pats, negu mokės vienuolika dolerių 
už tai, kad kitas nušienautų. Dabar įsivaizduokime, jog tam 
pačiam žmogui už vejos nušienavimą kitas kaimynas pasiūlo 
dvidešimt dolerių. Nesunku įsivaizduoti, kad tas atsisakys, gal 
net pasipiktins. Bet tai iracionalumo pasireiškimas. Už vejos 
šienavimą nesutikdamas kaimyno sūnui mokėti vienuolika do- 
lerių, jis turi mintyje, kad pusvalandis jo laiko vertas daugiau- 
sia vienuolikos dolerių. Atmesdamas pasiūlymą šienauti kito 
kaimyno veją už dvidešimt dolerių, jis turi mintyje, kad pus- 
valandis jo laiko vertas mažiausia dvidešimties dolerių. Bet tas 
pats laikas negali būti vertas mažiau nei vienuolika dolerių ir 
daugiau nei dvidešimt. 


' Gal todėl mafijozams Jungtinėse Valstijose geriau sekasi negu Sicilijoje. 
“ Aš apklausiau kelis šimtus žmonių, ar, jų nuomone, tokia norma yra. Tik 


57 atsakė, kad, jų įsitikinimu, nėra. 

Paaiškinti būtų galima tuo, kad žmonės skirtingai vertina iš 
anksto numatomą naudą ir nuostolius. Šiuo skirtingumu nau- 
dojasi kredito kortelių kompanijos, reikalaudamos, kad parduo- 
tuvės reklamuotų ne priemokas už kredito korteles, o nuolai- 
das grynais. Kredito kortelės savininkas prarasdamas galimybę 
gauti nuolaidą grynais nukenčia mažiau negu nuo papildomų 
išlaidų už kredito kortelę. Panašiai namo savininkas daugiau 
nuostolių patirtų kam nors mokėdamas už savo vejos šienavi- 
mą, negu prarasdamas nemažas pajamas. Bet tai dar nėra visas 
vaizdas, nes stinga paaiškinimo, kodėl namo savininkas pasi- 
piktina kaimyno pasiūlymu. Iš dalies būtų galima paaiškinti 
tuo, kad jis savęs nelaiko tokiu žmogumi, kuris už pinigus šie- 
nautų svetimas vejas. Taip nedaroma - toks prasmingas posakis, 
susijęs su visuomenės normomis. Čia tikėtina, kad tenkinamas 
galutinis tikslas. Tarp kaimynų būtų pažeisti socialiniai santy- 
kiai, jeigu turtiniai skirtumai būtų pernelyg rėksmingai de- 
monstruojami ir jeigu vieni su kitais elgtųsi kaip su mokamais 
samdiniais. Tačiau konkrečiais atvejais paprastai tai nėra prie- 
žastis ar akstinas atmesti pasiūlymą arba jį priimti. Paprasčiau- 
siai taip nedaroma. 

Tam tikros svarbios normos skatina žmones bendradar- 
biauti „Kalinio dilemos“ pobūdžio situacijose. Tarp kitų ryš- 
kus pavyzdys būtų balsavimo normos. Kone visiems geriau, 
jeigu balsuoja dauguma žmonių, nes antraip galėtų susilpnėti 
demokratija ir užleisti vietą autoritariniam režimui. Bet tam 
tikram asmeniui nedaug prasmės balsuoti, kadangi jo povei- 
kis demokratijos gyvybingumui kone bereikšmis. Tačiau de- 
mokratinėse visuomenėse balsuoja dauguma žmonių. VI sky- 
riuje įvairiais požiūriais buvo aptartas altruizmas, kantizmas 
ir dorumas. Du pastarieji yra visuomenės normos ta prasme, 
kokia tą terminą čia vartoju?*. Kantizmas skatina žmones da- 
ryti X, jeigu X yra veikla, naudinga visiems prie jos prisidedan- 
tiems. Ji nėra nukreipta į padarinius ir, tiesą sakant, gali turėti 
netgi blogų padarinių. Jeigu kai kas, bet ne visi, prisidės prie 
veiklos, kuri būtų naudinga visiems, jeigu prie jos visi prisi- 


* Altruizmas arba labiau beasmenis jo variantas galėtų būti socialinė norma 
(VI skyrius). 

dėtų, visiems gali būti blogiau negu tuo atveju, jei niekas prie 
jos neprisidėtų. Tam tikromis aplinkybėmis pavyzdys galėtų 
būti vienašalis nusiginklavimas. Dorumo norma liepia žmo- 
nėms daryti X, jei daugelis kitų daro X ir jeigu žmogui nau- 
dinga, kad jie daro X, ir jeigu Žmogui naudinga nedaryti X. 
Tai norma prieš simuliaciją. Bet ja nesiekiama rezultatų, nes 
reikalaujama bendradarbiauti netgi tada, kai visiems būtų ge- 
riau, jei jie simuliuotų. 

Apie tai, kad šios normos padėtų pasiekti kokį nors tolesnį 
tikslą, nėra ir kalbos. Net jeigu kokiu konkrečiu atveju jos eina 
prieš bendrus interesus, tokių atvejų nedaug. Apskritai jos ne- 
paprastai naudingos. Be jų civilizacija tokia, kokią mes pažįs- 
tame, negalėtų būti. Tačiau tai nėra tolygu pasakymui, kad žmo- 
nės, laikydamiesi tų normų, nori išsaugoti civilizaciją. Ir netgi 
neinstrumentinės normos instrumentiniu požiūriu gali turėti 
naudingų padarinių. Neinstrumentinės keršto normos padari- 
niai naudingi asmeniui, kuris jos laikosi, bet tik tuo atveju, jei 
kiti jos nesilaiko. Bendradarbiavimo padariniai kitiems naudin- 
gi, bent jau daugeliu atveju. Šis argumentas smulkiau aiškina- 
mas kitame skyriuje. 

Kartais žmonės griebiasi kokios nors normos, kad pateisintų 
savo egoizmą. Tarkime, mudu su žmona rengiame pietus aštuo- 
niems asmenims ir keturis jau esame pakvietę. Mudu svarsto- 
me, ar į dvi likusias vietas kviestis vieną porą, bet dėl neaiškių 
priežasčių nesutariame. Man patinka moteris iš tos poros, o 
žmonai ji nepatinka todėl, kad man patinka. Bet mudu, užuot 
pasakę tas priežastis, remiamės visuomenės normomis. Aš pa- 
sitelkiu savitarpiškumo normą ir sakau: „Kadangi mes pas juos 
pietavome, dabar mūsų eilė juos pasikviesti“. Mano žmona grie- 
biasi kitos normos: „Kadangi mes pakvietėme du vienišus vy- 
rus, dėl pusiausvyros turime pakviesti dvi moteris“. 

Tariantis dėl užmokesčio, daug lemia gebėjimas derėtis (XIV 
skyrius). Tačiau remtis pripažintomis normomis taip pat veiks- 
minga. Norėdami pateisinti užmokesčio didinimą, darbininkai 
gali nurodyti kitų įmonių mokėjimo galimybes, kitų įmonių ar 
specialybių atlyginimo lygi, procentinį ir grynąjį atlyginimo di- 
dėjimą. Lygindami pokyčius, jie gali nurodyti tokius metus, ku- 
rie jų argumentus darytų svaresnius. Darbdaviai, kad atremtų 

reikalavimą padidinti atlyginimą, naudojasi panašiais argumen- 
tais. Kiekvienas argumentas gali būti pagrįstas teisingų atlygi- 
nimų norma. Yra norma, kaip teisingai padalyti perteklių tarp 
kapitalo ir darbo jėgos. Darbdaviai griebsis šios normos, kai įmo- 
nei seksis blogai, o darbininkai - kai jai seksis gerai. Yra norma, 
kad už vienodą darbą būtų vienodai mokama. Darbininkai 
remsis šia norma, jei uždirbs mažiau negu panašių įmonių dar- 
bininkai, bet ja nesirems, jei tie uždirbs daugiau. Derantis taip 
pat gali būti pasitelkiama atlyginimų skirtumo norma arba nor- 
ma išlaikyti esamą padėtį. 

Kai kurie teigia, jog normos tik to ir vertos: jos yra manipu- 
liacijos įrankiai, naudojami tam, kad savanaudiškumas būtų 
įvilktas į patrauklesnį rūbą. Bendresnis argumentas prieš tokį 
cinišką požiūrį į normas būtų tas, kad jeigu niekas netikėtų nor- 
momis, nebūtų kuo manipuliuoti. Puikus pavyzdys yra Colino 
Turnbullo aprašyta ikų manipuliacija normomis, cituota VI sky- 
riuje. Kai kurie sėkmingai naudojasi normomis savo tikslams 
tik todėl, kad kiti leidžia normoms užgožti savanaudiškumą. 
Juo labiau kad tie, kurie laikosi normų, paprastai jomis tiki, 
antraip normos neturėtų didelės galios. Normoms galią sutei- 
kia jausminis nuspalvinimas, kuris paveikus protui. Galimi ir 
apsimestiniai jausmai, bet tikri yra įtikinamesni. 

Manipuliuotojas normomis, be to, yra priverstas elgtis nuo- 
sekliai. Net jeigu žmogus netiki norma, turi elgtis taip, tarsi ja 
tikėtų. Kartą griebęsis savitarpiškumo normos, kitą sykį, kai 
žmona ja remsis, negalėsiu su ja nesutikti. Darbdaviui gali pa- 
sisekti įkalbėti darbininkus blogais metais susitaikyti su sun- 
kumais. Bet užtat gerais metais jam teks dalytis gauta nauda. 
Ankstesniu prašymu jis įsipareigojo laikytis normos, pagal 
kurią perteklių reikia teisingai pasidalyti. 

Metas pripažinti akivaizdų prieštaravimą mano normų aiš- 
kinimui, ypač teiginiui, jog normų diktuojamas elgesys nėra 
nukreiptas į rezultatus. Žmonės, paklusdami normoms, galvo- 
je turi konkretų padarinį: jie nenori sulaukti kitų nepritarimo. 
Normų diktuojamą elgesį palaiko socialinių sankcijų grėsmė, 
dėl kurios racionalu paklusti normoms. Tarkime, man tenka 
rinktis, ar atkeršyti už sesers įžeidimą, ar nieko nedaryti. Kerš- 
to kaina ta, kad galiu tapti atsakomojo keršto auka. Jei nieko 

nedarysiu, mano šeima ir draugai tikrai nuo manęs nusisuks, 
mane atstums ir beginklį paliks grobuonims. 

Įvertinęs kainą ir naudą, tikriausiai suprasiu, jog keršyti būtų 
racionalu. Atsakomojo keršto nebūtinai sulauksiu, nes jis gali 
būti nukreiptas į kokį kitą mano šeimos, giminės ar genties narį. 
Ir priešingai, padariniai, jei nieko nedarysiu, garantuoti. 

Atsakydami į šį argumentą, pirmiausia galime pažymėti, jog 
normos veiksmingos ir be išorinių sankcijų. Kai normos įsisą- 
moninamos, jų laikomasi netgi tuomet, kai niekas negali paste- 
bėti, kad jos pažeidžiamos, ir kai negresia sankcijos. Gėda arba 
jos numatymas yra pakankama vidinė sankcija. Aš nekrapštau 
nosies tada, kai mane gali pastebėti žmonės iš pro šalį važiuo- 
jančio traukinio, nors žinau, kad niekas iš jų manęs nepažįsta, 
o aš jų daugiau akyse neregėsiu, kad jie negali man primesti 
jokių sankcijų. Aš nešiukšlinu parke, net jei aplinkui nėra žmo- 
nių. Jeigu bausmė būtų tik nusikaltimo kaina, niekas nutvertas 
nusikaltimo vietoje nesigėdytų. Įsisąmoninant normas, kitų 
žmonių požiūris labai svarbu, bet vėliau jos jau savaime vei- 
kia. Nedera įrodinėti, kad normų laikymasis net niekam nema- 
tant yra racionalus būdas taupiau daryti sprendimus. Kartais 
žmogus žino, kad pažeisdamas normą nei ką išloš, nei ką pra- 
loš - išskyrus savigarbą. Tai dar nereiškia, jog įsisąmoninus 
normą sankcijos nereikalingos. Žmogaus prigimtis yra tokia, 
kad išorinės sankcijos yra gera atsvara silpnavališkumui. 

Taip pat derėtų paklausti, kodėl žmonės nori bausti tuos, 
kurie pažeidžia normas. Kas jiems iš to? Atsakymas toks: jei jie 
neišreikš savo nepritarimo pažeidėjui, jiems patiems gali ne- 
pritarti tretieji asmenys*. Jei yra norma daryti X, dažnai, kaip 
sakiau, yra aukštesnė norma taikyti sankcijas žmonėms, kurie 
nedaro X. Ir netgi gali būti norma, baudžianti žmones, kurie 
nebaudžia tų, kurie nedarė X. Kol reikšti nepritarimą kainuoja 
mažiau nei sulaukti nepritarimo, kam jo nepareiškei, tol žmo- 
gui naudingiau jį reikšti. Beje, reiškiant nepritarimą, visad rei- 
kia pasistengti, nors ir kokiam elgesiui nepritariama. Mažų 
mažiausiai tam reikia energijos bei dėmesio, kuriuos būtų gali- 


* Jiems gali nepritarti netgi pirmasis asmuo - tas žmogus, kurio pažeidimo jie 


nepasmerkė. Skaitytojų prašoma sugalvoti tokių pavyzdžių! 

ma kitiems tikslams panaudoti. Nuo smerkiamo asmens gali- 
ma nusišalinti arba jį supykinti rizikuojant pakenkti sau. Kita 
vertus, nuo pradinio pažeidimo veiksmų grandine kylant au- 
kštyn, kaina už sulaukiamą nepritarimą staiga krinta iki nulio. 
Žmonės nešnairuoja į tuos, kurie nebaudžia nebaudžiančių tų, 
kurie nebaudžia žmonių, nebaudžiančių dėl normos pažeidi- 
mų. Vadinasi, kai kurias sankcijas reikia taikyti dėl kitų moty- 
vų, ne tik dėl baimės, kad būsi baudžiamas. Ankstesnėje pa- 
straipoje įrodinėjau, jog pačioje grandinės pradžioje būna ne- 
pajudinama varomoji jėga. Dabar teigiu, jog tokios jėgos esama 
kiekvienoje grandinėje“. 

Netgi jei padariniai neįeina į tiesioginę normomis besiva- 
dovaujančio elgesio motyvaciją, jais vis dėlto galima normas 
paaiškinti. Galbūt normos yra todėl, kad kuo nors padeda jų 
besilaikančiam individui ar grupei žmonių. Kai kurios mano 
minėtos normos, kaip antai kooperacijos norma, neabejotinai 
naudinga. Kitų nauda galima abejoti. 

Iš etiketo taisyklių, rengimosi normų ir pan. kažin ar su- 
laukiame kokių vertingų rezultatų. Priešingai, šios normos, 
įsigalėjusios Žmonių protuose, tarsi pridaro nemažai bepras- 
mio vargo. Kartais įrodinėjama, kad jos atlieka naudingą funk- 
ciją patvirtindamos žmogaus identitetą ar narystę kokioje nors 
socialinėje grupėje. Šis teiginys truputį panašus į lietaus šokio 
argumentą X skyriuje. Sunku įvertinti socialinio identiteto są- 
voką, nes ji neapibrėžta. Šio argumento trūkumas tas, kad jis 
nepaaiškina, kodėl tos taisyklės dažnai būna gana sudėtingos. 
Narystei kokioje nors grupėje išreikšti ar patvirtinti turėtų pa- 
kakti vieno požymio, tarkime, ženkliuko ar kaklaraiščio. O to- 
kių požymių būna gausybė. Oksforde išsilavinimą gavusio 
žmogaus kalbėsena nuo šnekamosios anglų kalbos skiriasi daug 
labiau, negu reikėtų, kad jis išsiskirtų iš kitų kaip Oksfordo ab- 
solventas. Vienas atsakymas būtų toks: sudėtingos taisyklės turi 
ir papildomą paskirtį — neįsileisti pašalinių ir sutramdyti išsi- 
šokėlius. Nesunku pamėgdžioti tam tikrą elgesį, tačiau neleng- 
va išmokti tūkstančius subtiliai besiskiriančių taisyklių. Bet šį 


* Kalbant ano skyriaus terminologija, jeigu normų diktuojamą elgesį palaiko 


tik išorinės sankcijos, pusiausvyros nėra. 

argumentą pakerta tas faktas, kad darbininkų klasės gyveni- 
mas yra ne mažiau normų reguliuojamas kaip aukštesniųjų kla- 
sių. Daugelis vidurinės klasės narių mėgsta dėtis priklausą au- 
kštesnei klasei, bet retas kuris iš jų dedasi esąs darbininkas“. 

Keršto normos šiuo atžvilgiu taip pat yra dviprasmiškos. 
Galima būtų įrodinėti, jog garbės kodekso reguliuojamose 
visuomenėse vaidų mažiau, nes visi žino, kad jų laukia pražū- 
tingi padariniai. Tačiau nežinia, ar tai būtų gerai. Gal išnyktų 
kone visi nusikaltimai, jeigu už kiekvieną iš jų būtų baudžia- 
ma mirties bausme, tačiau už tokio terorinio režimo sukūrimą 
reikėtų mokėti pernelyg brangiai. Šiaip ar taip, vendetos val- 
domose bendruomenėse smurtinių mirčių įvyksta labai daug. 

Normos, reguliuojančios pinigų vaidmenį, tokios pat dvi- 
prasmiškos. Nemanau, kad normos, draudžiančios nusipirk- 
ti vietą eilėje prie kino kasos, padariniai būtų naudingi, nors, 
žinoma, tokie galėtų būti. Bet kuris šio to vertas ekonomistas 
per penkias minutes galėtų papasakoti, kaip būtų blogai, jei- 
gu mes šios normos neturėtume. Bet papasakoti dar nereiškia 
įrodyti. Šiuo atžvilgiu norma imti ar siūlyti pinigus už sveti- 
mos vejos šienavimą atrodo perspektyvesnė. Jeigu man striu- 
ka, galiu susigundyti sutikti su tokiu pasiūlymu ar pats pasi- 
siūlyti nušienauti veją, teisingai galvodamas, kad vienas kartas 
nereikšmingas. Bet daugelio piniginių sandėrių tarp kaimy- 
nų nenumatyti padariniai gali būti tokie, kad išnyks tarpusa- 
vio pagalba - vienas iš didžiausių privalumų gyvenant bend- 
ruomenėje. Norma, užkertanti kelią panašiems sandėriams, 
išsaugo bendruomenę. 

Tačiau gali būti ir gėdingesnis šios normos aspektas. Jeigu 
kaimynui siūlau pinigų, kad nušienautų mano veją, aš puikuo- 
juosi savo turtu šitaip ardydamas bendruomenę. Bet gal nor- 
ma nesipuikuoti pinigais yra ypatingas aukštesnės normos at- 
vejis: „Nemanyk, jog esi už mus vertesnis ir, svarbiausia, nesi- 
elk taip, kad mes manytume tave manant, jog esi už mus 


* Be abejo, apie šį atvejį irgi būtų ką pasakyti. Etiketo normų ne lengviau atsi- 
kratyti negu jas įsisavinti. Galbūt darbininkų klasei kaip visumai labai 
svarbu, kad jos nariams nebūtų lengva iš tos klasės pasitraukti, kadangi ta- 


lentingiausieji nariai, vadinasi, galimi vadovai, pasitrauktų pirmieji. 

vertesnis“. Šios normos, veikiančios daugelyje mažų bendruo- 
menių, padariniai gali būti labai liūdni. Talentingiems žmonėms 
ji gali atimti norą reikšti savo gabumus, galiausiai jie gali būti 
apšaukti raganiais, jei vis dėlto savo gabumus bando išreikšti. 

Tokiu požiūriu galima vertinti ir daugelyje darboviečių esan- 
čią normą, draudžiančią mažinti tarifus. Paprastai ši norma aiš- 
kinama taip: tarifų mažinimas verčia darbdavius kelti lygi ir 
todėl galiausiai pralaimi visi darbininkai. Iš tokio aiškinimo at- 
rodo, kad darbdaviai gana iracionalūs, kadangi jiems turėtų 
būti svarbu nuraminti darbininkus ir laikytis nustatyto lygio. 
Kitoks aiškinimas galėtų būti socialinių normų, prisitaikėliš- 
kumo ir pavydo požiūriais. Normos neprasikišti poveikis aps- 
kritai galbūt nelabai geras, nors kartais iš jos padarinių būna 
naudos. Saugodama bendruomenę, ji gniaužia pažangą. 

Tarkime, mes išsiaiškinome, jog visiems geriau kokios nors 
normos laikantis negu nesilaikant. Ir vis viena iki išvados, jog 
ta norma yra todėl, kad jos laikantis visiems geriau, dar didelis 
žingsnis. Jeigu nenurodome konkretaus mechanizmo, pagal ku- 
rį tą normą palaiko ja besivadovaujančio žmogaus nenumatoma 
nauda, toks požiūris yra šiaip nesvarus teiginys. Bendravimo 
normas galėtų paaiškinti natūrali atranka, nors ji mums nepa- 
deda suprasti, kodėl šios normos įvairiose bendruomenėse taip 
skiriasi ir įgauna tiek daug įvairiausių formų: altruizmą, parei- 
gą, dorumą. Antraip aš nesuprantu, pagal kokį kitą patikimą 
mechanizmą naudingi padariniai galėtų išlaikyti normas. De- 
ja, kitokio normų aiškinimo negaliu pasiūlyti. Mano nuomone, 
normos atsiranda iš psichologinių polinkių, apie kuriuos ne- 
daug težinome. Nors galėčiau papasakoti kelias istorijas, kaip 
atsiranda normos“, nieko nežinau apie tai, kaip jos iš tikrųjų 
atsiranda. 


* Kaip nurodyta VIII skyriuje, natūrali atranka gali būti palanki pavydui. Tam 
tikras normų diktuojamas elgesys artimai susijęs su pavydu. Tai būtų atski- 
ra istorija. Kita evoliucinė istorija: prisitaikymas gal buvo veiksminga mūsų 
protėvių išlikimo taktika, nors vėliau tapo pažangos kliūtimi. Galbūt šitaip 


leopardo kailyje atsirado dėmių, o etiopas įgijo odos spalvą; o gal ir ne. 


114 SĄVEIKA 


XIII 
Kolektyvinė veikla 


Garrisonas Keilloras knygoje Leik Vobigono dienos aprašo Vėlia- 
vos dieną savo išgalvotame mieste. Hermanas, parado organi- 
zatorius, nupirko daug mėlynų, raudonų, baltų kepuraičių ir 
išdalijo miestiečiams, kad jie žygiuotų miesto gatvėmis kaip 
gyva vėliava, kai jis stovės ant centrinio pastato stogo ir foto- 
grafuos. Tuoj po karo žmonės su džiaugsmu jam pritarė, bet 
vėliau apsigalvojo. 


Viena nepasitenkinimo priežastis buvo ta, kad vėliavos, kurią jie 
sukūrė, niekas iš jų negalėjo pamatyti; laikraštyje nuotrauka bu- 
vo juodai balta. Tikrąją vėliavą matė tik Hermanas, ponas Hanso- 
nas bei keli berniukai, kurie buvo per maži ir apačioje jų nereikė- 
jo. Žmonės norėjo užlipti ant stogo ir išvysti tą reginį. 

— Kaip jūs lipsite į viršų, jei turite būti čia, apačioje? — klausė 
Hermanas. - Jei užlipsite pažiūrėti, nebebus į ką žiūrėti. Ar nega- 
na to, kad jaučiatės atliekantys savo vaidmenį? 

1949 metais, Vėliavos dieną, vos Hermanui ištarus: „Štai kaip! 
Dabar laikykitės!“ , vienas iš raudonųjų spruko šalin —- užskuodė 
keturis laiptakius, užsiropštė ant stogo ir persilenkęs per jį ilgai 
žavus. Gyvoji vėliava apačioje buvo apėmusi visą gatvę. Tikra 
vėliava! Raudonieji tokie ryškūs! Jis negalėjo akių atitraukti. 

— Lipk žemyn! Reikia nufotografuoti! — užriko ant jo Hermanas. 
— Kaip atrodo? - šaukė jam iš apačios žmonės. 

— Nuostabiai! Trūksta žodžių, - atsakė jis. 

Taigi visi panoro pažiūrėti. 

— Ne! - tarė Hermanas, bet jie vienbalsiai nubalsavo. Gyvosios vė- 
liavos dalyviai po vieną lipo ant stogo ja pasigrožėti. Iš tikro buvo 
kuo. Į akis plūdo ašaros, o į galvą - mintys apie mūsų didžiąją tė- 
vynę ir Leik Vobigono vietą joje. Kiekvienas norėjo ten stovėti išti- 
są dieną ir gėrėtis. Tad kai pirmąją valandą viršuje iš penkių šimtų 
žmonių pabuvo tik keturiasdešimt, kiti vis labiau ėmė nerimti. 

— Paskubėkite! Ko ten tūpčiojate! Jūs jau pamatėte! Lipkit žemyn, 
duokit kitiems pažiūrėti! 

Hermanas leido žmones į viršų po keturis, paskui po dešimt, bet po 
dviejų valandų Gyvoji vėliava tapo Sėdinčiąja veliava, o paskui ėmė 
irti, nes tie dalyviai, kurie jau buvo ją pamatę, pamanė, kad metas 
namo vakarieniauti, ir taip supykdė tuos, kurie jos dar nebuvo matę. 
— Dar dešimt minučių! - sušuko Hermanas. Bet tos dešimt minu- 
čių užtruko iki dvidešimties, iki trisdešimties, žmonės sliūkino 
namo, 0 paskutiniam žiūrovui teko pamatyti tokio didumo vėliavą 
kaip patrankos sviedinys. 

1950 metais Vėliavos dieną perėmė Knuto sūnūs. Hermanas jiems 
atidavė dėžes su kepuraitėmis. Ir nuo tada Knutams pavyko kelios 
geros vėliavos, bet daugelį metų susirinkdavo mažai dalyvių. Kad 
vėliava atrodytų gražiai, reikia bent keturių šimtų kepuraičių. Vie- 
vo loteriją. Kartą jie pabandė iškelti didelį veidrodį, kurį prie sto- 
g0 krašto laikė du vyrai, bet kai žmonės užvertė galvas ir ėmė 
žiūrėti viršun, vėliava, žinoma, išnyko. 


Vobigoniečiai susidūrė su kolektyvinės veiklos problema, 
nors ir neįprasta. Kiekvienam rūpėjo užlipti ant stogo arba per 
vėlesnį bandymą pažiūrėti į veidrodį. Bet jei visi jie taip dary- 
davo, vėliava iškrikdavo ir nelikdavo į ką žiūrėti'. Norėdami 
šią problemą išspręsti, jie griebėsi klasikinių koordinavimo bū- 
dų: įvedė „jokių žiūrėjimų“ taisyklę, nustatė eilę, rengė loteriją. 
Pirmasis būdas nelabai tiko, nes menka prasmė kurti vėliavą, 
kurios niekas negali pamatyti?. Kiti leido kai kuriems ją pama- 
tyti, bet tik nedaugeliui, kad dar būtų į ką žiūrėti. Tačiau buvo 
reikalaujama centralizuotos koordinacijos, paremtos sankcijo- 
mis ar bent autoritetu. Šiame skyriuje aš aptariu decentralizuo- 
tus kolektyvinės veiklos problemų sprendimus, o centralizuo- 
tus nukeliu į XV skyrių. 


' Dažnai sakoma, kad kooperacija pakrinka dėl dezertyravimo. Gyvoji vėliava 
yra pažodinis šio posakio pavyzdys. 

* Ją, žinoma, galėjo pamatyti Dievas. Daug nuostabių viduramžių katedrų 
kapitelių yra taip aukštai, kad detales galima pamatyti tik pro žiūronus, 
kurie tuo metu, kai katedros buvo statomos, dar nebuvo išrasti. Bet tai ne- 
buvo svarbu, kadangi katedras galėjo matyti Dievas. Vargu ar vobigonie- 


čiai buvo taip karštai tikintys. 

Pasistengsiu truputį tiksliau apibrėžti kolektyvinę veiklą. 
Tarkime, kiekvienas kokios nors grupės narys gali rinktis, ar 
dalyvauti tam tikroje veikloje, ar nedalyvauti. Grupei iškyla 
klausimas, ar visiems būtų geriau, jei kuris nors dalyvautų, ne- 
gu kad niekas nedalyvautų, bet kiekvienam būtų geriau neda- 
lyvauti*. Visiems gal būtų, o gal ir nebūtų geriau, jei visi daly- 
vautų, negu kad niekas nedalyvautų. Visiems dalyvauti gal ir 
būtų geriausia, 0 gal ir nebūtų. Kooperuotis - tai elgtis prieš sa- 
vo norus taip, kad visiems būtų nauda, jeigu kai kurie, o gal- 
būt ir visi, šitaip elgiasi. 

Iškilus plačiausiai žinomai kolektyvinės veiklos problemai, 
visiems geriausia, jei kooperuojasi visi. Tai išplėsta „kalinių di- 
lema“, taikoma tiek dviem žmonėms, tiek bet kokio dydžio gru- 
pėms. Visuomenės gyvenime yra begalė pavyzdžių, kai įgei- 
dus individualaus racionalumo polinkis pastūmėja į kolekty- 
vinę negandą. Čia pateiksime kelis pavyzdžius, papildančius 
tuos, kurie buvo nurodyti X skyriuje*. Visiems darbininkams 
naudingiau, kad visi streikuotų dėl didesnių atlyginimų, negu 
kad niekas nestreikuotų, bet konkrečiam darbininkui naudin- 
giau išlikti darbe. Jeigu kiti streikuoja, jis skinasi jų pastangų 
vaisius, kurie pačiam nieko nekainavo, o jeigu jie nestreikuoja, 
pats vienas nieko nepajėgia padaryti. Visoms pramonės įmo- 
nėms, visoms Naftą eksportuojančių šalių organizacijos narėms 
naudingiau, jeigu jos visos laikosi gamybos kvotų arba karte- 
lio kainų, 0 ne veikia konkurencijos būdu, bet visoms yra sti- 
mulas jų nesilaikyti. Visiems važinėjantiems į darbą būtų ge- 
riau, jei Visi važiuotų autobusais, 0 ne nuosavais automobiliais, 
bet kiekvienam asmeniškai visuomet geriau važiuoti nuosavu 
automobiliu. Visiems geriau, jei parke niekas nešiukšlina, bet 
tam tikri individai neturi akstino nešiukšlinti. Visoms įmonėms 
geriau, jeigu visos investuoja į tyrimus bei plėtrą, bet jei nėra 
patentų sistemos, galbūt kiekvienai įmonei geriau skolintis iš 
kitos. Balsavimas, teisingas savo pajamų deklaravimas, kam- 
panijos, kad neuždarytų vietos mokyklos, visuomeninių radi- 


* Čia „geriau“ reiškia geriau grynai dėl asmeninių interesų. „Visiems geriau“, 
kaip paaiškės vėliau, yra dviprasmis pasakymas. 


* Nebaigtinumas yra artimai susijęs su kolektyvinės veiklos problema. 

Nauda 
Nauda nedalyvau- | 
jantiems 0 
Vidutinė | 
nauda | C 
Nauda B 


dalyviams 


e) < 
ot Dalyvių skaičius 
A 


XIII. 1 brėžinys 


jo stočių rėmimas ir dalyvavimas revoliuciniame judėjime yra 
to paties modelio. 

XIII. 1 brėžinyje parodytas paprasčiausias „kalinių dilemos“ 
atvejis, aprėpiantis daug žmonių. Čia žmonės, darantys tai, kas 
geriausia visiems, jei visi tai daro, vadinami dalyviais, o kiti 
vadinami nedalyvaujančiais. Dvi tamsios linijos rodo, kaip jų 
numatoma nauda kinta priklausomai nuo dalyvių skaičiaus“. 
Tai, kad nedalyvavimas kiekvienam atskirai yra racionalus, pa- 
vaizduota taip: tiesė, rodanti nedalyvaujančių naudą, visad yra 


* Papildomi dalyviai kitiems naudos gali duoti dviem būdais. Jie gali padi- 
dinti arba prieinamos naudos kiekį, arba tikimybę, kad ji bus prieinama. Jei 
vis daugiau žmonių važiuoja į darbą autobusais, transporto „kamščių“ nuolat 
mažėja ir visi sutaupo laiko. Jei vis daugiau žmonių įsitraukia į kampaniją, 
kad nebūtų uždaryta vietos mokykla, galimybių, kad jiems pasiseks, nuolat 


daugėja. Abiem atvejais turime galvoje numatomą naudą. 

(A) (B) 


XIII. 2 brėžinys 


aukščiau kitų dviejų. Kad visiems geriau, jei visi dalyvauja, ne- 
gu visi nedalyvauja, pavaizduota taip: B yra aukščiau O. Kaip 
ir dviejų dalyvių „kalinių dilemoje“, vienas iš jų, nedalyvau- 
jantis arba simuliantas, gauna daugiausia naudos, o kitam da- 
lyviui tenka prasčiausi padariniai A. Jeigu yra bent D dalyvių, 
jiems patiems bus geriau, negu kad niekas nedalyvaus. Plonoji 
tiesė parodo, kaip vidutinė nauda visiems grupės nariams, tiek 
dalyvaujantiems, tiek nedalyvaujantiems, kinta priklausomai 
nuo dalyvių skaičiaus. Iš esmės ji turi prasidėti taške O ir baig- 
tis taške B. 

Atstumas tarp šių dviejų kreivių vaizduoja dalyvavimo kainą 
(dalyviui). Brėžinyje kaina nekinta priklausomai nuo dalyvių 
skaičiaus, bet tai kiek netipiškas atvejis. Dalyvavimo kaina gali 
didėti, jei daugiau žmonių dalyvauja. Jei žmonės įsitraukia į kam- 
panijas telefonu dėl visuomeninio radijo, telefono linijos perkrau- 
namos ir vis ilgiau užtrunka prisiskambinti. Kaina taip pat gali 
mažėti: kai daugiau žmonių įsitraukia į revoliucinį judėjimą, tuo 
plačiau valstybinės pajėgos turi išsidėstyti. 

Šie du atvejai XIII. 2 brėžinyje pavaizduoti atitinkamai A ir 
B diagramomis. A atveju dalyvavimo kaina taip greit didėja, 
kad daugėjant dalyvių kaina pranoksta ne tik dalyvio naudą, 

XIII. 3 brėžinys 


bet ir bendrą visų naudos sumą. Tai matyti iš to, kad vidutinės 
naudos kreivė aukščiausią tašką pasiekia tada, kai dalyvauja 
maždaug pusė asmenų. B atveju dalyvavimo išlaidos labai di- 
delės tada, kai dalyvių nedaug. Tiesą sakant, padėtis pablogėja 
nuo pirmųjų dalyvių. 

XIII. 1 ir XIII. 2 brėžiniai nėra tipiški, nes juose dalyvavimo 
nauda parodyta kaip pastovi. Nuo kiekvieno papildomo daly- 
vio visų gerovė padidėja vienodai. Iš tikrųjų tipiška situacija 
yra tokia, kad pirmi ir paskutiniai dalyviai nulemia labai ne- 
daug, o įsitraukiančių per vidurį indėlis veiksmingiausias“. Keli 
revoliucionieriai nedaug tenuveikia, bet kai įsitraukia kone vi- 
si, tai nedidelis skirtumas būna, ar abejinga saujelė irgi daly- 
vauja. Kartais vieningumas svarbus: viena įmonė, jei jai pakan- 
ka gamybinio pajėgumo, parduodama prekes mažesne nei kar- 


* Žodžiai „pirmi“, „viduriniai“ ir „paskutiniai“ reiškia laiką, kada įsitraukia 
paskesni dalyviai (kaip kuriant revoliucinį judėjimą). Bet jie gali apibūdinti 
ir dalyvavimą tuo pat metu (kaip rinkimuose). Pastaruoju atveju jie rodo 
dviejų situacijų palyginimą. Sakydami, kad paskutiniai rinkėjai labai mažai 
nulemia, pasakome, jog nauda iš situacijos, kai visi balsuoja, kone tokia pat 


kaip nauda, kai beveik visi balsuoja. 

telio kaina, gali priremti rinką prie sienos. Tačiau paprastai dėl 
kelių simuliantų nauda nesumažėja. 

XIII. 3 brėžinys iliustruoja šį atvejį, jei tariame, jog dalyvavi- 
mo išlaidos bus pastovios. XIII. 2 brėžinyje abu šie reiškiniai pa- 
vaizduoti A ir B diagramomis. Vidutinės naudos požiūriu iš da- 
lyvių į kairę nuo m daugiau žalos nei naudos, kaip ir iš esančių į 
dešinę nuo n. Beje, šis pasakymas kiek klaidus. Dalyviai padaro 
daugiau žalos negu naudos tada, kai jų sau pasidaryta žala per 
dalyvavimo išlaidas pranoksta naudą visiems kitiems (ir sau). Iš 
tiesų jie kitiems nepakenkia. XII. 4 brėžinyje vaizduojami atve- 
jai, kai dalyvavimas neabejotinai yra kenksmingas. 

A atveju vienašališkas dalyvavimas visiems pakenkia. Kaip 
minėta VI skyriuje, tokios galimybės pavyzdys yra vienašališ- 
kas nusiginklavimas. Individualūs maišto veiksmai valdžiai gali 





(A) (B) 





(C) 


XIII. 4 brėžinys 

sukurti pretekstą griebtis griežtesnių priemonių ne tik prieš 
maištautojus, bet ir prieš pašalinius. B atveju paskutiniai daly- 
viai iš dalies niekais paverčia ankstesnių dalyvių darbą. VI sky- 
riuje daviau pavyzdį apie tvarkymąsi pobūviui pasibaigus. Ar- 
ba, tarkime, per karą visi nori būti kariais ir nebelieka kam dirbti 
tokiose pramonės šakose, kurios tuo metu gyvybiškai svarbios. 
C atveju visiems blogiau, jei dalyvautų visi, negu kad niekas 
nedalyvautų. Galime įsivaizduoti, kad po pobūvio vejoje daug 
šiukšlių, bet visi supuolę jų rinkti ištrypia žolę. Nors tai aprė- 
pianti nedaug žmonių „kalinių dilema“, bet pagal mano api- 
brėžimą - kolektyvinės veiklos problema“. 

Kolektyvinės veiklos problemos atsiranda todėl, kad sunku 
priversti žmones kooperuotis dėl jų visų naudos. Šią problemą 
galima „išspręsti“ siekiant visiems naudingo bendradarbiavi- 
mo. Kai visuotinis dalyvavimas nepageidautinas, reikia nu- 
spręsti, kas dalyvaus ir kas nedalyvaus. Sprendimai gali būti 
centralizuoti ir decentralizuoti; priklauso nuo to, ar jiems rei- 
kia iš išorės jėgos ir paskatų. Decentralizuoti sprendimai svar- 
besni negu centralizuoti, nes, kad būtų paklūstama centrinei 
institucijai, jau savaime yra kolektyvinės veiklos problema (XV 
skyrius). Tačiau kai visuotinis dalyvavimas nepageidautinas, 
decentralizuotais sprendimais sunku nutarti, kas dalyvaus ir 
kas ne. Tokiais atvejais decentralizuotiems mechanizmams pa- 
prastai reikia arba per didelio dalyvių skaičiaus, arba per ma- 
žo. Kaip ir Leik Vobigone, gali prireikti centralizuoto sprendi- 
mo. Jis pasiekiamas dviem etapais: decentralizuota kolektyvinė 
veikla, kai dalyvavimas visuotinis, sukuria centralizuotą insti- 
tuciją su įgaliojimu parinkti dalyvius. Geras pavyzdys yra san- 
tykiai tarp streikuotojų ir profsąjungų. Kol darbininkai nebu- 
vo organizuoti, būdavo neįmanoma kai kuriuos iš jų priversti 
streikuoti: arba streikuodavo visi, arba nė vienas. 

Decentralizuoti sprendimai gali būti daromi dėl įvairių in- 
dividualių motyvų: savanaudiškumo, altruizmo, visuomenės 
normų arba kokio nors jų derinio. Aiškinant kooperacinį elgesį, 


“ Kaip XIII. 2 brėžinio A diagramoje, XIII. 3 brėžinyje ir visose trijose XIII. 4 


brėžinio diagramose. 

svarbu išvengti dviejų klaidų. Šiurkščiausia klaida būtų ma- 
nyti, kad esama vieno ypatingo akstino - pavyzdžiui, savanau- 
diškumo, - paaiškinančio visus kooperacijos atvejus. Subtilesnė 
klaida būtų manyti, jog kiekvieną kooperacijos atvejį galima 
paaiškinti vienu motyvu. Iš tiesų tada ir todėl imamasi ben- 
dros veiklos, kai įvairūs motyvai vienas kitą sustiprina. 

Savanaudiškumas gali pasirodyti esąs neįtikėtinas motyvas, 
kadangi kolektyvinės veiklos programa iš dalies apibrėžiama 
su ta išlyga, kad savanaudišku požiūriu kooperuotis neracio- 
nalu. Ir jei problema vienakartė, taip iš tikrųjų yra. Bet kai tie 
patys žmonės nuolat susiduria su kolektyvinės veiklos proble- 
momis, galbūt jie nori kooperuotis vildamiesi, kad jiems bus 
tuo pačiu atlyginta, arba bijodami, kad jiems bus atkeršyta, ar- 
ba iš šių abiejų paskatų. Pakartotinai sąveikaujant kiekvienas 
turi pasirinkti reakcijos mechanizmą, kad žinotų, ką turi daryti 
sąveikaudamas bet kokiu konkrečiu atveju pagal tai, kokias 
funkcijas jis ir kiti atliko anksčiau sąveikaudami. Skatinami ypač 
paprastos funkcijos „Kaip tu man, taip aš tau“, žmonės prade- 
da bendradarbiauti, o paskui bendradarbiauja bet kuriame 
tarpsnyje, jeigu - ir tiktai jeigu - visi kiti bendradarbiavo anks- 
tesniame tarpsnyje. Jei visi laikosi šio principo, visi bendradar- 
biaus kiekvienoje sąveikoje. Tam tikromis sąlygomis visuotinis 
laikymasis principo „Kaip tu man, taip aš tau“ yra pusiausvy- 
ra. Jei kiti jo laikosi, geriausia išeitis ir pačiam laikytis. Visuoti- 
nis laikymasis principo „Niekad nebendradarbiauti“ irgi yra 
pusiausvyra, bet žemesnė. 

Sąlygos, kuriomis žmonės bendradarbiautų iš savanaudiš- 
kų paskatų, yra gana griežtos. Jie neturi būti pernelyg trumpa- 
regiški. Kad juos skatintų būsimas atlygis ar savitarpiškumas, 
jie turi rūpintis ateitimi. Tokiu atveju toli numatančios sava- 
naudiškos paskatos gali atstoti moralę ar visuomenės normas, 
jei patenkinamos kai kurios kitos sąlygos. Nauda iš visuotinio 
bendradarbiavimo turi būti žymi; nauda iš vienašalio neben- 
dradarbiavimo - ne per didžiausia; ir nuostolis dėl vienašalio 
bendradarbiavimo mažas“. Galiausiai kiekvienas asmuo turi bū- 
ti įsitikinęs, jog kiti yra racionalūs ir padėtį gerai supranta. Ka- 


* Šie teiginiai apytikriai, bet juos būtų galima patikslinti. 

dangi vyraujančios taktikos nėra, asmuo laikysis principo „Kaip 
tu man, taip aš tau“ tik tuomet, kai bus įsitikinęs, jog ir kiti jo 
laikysis. Didelėse grupėse, kur daugelis vienas kito gerai ne- 
pažįsta, vargu ar ši sąlyga įgyvendinama?. Daugelis žmonių, 
paklausti, kodėl jie bendradarbiauja, tikriausiai atsakytų tai 
darą todėl, kad praeityje kiti bendradarbiavo, bet tai veikiau 
rodo teisingumo normą nei reakcijos mechanizmą, esant asme- 
ninio suinteresuotumo pusiausvyrai. 

Todėl aš manau, kad kooperavimasis vyksta daugiausia ne 
iš vienokių ar kitokių savanaudiškų paskatų. Paprastai veikia 
kelios paskatos, viena kitą sustiprinančios. Jei norime iliustruoti 
šį teiginį, grįžkime prie to, ką aš manau esant tipišką kolekty- 
vinės veiklos atvejį, pavaizduotą XIII. 3 brėžinyje, ir tarkime, 
kad individai turi įvairių nesavanaudiškų paskatų, kurios bu- 
vo aptartos VI skyriuje. Kai kurie jų yra kantininkai: nori dary- 
ti tai, kas būtų geriausia, jeigu visi tai darytų. Kiti jų utilitaris- 
tai (praktikai): nori prisidėti prie bendro labo. Kai kurie yra 
skatinami teisingumo normos: nenori piktnaudžiauti kitų koo- 
peracija, bet ir kooperuotis nenori, kai nedaugelis taip daro. 
Kantininkų niekad nebūna daug, bet tarkime, kad jų yra m. Kol 
bendradarbiaujančių skaičius yra nuo m iki n, utilitaristai taip 
pat norėtų bendradarbiauti, kadangi tame tarpsnyje kiekvie- 
nas papildomas bendradarbiavimo veiksmas padidintų vidu- 
tinę naudą. Utilitaristų elgesiui Kanto sekėjai galėtų būti kaip 
stimulas ar katalizatorius, o utilitaristai Kanto sekėjams - kaip 
daugiklis. 

Patys utilitaristai galėtų atlikti katalizatoriaus vaidmenį 
tiems žmonėms, kurie yra skatinami teisingumo normos. Kiek- 
vieną pastarųjų kooperuotis skatintų tam tikras skaičius kitų 
besikooperuojančių. Kai kurie įsitraukia gana lengvai sugėdi- 
nami, o kiti - tik tuomet, kai beveik visi kooperuojasi. Vieniems 
gal pakaktų bendro skaičiaus kantininkų ir utilitaristų, o ki- 
tiems - bendro kiekio kantininkų, utilitaristų ir tų, kuriuos pa- 
skatino bendras kantininkų ir utilitaristų skaičius, ir taip to- 


" Kai kuriose mažose, glaudžiai susijusiose grupėse ji gali būti įgyvendinta. 
Vakarų bankininkai, matyt, sugeba išlaikyti bendrą frontą prieš Trečiojo pa- 


saulio šalis skolininkes, nes yra įsitikinę, jog vienas išdavikas viską sujauks. 

liau. Pagal motyvų išsidėstymą grandininė reakcija gali vykti 
tol, kol prasidės visuotinis bendradarbiavimas, arba gali ne- 
peržengti jo ribų. Kadangi teisingumo norma rezultatams abe- 
jinga, niekas grandininės reakcijos nesulaikytų, net jei visiems 
būtų geriau, jei ji nevyktų. 

Gyvenime niekas nesielgia kaip utilitaristas net ir todėl, kad 
sunku įsivaizduoti vidutinės naudos kreivę. Bet esama įrody- 
mų, jog kai kuriems žmonėms būdingas utilitaristinis instinktas 
labiau kooperuotis tada, kai kiti mažiau kooperuojasi, ir prie- 
šingai'". Teisingumo norma, žinoma, kreipia žmogų tiksliai prie- 
šinga kryptimi. Kantizmas pagal apibrėžimą abejingas tam, ką 
daro kiti. Beveik nieko nežinoma apie gyventojų motyvų pa- 
siskirstymą ir apie tai, kaip jie sąveikauja, kad atsirastų decen- 
tralizuota kooperacija. 


XIV 
Derybos 


Kooperacija būna dviejų tipų. Vieno tipo kooperacija tokia, kai 
yra prasmė kalbėti apie individualius kooperacijos veiksmus. 
Kito tipo kooperacijos pagrindinis elementas yra bendradar- 
biaujančio elgesio modelis - visuma kooperacijos veiksmų. Pir- 
mo tipo pavyzdžiai būtų šiukšlių rinkimas parke arba mokesčių 
mokėjimas. Tai veiksmai, kurių nauda tenka kitiems, net jei nie- 
kas kitas nesikooperuoja. Gyva vėliava yra pavyzdys antrojo 
tipo. Jeigu vienas individas išeitų į gatvę, tarkime, su raudona 
kepuraite ant galvos, niekam nebūtų jokio įspūdžio. Turi susi- 
rinkti daug žmonių, kad būtų panašu į vėliavą. Tai kooperacija 
tikrąja, kasdiene prasme, kuri reiškia vienijimąsi su kitais žmo- 
nėmis -susikibimą rankomis ir ėjimą petys į petį. Arba pasvars- 


'* Tai pasakytina netgi apie tuos atvejus, kai sprendimai daromi tuo pačiu metu, 
jei tuo metu ir vėliau dažnai reikia rinktis. Sprendimas balsuoti ateinančiuose 
rinkimuose gali priklausyti nuo paskutinių rinkimų rezultatų. Šitaip gali 


gimti politinio tinklo ciklai. 

tykime darbininkų ir kapitalo savininkų kooperaciją gamybo- 
jo. Nei pati viena darbo jėga, nei pats vienas kapitalas nesu- 
kurs jokių vertybių. Tam jie turi sąveikauti gamyboje. Nauda iš 
darbo pasidalijimo yra kitas pavyzdys. Įmonė, kuri speciali- 
zuojasi leisti knygas, dirbs nenašiai, jei nebus kitos įmonės, ku- 
rios specializacija —- spausdinimas. Šiame skyriuje aš aptariu 
kooperaciją antrąja, sąveikos, prasme. 

Šia prasme, kad kooperacija būtų sėkminga, reikia išspręsti 
dvi problemas. Apskritai turi būti mechanizmas, kaip padalyti 
naudą, gautą iš kooperacijos. Tais atvejais, kai visuotinė koo- 
peracija beprasmė, taip pat turi būti mechanizmas, kaip nu- 
spręsti, kam bus leidžiama nusišalinti. Abi problemos gali būti 
sprendžiamos decentralizuotai arba centralizuotai. Decentra- 
lizuotas mechanizmas, šio skyriaus tema, yra derybos'. Kitame 
skyriuje aptariu centralizuotus mechanizmus. 

Paprasčiausiose derybose dalyvauja tik du žmonės. Tai ga- 
lėtų būti namo pardavėjas ir pirkėjas, kurie derasi dėl kainos, 
besiskirianti pora, kuri derasi, kuris globos vaiką, profsąjungos 
1r darbdavys, besiderantys dėl atlyginimų dydžio, arba dvi 
valstybės, besiderančios dėl sienos. Rezultatų gali būti viso- 
kių, tarp jų ir tokių, kai abiem šalims nepavyksta susitarti. 
Kiekvienas galimas rezultatas abiem šalims suteikia tam tik- 
ros naudos. 

XIV. 1 brėžinyje galimi naudos deriniai yra G grupėje, ri- 
bojamoje dviejų ašių ir kreivės. Jeigu šalys nepasiekia susita- 
rimo, jų nauda pavaizduota nesutarimo tašku n. Be abejo, 
abiem šalims daug geriau, jei jos susitaria, negu jei nesusita- 
ria. Tačiau vien dėl to, kad galimų susitarimų gali būti labai 
daug, nė vienas išjų nerealizuojamas, kadangi abi šalys norėtų 
sau palankesnio susitarimo. (Kitos brėžinio detalės bus pa- 
aiškintos vėliau.) 


' Derybų gali reikėti, kad būtų pasiekta kooperacija pirmąja, individualisti- 
ne, prasme. Jei beprasmiška, kad visi rinktų vejoje šiukšles, gali vykti dery- 
bos, ką reikia atleisti nuo šio darbo. Jeigu kuris nors iš kooperacijos mažiau 
laimi arba daugiau nukenčia, gali vykti derybos, kokią kompensaciją jis 
turėtų gauti. Visa tai, kas šiame skyriuje kalbama apie derybas, tinka ir to- 


kiems atvejams. 

II nauda 


I nauda 





XIV.1 brėžinys 


Derybų pavyzdys galėtų būti ginčijama vaiko globa. Šiuo at- 
veju, sakykime, derybų tikslas yra laimėti dviejų vaikų globą, 
berniuko ir mergaitės. Galimi keturi svarbiausi padariniai: tė- 
vui skiriama globoti abu vaikus; motinai skiriama abiejų vaikų 
globa; tėvui skiriama globoti berniuką, o motinai mergaitę; tėvui 
skiriama globoti mergaitę, o motinai berniuką. Tokių padarinių 
nauda tėvams XIV. 2 brėžinyje pavaizduota kampų viršūnėmis. 

Tėvas labai nori globoti berniuką, o motina - abu vaikus. Be 
to, gali būti daug mišrių rezultatų, duodančių naudą, kurią rodo 
tiesės tarp kampų viršūnių ir vidinių taškų. Mišrių rezultatų 
galima gauti dviem būdais. Per loterijas, kai pagrindiniams lai- 
mikiams tenka įvairios tikimybės arba jie gali būti pagrindi- 
niai rezultatai, siejami su šalutiniais mokėjimais. Vaikų globos 
derybos dažnai susijusios su finansinėmis derybomis. Nesuta- 
rimo taškas rodo, kas bus, jei šalys kreipsis į teismą. Kaip sa- 
kiau, vienodai galimybių, ar teismas skirs abu vaikus globoti 
tėvui, ar motinai, tad, tėvų požiūriu, teismas nulemia rezulta- 
tus tarsi mesdamas monetą. Rezultatai trikampyje pažymėti rai- 
dėmis A ir B ir nesutarimo taškas abiem tėvams yra palankes- 
nis negu teismo skiriamas sprendimas. Atkreipkite dėmesį, jog 

vaikus 







tėvas gauna berniuką, 
a Motina gauna mergaitę 

nesutarimo taškas 






tėvas gauna mergaitę, | 
motina gauna berniuką motina gauna abu 
vaikus 





motinos nauda 


XIV. 2 brėžinys 


vieni iš pagrindinių rezultatų abiem tėvams blogesni negu ne- 
sutarimo rezultatai. 

Rezultatai priklauso nuo derybų mechanizmo, apibrėžiančio 
pasiūlymų ir atsakomųjų pasiūlymų eiliškumą. Galima teoriš- 
kai sugalvoti mechanizmą kaip priemonę bet kokiai porai (s, 
n), kuri iš G išrenka vienus rezultatus, kurie bus realizuoti. Tie 
rezultatai bus kur nors į šiaurės rytus nuo nesutarimo taško, 
kadangi nei viena pusė nesutiks su rezultatais, iš kurių jis arba 
ji gaus mažiau, negu gautų palikdami derybų stalą. Be šio aki- 
vaizdaus fakto nieko nesuprasime apie derybas. Žinome, kaip 
įvairūs situacijos elementai veikia rezultatus, kai kiti dalykai 
pastovūs, bet tai dar nereiškia, kad, atsižvelgus į visus daly- 
kus, galime pasakyti, kokie bus rezultatai. Toliau pateikiama 
šių dalinių mechanizmų trumpa apžvalga?. 

Vienas elementas, skatinantis derybininkus susitarti, yra de- 
rybų išlaidos. Brangu išlaikyti derybų aparatą su mokamais ofi- 
cialiais atstovais ir advokatais. Susitarimo vilkinimas savaime 


? Derybų teorija yra šiek tiek slėpininga tema; tolesnis dėstymas netgi labiau 


nutolęs nuo tikslios analizės nei kur kitur šioje knygoje. 

brangus, jei šalys, kaip dauguma žmonių, naudą verčiau nori 
turėti anksčiau, o ne vėliau*. Jeigu šalims derantis laimikis ne- 
mažėtų, gal jos be galo spyriotųsi. Šalis su didesniais ištekliais 
gali sąmoningai delsti žinodama, jog antroji šalis veikiau su- 
tiks su jai nepalankesniu susitarimu anksčiau negu su palan- 
kesniu vėliau. Per skyrybų derybas vyras dažnai priverčia žmo- 
ną sutikti su jai nepalankiu sprendimu todėl, kad ji neišgali 
mokėti advokatui. 

Kitas elementas, galintis primesti susitarimą, yra grasinimai. 
Profsąjungos gali grasinti streikais, tikėdamos, jog įmonės bi- 
jos prarasti gamybos apimtis, o gal ir klientus. Piktnaudžiau- 
damas motinos nerimavimu, ar vaikui bus gerai, tėvas gali pa- 
reikšti neturėsiąs nieko bendra su savo vaiku, jei motinai ati- 
teks jo globa. Toks grasinimas nebūtų labai įtikinamas. Jeigu 
tėvui iš tiesų rūpi gauti vaiko globą, jis vis viena norės matyti 
savo vaiką, net jei tas gyvens su motina. Profsąjungos grasini- 
mas įtikinamesnis, jeigu ji turi kokį nors streikų fondą ir jeigu 
darbininkų neslegia pernelyg didelė paskolų našta ar panašiai. 
Kad grasinimas būtų įtikinamas, reikia iš anksto įsipareigoti jį 
įvykdyti, net jei laikui atėjus pačiam tai būtų ne į naudą. 

Visuomenės normos taip pat daro įtikimesnius grasinimus, 
kurie šiaip gal atrodytų tušti. Apsvarstykime žaidimą, pavaiz- 
duotą XIV. 3 brėžinyje. Jeigu žaidėjai racionalūs, žaidimo re- 
zultatas bus (2, 2). I žaidėjas eis į dešinę, tikėdamasis, kad II 
žaidėjas tuomet eis į kairę. Nors II gali grasinti eisiąs dešinėn, 
jei I eis dešinėn, jo grasinimas neįtikinamas. Tačiau, tarkime, 
kad II yra garbingas žmogus, jis, žinoma, niekad tuščiai ne- 
grasina, nelaužo pažadų. Tokiu atveju grasinimas eiti į dešinę, 
jei I eina į dešinę, yra įtikinamas, ir jei I yra racionalus, jis eis 
į kairę. Jeigu ir I vadovaujasi garbės kodeksu, neleidžiančiu, 
kad juo naudotųsi, jis eis į dešinę ir verčiau patirs nuostolių 
nei išsigąs grasinimų. Rezultatas tas, kad jei I nepasielgs ra- 
cionaliai, nuo to abiem blogiau. 

Panašų poveikį gali daryti paskirstymo normos. Apsvars- 
tykime XIV. 4 brėžinį. Racionalūs žaidėjai susieitų ties (3, 1). II 
grasinimas eiti dešinėn nebūtų įtikinamas. Tačiau tarkime, kad 


* Žr. V skyrių. 

XIV. 3 brėžinys XIV. 4 brėžinys 


II vadovaujasi lygiavos (egalitarine) norma. Tokiu atveju jis gal 
nepabijos sau pakenkti: verčiau nieko negaus nei sutiks su ne- 
lygiaviniu (neegalitariniu) paskirstymu. I tai žinodamas eis kai- 
rėn, jei jis racionalus. Tačiau gal I taip pat vadovaujasi norma- 
tyvinėmis paskatomis. Gal, pavyzdžiui, jis tiki lygybės norma, 
pateisinančia nelygų atlygį už nelygius nuopelnus. Jeigu I ma- 
nys turįs daugiau nuopelnų negu II, jis gal verčiau nieko neims, 
nei sutiks su lygiaviniu paskirstymu. 

Susitarti lengviau, jei vienas rezultatas ypač pranašus. 
Dviem valstybėms derantis dėl bendros sienos, jų užduotis kur 
kas lengvesnė, jei pasienio teritorija teka upė. Jei šalis, išsiva- 
davusi iš kolonijinės valdžios, turi pasirinkti valstybinę kalbą, 
kolonijinės valdžios kalba gal bus vienintelė priimtina visoms 
gentims, kalbančioms labai skirtingais dialektais. Kai yra du 
pretendentai į karališką karūną, jie galbūt sutars dėl vieninte- 
lio dalyko - dėl respublikinės santvarkos. Lygios dalybos nau- 
dos, gautos iš kooperacijos, sąvoka ne visada prasminga, bet 
kai ji prasminga, dažnai gali būti svarbiausias susitarimo daly- 
kas*. Precedento poveikis taip pat labai stiprus. Netgi kai san- 
tykinės šalių derybų galios kiek pakinta, jei sunku rasti naują 
susitarimą, tenka laikytis senojo. Kartais tie pranašūs rezulta- 


* Kai derybų objektas nedalomas, tą patį vaidmenį gali atlikti lygių galimy- 
bių loterija, tik sunku sukliudyti pralaiminčiajai šaliai atsisakyti tokio su- 


sitarimo. 

tai vienas su kitu konkuruoja. Viena šalis sako: „Pasidalykime 
po lygiai“, o kita: „Darykime taip, kaip darėme aną kartą“. 

Jei situacija aiški, šie mechanizmai gali priversti iškart susi- 
tarti. Nors rezultatus gali nulemti įtikinami grasinimai, kurių 
galbūt griebsis šalys, tuos grasinimus nebūtina vykdyti. Šalims 
susėdus derėtis, rezultatai būna ankstesnis sprendimas. Tai ne- 
reiškia, kad nebus deramasi, tik bus grįžta prie ankstesnio 
tarpsnio, kai šalys bandė derybas kreipti savo labui. Kad ne- 
reikėtų bijoti grasinimų, profsąjungos steigia streikų fondus, o 
įmonės peržvelgia savo gamybos būdus. Galbūt jos pasirinks 
žemesnio lygio technologiją, jei geriausiems gamybos meto- 
dams reikia tokių įrengimų, kuriuos streikai ar sabotažas gali 
Ypač pažeisti. Arba įmonė gali nutarti samdyti vedusius darbi- 
ninkus, kurie turi mokėti dideles paskolas ir todėl nelabai norės 
gaišti streikuodami. Tokiomis manipuliacijomis bandant išlai- 
kyti padėtį daug prarandama. Tais metodais didinant savąją 
pyrago dalį, sumažėja pats pyragas. Tam tikromis aplinkybėmis 
darbininkai stengsis įtikinti įmonę, kad jie neketina streikuoti 
ir kad ji neturi imtis nuostolingų priemonių, dėl kurių sumažės 
bendra visiems atiteksianti nauda. Kad pažadas nestreikuoti 
būtų įtikinamesnis ir veiksmingesnis, pavyzdžiui, nesteigiama 
streiko fondų arba toks pasižadėjimas viešai paskelbiamas. 

Tačiau paprastai derybų aplinkybės anaiptol nebūna skaid- 
rios. Šalys ne viską žino viena apie kitą, galbūt todėl nepa- 
vyksta susitarti. Jei parduodantis namą mano, kad pirkėjas 
linkęs mokėti iki 100 000 dolerių, o iš tikrųjų šis už namą dau- 
giausia mokėtų 90 000 dolerių, neįvyks joks sandėris, net jei 
savininkas būtų pasiryžęs parduoti jį ir už 80 000 dolerių. 
Profsąjunga gali manyti, jog finansinė įmonės padėtis geresnė, 
nei iš tiesų yra. Tai ne šiaip nežinomybė. Visas sunkumas tas, 
kad viena šalis žino kitą šalį linkus neteisingai vaizduoti savo 
padėtį bei norus. Jei įmonė tvirtins, kad jos padėtis bloga, 
profsąjunga tokio tvirtinimo nepaisys kaip įprasto derybų ma- 
nevro. Visi skyrybose dalyvaujantys advokatai žino, jog tėvai 
dažnai dedasi norį gauti vaiko globą, kad galėtų laimėti sau 
palankų finansinį susitarimą. 

Paradoksalų nežinomybės aspektą rodo Groucho Marxo po- 
sakis: „Nariu tokio klubo, kuris mane priimtų į savo narius, aš 

nenorėčiau būti“. Kartais vien tai, kad derybos įvyko, perša 
mintį jas buvus nepalankias. Įsivaizduokite, jog rytietiškame 
turguje randate rankų darbo kilimą, kuris Niujorke kainuotų 
penkis tūkstančius dolerių. Iš tiesų jo nupirkti neišgalėtumėte, 
bet ir nenorite praleisti progos pasiderėti. Pasiūlote už kilimą 
penkis šimtus dolerių nemanydamas, jog už tokią sumą jį ati- 
duos. Labai nustembate, kad be jokio spyriojimosi kilimą jums 
parduoda. Nešatės jį abejodamas, ar šitokia sėkmė tikėtina ir 
ar už tuos pinigus būtų sutikę parduoti rankų darbo kilimą? 
Toks „laimėtojo prakeikimas“ prabunda tuomet, kai kita šalis 
suteikia informacijos, dėl kurios būtumėte susilaikęs nuo savo 
pasiūlymo, jei būtumėte ją anksčiau turėjęs. Moralas toks: nie- 
kad nesiūlyk to, dėl ko gailėtumeis pasiūlęs, jei tavo pasiūlymą 
priimtų“. 

Dabar aptarkime ne tai, ar susitarimas bus pasiektas, o koks 
susitarimas bus pasiektas. Dažnai derybų rezultatai rodo tei- 
singumą pagal šventą Matą: pasak jo, tam bus duota, kuris tu- 
ri. Prisiminkime pavyzdį apie tūkstančio dolerių dalybas XI sky- 
riuje. Tarkime, priešingai, negu aš sakiau, abu dalyviai gali ben- 
drauti ir ginčytis dėl dalybų. Jei vienas jų turtingas, o kitas 
skurdžius, didžią dalį gaus turtingasis. Kadangi jam pinigų ne- 
labai reikia, jis gali užsimanyti, tarkime, aštuonių šimtų dole- 
rių, o antrajam pasakyti: „Nori sutik, nori nesutik“. Kadangi 
antrajam pinigų labai reikia, jis sutiks. Panašiai tiems, kurie kra- 
tosi rizikos ar yra trumparegiai, sekasi blogiau negu tiems, kurie 
nebijo pralošti ar palaukti". 

Neišspręsta problema susijusi su pasirinkimų poveikiu ga- 
lutiniam rezultatui. Tarkime, XIV. 1 brėžinyje šalys susitarė dėl 
G rezultatų. Kitos derybininkų poros padėtis panaši, tik jiems 
galimų rezultatų yra mažiau. Tiksliau sakant, rezultatų grupę 
G sumažina horizontali tiesė, prasidedanti taške B, tad įtikėtini 
rezultatai yra tik žemiau šios linijos. Pavyzdžiui, jei kokia nors 
profsąjunga derėtųsi su įmone dėl darbo dienos trukmės, ta 


* Saliamoniškas sprendimas yra kitas pavyzdys, kaip elgesys per derybas ga- 
li atskleisti, kas ko nori. 
"* Rizikos baimė ir trumparegiškumas gali būti skurdo padarinys, bet gali at- 


sirasti ir nepriklausomai nuo jo. 

tiesė vaizduotų teisiškai nustatytą aukštutinę ribą. Ar rezulta- 
tai pasikeis, kai ta grupė sumažės? Įtikinama būtų intuityvi min- 
tis, kad nėra svarbu, jei šalys praranda dalį galimų rezultatų, 
kurių jos vis viena nebūtų pasirinkusios. Kadangi G buvo di- 
desnės derybų problemos rezultatas ir yra tikėtinas, jei proble- 
ma mažesnė, vadinasi, jis turėtų būti ir mažesnės problemos 
rezultatas. Rezultatas turėtų būti „nepriklausomas nuo nereikš- 
mingų pasirinkimų““. Kita tikėtina mintis yra ta, jog derybinės 
šalių galios iš dalies priklauso nuo geriausio rezultato, kokį jos 
gali pasiekti. Bet šios mintys prieštarauja viena kitai. 

Vėl grįžkime prie XIV. 1 brėžinio. Jei yra visa G grupė, II 
daugiausia sau gali laimėti w, nes I nesutiks su mažiau nei x. 
Panašiai I negali tikėtis gausiąs daugiau negu z, nes II nesutiks 
su mažiau nei u. Sumažėjusiame II geriausias rezultatas yra v. 
Atrodo įtikinama, kad galimas geriausias rezultatas paveikia 
galutinį rezultatą. Neteisinga, kad viena šalis gautų kone mak- 
simumą to, ką gali gauti, o antroji šalis turėtų tenkintis daug 
mažesniu. Manytume, kad sumažėjusioje grupėje rezultatas pa- 
sikeistų I naudai, kadangi II priartėtų prie savo maksimumo, 
jei rezultatas liktų G. Šią mintį tiksliau galima nusakyti tik taip: 
šalių nauda, palyginti su nesutariamu dalyku, turėtų būti pro- 
porcinga maksimaliai naudai, kurią jie galėtų gauti. XIV. 1 brė- 
žinyje rezultatas visoje grupėje turėtų būti G ir sumažintoje r. 
Bet tai prieštarauja nereikšmingų pasirinkimų nepriklausomu- 
mui. Problema, kaip sakiau, neišspręsta. Galbūt mokslininkai 
sutaria, jog racionalūs žmonės nereikšmingų nesutarimų ne- 
paisys, bet gyvenime jie jų paiso. 

Derybų problemų iškyla ir tarp didesnio žmonių skaičiaus. 
Kartais beprasmiška ar netgi kenksminga, jei visi prisideda prie 
kokios nors bendros užduoties. Nuspręsti, kas turėtų neprisidėti 
ir kaip derėtų atsilyginti dalyviams, jau yra derybų klausimai. 


" Jei pasirinkimas individualus, tai gana įtikinamas principas. Tarkime, iš res- 
torano valgiaraščio galima pasirinkti tris patiekalus: jautieną, vištieną ir picą. 
Aš nutariu užsisakyti vištienos, bet kai padavėjas pasako, kad picos jau nėra, 
aš apsigalvoju ir užsisakau jautienos. Toks poelgis neracionalus, jei iš to, 
kad picos nebėra, aš negaliu nuspręsti, kokia gali būti vištienos kokybė. Šis 


principas derybų atvejais yra labiau ginčytinas. 

Teisinė sistema gali būti sudaryta įvairiais būdais. Visiems ge- 
riau, jei koks įstatymas yra, negu jei jo nėra, bet iš kiekvieno 
konkretaus teisinio potvarkio vieniems daugiau naudos nei ki- 
tiems. Derybų reikia, kad būtų susitarta. Net jei visos vienos 
pramonės šakos įmonės sutaria, kad reikia riboti gamybą, jos 
turi derėtis dėl gamybos kvotų. 

Profsąjungos, priklausančios centrinei organizacijai, prieš 
pradėdamos derėtis su darbdaviais, turi derėtis viena su kita, 
kad suderintų savo reikalavimus. Partijos, einančios į koalicinę 
vyriausybę, derasi, kokia ministerija kuriai teks. Amerikos kon- 
stitucija iš dalies buvo derybų rezultatas. Alexanderis Hamil- 
tonas siūlė, kad atstovavimas Kongrese priklausytų vien nuo 
laisvų piliečių skaičiaus kiekvienoje valstijoje. Pietinės valsti- 
jos pageidavo, jog būtų skaičiuojami visi žmonės - ir laisvi pi- 
liečiai, ir vergai. Susitarimas buvo kompromisinis: kiekvienas 
vergas buvo skaičiuojamas kaip trys penktadaliai piliečio. 

Daugelio asmenų derybos dažnai nepavyksta. Niekas ne- 
nori pralaimėti, jei yra daug naudingų tarpusavio susitarimų, 
dėl kurių vieni laimės, o kiti pralaimės. Vien dėl bendrų susi- 
tarimų gausos nė vienas išjų gali nebūti įgyvendintas. Gali būti 
net privalumas, jog vienas iš derybininkų primes savo pagei- 
daujamą susitarimą, jei ne jėga, tai bent pasakydamas - kaip 
sau norite. Kadangi jis stiprus, jam ne tiek svarbu, ar bus susi- 
tarta, - štai kodėl jo ultimatumas įtikimesnis nei kitų. Šališka 
tvarka geriau negu anarchija. Dėl savaime pranašesnių rezul- 
tatų šalys greičiau susitaria. Visų partijų vienodas atstovavi- 
mas vyriausybėje arba visų valstijų - Senate gali būti esminiai 
susitarimo klausimai. 

Derybos tarp daugiau nei dviejų asmenų kokybiškai skiria- 
si nuo derybų tarp dviejų asmenų todėl, kad jų metu galima 
formuoti koalicijas. Trišalėse derybose dvi šalys gali susivieny- 
ti prieš trečiąją. Klasikinis pavyzdys būtų britų politika devy- 
nioliktame amžiuje. Žemvaldžių aristokratija ir pramonės ka- 
pitalistai susivienijo prieš darbininkus, kad būtų išlaikyti maži 
atlyginimai kasybos pramonėje, kurioje tos abi savininkų klasės 
turėjo savų interesų. Kapitalistai ir darbininkai susivienijo prieš 
žemvaldžius, kad būtų panaikintas Grūdų įstatymas, ginantis 
britų žemdirbius ir palaikantis aukštas grūdų kainas. Kad tuo 

klausimu laimėtų darbininkų paramą, žemvaldžiai pažadėjo 
jiems pagalbą, kovojant dėl dešimties valandų darbo dienos. 
Šiais laikais kongresų politikoje randame gausybę koalicijų su- 
darymo pavyzdžių. 

Netgi kai tokios koalicijos nepavyksta sudaryti, vien gali- 
mybė, kad ji galėtų būti sudaryta, dažnai nulemia derybų re- 
zultatus. Tarkime, grupė žmonių derasi, kaip paskirstyti pelną 
bendros įmonės, ir siūlomas tam tikras paskirstymas. Jei toje 
grupėje nedidelė koalicija gali laimėti pasitraukusi iš bendros 
įmonės ir įkūrusi savo mažesnę įmonę, ji nesutiks su siūlomu 
paskirstymu. Priimtinas, arba tvirtas, paskirstymas yra toks, 
kuris neduoda akstino sudaryti koalicijas. Kartais šią savybę 
gali turėti ne vienas paskirstymas: tuomet vyksta tolesnės de- 
rybos, sprendžiama, kuris iš jų bus įgyvendintas. Kartais tos 
savybės neturi nė vienas siūlomas paskirstymas. Pavyzdys ga- 
lėtų būti žaidimas, kai trims žaidėjams pasakoma, kad jie savo 
nuožiūra gali pasidalyti tūkstantį dolerių. Nusprendžiama bal- 
sų dauguma. Tačiau tada bet kokiam siūlomam paskirstymui 
gali prieštarauti koalicijos. Tarkime, jei siūloma 50, 50, 0, pir- 
masis ir antrasis žaidėjai gali prieštarauti siūlydami 75, 0, 25. 
Tam savo ruožtu gali prieštarauti antrasis ir trečiasis žaidėjas, 
siūlydami 0, 50, 50. Ir taip toliau. 

Koalicijų teorija techniškai yra sunki tema, kurią paprastais 
pavyzdžiais bei intuityviu protavimu sunku išdėstyti. Todėl 
aš čia ir sustosiu. Laimė, tam tikra prasme nedaug praranda- 
ma, nes ši teorija yra pasiekusi nedaug tvirtų rezultatų. Antra 
vertus, žinoma, labai gaila, nes derybos ir koalicijų sudarymas 
yra labai svarbūs visuomenės gyvenimo reiškiniai. 


XV 
Visuomenės institucijos 
Institucijos apsaugo visuomenę nuo pavojaus suirti, žinoma, 
jei kas nors apskritai gali ją nuo to apsaugoti. Institucijos padeda 


mums išvengti pragaištingų aistros ir savanaudiškumo pada- 
rinių, bet, kita vertus, jas pačias gali pakirsti savanaudiškumas — 

„Visuomenės rūdys“, anot Tocgueville'io. Institucija, galima sa- 
kyti, turi dvi puses. Ji veikia, daro atranką, sprendimus, tarsi 
būtų didelis individualus vienetas, bet ją sukuria ir sudaro in- 
dividai. Abi šios pusės vertos dėmesio. Nors antroji svarbesnė, 
aš pradėsiu nuo pirmosios, labiau pažįstamos pusės. 

Šia prasme instituciją galima apibrėžti kaip taisykles dik- 
tuojantį mechanizmą. Šios taisyklės išorinėmis formaliomis 
sankcijomis nustato tam tikros grupės elgesį. Čia glūdi prie- 
šingybė visuomenės normoms, nustatančioms elgesį išorinėmis 
neformaliomis sankcijomis bei įsisąmonintomis taisyklėmis. Jei 
aš šiukšlinu parke, mane gali nubausti policininkas. Jei polici- 
ninko nėra, į mane gali spoksoti žmonės. Jei aplinkui nėra žmo- 
nių, gal mane sustabdys mano sąžinė. 

Pagal sankcijų pobūdį institucijos gali būti valstybinės ir 
privačios. Tarp privačių institucijų yra įmonių, profsąjungų, 
religinių organizacijų ir universitetų. Pagrindinė jų sankcija — 
išmesti iš savo tarpo. Kad žmonės į jas stotų, jiems siūloma nau- 
da nuo atlyginimų iki mokslinių laipsnių ir nuodėmių atleidi- 
mo. Tarp valstybinių institucijų yra Kongresas, Vertybinių po- 
pierių ir valiutos komisijos, Aukščiausiasis teismas ir Švietimo 
taryba. Jų sankcijos, parengtos įstatymų vykdymo sistemos, yra 
subsidijos, mokesčiai, baudos ir įkalinimas. Tarp taisyklių yra 
įstatymai, teisiniai nuosprendžiai, administraciniai potvarkiai 
ir vykdomieji įsakymai. 

Institucijos mus veikia įvairiai: verčia arba skatina elgtis vie- 
naip ar kitaip, verčia imtis finansinės atsakomybės, kurios šiaip 
nesiimtume, suteikia galimybę atlikti tokius dalykus, kurių 
šiaip negalėtume atlikti, trukdo atlikti kai kuriuos dalykus, ku- 
riuos šiaip būtų lengva atlikti, ir pakeičia privačių šalių dery- 
bų sąlygas. Iš eilės ir aptarsiu šiuos mechanizmus. 

Elgesio modifikacija prievarta yra ryškiausias institucijų as- 
pektas. Čia „prievarta“ reiškia įvairiausias priemones, taiko- 
mas, kad nepageidautina veikla brangiau kainuotų tiems, kurie 
gali susigundyti jos imtis. Valstybinės institucijos ypač naudo- 
jasi šiomis priemonėmis, šitaip priversdamos laikytis jų taisyk- 
lių. Tarkime, valstybė nustato alkoholio mokesčius, kad žmo- 
nės negertų. Tai dvejopa prievartos forma. Valstybė vartoja 
prievartą prieš alkoholio pirkėjus, pabrangindama gėrimus, bet 

ji taip pat vartoja prievartą prieš pardavėjus, kad pardavinėti 
pilstuką būtų brangiau ir pavojingiau. Jeigu mokesčių tikslas 
yra tiesiog surinkti biudžeto pajamas, tai reiškia tik antrosios 
rūšies prievartą. Paprastai biudžeto pajamos panaudojamos fi- 
nansuoti visuomenės reikmėms, kurios antraip nebūtų paten- 
kinamos - pavyzdžiui, itin svarbiems mokslo darbams ar na- 
cionalinei gynybai. 

Privačios institucijos taip pat vartoja prievartą ir ne tik gra- 
sindamos pašalinti. Darbdavių asociacijos gali bausti savo na- 
res - įmones, kurios pažeidžia instrukcijas, nurodančias, kiek ga- 
lima nusileisti dėl reikalavimų didinti atlyginimus. Įmonė gali 
bausti aplaidų darbininką, atsisakydama pratęsti darbo sutartį 
ar jį paaukštinti. Bažnyčia gali bausti išsiskyrusią porą, atsisa- 
kydama jos narius sutuokti su naujais partneriais. Didžiausias 
grasinimas yra šalinimas, atleidimas iš darbo ar ekskomunika- 
cija, bet institucijos paprastai turi įvairesnių sankcijų. 

Prievarta norima pasiekti, kad nepageidautinas elgesys ma- 
žiau apsimokėtų, o paskatomis - kad pageidautinas elgesys 
labiau apsimokėtų. Valstybė daro mokesčių nuolaidas už in- 
vesticijas ar aukas labdarai!'. Valstybė skiria dotacijų įmonėms 
nutolusiuose nuo centro rajonuose arba universitetams, pri- 
imantiems studijuoti etninių mažumų atstovus. Kai kuriose 
šalyse valstybė remia ūkininkus, kad jie dirbtų žemę, o kito- 
se - kad nedirbtų. Dažnai esama pasirinkimo tarp prievartos 
ir paskatų. Šiuolaikinėse visuomenėse rinkimuose dalyvauja- 
ma savanoriškai, kartais tai daryti privaloma, bet niekad (kiek 
man žinoma) neskatinama atlygiais. Antikos Atėnuose, prie- 
šingai, piliečiams už dalyvavimą asamblėjose buvo mokama. 
Darbininkai gali būti priversti stoti į profsąjungas, jei į tą 
įmonę, kurioje jie nori dirbti, priimami tik profsąjungos na- 
riai, arba jie gali būti skatinami geresnėmis pensijomis ar drau- 
dimo programomis. 

Kai kurios institucijos kuriamos veikiau norint žmonėms su- 
teikti galimybę atlikti kokius nors darbus, o ne juos stabdyti ar 
skatinti. Sutarčių įstatymai sudaromi, kad žmonės duotų įpa- 


' Netiesiogiai paskatos suponuoja prievartą, nes institucijos gali būti nubaus- 


tos už įsipareigojimų nevykdymą. 

reigojamuosius pasižadėjimus, kurių antraip negalima būtų ti- 
kėtis*. Be saistančių sutarčių ilgalaikė sąveika ir planavimas 
remtųsi trapiu sąžiningumu ir galimais grasinimais. Įdomu, kad 
nėra institucijų, padedančių žmonėms prisiimti tikėtinus įsi- 
pareigojimus pakenkti sau ar kitiems. Grasinimas nusižudyti, 
jei nebus taip, kaip aš noriu, būtų tikėtinas, jei būtų institucija, 
kuri juridiškai galėtų ar būtų įpareigota mane nužudyti, jei aš 
pats nenusižudysiu. Grasinimas nutraukti su firma sandėrį, jei- 
gu negausiu nuolaidų, būtų tikėtinas, jei būtų institucija, ku- 
riai būtų leidžiama ar kuri būtų įpareigota paduoti mane į teis- 
mą už nuostolius, jei aš nenutraukčiau sandėrio. Be abejo, ge- 
rai, kad tokio pobūdžio institucijų nėra. Dar neaiškiau, kodėl 
nėra institucinių priemonių savitvardai stiprinti. Jei aš norėčiau 
mesti rūkyti, man gal patiktų galimybė įsipareigoti, kad paau- 
kosiu tūkstantį dolerių labdarai, jei vėl pradėsiu rūkyti. 

Vedybų įstatymai yra saistomieji. Be jų nebūtų įmanoma 
duoti tikėtiną viso gyvenimo pasižadėjimą kitam žmogui. Sky- 
rybų įstatymai - kita medalio pusė - yra varžomieji: jie kliudo 
nutraukti pasižadėjimą. Jie neverčia žmonių gyventi santuo- 
koje, bet sukuria tam tikrą atsvarą norams ją išardyti. Svarbiau- 
sios šios rūšies institucijos yra konstitucijos. Tos dalys, dėl ku- 
rių keisti konstituciją sunkiau negu priimti paprastus įstatymus, 
yra analogiškos skyrybų įstatymams. Jos nesukuria amžinų rė- 
mų“, bet priverčia žmones gerai pagalvoti prieš juos keičiant. 
Kadangi konstitucijos yra varžomosios, jos yra ir įgalinamo- 
siosios. Pavyzdžiui, be konstitucinių garantijų, kad privati nuo- 
savybė negali būti konfiskuojama, individams būtų neįmanoma 
planuoti ilgam. 

Galiausiai institucijos gali daryti poveikį elgesiui, keisda- 
mos individų derybų sąlygas. Ankstesniame skyriuje kalbėjau 
apic tai, kad derybų rezultatus daugiausia nulemia tai, kokie 
apskritai gali būti tikėtinų sutarimų ir nesutarimų rezultatai, 
todėl šalys savo taktiką grindžia vadovaudamosi šiais situaci- 
jos elementais. Išorinės derybų šalys, tokios kaip valstybės, dėl 


* Ši įpareigojamoji funkcija taip pat remiasi prievarta, nes įstatymas reikalau- 
ja, kad sutartys būtų vykdomos. 


“ Pasak teisės mokslų atstovų, konstitucija nėra savižudybės paktas. 

teisingumo ar pasiskirstymo taip pat gali keisti situaciją (apie 
tai toliau kalbama). Kolektyvinių derybų rezultatus veikia tei- 
siškai ribojama darbo diena* bei įstatymais, reikalaujančiais ar 
leidžiančiais kviestis saistomąjį arbitražą, jeigu šalims nepa- 
vyksta susitarti. Skolininkų kalėjimo panaikinimas kaip ir įs- 
pėjančio apie suinteresuotumą principo susilpnėjimas buvo la- 
bai svarbūs sudarant privačias sutartis. 

Kai institucijos daro poveikį žmonių gerovei, jos gali visiems 
pagerinti gyvenimą, kai kuriems pagerinti nuskriausdami kitus 
arba visiems pabloginti. Apsvarstykime atvejį, kai apmokesti- 
nama ne žemės ūkio veikla, kad būtų dotuojami žemdirbiai. 
XV. 1 brėžinyje iš pradžių pajamų paskirstymas yra taške A. 

Dėl procentinių pajamų mokesčių už ne žemės ūkio veiklą 
paprastai bus prarandamos visos pajamos, nes tie, kurie ap- 
mokestinami, bus linkę mažiau dirbti?. Tiesėje EF visi taškai 
reiškia paskirstymą pajamų, sudarančių tą pačią bendrą sumą, 
o perskirstymas turi būti kur nors taške C, esančiame žemiau 
šios tiesės. Taške C žemdirbiai nedaug laimi, palyginti su taš- 
ku A, o ne žemdirbiai daug praranda. Gali atsitikti netgi taip, 
kad sumažėjus ne žemdirbių pajamoms, žemės ūkio produktų 
paklausa taip sumažės, jog galiausiai net žemdirbiai pralaimės, 
ir tuomet galutinis paskirstymas būtų taške D. Ir vieni, ir kiti 
padariniai, ypač pastarieji, gali paskatinti imtis politinio spau- 
dimo, kad tie mokesčiai būtų atšaukti ir būtų grįžtama į tašką 
A. Tačiau, tarkime, kas nors sugalvoja gudrų mokesčių surin- 
kimo būdą, leidžiantį perskirstyti pajamas gamybai nemažė- 
jant“. Todėl gali tekti žengti žingsnį nuo C iki B. Jei toks meto- 


* Jei derybininkai yra veikiami geriausių rezultatų, kokius gali laimėti šalys, 
kaip buvo aptarta ankstesniame skyriuje, taip yra ir tais atvejais, net jei per 
nevaržomas derybas būtų pasiekta, kad darbo diena būtų trumpesnė, negu 
numato įstatymas. 

* Tai nėra taip akivaizdu, kaip atrodo, o gal net klaidinga. Kai apmokestina- 
mos pajamos, žmonės gal daugiau dirbs, kad išlaikytų tą pragyvenimo lygį, 
prie kurio pripratę. Tačiau paprastai, kai darbas tampa mažiau pelningas, 


linkstama mažiau dirbti. 


z 


Teoriškai tai galima pasiekti „vientisais mokesčiais“, kai žmonėms mokesčiai 


nustatomi ne pagal tai, kiek jie dirba ir kiek uždirba. Pagal tokią tvarką jiems 

Ne žemdirbių pajamos 





Žemdirbių pajamos 


XV.1 brėžinys 


das būtų buvęs sugalvotas iš pat pradžių, tas žingsnis būtų 
buvęs tiesiai iš Aį B. 

Kaip ir šiame pavyzdyje, institucijų poveikis gali būti pen- 
keriopas. Kai kurių institucijų veiksmai tiesiog veiksmingi: nuo 
jų visiems geriau, kaip nuo žingsnių iš Cį Barba iš D į A“. Kai 
kurie jų grynai perskirstomieji: nieko neprarandant perskirsto- 
mos pajamos - kaip žingsnyje nuo A iki C. Kiti veiksmai - per- 
skirstymas dėl kokių nors praradimų - kaip žingsnyje nuo A 
iki C. Dar kiti - veiksmingumo siekimas" tam tikrų nuostolių 


nėra akstino mažiau dirbti, kadangi nuo kiekvienos papildomos darbo va- 


landos gauna visas pajamas. 


= 


Yra dvi veiksmingumo sąvokos, kurias nesunku supainioti. Permainos, nuo 
kurių visiems geriau, vadinamos Pareto patobulinimais - italų ekonomisto 
Pareto vardu. Padėtis, kurios niekam negalima pagerinti kam nors jos nepa- 
bloginus, vadinama Pareto optimumu. Pareto patobulinimas gali būti žings- 
nis į Pareto optimalią padėtį, bet nebūtinai, jei dar galimas tolesnis Pareto 
patobulinimas. Žingsnis į Pareto optimalią padėtį gali būti ir Pareto patobuli- 
nimas, bet nebūtinai, jei kam nors nuo to blogiau - kaip žingsnyje nuo C iki A. 


* Tai yra Pareto optimumas. 

kaina - kaip žingsnyje nuo C iki A". Ir galiausiai kai kurie veiks- 
mai yra grynai destruktyvūs - nuo jų visiems blogiau, kaip žings- 
nyje nuo A iki D. 

Tokie įvairūs poveikiai gali būti numatomi arba nenuma- 
tomi. Paprastai laukiamas poveikis yra perskirstymas, o nuos- 
toliai yra nenumatytas šalutinis poveikis. Arba tikslas yra 
veiksmingumas, o pasirodo, kad jis gali daryti nepageidauja- 
mą perskirstomąjį poveikį. Kartais tikslas sužlugdomas, nes ins- 
titucija nenumato, koks bus antraeilis ir trečiaeilis jos veiksmų 
poveikis, kaip kad tada, kai buvo nenumatyta, jog dėl naujų 
mokesčių sumažės paklausa. Kai vaiko globos įstatymai pasi- 
keitė taip, kad nuo motinos pirmumo teisės pereita prie taisyk- 
lės, jog skiriant vaiko globą, reikia vadovautis vaiko interesais, 
įstatymų leidėjai nenumatė naująjį įstatymą atimsiant iš mote- 
rų kozirį, kuriuo jos galėtų naudotis per derybas dėl finansinio 
susitarimo. Arba institucija gali nenumatyti, kad individai sa- 
vo taktika prisitaikys prie jos veiksmų, kaip tuo atveju, kai bu- 
vo nenumatyta, jog dėl naujų mokesčių sumažės gamyba. Pir- 
mame skyriuje buvo pateiktas kitas naivaus įsitikinimo pavyz- 
dys, kad individai, reguliuojami įstatymo, toliau elgsis taip, tarsi 
būtų nereguliuojami. Jei valstybė nustato, kad darbdaviams pri- 
valoma sudaryti ilgalaikę darbo sutartį su žmonėmis, išdirbu- 
siais pas juos dvejus metus, daug darbuotojų bus atleista po 
pusantrų metų. Galutinis rezultatas bus tas, kad darbo garan- 
tijų bus mažiau, o ne daugiau. 

Institucijos gali visiems pagerinti padėtį, spręsdamos ko- 
lektyvinės veiklos problemas. Profsąjungos gali skatinti dar- 
bininkus į jas stoti ir laikytis streikų tvarkos, siūlydamos savo 
nariams tam tikrų privilegijų. Revoliucinė partija gali priversti 
valstiečius į ją stoti, grasindama smurtu, viliodama švietimo 
programomis ar siūlydama pagalbą renkant derlių. Valstybė, 
norėdama, kad piliečiai nenusišalintų nuo bendrų reikalų, gali 
priversti juos mokėti mokesčius, o biudžeto pajamas naudotų 
visuomenės reikmėms tenkinti. Ji gali priversti ar skatinti pi- 


* Žinoma, šis žingsnis nepadaro perskirstymą palankų ne žemdirbiams, ir 
toks poveikis galbūt yra tikrasis mokesčių atšaukimo motyvas, net jei ofi- 


cialus motyvas yra siekti veiksmingumo. 

Nauda 2 
Nauda nesikooperuojančiam 
be baudų 
Nauda 
besikooperuojančiam 
Nauda nesikooperuojančiam 
su mažomis baudomis 
Kooperuojančiųsi 
skaičius 


Nauda nesikooperuojančiam 
su didelėmis baudomis 


XV. 2 brėžinys 


liečius bendrai veikti, kaip tais atvejais, kai įmonėms už ap- 
linkos taršą skiriamos baudos arba atradėjams - valstybės pen- 
sijos. 

XV. 2brėžinyje kolektyvinės veiklos problema, išreikšta nuo- 
latine nauda ir mažėjančiomis kooperacijos išlaidomis, rodo, 
kaip galima priversti žmones kooperuotis skirtingo dydžio prie- 
varta. Jei už tai, kad nesikooperuoji, skiriama didelė bauda, ko- 
operuotis geriau negu nesikooperuoti. Kooperacija yra vyrau- 
janti taktika. Jei baudos mažos, tiek visuotinė kooperacija, tiek 
visuotinė nekooperacija sudaro pusiausvyrą“. Bendradarbia- 


" Be to, yra nemažai pusiausvyrų, kai kooperuojasi tiksliai K skaičius žmo- 
nių. Tačiau tai itin nestabilu. Jei dalyvaus papildomas žmogus, prisidės ir 
visi kiti, nes tie, kurie kooperuojasi, laimi daugiau negu tie, kurie nesiko- 
operuoja. Jeigu vienas žmogus liausis kooperavęsis, liausis ir visi kiti, nes 


tuomet tie, kurie nesikooperuoja, pralaimi. 

vimas bus tik tuomet, kai žmonės bus gerai informuoti ir galės 
pasikliauti kits kito kooperacija. Kai kooperacija jau yra, simu- 
liantai nedarys poveikio jos stabilumui, bet jį gali būti sunku 
pasiekti. Panašiai dėl didelių paskatų kooperacija taps vyrau- 
jančia taktika, o dėl smulkių paskatų susidarys viena koopera- 
cijos ir viena nekooperacijos pusiausvyra. 

Aš sakau, kad institucijos tą ar aną „daro“ ar „numato“, bet 
iš esmės tai nesąmonė. Tik individai gali veikti ir numatyti. Jei 
mes galvojame apie institucijas kaip apie individus plačiąja 
prasme, pamiršdami, kad jos susideda iš individų su skirtin- 
gais interesais, galime beviltiškai susipainioti. Kaip tik dėl šios 
painiavos atsirado tokios chimeriškos sąvokos kaip „liaudies 
valia“, „nacionaliniai interesai“ ir „socialinis planavimas“. 

Institucija gali būti tvarkoma diktatoriškais arba demokra- 
tiškais pagrindais. Pirmuoju atveju institucijos iš tikro turi 
„Valią“ bei „interesų“, nors, kaip vėliau pamatysime, juos gali 
būti nelengva įgyvendinti. Antruoju, įdomesniu, atveju neaiš- 
ku, kaip apibrėžti institucijos valią ar interesus. Tarkime, de- 
putatų susirinkime, kuriame kiekvienas deputatas puikiai at- 
stovauja savo rinkimų apygardos interesams,'' svarstomi trys 
pasiūlymai. Vaizdumo dėlei sakykime, kad savivaldybės susi- 
rinkimas turi nuspręsti, ar statyti uždarą baseiną, ar subsidi- 
juoti vietos simfoninį orkestrą, ar įrengti golfo aikštelę. Jeigu 
yra toks pasirinkimas, kuris, visų nuomone, geriausias, jį būtų 
galima įtikinamai vadinti liaudies valios išraiška. Tačiau poli- 
tikoje vienbalsiškumas yra išimtis. 

Gali atrodyti, kad susidūrus interesams liaudies valia 
paaiškinama arba išreiškiama balsų dauguma. Tačiau tokia 
mintis kritikuotina. Tarkime, susirinkime yra trys maždaug 
vienodo dydžio grupės, atstovaujančios verslininkams, pra- 
monės darbininkams ir sveikatos bei socialinės apsaugos tar- 
nautojams. 


" Gyvenime, žinoma, atstovavimas rinkėjams nėra idealus, nes rinkėjų inte- 
resai skirtingi. Norint parinkti žmogų, kuris atstovautų rinkėjų interesams, 


kyla lygiai tokių pačių problemų, kokios vėliau bus aptariamos tekste. 

Sakykime, kad pagal šių grupių stereotipus jų pasirinkimas 
toks: 


Verslininkai Darbininkai Tarnautojai 
Golfo aikštelė 1 2 3 
Orkestras | | 2 | | | 3 1 
Baseinas | | | 3 14 20 


Tarkime, balsų dauguma yra laikoma liaudies valios ar bend- 
ruomenės interesų išraiška. Tuomet liaudies valia būtų įrengti 
golfo aikštelę, o ne subsidijuoti orkestrą, kadangi šito pagei- 
dauja verslininkai ir darbininkai, drauge sudarantys daugumą. 
Panašiai liaudies valia verčiau subsidijuoti orkestrą negu sta- 
tyti baseiną, nes šito pageidauja verslininkai ir tarnautojai, drau- 
ge sudarantys daugumą. Bet liaudies valia taip pat labiau re- 
mia baseiną nei golfo aikštelę, nes šito pageidauja darbininkai 
ir tarnautojai, drauge sudarantys daugumą. Tai tik gali reikšti, 
kad liaudies valios sąvoka yra nenuosekli arba kad pati liau- 
dies valia nenuosekli - taip arba anaip. Jeigu žmogus sakytų, 
kad vanilinius ledus mėgsta labiau negu šokoladinius, šokola- 
dinius labiau negu Žžemuoginius, žemuoginius labiau negu va- 
nilinius, mes manytume, kad jis nesupranta, ką reiškia „labiau 
mėgti“, arba kadjis tiesiog susipainiojęs ar apkvaišęs. Mes, žino- 
ma, nemanytume, kad taip sakydamas jis parodo, ko tikrai no- 
ri. Ir nepamanytume, kad daugumos skirtingi cikliniai pasirin- 
kimai rodo, ko bendruomenė tikrai nori. 

Nors individualiais atvejais žmogus tikrai kažko nori, tik 
gal jam sunkoka pačiam išsirinkti. Ar galėtume tą patį pasaky- 
ti apie bendruomenę? Vienoks argumentas būtų, kad raciona- 
lia diskusija galima suderinti priešingus susirinkimo narių in- 
teresus, ir visi įsitikintų vieną pasiūlymą esant labiau pagrįstą 
už kitus. Gal kartais taip ir gali būti, bet toli gražu ne visada. 
Laiko dažnai būna nedaug ir tenka spręsti nepasiekus susitari- 
mo; kartais gali nebūti susitarta, net jei diskusija truktų amži- 
nai. Jei žmonės skirtingai įsivaizduoja, ką norėtų veikti laisva- 
laikiu, ilgiausios diskusijos jų neįtikins, kad muzika yra iš es- 
mės vertingiau negu sportas. 

Kitoks argumentas - kad balsų dauguma gali klysti, nes ji 
nepaiso norų intensyvumo, - atrodytų įtikinamesnis. Jei muzi- 
kos mėgėjai tvirtai žino, ko nori, o kitiems ne taip svarbu, ar 
vienaip bus nuspręsta, ar kitaip, orkestro subsidijavimas būtų 
teisingas pasirinkimas. Jei įstengtume išmatuoti ir palyginti pa- 
vienių Žmonių gerovę, galėtume nutarti, jog liaudies valia rink- 
tis tai, kas labiausiai padidintų visą bendruomenės gerovę. Toks 
siūlymas netrukus susidurtų su filosofinėmis problemomis, ku- 
rios Mums čia nerūpi, nes, šiaip ar taip, yra visiškai nepraktiš- 
kos. Nėra patikimų priemonių, kuriomis būtų galima išmatuo- 
ti norų stiprumą tegul ir todėl, kad žmonėms gal rūpėtų juos 
iškreipti. 

Individas paprastai žino, ko nori; aš įrodinėjau, jog visuo- 
menė nežino. Individas paprastai gali daryti tai, ką nusprendžia 
daryti; įrodysiu, jog visuomenė - negali. Individui tarp jo spren- 
dimų ir vykdymo nėra prarajos, išskyrus silpnavališkumo ar 
fizinės negalios atvejus. Perdavimo mechanizmas, einantis nuo 
smegenų iki rankos, neturi savo valios ar interesų, kad galėtų 
pasipriešinti smegenų įsakymui. O institucijos gali kliautis in- 
dividais, turinčiais savų interesų. Institucijų sprendimai leng- 
vai pakeičiami ir iškraipomi dėl savanaudiškų jų vykdytojų in- 
teresų. Akivaiz.džiausia ir ydingiausia oportunizmo forma yra 
korupcija. Pašaliečiai gali papirkti pareigūnus, kad tie jų labui 
priimtų ar pažeistų įstatymus. Jei pareigūnai trokšta valdžios, 
o ne pinigų, jie stengsis išpūsti biurokratinį aparatą ir padidin- 
ti personalo skaičių labiau, negu reikia jų užduotims vykdyti. 
Kartais jie veikia galvodami apie savo institucijos interesus, ne- 
paisydami įsakymų iš aukščiau. 

Kad šios tendencijos būtų neutralizuotos, gal reikėtų la- 
biau kliautis instituciniais modeliais. Vadybininkai dažnai pre- 
mijuojami akcijomis, kad asmeniniai jų interesai sutaptų su 
įmonės interesais. Instituciniai tikslai gali būti taip formuluo- 
jami, kad sumažėtų sukčiavimo ir korupcijos mastas, kaip kad 
apmokestinant žemę, o ne gamybą. Kartais prisiekusieji, tei- 
sėjai ir valstybės pareigūnai renkami kaip pakliūva, kad juos 
būtų sunkiau papirkti. Kai kurie valstybės pareigūnai renka- 
mi, o ne skiriami, kad būtų atskaitingesni už savo veiklą. Ki- 
nijos imperatoriai buvo įvedę pareigūnų rotaciją, kad tie per- 


VISUOMENĖS INSTITUCIJOS 145 


nelyg nesuartėtų su vietos diduomene. Asmenims, atsklei- 
džiantiems korupcijos atvejus, gali būti skiriami atlygiai. Viena 
institucija gali sekti kitą arba net simuliuodama papirkimą, 
įvilioti į spąstus. 

Dėl tokių sprendimų atsiranda tam tikrų sunkumų. Parei- 
gūnų rotacija, rinkimai ir atsitiktinis parinkimas neužtikrina 
darbo stabilumo ir veiksmingumo. Jeigu institucijų tikslas - ska- 
tinti veiksmingumą, beprasmiška surišti pareigūnams rankas, 
kad jie neimtų kyšių. Tie mokesčių rinkimo metodai, kurie yra 
atsparesni korupcijai, gali neduoti daug pajamų. Jei viena ins- 
titucija seks kitą, galima paklausti: o kas saugos saugotojus? 
Savitarpio sekimo sistema neatspari sąmokslams. Žmogus, su- 
sekęs korupcinę veiklą, gali daugiau pasipelnyti šantažuoda- 
mas korumpuotus asmenis, nei juos išduodamas. Apskritai me- 
chanizmas, turintis instituciniame aparate aptikti ir sunaikinti 
susidarančias rūdis, ir pats neatsparus rūdims. 

Nors tai sunku įrodyti, esu įsitikinęs, jog skirtingo masto 
korupciją įvairiose šalyse būtų galima paaiškinti skirtingu pa- 
reigūnų pilietiškumu, o ne institucinių modelių gudrumu. Mo- 
ralė ir socialinės normos turbūt reiškia daugiau negu sąmonin- 
gas savanaudiškumas. Norai svarbesni nei galimybės. Tačiau 
toks problemos formulavimas gali būti apgaulingas. Jei yra dau- 
geriopa pusiausvyra, gal tai aiškintina atsitiktinumais bei isto- 
rija. Dviejose šalyse gali būti to paties modelio institucijų ir toks 
pats individualių motyvacijų derinys, tačiau vienoje gali tarpti 
korupcija, o kitoje jos nebūti. Tai, kas atrodo pilietiškos paska- 
tos, gali būti tik pilietiškas elgesys, skatinamas esant savanau- 
diškumo pusiausvyrai, kai apsimoka būti sąžiningam. Šią mintį 
iliustruoja XV. 2brėžinys. Nemanau, kad tuo aiškintini visi ko- 
rupcijos variantai įvairiose šalyse, bet gal aš ir klystu. 

Šiaip ar taip, akivaizdu, jog institucijos nėra monolitiniai or- 
ganai, kuriais galima pasikliauti, kad įsakymus iš aukščiau per- 
teiks ir vykdys. Kalba apie institucijas yra tik santrauka kalbos 
apie individus, kurie sąveikauja vienas su kitu ir su žmonėmis 
už institucijos ribų. Kad ir kokie tos sąveikos rezultatai, jie aiš- 
kintini tų individų motyvais bei galimybėmis. 

XVI 


Socialinės permainos 


Apie 1630 metus Decartesas ginčijosi su savo draugu, kuris bu- 
vo įsitikinęs, kad iššautas patrankos sviedinys ne iš karto lekia 
didžiausiu greičiu. To draugo įsitikinimas visai suprantamas. 
Pradėjęs bėgti žmogus tik po kurio laiko pasiekia didžiausią 
greitį, o paskui bėga kiek įstengdamas. Išmestas kamuolys aukš- 
čiausią tašką trajektorijoje pasiekia tik po kurio laiko. Mintis, 
kad jėgos kaupiamos palengva ir palengva eikvojamos, atrodo 
įtikinama. Ir tik genialieji Galileo'us ir Descartesas suprato, kad 
judėjimas yra ne procesas, o būsena, kuri truktų be galo, jei nebu- 
tų kliudoma išorinių jėgų. Patrankos sviedinys greičiausiai lekia 
vos iššautas, ir tokiu pat greičiu toliau skrietų, jei nebūtų oro 
pasipriešinimo ir žemės traukos jėgos. 

Organinis metabolizmas atrodo toks pat dviprasmiškas. Pa- 
žvelgus iš arti, ląstelių susidarymas ir suirimas atrodo lyg ne- 
siliaujantis kaitos procesas, kone chaosas. Tačiau iš atokiau pa- 
žvelgę pamatytume, jog ta kaita vyksta pagal tam tikrą tvarką. 
Naujos vienos rūšies ląstelės susidaro tokiu pat greičiu, kokiu 
žūva senos,' ir galutinis rezultatas tas, kad ląstelių struktūros 
visuma išlieka nepakitusi. „Plus ca change, plus c'est la mėme cho- 
se.“* Norvegijoje yra medinių rąstų bažnyčių, kurios buvo pa- 
statytos XII a., ir nors jose iš tų laikų tikriausiai neišliko nė vie- 
no medžio gabalėlio, mes nedvejodami teigiame, kad tai tos 
pačios bažnyčios. 

Tarp socialinių pokyčių galime rasti atitikmenų abiem šioms 
dviprasmybėms. Jei ekonominis augimas vyksta pastoviu 2 pro- 
centų per metus greičiu, ar jo augimo nuosmukis iki nulio rei- 
škia pokytį ar pokyčio nutraukimą? Ar kinų dinastijų ciklai arba 
Lotynų Amerikos valstybių perversmai reiškia daugelį politi- 
nių režimų pokyčių, ar tai paprasčiausiai yra būdas, padedantis 


' Deja, smegenų ląstelėms tai netaikytina (ar bent mažiau taikytina negu ki- 
toms ląstelėms). 


* Kuo daugiau keičiasi, tuo labiau išlieka nepakitę (prauc.; vert. past.). 

sistemai išsilaikyti? Ar socialinis mobilumas yra socialinės per- 
mainos forma, ar socialinio metabolizmo forma? 

Atsižvelgiant į ankstesnius skyrius, peršasi toks atsakymas: 
socialinė permaina yra lūkesčių neišsipildymas. Socialinių per- 
mainų požymis yra subjektyvūs netikėtumai, o ne objektyvios 
naujovės. Pusiausvyroje netikėtumų nebūna: todėl socialinė 
permaina yra nepusiausviros reiškinys. Socialinė permaina yra 
pažangi, jei rezultatai geresni, negu buvo numatyta, ir regre- 
syvi, jei jie blogesni. Šitaip mąstant dinastijų ciklas yra nenu- 
trūkstanti permainų grandinė arba regresyvių ir pažangių per- 
mainų ciklas. Visų pirma žlunga ekonominės sąlygos, irigaci- 
jos pareigūnams lėšas susižeriant į savo kišenes, masiškai 
vengiant mokėti mokesčius ir visur siautėjant nusikaltėliams. 
Šie reiškiniai atsiranda kaip nenumatyti racionalaus, individua- 
laus prisitaikymo padariniai*. Be to, jei režimas ištuština iždą 
ir pamina teisėtumą, jis tampa lengva organizuoto judėjimo au- 
ka ir būna nuverstas. Naujas režimas ateina į valdžią neprie- 
kaištingos reputacijos, siekia produktyvumo, teisingumo, ko- 
voja su korupcija, bet po kurio laiko jį ir vėl pagraužia rūdys 
bei korozija. 

Didelė pasaulio istorijos dalis atskleidžia tam tikrą politi- 
nių ciklų modelį, primenantį dienos bei nakties ciklą, mėnulio 
fazių, metų laikų, sausrų bei skėrių ciklus. Nenuostabu, kad 
ciklinės istorijos teorijos ir amžino sugrįžimo vizijos yra tokios 
patrauklios. Bet reikalai gali nuolat blogėti ar nuolat gerėti. Cik- 
lai tokias tendencijas gali tik užmaskuoti, bet ne be galo. Su- 
naikintos aplinkos dažnai beveik neįmanoma pataisyti. Prieš 
du tūkstančius metų žemės aplink Viduržemio jūrą, tarp jų ir 
didelė Sacharos dalis, buvo žalios ir derlingos. Jas nualino in- 
tensyvi žemdirbystė, be to, buvo iškirsti miškai. Tokios ekolo- 
ginės nelaimės, kurios nusiaubė Kinijos lygumas, sausringąją 
Oklahomos įdubą, gal žemės atmosferoje vyksta ir šiandien. 


? Dėl ankstesniame skyriuje paaiškintų priežasčių aš sąmoningai nekonkreti- 
nu „gerėjimo“ ir „blogėjimo“. Jeigu permainų metu yra laiminčiųjų ir pra- 
laiminčiųjų, tai gal net neįmanoma nuspręsti, ar jos atitinka „visuomenės 
interesus“. Bet kartais tai nesunku nustatyti. 


* Prisiminkite X skyriuje ryšį tarp mergaičių žudymo ir banditizmo. 

Kiužimas nėra greitas vyksmas 
Ar ilgas delsimas. 

Nuosinukis 

Yra sistemingas žemyn ėjimas. 


Sielą aptraukia voratinklis, 
Apneša dulkės, 

Pagraužia kirvarpos, 
Pradinės rūdys. 


Pražūties sava tvarka - Velnio darbas 
Nuoseklus ir lėtas — 

Žmogus nupuola pamažu. 

Žlugimo dėsnis - slydimas. 


(The Complete Poems of Emily Dickinson. No. 997. London: 
Faber 6 Eaber) 


Kaip viename laiške rašė Marxas, civilizacija po savęs dažnai 
palieka dykumą. Išnyksta ekologinės salos, o kartais ir jų gy- 
ventojai. Bet yra ir atoveikio jėga: technologiniai pokyčiai, žo- 
džiu, besikaupianti informacija. Nors prarasta Sacharos žemė 
niekad nebus atgauta, kartą įgyta informacija neprarandama'. 
Iš istorijos matyti, kad nuolat didėja darbo našumas, darbo įran- 
kius vis geriau pritaikant tikslui, didėja galvijų produktyvu- 
mas, grūdai darosi atsparesni klimato svyravimams, žmonės 
vis labiau įgunda. Vėlesniais laikais, išnykus dviem svarbiau- 
sioms kliūtims - trumparegystei ir naujovių vengimui - tech- 
nologinės permainos nesiliauja. Trumparegystė susilpnėjo, kai 
dėl plintančių naujovių žmonės ėmė geriau gyventi ir jau galėjo 
mąstyti apie ateitį. Naujovės plinta iš lėto. „Vienas žingsnis at- 
gal, du pirmyn“ atveju reikia išteklių, kad būtų galima išgy- 
venti pereinamuoju laikotarpiu. Naujovių vengimą panaikino 
patentų institucija, suteikianti stimulą būsimam išradėjui. 

Iš technologinių pokyčių galėtų būti visiems nauda, bet iš 
pradžių visad būna laiminčių ir pralaiminčių. Kai kurie pra- 


* Abiem teiginiams nesunku sugalvoti modifikacijų bei išimčių, bet iš esmės 


jie yra teisingi ir svarbūs. 

randa savo ekonomines nišas arba juos išstumia mašinos. Jiems 
tenka kraustytis kur kitur arba badauti. Dėl socialinio ir geo- 
grafinio mobilumo visuomenės normos praranda galią labiau- 
siai todėl, kad žmonės didžiąją savo gyvenimo dalį praleidžia 
tarp svetimų, kurie negali veiksmingai primesti normų. Išnyks- 
ta tradicinėse visuomenėse vyravusi norma, draudžianti par- 
duoti žemę. Aristokratija žodžiais pripažįsta normą, drau- 
džiančią vedybas dėl pinigų, bet gyvenime ją laužo. XVII a. 
Anglijoje prieš pilietinį karą kaimo diduomenė laikėsi normos, 
draudžiančios dalyvauti konkurenciniuose rinkimuose. Ji 
norėjo būti parenkama, ne išrenkama, nes pralaimėti būtų bu- 
vę negarbinga. Antroje pusėje to amžiaus konkurenciniai rin- 
kimai buvo pripažinti kaip dalis naujos individualistinės eros, 
kurioje svarbu sėkmė, o ne garbė. 

Žmonėms iš provincijos keliantis į miestus, kaimyniškos sa- 
vitarpio pagalbos ar keršto normos paskęsta anonimiškumo jū- 
roje. Toks nenormiškumas, arba anomie, yra pagrindinė pažan- 
gos kaina. Didelę dalį pelno, gaunamo iš ekonominės pažan- 
gos, gali praryti išlaidos, gelbstint ar remiant pralaiminčiuosius. 
Visuomenės, neprisiimančios tokių išlaidų, gali susidurti su dar 
didesniais sunkumais. Po kurio laiko atsiranda naujų normų. 
Nors jau leistina parduoti žemę, dabar yra norma, draudžianti 
pirkti b -Isus. Nors kai kurios normos išnyksta žmonėms dau- 
giau laiko praleidžiant tarp nepažįstamų, atsiranda naujų - kaip 
norma, neleidžianti nusipirkti vietą eilėje prie kino kasos, - re- 
guliuojančių santykius tarp nepažįstamų. Į disbalanso įtampą 
ir krūvius, sukeltus institucijų smukimo, ekologinės griūties 
ar ekonominės pažangos, skirtingos grupės skirtingai reaguo- 
ja. Vargingiausi retai turi išteklių kaip nors palengvinti savo 
dalią. Turtingesni turi išteklių ir, jei nėra labai turtingi, turi 
akstiną keisti gyvenimą. Tocgueville'is sako, kad revoliucijos 
įvyksta ne skurdžiausiuose šalies ar žemyno rajonuose, o tur- 
tingesniuose. Baudžiavinė priespauda Vokietijoje buvo sunkes- 
nė nei Prancūzijoje, tačiau jai pirmiausia buvo pasipriešinta 
Prancūzijoje. Pragyvenimo lygis atokesniuose rajonuose buvo 
žemesnis negu aplink Paryžių, bet maištas būtent čia prasidėjo. 
Ne nuskurdę valstiečiai, o vidutiniokai paprastai sudaro vals- 
tiečių maištų branduolį. 


150 SAVEIKA 


Tocgueville'is taip pat pasakė glaudžiai su tuo susijusią 
mintį, kad revoliucijos įvyksta ne tada, kai gyvenimas blogėja, 
o tada, kai gerėja. Lūkesčiai dažnai lenkia galimybes juos pa- 
tenkinti. Tradicinėse visuomenėse žmonės prisitaiko prie sa- 
vo lemties, kuri atrodo natūrali, nepakeičiama ir netgi geisti- 
na. Savo priespaudą jie suvokia per atitinkamą požiūrį į savo 
valdovus: iš dalies jais žavėdamiesi (romėnai savo imperato- 
rius garbino kaip dievus), iš dalies juos šmeiždami („Bet mes 
jų naštos vis vien nenorėtume“), iš dalies nuolankiai susitai- 
kydami su savo likimu („Viskas ne mums“) ir iš dalies ap- 
skaičiuodami („Kas kitas mus gintų“). Gyvenimo pagerėjimas 
ir pastebimas socialinis mobilumas gali žmones išvaduoti iš 
prisitaikėliškumo. Net jei žmonės vis dar mano, kad tarp mū- 
sų visuomet bus skurdžių, jiems gali kilti klausimas, kodėl jų 
visuomet bus. Jei asmeninio gyvenimo pagerėjimo lūkesčiai 
pranoksta objektyvias galimybes, susikaupęs nusivylimas gali 
paskatinti veikti kolektyviai. 

Tolesnius įvykius nulemia režimo veiksmai. Esant disbalan- 
sui valdžia gali padaryti ir daro dvi klaidas: arba per mažai 
nusileidžia, arba per daug. Dažniausiai iš baimės padaryti ant- 
rą klaidą jie daro pirmą. Reformos, kuriomis reaguojama į spau- 
dimą panaikinti privilegijas ar į liaudies protestus, pakursto, o 
ne patenkina liaudies norus, kaip per vėlai įsitikino Irano ša- 
chas. Ribota spaudos laisvė visuomet yra pavojingas ir nepa- 
tvarus dalinis sprendimas. Steigiami konsultaciniai organai be 
juridinės galios opoziciją tik pateisina, bet jos nepatenkina. Tai 
žinodami daug vadovų bijo daryti nuolaidų, kol augantis nc- 
pasitenkinimas peržengia ribas ir jau niekas jų negali išgelbėti. 
Iš šios dilemos yra dvi išeitys. Viena - demokratinė nuolatinių 
konfliktų sprendimo sistema, atsiradusi modernizacijos proceso 
metu. Kita - kai vadovai permainų reikalavimams užbėga už 
akių - patenkina reikalavimus, kol dar jie nepateikti. Kaip lai- 
komasi šitokios taktikos, naujųjų amžių istorijoje ryškus pa- 
vyzdys yra Bismarkas“. 


* Žemesniu lygiu tas pat mechanizmas pastebimas tada, kai darbdaviai iš anks- 
to nusileidžia reikalavimams padidinti algas, kad sustabdytų darbininkų 


jungimąsi į profsąjungas. 


SOCIALINĖS PERMAINOS 151 


Režimo pajėgumas atsispirti išoriniam spaudimui priklau- 
so nuo vidinės jo tvarkos. O ši savo ruožtu daugiausia priklau- 
so nuo to, kaip skirstomi finansai. Jei režimas įsitraukia į bran- 
gų karą, jam nuolat reikia lėšų. Jei režimas taip išeikvoja lėšas, 
kad nebeturi iš ko mokėti kareiviams, jis žlugs. Jeigu jis bando 
sukaupti lėšų trumpalaikėmis priemonėmis, pakertamas veiks- 
mingumas ir teisėtumas. Didinant mokesčius užkertamas ke- 
lias našioms investicijoms, kurios ateityje galėtų sukurti pla- 
tesnę mokesčių bazę. Valstybės galią veikti susilpnina postų 
pardavinėjimas. Kai piniginiai santykiai pakeičia valdžią kaip 
sąsają tarp viršininkų ir valdinių, valstybė netenka tarnautojų, 
kurie vykdytų jos nutarimus. Blogiausiu atveju pareigūnai par- 
siduoda už didžiausią pasiūlytą kainą, o geriausiu - jų veiks- 
mus nulemia asmeninė visuomenės interesų samprata. Titulų 
pardavinėjimas nuvertina aristokratiją, nes dingsta paskutinės 
garbės bei priedermės iliuzijos. Ilgalaikis tokių trumpalaikių 
priemonių šį tą laimėti poveikis yra tas, kad pakertamas teisė- 
tumas. Galų gale nustojama manyti, jog režimas veikia dėl ben- 
drų interesų. Menkai mokami, iš valstiečių kilę kariai nepaklūs- 
ta įsakymams šaudyti valstiečius maištininkus, ir geležinis at- 
rodęs režimas labai greit žlunga. 

Tie, kurie iš pažangos laimi ir norėtų daugiau laimėti, gal- 
būt patys vieni nepajėgūs daryti permainas. Jie dažnai susivie- 
nija su pralaiminčiais - miesto proletariatu arba nuskurdusia 
valstietija. Turi būti taip tariamasi, kad šį tą laimėtų ir tie, ku- 
riuos ekonominė pažanga išstumia. Tai gali būti pasiekta, jei 
pasiturintys geba reikšti savo interesus - privilegijų bei išimti- 
nių karališkųjų teisių panaikinimą - kaip visų, išskyrus nedi- 
delę mažumą, interesus. Aristokratija už savo privilegijas ne- 
beatlieka jokių priedermių. Karalius ne stiprina, o slegia šalį. 
Aristokratiją derėtų panaikinti, o karalių suvaržyti. „Nėra ko 
jiems mokėti, jei jie mums neatstovauja." 

Sudarius koaliciją prieš senąjį režimą, savininkų klasėms pa- 
kimba pavojus atlikti raganiaus mokinio vaidmenį - iškinkyti 
jėgas, kurių jie negali suvaldyti. Varguomenė, inicijavusi per- 
mainas, gali pasijusti negavusi iš kooperacijos savo laimikio 
dalies. Kovos su nelygybe dažnai virsta kovomis dėl lygybės. 
Reikalavimai panaikinti teisines privilegijas virsta privačios 

nuosavybės kritika. Kova, kad būtų suteikta daugiau galios par- 
lamentui, virsta kova dėl lygų atstovavimo parlamente. Ideo- 
loginiai vadovai, skatinantys permainas, kaip ir visi intelek- 
tualai, paprastai puola į kraštutinumus. Jiems truputis lygybės 
atrodo tarsi truputis nėštumo. Revoliucija pasislenka į kairę; 
monarchija ne suvaržoma, o panaikinama. 

Šie stilizuoti modernizacijos ir revoliucijos apmatai rodo 
1640 metų anglų revoliucijos ir 1789 metų prancūzų revoliuci- 
jos bendrą vaizdą. Vėlesnės revoliucijos kitaip vyko iš dalies 
todėl, kad vyko vėliau, iš dalies todėl, kad skirtingomis aplin- 
kybėmis. 1848 m. Vokietijoje ir 1917 m. Rusijoje prielaidos ne- 
labai skyrėsi, bet partijų reakciją formavo tie ankstesni įvykiai. 
Anglai ir prancūzai nesuvokė, jog vykdo revoliuciją. Įvykiai, 
nenumatyti ir nelaukti, ėjo vienas po kito taip, kaip irstant san- 
tuokai. Tačiau susituokę du jau kartą vedę žmonės nuo pat 
pradžių žino, kas gali atsitikti. Gal bus pagreitintas šiaip lėtas 
nepasitikėjimo ir susvetimėjimo procesas, gal sutuoktiniai elg- 
sis atsargiau, bet antrosios jų vedybos nebus tokios kaip pir- 
mosios. 

Dėl panašių priežasčių žmonėms, suprantantiems, kad si- 
tuacija revoliucinė, daro įtaką ankstesnių revoliucijų scenari- 
jus. 1848 m. vokiečių savininkų klasės suvokė, kaip pavojin- 
ga vienytis su darbininkais ir amatininkais, todėl jų revoliu- 
cija taip ir neprasidėjo. Buvo grįžta prie ankstesnio režimo - 
ar, tiesą sakant, į dar ankstesnį laikotarpį - į galingesnę reak- 
cinę sistemą. Racionalus valdovas niekad nenorėtų atkurti 
priešrevoliucinės padėties, nes tada net pagal apibrėžimą ga- 
li įvykti revoliucijos. Prieš 1917 m. rusų komunistai buvo su- 
skilę į dvi grupes: vieni teigė, kad revoliuciją reikia atidėti, 
kol labiau išsiplėtos kapitalizmas, o antri - kad reikia nedel- 
siant imti valdžią. Dėl rimtų priežasčių laimėjo pastarieji. Pir- 
mieji įrodinėjo, kad darbininkai pirmiausia turėtų padėti ka- 
pitalistams ateiti į valdžią, paskui pasitraukti nuo scenos ir 
leisti kapitalistams sukurti sąlygas socialistinei revoliucijai. 
Bet, atsižvelgdami į ankstesnius įvykius, racionalūs kapita- 
listai būtų labai atsargūs prieš sudarydami sąjungą su savo 
būsimaisiais duobkasiais. Panašią klaidą 1926-1927 m. padarė 
kinų komunistai, manydami, kad galės manipuliuoti Guomin- 

dangu“**, ir nesuprasdami, jog Čian Kai-šekas gali permanyti, 
kam jie rengiasi“. Po Šanchajaus žudynių komunistai pasirin- 
ko tinkamesnę taktiką, pagrįstą kolektyviniais veiksmais pro- 
vincijoje. Tokių valstiečiais besiremiančių revoliucijų sėkmę 
ir nesėkmę nulemia jėgų sudėtis ir revoliucinės partijos bei 
valdžios skleidžiami akstinai. Tam tikru metu valstiečiui iš 
abiejų pusių gresia teigiamos ir neigiamos sankcijos, be to, 
normatyvinis jo klasės žmonių spaudimas, kuris gali būti vie- 
na ar kita kryptimi. Maža to, jis turi numanyti, kiek tikėtina, 
kad revoliucionieriams pasiseks ir kad atėję į valdžią jie tesės 
socialinio teisingumo pažadus. Visa tai žinodami, racionalūs 
revoliucionieriai savo veiklą pradeda atokiuose rajonuose, kur 
valdžios pajėgos silpnos, o valstiečiai tokie nuskurdę, kad aks- 
tinai gali būti veiksmingi. Norėdami pasirodyti, kad yra ne- 
paperkami ir nesivaikantys asmeninės naudos, jie elgiasi ne- 
priekaištingai, kone asketiškai. Kad atsiribotų nuo valdžios 
pajėgų ir nusikaltėlių, valstiečiams griežtai draudžiama plė- 
šikauti. Šios priemonės yra būtinos sėkmės sąlygos, tačiau jų 
nepakanka. Galiausiai rezultatai priklauso nuo taktinių bei 
strateginių abiejų šalių gebėjimų - gebėjimų, kuriuos racio- 
nalumas varžo, bet kurie nėra tolygūs racionalumui. 
Laikotarpis nuo 1640 iki 1950 m. buvo kupinas socialinių 
neramumų. Mūsų laikais dauguma žmonių gyvena visuome- 
nėse, kur institucijos patvarios, gana veiksmingos, didžioji da- 
lis kurių permainas planuoja“. Kai kurios ekonomikos remiasi 
grynai centriniu planavimu, ir visose yra tam tikro masto vy- 
riausybinis vadovavimas bei reguliavimas. Pagal tokią koncep- 
ciją permainos yra ne grandinė nenumatytų padarinių, kuriems 
žmonės paklūsta nei juos suprasdami, nei valdydami, o apgal- 


** Kinų nacionalinė partija, įkurta 1919 m. ir valdžiusi šalį 1927-1937 bei 1945 
1949 ma. (vert. past.) 

* Politikoje kuriant savo planus viena vengtina klaida yra manyti, jog prieši- 
ninkas ne toks racionalus kaip tu, o kita klaida - manyti, jog priešininkas 
yra toks racionalus kaip tu. Kaip buvo minėta II skyriuje, dera labiau atsi- 
žvelgti į priešininko galimybes, o ne į jo motyvus. 

“ Tai pasakytina apie Indiją, Kiniją, Tarybų Sąjungą, Jungtines Valstijas ir Ry- 
tų bei Vakarų Europą. 

votas racionalus tobulinimo procesas. Plėtojantis šiuolaikiniam 
socialiniam mokslui, be to, labai patobulėjus duomenų rinki- 
mo metodams ir kompiuterizacijai, pirmą kartą istorijoje žmo- 
nės gali būti savo likimo šeimininkai. 

Šia idėja nelabai tikiu. Institucijų galimybės veiksmingai veikti 
plačiu mastu ir ilgalaikės socialinės permainos yra labai ribotos 
iš dalies dėl priežasčių, nurodytų ankstesniame skyriuje, iš da- 
lies todėl, kad socialinis priežastingumas yra labai sudėtingas. 
Netgi visuomenėse su planiniu ūkiu socialinės permainos dar 
nereiškia problemų sprendimo: jos reiškia tik sprendimų ieš- 
kojimo rezultatą. „Istorija yra žmonių veiklos, ne sumanymų 
padarinys.“ Daugiau vilčių teikia nedidelės apimties pataisos, 
prieaugio planavimas ir bandymų bei klaidų taisymo metodai. 
Tačiau jie yra ribotos vertės, nes mažos apimties, trumpalai- 
kius institucinių permainų rezultatus sunku apibendrinti di- 
delės apimties ilgalaikiams padariniams. 

Kadangi institucijos nėra individai, tai nėra garantijos, kad 
jų ketinimai ilgainiui nepasikeis, net jei manytume, jog indivi- 
dualūs ketinimai nesikeičia. Planas, priklausantis nuo neper- 
traukiamos, nesvyruojančios tam tikros politikos, gali būti su- 
griautas naujos daugumos, kuri panaikina ankstesnės daugu- 
mos sprendimus. Be to, planas, kurio nuosekliai laikomasi 
politinės sistemos viršūnėse, gali būti nesąžiningai vykdomas 
žemesniais lygiais. Šios problemos buvo nagrinėtos ankstes- 
niame skyriuje. Čia aptariu kai kuriuos papildomus sunkumus. 

Kad sudarytų planą, planuotojui reikia dvejopos informa- 
cijos. Jis turi Žinoti esamą ekonomikos padėtį ir išmanyti prie- 
žastingumo teoriją, susiejančią ankstesnę padėtį su vėlesne. Esa- 
mą padėtį išreiškia ekonomikos veiksnių norai bei galimybės — 
vartotojų polinkiai ir gamybos pajėgumas. Tokią informaciją 
visad sunku gauti. Galbūt žmonėms ne į naudą teisingai at- 
skleisti savo norus ir pajėgumą. Vartotojai nenurodys, kaip iš 
tikrųjų vertina visuomenines gėrybes, jei tos informacijos tiks- 
las - atitinkamai juos apmokestinti. Jei planavimas centrinis, 
įmonės suinteresuotos nurodyti mažesnį savo pajėgumą, kad 
būtų lengviau įvykdyti planą. Kita vertus, ekonomikos veiks- 
niai gali net nežinoti savo polinkių ir pajėgumų. Šeimos gal net 
negalėtų pasakyti, kaip jų vartojimo planus paveiks pasikeitu- 

sios kainos. Įmonės gal net nežino, koks jų gamybos technolo- 
gijų mastas. Jos žino, kokiomis technologijomis naudojasi tuo 
metu, bet nežino, kokias technologijas galėtų pritaikyti hipote- 
tinėmis aplinkybėmis. 

Didžiausia planavimo kliūtis - patikimų visuomenės teori- 
jų stoka. Mes turime tik mechanizmų įrankių dėžę, o ne dėsnių 
rinkinį. Mes nepajėgiame numatyti, kaip racionalūs žmonės el- 
giasi netikrumo ar daugeriopos pusiausvyros sąlygomis - ir ar 
jie vadovausis racionalumu, ar visuomenės normomis. Netgi 
iš esmės negalime numatyti, kaip dėl politikos refomų pasi- 
keis patys norai ir normos. Negalime numatyti technologinių 
pokyčių. Apie panašią problemą Humphrey Lyttletonas taip 
sakė: „Jei žinočiau, kur vyksta linksmybės, aš jau ten būčiau“. 
Tarptautinės ekonomikos raida ir valstybių kariniai santykiai 
yra papildomas netikrumo bei neapibrėžtumo šaltinis, kaip ir 
nenumatytos ekologinės permainos, nuolat griaunančios kruop- 
ščiausiai apgalvotus planus. 

Tai niūrus vaizdas, bet nejau iš tiesų viskas taip blogai? Ar 
mes negalėtume planų vykdyti žingsnis po žingsnio, o jei rei- 
kia, atsitraukti ir perplanuoti? Prieš įgyvendindami planus pla- 
čiu mastu, galėtume juos išbandyti nedideliu mastu. Pavyz- 
džiui, gal būtų nebloga mintis įvesti kooperatinę nuosavybę 
kaip privalomą įmonių steigimo formą, šitaip atsisakant priva- 
čios nuosavybės. Popieriuje gal tokia forma atrodytų gera, bet 
remiantis vien teoriniais samprotavimais būtų baugu ją įvesti. 
Tačiau būtų galima įsteigti kelias tokios rūšies įmones ir įsiti- 
kinti, ar reali jų veikla patvirtina tai, ką numatė teorija. Jei pa- 
tvirtina, kitas žingsnis būtų išplėsti reformos mastą, pavyzdžiui, 
reikalaujant, kad ją vykdytų visos mažesnės įmonės. Jeigu ir 
tai pavyktų, kartelę būtų galima pamažu pakelti iki tos ribos, 
ties kuria kooperatyvai pasidaro nebe tokie našūs kaip kapita- 
listinės įmonės. Tačiau šiame patraukliame pasiūlyme glūdi ke- 
lios problemos. Siaurai ir plačiai įgyvendinti instituciniai po- 
kyčiai gali turėti labai skirtingų padarinių. Pavienių koopera- 
tyvų veikla bent dėl keturių priežasčių gali nebūti geras rodiklis, 
kokia bus visa kooperatinė ekonomika. Gali būti šališkumo dėl 
teigiamos ir neigiamos atrankos. Pavieniai kooperatyvai gali 
pritraukti ir ypač darbščius darbininkus, ir ypač avantiūristiš- 

kus, beatodairiškus žmones. Gali būti šališkumo dėl teigiamos 
ir neigiamos diskriminacijos. Kooperatyvai gali sulaukti para- 
mos iš pašalinių grupių, jaučiančių ideologinę atsakomybę už 
reformą, tačiau bankai, tiekėjai ir vartotojai gali būti palankes- 
ni kapitalistinėms įmonėms, o ne kooperatyvams. Gali būti ša- 
liškumo dėl teigiamų ir neigiamų išorinių veiksnių. Koopera- 
tyvai gali pasinaudoti jų kapitalistinių partnerių naujovėmis 
arba nukentėti, jei jų darbininkai pereis į kapitalistines įmones". 
Galiausiai gali būti šališkumo, renkantis įprastines ir neįprastas 
darbo formas. Kai kurie darbininkai gali vengti kooperatyvų, 
nes jie įpratę dirbti kapitalistinėmis sąlygomis. O kitus koope- 
ratyvai gali traukti vien todėl, kad jiems patinka daryti tai, ką 
mažai kas daro. 

Iš šių mechanizmų dėl tų, kurie yra palankūs pavieniams 
kooperatyvams, nėra jokio vargo. Tačiau reformų mastui ple- 
čiantis, ateis metas, kai tie privalumai neteks galios. Ir tuo me- 
tu gali susidaryti pastovus derinys iš skirtingų įmonių tipų. 
Mechanizmai, veikiantys prieš pavienius kooperatyvus, kelia 
kur kas daugiau nerimo. Jei rezultatai bus neigiami, planuoto- 
jai gali atsisakyti reformos ir padaryti išvadą, jog kapitalistinės 
nuosavybės forma yra vis dėlto pranašesnė. Šitaip jie gali su- 
klupti. Grynai kooperatinė ckonomika gal būtų kur kas prana- 
šesnė negu grynai kapitalistinė, net jei kapitalistinėje santvar- 
koje pavieniams kooperatyvams blogiau sekasi negu kapitalis- 
tinėms įmonėms. 

Ar negalėtų planuotojai, norėdami išvengti šios problemos, 
eksperimentuoti plačiu mastu? Be kitų akivaizdžių prieštara- 
vimų, šis pasiūlymas daro lemtingą klaidą. Didelės permainos 
daug ką pakeičia, dažnai jos veikia priešingomis kryptimis, no- 
rams įtaką daro ne mažiau nei galimybėms, ilgai užtrunka — 
gal net šimtmečius, kol viskas susiguli ir pradedame suvokti 
naujos sistemos pusiausvyros bruožus. Reikėtų nepaprastai 


* Šį argumentą dera paaiškinti. Netgi esant grynai kapitalistinei ekonomikai, 
įmonėms vra pavojus neatgauti visų lėšų, įdėtų į darbininkų mokymą dar- 
bo vietose, jei juos nuvilioja kitos įmonės. Tačiau kooperatyvų padėtis dar 
blogesnė. Jų nariai, plačiau sąveikaudami ir prisidėdami darant sprendi- 


mus, darbo vietosc yra dar labiau mokomi. 

daug kantrybės ir ištvermės išlaukti, juo labiau kad niekad nėra 
aišku, ar tos blogosios savybės yra tik pereinamieji reiškiniai, 
ar naujosios sistemos dalis. Žmonės tik tada ištvertų pereinamąjį 
laikotarpį, jei manytų, kad reformos laiduos esminį teisingumą, 
o ne ekonominį našumą". Bet tokiu atveju kalbėtume jau ne apie 
socialinį planavimą, o apie socialinį judėjimą dėl reformų. 


* Perėjimas į politinę demokratiją iš dalies rėmėsi tokio pobūdžio įsitikinimu. 

smukimas (Corruption and the Decline of Rome. New Haven, Conn: Yale 
University Press, 1988) ir Christopherio Boehmo Kraujo kerštas (Blood 

smulkiai nagrinėjamos Pamela'os Oliver, Geraldo Marwello ir Ruy Tei- 

Šiuolaikinė derybų teorija (palyginti) suprantamai išdėstyta Johno Sut- 
tono straipsnyje „Nekooperatyvi derybų teorija: įvadas“ žurnale Re- 
view of Economic Studies 53 (1986): 709-724. 


XV. Visuomeninės institucijos 


Spontaniškai atsirandančios institucijos sprendžiant koordinacijos ir 
kolektyvinių veiksmų problemas aptariamos šiose knygose: Andrew 
Schotter'io Visuomeninių institucijų ekonominė teorija (The Economic The- 
ory Of Social Institutions. Cambridge University Press, 1981) ir Roberto 
Sugdeno Teisių, kooperacijos ir gerovės ekonomika (The Economics of Rights, 
Co-operation and Welfare, Oxford: Blackwell Publisher, 1986). Autoriai, 
pabrėžiantys institucijų vaidmenį mažinant visuomenės narių san- 
dėrių išlaidas, yra Douglassas Northas ir jo knyga Sandara ir pokyčiai 
ekonomikos istorijose (Structure and Change in Economic History. New 
York: Norton, 1981) ir Oliveris Williamsonas bei jo knyga Ekonominės 
kapitalizmo institucijos (The Economic Institutions of Capitalism. New 
York: Free Press, 1985). Konstitucijų vaidmuo aptariamas Jono Els- 
terio ir Rune'o Slagstado red. knygos Konstitucionalizmas ir demokrati- 
ja straipsniuose (Constitutionalism and Democracy. Cambridge Univer- 
sity Press, 1988). Liaudies valios nustatymo problema aptariama šiose 

knygose: Kennetho Arrow'o Socialus pasirinkimas ir individualios 
vertybės (Social Choice and Individual Values. 2 d ed., New York: Wiley, 
1963) bei Williamo Rikero Liberalizmas prieš populizmą (Liberalism 
Against Populism. San Francisco: Freeman, 1982). Korupcijos priežas- 
tys ir padariniai apžvelgiami Arnoldo Heidenheimerio, Michaelo 
Johnstono ir Victoro LeVine red. knygoje Politinė korupcija (Political 
Corruption. New Brunswick, N.J.: Transaction Books, 1989). 


XVI. Socialinės permainos 


Informacijos apie kinų dinastijų ciklus galima rasti Edwino Reischau- 
erio ir Johno Fairbanko knygoje Rytų Azija: didžioji tradicija (East Asia: 
The Great Tradition. London: Allen 6 Unwin, 1960). Palyginamąją 
perspektyvą galima rasti Carlo M. Cipolla red. knygoje Imperijų ekono- 
minis nuosmukis (The Economic Decline of Empires. London: Methuen, 
1970). Dvi puikios XVII ir XVIII amžių europietiškų revoliucijų studi- 
jos yra Lawrence'o Stone'o Anglų revoliucijos priežastys (The Causes of 
English Revolution. London: Routledge 6 Kegan Paul, 1972) bei Alexiso 
de Tocgueville'io Senasis režimas ir prancūzų revoliucija (The Old Regime 
and the French Revolution - daug leidimų). Tarp gerų knygų apie 
vokiečių, rusų ir kinų revoliucijas yra Theodore'o Hamerow'o Restau- 
racija, revoliucija, reakcija: ekonomika ir politika Vokietijoje 1815-1871 mc- 
tais (Restoration, Revolution,Reanction: Economics and Politics in Germany, 
1815-1871. Princeton, N.J.: Princeton University Press, 1966), Leono 
Trotsky'o Rusų revoliucijos istorija (The History of the Russian Revolution. 
London: Pluto Press, 1977) bei Yung-fa Cheno Revoliucijos rengimas: ko- 
niunistinis judėjimas rytų ir centrinėje Kinijoje 1937-1945 m. (Making Re- 
volution: The Communist Movement in Eastern and Central China, 1937— 
1945. Berkeley and Los Angeles, University of California Press, 1986). 
Planinių socialinių pasikeitimų aiškinimai daugiausia remiasi mano 
knygos Saliamoniški sprendimai (Solomonic Judgements. Cambridge Uni- 
versity Press, 1989) IV skyriumi. Panašią skeptišką analizę galima rasti 
Friedricho Hayeko knygoje Įstatymai, įstatymų leidimas ir laisvė (Law, 
Legislation and Liberty. 3 vols., London: Routledge 6: Kegan Paul, 1978). 

